 Vasile Sebastian Dincu TARA TELESPECTATORILOR FERICITI Contraideologii Carte aparuta sub egida Institutului Romin pentru Evaluare si Strategie in colectia "Devoratorul de presa" coordonator: Tiberiu Farcas (c) Editura EIKON Cluj-Napoca, str. Bucuresti nr. 3A Redactia: tel 0364-117252; 0728-084801; 0728-084802 e-mail: edituraeikon@yahoo.com Difuzare: tel/fax 0364-117246; 0728-084803 e-mail: eikondifuzare@yahoo.com web: www.edituraeikon.ro Editura Eikon este acreditata CNCSIS (cod 132) ISBN 978-973-757-378-0 Editor: Vasile George DiNCU Coperta: Adrian GRECU Corectura: Vasi CIUBOTARU Tehnoredactor: Ioachim GHERMAN Vasile Sebastian Dincu TARA TELESPECTATORILOR FERICITI Contraideologii Editia a II-a Cluj-Napoca, 2010 Argument pentru o Strada a sociologilor intr-o seara de iarna din ianuarie 1999, am inceput sa scriu despre ceea ce ni se intimpla pentru un saptaminal ardelean care urma sa se nasca. Am pus totul atunci sub semnul si metafora strazii. Rubrica respectiva am numit-o Strada sociologilor, ca un fel de revansa a sociologiei pentru deceniile de comunism in care a fost o profesie interzisa. Peste tot in tara exista strazi pe care imaginatia saraca a edililor le-a botezat cu nume de meserii sau ocupatii. Strazi ale otelarilor, plugarilor, sudorilor, muncitorilor, tractoristilor, sticlarilor, sobarilor sau chiar ale... turnatorilor. Ale artistilor, aviatorilor, actorilor, marinarilor..., un fel de imnuri inchinate muncii socialiste. in adolescenta am cunoscut o fata care nu-si gasea adresa decit prin indicative urbane. Locuia pe Strada Groparilor, iar tinerii loviti de anxietatea virstei acneei se speriau si nu mai faceau vizita promisa fetei. Dupa Revolutie au aparut multe meserii, dar putine vor deveni nume de strazi. Poate doar strazi ale deputatilor, senatorilor, presedintilor, primarilor sau consilierilor vom intilni in plimbarile noastre. Alte meserii si ocupatii vor putea mai greu sa aiba forta de a se eterniza prin ocuparea simbolica a unei strazi urbane. Nu vom locui, probabil, pe strada jurnalistilor, a profesorilor, psihologilor, brokerilor, politologilor, analistilor, managerilor sau negociatorilor. iti propun astazi, draga cititorule, o strada a sociologilor. Pentru ca, inainte de 1989, puterea politica ti-a interzis accesul pe ea si nici nu cred ca puterile prezente sau viitoare te vor lasa sa te plimbi liber pe trotuarele ei. Iar noi, sociologii, iti suntem datori pentru ca ne primesti in casa ta, ne raspunzi chestionarelor pline de cuvinte stranii, mimezi intelegerea si, de multe ori, ne servesti cu tuica, placinta si cafea. De ce am ales metafora strazii? Pentru ca strada este locul unde curge viata sociala, unde ne exersam inter-subiectivitatea. Strada este locul simbolic in care ne prezentam sinele falsificat pentru a corespunde unor imagini pe care le credem a fi dezirabile sau profitabile. Locul in care mintim frumos pentru a semana cu ceilalti, pentru a afisa semnele apartenentei comune la civilizatia moderna sau la culturi privilegiate. Ori simulam pentru a ne distinge de ei, pentru a scapa de obsesia numarului si atributelor uniformizatoare, pentru a corespunde cit mai bine imaginii de domni sau intelectuali. Cind cersetorii striga dupa noi "Multumesc, Domnule patron!", putini dintre noi nu-si indreapta mindri spinarea de bugetar. in acest loc isi plimba si isi parcheaza limuzinele cei care n-au cui sa spuna ca au scapat de saracie, ca sunt alti oameni, ca trebuie salutati cu ridicarea palariei. Strada este locul unde se desfasoara revolutiile si revoltele, grevele, manifestatiile si alte spectacole specifice circului modern cu nume grecesc. Aici puterea politica afiseaza insemnele care trebuie sa ne inspaiminte sau sa ne faca mindri ca ne-am nascut in acest timp, loc, comunitate. Aici se fac focuri de artificii si serbari pentru a cinsti eroi imaginari si ne simtim puternici cintind alaturi de megafoanele din piete, dar tot aici se pregatesc baraje de scutieri si tunuri de apa pentru tine, cititorule. Aici il poti intilni pe candidatul la presedintie si sigur iti va zimbi frumos, dar tot aici te vor opri bodyguarzii sa-i pupi mina sau sa-i arati obrazul presedintelui in exercitiu. Aici ni se cere sa ne aratam iubirea sincera pentru ei, dar fara a depasi liniile de demarcatie. in strada ti se intind cele mai multe dintre capcanele in care zilnic trebuie sa cazi. Cele mai colorate minciuni, cele mai atragatoare vitrine, cele mai frumoase femei iti fac cu mina, iti trag cu ochiul. Aici ni se vind secretele frumusetii, secretele tineretii vesnice, ale succesului si bunastarii imediate. Strada este si locul ratacirii. Te poti rataci prin orase straine sau, apasat de singuratate, te poti rataci in micutul oras al copilariei tale. Sunt zile in care trecatorii n-au chip si cladirile inalte iti acopera cerul. Atunci strada devine locul reculegerii tale, teritoriul cautarii unei noi picaturi de energie, combustibil pentru a mai incepe o saptamina de lucru. Pe strada, in mijlocul oamenilor, numiti temporar pietoni, cauti citeodata un prieten caruia sa-i marturisesti o tristete sau sa-i spui ce mult te bucuri ca ti-a intrat copilul la facultate. Sau cauti pe cineva cu care sa sarbatoresti anonim faptul ca a venit primavara si au inflorit magnoliile, iar fetele isi dezgolesc ritualic picioarele lor lungi de pietoni, care pun in pericol circulatia rutiera. Strada este si locul in care iti ascunzi lacrima neputintei, a bucuriei sau intorci capul rusinat ca nu-l poti ajuta pe cel care implora mila. Este locul in care comunici sau refuzi comunicarea, in care, vrei ori nu vrei, esti impreuna cu ceilalti, intilnesti privirile, pasii, zimbetele sau rinjetul sfidator al celuilalt. E locul in care descoperi ca nu esti unic, nici cel mai frumos, nici cel mai inalt. Dar nici cel mai napastuit. Si mai scriam atunci, cu patetism poate, sau cu orgoliu nemasurat, in numele echipei de sociologi de la Cluj, adresindu-ma unui cititor imaginar inca, la acea vreme: Despre toate astea si multe altele vom scrie noi in aceasta rubrica. Scapati dintre carti si de ecranele calculatoarelor, vom incerca sa intelegem ce se intimpla cu noi, cu nelinistile noastre si ale tale, cu viata pe care suntem condamnati s-o traim impreuna. Si, poate, acest lucru ne va ajuta pe amindoi. Pe noi, sociologii, sa vedem viata adevarata, cea nefalsificata de carti, si pe tine, cititorule, sa gasesti noi intelesuri, ori macar sa-ti dai seama ca nu esti absolut singur. Ca anumite ginduri sau idei care iti vin citeodata nu sunt stupizeniile celor douazeci de ani prorociti de magul rosu. Sau dimpotriva... 22 ianuarie 1999 Violenta mediatica si violenta sociala Saptamina care a trecut a readus Rominia la cota exacta a dezvoltarii democratiei in tara noastra. O conducere lipsita de competenta, o autoritate fara suport, institutii fundamentale nefunctionale, o societate civila de parada si o populatie adusa in pragul disperarii de noua ani de guvernare haotica, ingrijorarea pentru ceea ce s-a intimplat cuprinde o arie foarte larga de probleme, incit cronicarului ii este greu chiar sa le ierarhizeze. Voi incerca o ierarhie a dezamagirilor dupa criteriul rezonantei subiective combinat cu cel sociologic, al functionalitatii societale. Considerind ca acest eveniment este poate cel mai important din istoria de dupa 1989, vom zabovi asupra lui vreme de mai multe editoriale ale Strazii sociologilor. Pentru o saptamina, majoritatea institutiilor mass-media din Rominia a fost porta vocea clasei politice in mitologizarea reformei. in ecuatia democratiei rominesti, mass-media este unul dintre elementele cheie. Ea informeaza, dar trebuie si sa interpreteze; ea trebuie sa dezvaluie semnificatia unor fapte sociale care pot fi, prin natura lor, ambigue. Ea vehiculeaza ideile si curentele sociale, le selectioneaza, le amendeaza, le comenteaza, dar important este ca le pune in circulatie. Societatea civila isi are sediul intre paginile ziarelor si pe invizibilele trasee ale undelor hertiene. Citeodata, ea poate gresi, citeodata, ea poate minti, altadata poate fi vinduta unor interese, dar nimeni n-o poate cumpara pe termen lung pentru ca este raspindita, este diversa si se afla in competitie. intre 1990-1996, guvernele au condus contra curentelor mediatice. Indiferent cit de obedienta era TVR1, presa opozitiei s-a dovedit mai puternica si, pina la urma, ea a fost cea care a provocat schimbarea democratica, ea a convins de necesitatea unui nou proiect de management social. Nasterea unei contraputeri a fost, in mare masura, o constructie a presei care a culpabilizat mereu puterea politica de atunci, i-a contestat solutiile, a demitizat personalitatile, a pus capcane si a vinat coruptia. Dar cel mai important lucru, dupa 1996, este legat de faptul ca la noi, si mai ales la noi, mass-media este si un actor politic. Ea genereaza masuri, actiuni politice; guvernele de dupa 1996 au in presa un bun sfatuitor - poate singurul "specialist" si sfetnic. Majoritatea guvernelor de dupa 1989 au avut un mod de guvernare reactional, feed-back continuu la propunerile presei. Poate ca de aici rezulta si o parte din lipsa de coerenta. in saptamina neagra a acestei guvernari, presa scrisa si televiziunea au fost in mare masura instrumente care nu au servit democratia si informarea corecta a cetatenilor. Nu ne referim la mitul obiectivitatii absolute, ci pornim de la considerarea unor criterii de minima obiectivitate si realism pragmatic. Presa a avut poate intentia sa serveasca binele, moralul, adevarul, democratia si civismul, dar totul a iesit pe dos. Timp de o saptamina, presa a stat in mijlocul scutierilor si a facut parte din forta de interventie a Guvernului. Modul de constructie a stirilor, penibilele transmisii in direct unde corespondentul din teren era sugestionat continuu de crainici fara cultura, au dus in pragul disperarii pe orice individ lucid care stie macar regula jurnalistica de baza - intr-un conflict trebuie ascultate punctele de vedere ale ambelor parti. Dintre multele aberatii pe care le-am citit sau receptionat la posturi de televiziune in aceste zile, sintetizez citeva manipulari mai mari sau mai mici: - Compania Amocco a parasit Rominia din cauza minerilor si paguba este de 1 miliard de dolari; - Minele din Valea Jiului au produs o paguba de 4 miliarde de dolari (unele televiziuni spunind ca este paguba anuala); - Minerii nu vor locurile de munca oferite si refuza orice dialog; - Minerii nu-l mai urmeaza pe Miron Cozma (nu-mi iese din minte imaginea reporterului care, in mijlocul minerilor, spunea acest lucru asteptind sa fie imbrincit in mijlocul huiduielilor si negarii vehemente!); - Mineriada n-are motivatii sociale si economice, ci politice; - Revolta minerilor este "lovitura de stat", "insurectie armata", "modalitate de trecere la dictatura" etc.; - Majoritatea minerilor posedau telefoane celulare la Costesti; minerii au fost antrenati in munti de catre specialisti in diversiune si lupte de comando; sunt condusi in spatele politiei de ofiteri MI din dispozitivul de aparare; - Ministerul de Interne a tradat si Ministerul Apararii Nationale a salvat democratia si Bucurestiul de invazia hoardelor barbare; - Miscarile minerilor sunt corespondente cu resurectia comunismului la Moscova sau cu cicluri istorice oltenesti (analistii nostri sunt formidabili si merita trecuti intr-o antologie SF - C.T. Popescu are antecedente si circumstante atenuate); - Taranii din Costesti nu erau tarani, ci agenti straini (Brucan-Mindruta), securisti, PRM-isti, spioni; - Batalia de la Costesti a fost cistigata de pisicile care au risipit ciinii politisti; - Etc. etc. Nici macar o minima comprehensiune a situatiei minerilor nu s-a incercat, nici o documentare mai aprofundata asupra cauzelor grevei. Cealalta perspectiva n-a aparut decit timid sau ca exceptie si, in mare masura, presa a fost chiar un catalizator al solutiei violente. Nu ne-a spus nimeni, de exemplu, ca: - in 1991, cind minerii au atacat institutiile fundamentale ale statului, au schimbat un guvern democratic, in timp ce de la TV Doina Cornea chema la solidarizarea intregului Bucuresti, nimeni din sensibila societate civila nu a vorbit de lovitura de stat. De ce nu si-au amintit jurnalistii acest lucru? - Nimeni n-a amintit de modul in care au fost primiti ca eliberatori in sala Teatrului National in acelasi septembrie 1991; - Au mai ramas 20.000 de mineri, peste jumatate fiind disponibilizati prin metoda Ciorbea. Cei 200.000 de locuitori din aceasta zona ramin fara nicio alternativa sau mijloc de subzistenta daca se inchid minele; - Solutiile de stramutare a minerilor, de intoarcere a lor la tara sau depopularea zonei sunt demne de utopiile Renasterii; - Valea Jiului nu beneficiaza de cele mai elementare conditii ale habitatului urban: apa calda, apa curenta 24 de ore, caldura; - Mortalitatea infantila este deosebit de mare, iar speranta de viata deosebit de scazuta; - Accidentele de munca care ucid sau mutileaza zeci de mineri in fiecare an; - Alcoolismul ridicat al unei comunitatii nu poate fi interpretat ca o vina individuala sau colectiva. Alcoolismul este un efect de compunere si responsabilitatea eradicarii lui revine statului si societatii civile; - Dupa 1989 nu s-a facut nimic pentru a se eficientiza mineritul sau pentru constructia unor alternative ocupationale. Problema revenea doar in campaniile electorale ale tuturor actorilor politici. Toate guvernele l-au linistit pe Cozma cu bani pentru salarii. Nu liderii sindicali sunt cei care pot gindi strategiile globale de dezvoltare; - Una dintre scinteile revoltei a fost faptul ca guvernatii nu le-au recunoscut liderul ales, simulind dialogul cu intermediari; - Presedintele Rominiei a promis la Petrosani anul trecut ca nici o mina nu se va inchide si Valea Jiului va deveni pentru el un al doilea sat natal; - Bancorex, Dacia Felix, Banca Agricola si alte banci au produs gauri mai mari, fiind recapitalizate tot pe banii publici. Si coruptia care a generat fenomenele de bancruta frauduloasa nu implinea niciun program social. Mineritul va disparea inevitabil in secolul care vine. Violenta minerilor nu poate sa fie scuzata, justificata, nepedepsita. Solutia violentei o poate folosi doar statul, statul are monopolul violentei legitime. Aceasta este regula jocului si trebuie s-o respectam cu totii. Statul poate ajunge citeodata in situatia de a incalca unele drepturi ale cetateanului si atunci cineva trebuie sa-l apere pe acesta impotriva unei violente legitime dezlantuita insa haotic. Presa este ciinele de paza pentru democratie, nu ciine de paza pentru guvern. Daca miine profesorii, medicii sau... taranii vor trebui sa se lupte cu statul, cine-i apara? E minunata solidarizarea ziaristilor cind unul dintre ei este condamnat sau doar judecat. Condamnarea unui jurnalist zdruncina edificiul democratic, caci jurnalistul are dreptul de a gresi, dar trebuie sa aiba imunitate conferita de civismul misiunii sale. Daca jurnalismul greseste aparindu-l pe cel mai slab, atunci fapta sa este aproape morala. Cu ocazia nefericita a acestei ultime mineriade, presa a cazut intr-o capcana a politicului tesuta ideologic din 1990 incoace. Sau poate, pentru prima data, presei rominesti i-a fost frica? Mie - cetatean, in general, neprotestatar - mi-a fost frica de grozavia dezlantuita de presa impotriva unui grup de mineri disperati pentru viitorul copiilor lor. Sa citim presa mondiala din acel 1968 fierbinte sau cea din timpul violentelor minerilor englezi ori a revoltei negrilor din Los Angeles. Vom intelege de ce toate revoltele moderne sunt ilegitime si sunt infrinte pina la urma, dar, cu toate acestea, ele misca mentalitati din impietrire si schimba ceva in bine. Cu conditia ca presa sa fie morala. 29 iunie 1999 Pastila L-452 si eclipsa in 1990, cind Piata Universitatii a fost desfiintata cu ajutorul minerilor, presa puterii si politicienii au cautat un mijloc de a stigmatiza actiunea partidelor istorice, mai ales a PNCTD-ului, si atunci cind minerii le-au devastat sediile, s-au facut tot felul de incercari de a demonstra ca s-au gasit droguri si dolari. Erau cele doua elemente prin care propaganda comunista devaloriza capitalismul minjit cu singe si noroi. Si atunci ca si acum jurnalistul mioritic (vorba lui Alexandru Andries) suferea de lipsa de imaginatie si verticalitate morala. Multi au crezut atunci ca batrinul Coposu si aristocratul Radu sunt niste ordinari traficanti internationali dependenti de prafuri halucinogene. Cu timpul, probabil ca si cei mai creduli cetateni ai Rominiei si-au dat seama ca totul era o uriasa minciuna, o minciuna care prin simplitatea sa, tradeaza o parere proasta despre publicul rominesc. Credeam cu totii ca mijloacele de manipulare s-au rafinat mult, ca jurnalistii si politicienii au devenit mult mai inteligenti si mai liberi, mai stapini pe mijloacele lor. Ne-am inselat! Ceea ce credeam ca nu se va mai intimpla s-a intimplat joi. Mediafax a publicat urmatoarea stire, reluata de televiziunile surori si de unele dintre ziarele centrale: Asupra minerilor internati in spitalul din Horezu s-au gasit pastile halucinogene. Cadrele medicale ale Spitalului din Horezu au gasit la minerii internati saptamina trecuta, dupa confruntarile de la Costesti, pastile marcate L-452, care ar putea avea efect halucinogen, sapte astfel de pastile fiind predate autoritatilor, au declarat, pentru Mediafax, joi, surse judiciare. Mai multi specialisti in produse farmaceutice au declarat pentru Mediafax ca, in mod cert, pastilele marcate L-452 nu sunt medicamente comercializate prin unitatile rominesti de profil. Pastrarea numarului de cod pe tablete atesta faptul ca acestea se afla in stadiul de cercetare sau ca sunt utilizate in conditii speciale, in unitati cu circuit inchis. Expertii sustin ca, in acest caz, este posibil ca aceia care le-au adus sa fi stiut faptul ca halucinogenele, luate in cantitate mare, stimuleaza agresivitatea, mergind pina la intentia de a ucide cit mai multe persoane. Toti cei 18 mineri internati la Horezu aveau, in 21 ianuarie, o stare de exaltare, ochii le erau mariti si pupilele dilatate. Dupa doua ore de la internare, cei mai multi dintre mineri au inceput sa-si revina, iar noua dintre ei au fugit. Acest text este o capodopera a informarii din Rominia. El este incununarea unei saptamini a rusinii pentru presa independenta de la noi. Jurnalistii participanti la mineriada si-au publicat pozele de grup pe primele pagini, au fost invitati la primul ministru, apoi la Presedintie, fiind felicitati pentru cit de bine au servit puterea intr-un moment in care, probabil, guvernatii s-au gindit macar o clipa la vremelnicia ei si s-au infiorat. A platit puterea chiar si un chef barosan la Clubul A, pentru ca, nu-i asa, jurnalistul romin este putin flamind si, de regula, aspira sa se bata pe burta cu demnitarul. Si ei, jurnalistii, fragili la flatare ca tot poporul, nici nu si-au dat seama ca prin aceasta au trecut de partea cealalta, ca nu mai sunt cavalerii societatii civile, ci saltimbancii puterii. Au uitat pe moment citi jurnalisti au fost condamnati din '90 incoace, s-au dus sa-si primeasca argintii si probabil ca majoritatea nici nu si-au dat seama ce fac. Dar nu numai atit... S-au gindit sa faca un gest ultim, un sluj perfect, cum nimeni n-a mai vazut vreodata. Au scris despre pastilele L-452, halucinogenele cu care erau dotati minerii. Agentia Mediafax merita un premiu de excelenta si cei care au reluat aceasta stire merita premiul national ECLIPSA. Eclipsa gindirii si a bunului simt, a moralitatii si informarii corecte. Ca tot visam sa ne redresam economia prin eclipsa noastra de soare din august. Desi e trist, ne vine automat in minte un gind sugubat: putem ghici de unde au avut minerii drogurile, fantasticele pastile L-452. Le-au capturat in 1990 la sediile PNTCD si PNL impreuna cu dolarii falsi. Dolarii i-au cheltuit, ca este vreme de criza economica (dar o criza care nu poate produce manifestari de strada, nici proteste violente, sa fim bine intelesi!), iar pastilele le-au pastrat pentru vreo lovitura de stat ce s-ar ivi. 5 februarie 1999 Cel de stinga, cel de dreapta si cel singur Am auzit zilele trecute expresia "stingism de prost gust". Cel care a spus-o a facut o judecata de valoare simpla si implicita: elita se raporteaza estetic la existenta si la circumstantele ei. A te raporta estetic este un automatism eminamente intelectual, o caracteristica a celui supereducat. El se foloseste de concepte estetice ca si cum s-ar spala pe miini sau ar duce mina la gura cind casca. Dar nu de concepte pure, firesti ale esteticului, ci de conceptele unei relativitati perpetue: prostul sau bunul gust evolueaza mereu paralel cu frumosul, binele sau uritul. Cel de dreapta, caci el este personajul acestui inceput de articol, nu face mare diferenta intre concepte, haine, idei, ideologii, prajituri sau cizme. El vrea mereu sa fie altfel, isi pune cravata acolo unde ceilalti merg in blugi sau isi ia smoking pe terenul de sport. Este, in general, destul de lenes si suporta orice politica ce-i recunoaste exceptionalitatea aruncindu-i osul unei functii. Cel de dreapta viseaza la o lume salubra, detesta taranii si pictura figurativa, vrea sa plece intr-o tara civilizata si, in general, nimic nu este destul de bun pentru el. Cel de stinga a fost activist, el sau unul dintre parinti. Poarta camasi albastre, geanta "Diplomat" si are un limbaj mai conceptual decit estetul de dreapta. E mai transant, este activ, face consideratii geostrategice si vorbeste despre strategii, conspiratii, planuri si programe. E prapastios, vorbeste mereu de dezastre, falimente, informatii secrete, se crede persecutat, e obsedat ca nu e prezent in presa. Se plinge de presa vinduta si de masonerie. Pentru el, cei multi sunt cifre miscatoare, votanti si un fel de credinciosi care-l ajuta pe el, profetul, sa fie ceea ce este. De regula, cel de stinga si-a tras o casa burgheza sau o nevasta de familie buna. Asteapta totul de la o retea de tovarasi care-l vor pune intr-o functie sau intr-o organizatie. Cel de stinga a reusit repede sa devina mai capitalist decit cel de dreapta. Afacerea lui e infloritoare pentru ca se bazeaza pe surse si informatii veritabile si, in general, e mai pragmatic decit pesimistul filosof de dreapta. Celui de stinga i-a fost foame in spita lui indepartata si acum stie sa se apere. De cele mai multe ori, este preferat de capitalistii straini ca partener sau ca reprezentant. Acest lucru il scoate din minti pe cel de dreapta, care ar vrea sa-l vada pe cel de stinga tirindu-se pe la poarta conacului sau, punindu-si cenusa in cap. Cel de stinga se bucura ca lucrurile merg prost pentru ca se gindeste ca o sa-i vina rindul lui si retelei pe care se sprijina si atunci ii va baga in puscarie pe tradatorii acestia odiosi. Daca va veni la putere, va uita repede supararea si va fi mult mai conciliant pentru ca e mereu complexat pentru atitudinea lui de stinga. Simte mereu nevoia sa demonstreze ca este democrat si ca seamana cu cel de dreapta din acest punct de vedere. Este atit de patriot incit i se intimpla sa se emotioneze doar la auzul numelui scumpei noastre tarisoare. Poporul romin se compune din copii, 1% oameni de stinga sau dreapta, restul din oameni singuri. Cel singur este cel care nu are ziare prin care sa-i santajeze pe cei de la putere, pe patroni sau pe sindicalisti. El s-a lovit de multe ori de reteaua celui de stinga si a celui de dreapta. Cind a simtit ca nu poate rabda coruptia si nedreptatea care se face celor slabi a fost respins de cel de stinga, care i-a adus aminte ca nu este destul de transant, nu-l injura si nu-l detesta destul de sincer pe cel de dreapta. Cel de dreapta, evident, i-a suierat elegant la ureche: "Acesta este un stingism de prost gust, dragul meu, citeste-l pe Noica sau pe Hayek!". Cind a simtit ca trebuie sa ia o atitudine pentru dreapta, cel de dreapta a strimbat din nas ("Nu e un democrat autentic, mimeaza!"), iar cel de stinga l-a amenintat cu revenirea lor la putere si cu pedepsirea tuturor celor ca el. Nici la centru nu a putut sa se aseze sa-si traga sufletul, pentru ca fiecare din cei doi au venit sa-l dea afara pentru ca n-are nicio legitimitate sa stea acolo. E membrul unui partid de centru? Nu. Atunci ce cauta acolo, ce-i aia cultura civica si participare, ce studii a facut in strainatate etc.? Cel singur cind injura, o face cu naduf si cind se entuziasmeaza, e naiv. El nu mai spera nimic de la cel de stinga sau de la cel de dreapta. Citeodata si lui i se intimpla sa fie de stinga, alteori de dreapta. Niciodata nu este atit de ticalos incit sa fie de centru. Pe el nu-l sprijina nici un partid si trebuie zilnic sa se intrebe ce se va intimpla cu copiii lui daca pateste ceva. Stinga, centru sau dreapta nici macar nu exista. Sunt niste inventii pentru ca unii sa poata primi o identitate si altii sa adune turma in pietele publice. Stinga e o inventie pentru cei mai altruisti si speriati de saracie, iar dreapta pentru cei egoisti si fara talent. Centrul este pentru cei oportunisti ori speriati ca trebuie sa aleaga. Complexatii vor exceptionalitatea dreptei, au nevoie sa se creada elita, descendentii spirituali ai unei aristocratii pe care Rominia nici macar n-a avut-o vreodata. Cei de stinga se viseaza tot elita, luptatori sub flamura egalitatii si libertatii, elita legitimata prin faptul ca i-au propulsat cei multi. Ambii vor privilegii, sunt cei care nu pot reusi fara haita, fara gasca. Eu pot fi de stinga ori de dreapta. Pot fi nesimtit daca vreau, pot fi tandru sau taran. Nu dau seama nimanui. Niciun partid nu mi-a dat casa, functie sau nevasta. Nu sunt obligat sa fiu consecvent si asta imi da dreptul sa ma contrazic, sa fiu viu. Sa traiesc firesc, asa cum riul curge intre malul sting si malul drept fara sa fie obligat a se declara de centru. 12 februarie 1999 Frica si spirala tacerii Zilele trecute am aparut de doua ori la emisiunile unui post national dindu-mi cu parerea in problema spinoasa a loviturii de stat planuita de mineri, mineriada a cincea. Am fost oprit apoi pe strada de oameni pe care-i respect si care sunt veritabili intelectuali, oameni care m-au tras deoparte si m-au felicitat exagerat de calduros pentru ce am spus si, mai ales, pentru curajul de a spune sincer ceea ce este de spus. Unii mi-au dat telefoane in acest sens, iar altii mi-au prevazut un viitor politic stralucit. Eu nu spusesem nimic senzational, nici disident, doar ca exprimasem in mod liber si cinstit o parere care, poate, nu era parerea majoritara. Ce-i drept, era si o critica a guvernantilor acolo, dar articulata altfel decit partinic, fiind mai ales o analiza a lipsei de proiect si competenta a clasei politice din 1990 pina acum. M-au descumpanit aceste dovezi exagerate de solidaritate. Ce s-a intimplat cu acesti oameni incit simt nevoia unei aderente discrete la ceea ce spun altii cind ei insisi sunt competenti in a iesi cu discursuri atitudinale in spatiul public? Ei insisi au ceva de spus si exista multi care i-ar asculta cu interes. Apoi am inteles: pur si simplu pe acesti oameni i-a cuprins frica de a se expune in agora cu parerilor lor. De ce s-a intimplat asta cind traim intr-un regim democratic, in care, cel putin formal, este posibil orice punct de vedere si, mai mult decit atit, lupta contrarilor a adus in 1996 o schimbare politica? in 1996, parerea contra si opozitia la puterea politica din acel timp au dat roade si nimeni n-a fost pedepsit pentru situarea pe una din baricade. Pe de alta parte, oricit s-ar plinge opozitia, nu se intrevede deloc o dictatura a Presedintelui sau a coalitiei de guvernamint, desi dupa l996 au fost condamnati la inchisoare o serie de jurnalisti, in unele cazuri motivat, in altele nu. Atunci ce se intimpla cu acesti intelectuali care au inceput sa vorbeasca pe la colturi, sa se opuna prin reprezentant? De ce filmul despre mineri pe care trebuia sa-l comentez la televiziune avea un preambul in care autorul se scuza pentru demersul sau aratind clar ca semnificatia sa este doar jurnalistica si culturala? De ce tinarul si talentatul jurnalist care era amfitrionul emisiunii s-a scuzat pentru discutia noastra sincera despre acelasi subiect de cel putin trei ori facind precizari si tot de atitea ori a incercat sa ma protejeze pe mine, ajutindu-ma sa fac precizari, pentru a nu se interpreta, pentru ca sa nu fiu gresit inteles, pentru ca discursul meu sa nu fie interpretat politic? De ce unii prieteni m-au intrebat, mai in gluma, mai in serios, daca n-a fost o inscenare de impotrivire, daca nu cumva cineva de la Cotroceni mi-a comandat un discurs opozant? intrebindu-ma toate acestea, mi-a venit automat in minte o teorie asupra mass-media pe care o predau in fiecare an studentilor de la sociologie si jurnalistica, dar pe care n-am accentuat-o niciodata destul, considerind ca, cel putin pentru pofta polemica si tugul demistificator din Rominia, este putin valabila, este doar un sistem abstract de o remarcabila subtilitate: teoria spiralei tacerii. Am ignorat din acest motiv si faptul ca ea a fost constituita in urma unor cercetari concrete minutioase pe populatia Germaniei postbelice. Teoria spiralei tacerii porneste de la observatia ca oamenii sunt mereu marcati de grija de a nu ramine izolati si, astfel, fiecare opinie sociala si-o controleaza prin raportare la opinia dominanta, vizibila in mass-media. Atunci cind individul isi regaseste opinia in media, incepe sa si-o afirme cu tot mai mare putere; cind n-o gaseste, se cufunda in tacere, se retrage din sfera publica spre sfera privata sau se raliaza, conformist, la parerea care joaca rolul de opinie dominanta. Printr-o nefericita spirala a tacerii, se ajunge la situatia in care cei ce isi regasesc parerea in presa (chiar daca sunt minoritari) sa fie tot mai auziti, iar ceilalti (chiar majoritari) devin absentii tacuti ai democratiei. Opinia dominanta poate fi, astfel, creatia unui grup mic de oameni care detin posibilitatea de exprimare sau monopolul proprietatii canalului. Asa am asistat, in timpul mineriadei, la situatia in care un ziar a titrat cu litere de trei ori mai mari decit capul de ziar: Lovitura de stat. imbratisata de puterea politica, speriata pentru o zi de vremelnicia functiilor, aceasta sintagma a fost operationalizata pe urma de majoritatea presei. Cel care gindea simplu si clar: 20.000 de oameni flaminzi care au in miini uluci rupte din gardurile Costestiului nu pot periclita democratia si institutiile statului de drept nu mai avea cui sa-si spuna parerea cind toata presa era isterizata de pericolul iminent. Acel om renunta la a deveni anacronic sau la a se certa cu prietenii sau familia si, daca nu se leapada de propria lui parere, va renunta sa se exprime in spatiul public, cufundindu-se in tacere. incet, lovindu-se de acelasi zid al opiniei dominante, individul va incepe sa se indoiasca de capacitatea sa de judecare a evenimentelor si, poate, dupa aceasta, il va cuprinde frica de a nu fi izolat de ceilalti, pentru ca foarte putini au puterea de a merge contra curentului. Afectati de aceasta subtila forma de dictatura a presei, oamenii acestia devin indivizi nefunctionali pentru democratie. Probabil ca asa a inceput sa se intimple si in Rominia, mai devreme decit as fi crezut. Distinsi intelectuali, oamenii rationali, neatinsi de microbii politicii, au fost coplesiti de potopul zugravit de mass-media si de spectacolul politic panicard de dupa evenimente. Nu s-au putut opune valului opiniei dominate. Multi dintre acestia, mai ales din Bucuresti, mi-au cautat numarul de telefon prin complicate retele institutionale, fericiti ca nu sunt singuri, ca parerea lor nu este chiar atit de aberanta, ca, daca au gindit astfel, nu sunt extremisti, teroristi sau fascisti. Aveau nevoie de o confirmare ca izolarea psihica de care s-au speriat nu este totala. in fata acestui spectacol al fricii de izolare, mi-am adus aminte de unul dintre dascalii mei, un om minunat care mi-a influentat decisiv destinul si caruia ii ramin dator pina la iesirea mea in parcarea nefiintei. Profesorul meu ajunsese, in obsedantul deceniu, tinar doctorand la Moscova si acolo a inceput sa studieze existentialismul si sa-si exprime gindurile reformiste privind modernizarea satului rominesc. A fost chemat urgent inapoi in tara si, in avionul care-l readucea acasa, povestea Profesorul, cind pilotul a anuntat intrarea in teritoriul de aer al Rominiei, l-a cuprins o frica de moarte, o frica ce l-a paralizat timp de citeva ore. A razbit apoi prin munca si talent, a devenit un intelectual cunoscut in tara si strainatate, dar frica nu l-a parasit niciodata, nu a reusit sa-si mai exprime vreodata o optiune in spatiul public fara o stringere de inima. S-a eliberat doar intr-o primavara timpurie, cind inima lui s-a oprit obosita. 19 februarie 1999 Numararea dezastrelor si casa calaului A sasea mineriada a fost pentru presa politizata din Rominia si politica noastra de taraba o mare victorie a statului de drept. Unii au inceput sa scrie despre zorii democratiei, dimineata ordinii si autoritatii, sfirsitul dictaturii unei categorii sociale, debutul minunatei domnii a legii etc. Victoria de la Stoenesti va intra in manualele de istorie alaturi de cea de la Calugareni, generalii care au condus batalia vor fi decorati. De fapt, unul dintre ei a si declarat ca, pentru amatorii de revolte, a pregatit deja gloante de razboi, cele de manevra fiind doar pentru exercitiile din vremea in care nu domnea inca statul de drept. S-au confectionat repede si pedepse pentru cei din procesul Tigareta II pentru ca statul de drept sa dea o ultima lovitura de imagine. N-a lipsit nici eternul analist politic, care a spus tarii, pentru a 50-a oara, ca si din acest eveniment coalitia a iesit intarita. Cunoscutul ziarist-securist a pus din nou un banner peste prima pagina a ziarului sau, banner pe care a scris LOVITURA DE STAT. Un om politic a spus ca, de data asta, Bucurestiul si-a organizat foarte bine apararea, iar alt om politic si-a sters repede si crestineste pirele cu radiera iertarii. O ziarista aflata in coloana minerilor era pusa de conducatorul de talk-show sa vada cutite, bite si dinamita in miinile minerilor si, pentru a se justifica foarte repede acuzatia de terorism lansata de ministrul de Interne, s-a transmis ca a fost rapita, de catre minerii lui Cozma, fata lui Marin Condescu. Minerul ucis continua sa fie neidentificat, sa n-aiba nume, biografie, familie, pentru a nu exista vina pentru aceasta crima. Este un simplu golan pe care, dupa o saptamina, nu l-a revendicat nimeni, astfel incit nimeni nu este vinovat pentru uciderea lui. in fond, el a fost ucis de statul de drept sau, daca acceptam o alta minciuna, a cazut incercind sa se urce intr-un tren care venea doar peste citeva ore, daca ne luam dupa un detaliu: Mersul trenurilor. Eroica noastra presa n-a cautat sa afle nimic despre acest fapt sau, daca a aflat, n-a primit inca aprobarea sa publice date despre victima acestei victorii a statului de drept. in schimb, un mare cotidian central a scris ca, astfel, a fost razbunat un alt mort al unei mineriade, un biet soldat care facea de paza la un obiectiv. intr-o seara, am asteptat reportajele de la Perfectul simplu, o emisiune la care s-a facut reclama toata ziua la ANTENA 1 ca fiind dedicata unei alte viziuni despre mineriada a cincea. Am asteptat mult si bine, caci emisiunea nu s-a mai difuzat si nimeni nu a scris un rind a doua zi. Nici televiziunea nu si-a cerut scuze telespectatorilor care, pentru o noapte, s-au simtit ca pe vremea lui Ceausescu. in general, presa noastra ultrademocratica a privit confruntarea irationala de la Stoenesti ca pe un retur al finalei Cupei Campionilor Europeni la fotbal, in care ai nostri au surmontat handicapul celor doua goluri luate pe Jiu si la Costesti. La sarbatoarea nationala care a urmat au lipsit doar mesajele de felicitare trimise de colective de oameni ai muncii indignati. S-a sarbatorit de parca minerii pornisera bezmetic sa taie gitul tuturor bucurestenilor si au fost opriti cu mari sacrificii. in aceste rinduri n-am facut decit sa povestesc tristetea unei saptamini in care, spun majoritatea ziarelor, am ajuns si noi la mult visatul stat de drept. Nimeni nu s-a gindit ca statul de drept se defineste in raport cu statul violent, cu statul discretionar. Acest concept a fost inventat pentru a defini o situatie in care cetateanul este aparat de lege in fata unei puteri legitime statale dezlantuite. Cind statul apara ordinea folosind violenta, atunci avem o eclipsa a statului de drept, chiar daca actiunile lui sunt justificate. Statul de drept este cel care reuseste sa evite violenta sociala, nu cel care o provoaca pentru a-si intari autoritatea si a descuraja viitoarele proteste de masa. Daca la Stoenesti un general ar fi iesit la negocieri si l-ar fi convins pe Cozma sa se predea, iar pe mineri sa se intoarca acasa, ar fi fost vorba de un stat unde domneste dreptul. Am asistat, s-a mai spus, la ultima mineriada si ne-am mirat ca s-a oprit numaratoarea. Nu contenim sa numaram dezastrele: mineriada a 6-a, Tigareta II, asa cum inainte se numarau congresele si planurile cincinale. Si atunci presa era tot atit de partasa la minciuna generala, doar ca nimeni n-o lua in serios. Am enumerat componentele ultimei tristeti pentru ca pe acestea presa nu le numara. Ea este tot mai grijulie sa gaseasca imaginile cele mai sugestive pentru scenariile pe care puterea le inventeaza. Peste citeva zile presa si-a primit plata pentru serviciile sale din timpul loviturilor de stat mineresti: cheltuielile de publicitate sunt total deductibile. Vestea asta o astept demult, dar acum nu mai pot sa ma bucur. Pretul pe care presa l-a platit a fost prea mare. De-acum terorismul de presa este mult mai simplu si se poate porni la o cirdasie cu managerii din economie. Se vor infiinta noi firme de publicitate de catre fii de directori si directorasi, bugetele de reclama vor creste si mass-media va inflori. Este cadoul pe care, indirect, minerii l-au facut democratiei noastre de piata, tot mai originala si mai aureolata de victoriile jandarmilor pe cimpurile de batalie ale disperarii populare. O democratie in care nu statul de drept trebuie sarbatorit si nici numarate dezastrele. Asteptam stirea ca am intrat in epoca traiului decent sau ca, dupa batalia de la Bucuresti, au aparut zorii statului bunastarii generale. in plus, dincolo de imensa tristete a unei saptamini de violente si ticalosie, ramine o singura intrebare pentru cei care au sarbatorit ceea ce trebuia sa se intimple in tacere: oare de ce casa calaului era construita intotdeauna la marginea cetatii, dincolo de ziduri? 26 februarie 1999 Tableta linistita despre basm (Elegie sabina) incep aceste rinduri cu sentimentul ca, in fine, dupa atitea saptamini, voi putea scrie o tableta linistita. Evenimentele unei politici haotice si primitive, atitate de o presa romineasca fara substanta, ne transpun zilnic intr-o alta lume. O lume a violentei, o lume paralela pe care n-ar trebui s-o locuim nici din intimplare. O lume plina de murdarie si un balcanism care ne intoarce stomacul pe dos citeodata. Daca te opresti o clipa din zbaterea cotidiana si te gindesti la istoria noastra contemporana, aproape instantaneu te intrebi unde este acel timp mitic luminos din manualele scolare de istorie. Despre miturile identificarii noastre rominesti au scris mai multi istorici si jurnalisti dupa 1989. Ei au pus in lumina o serie de abdicari ale istoriei de la statutul de stiinta pozitiva, faptul ca istoria ne-a mintit mai ales atunci cind eram copii. Cu totii au facut o imensa confuzie: istoria nu este o stiinta pozitiva - istoria este o stiinta subiectiva, este formata din setul de imagini despre sine necesare identitatii unei comunitati. Vor exista mereu cel putin doua istorii, una de circuit restrins, stiintific, si alta, ca set mitologic de imagini de sine a unei comunitati. Aceasta a doua istorie este preponderent pozitiva, este populata cu eroi, victorii si valori morale. Nu poti sa-i spui copilului ca face parte dintr-o natiune de nemernici care iubesc hotia si nemunca. Nu poti sa-i transmiti ca stramosii lui n-au lasat nimic in istorie, ca poporul sau a pierdut marile batalii si ca oamenii de stat au fost mereu tradati de contemporani. Ce imagine de sine si-ar construi copilul, ce idealuri de viata ar extrage din povestile exemplare daca ar intra in contact cu toate dejectiile istoriei? in cel mai bun caz ar deveni cinic, dar va puteti inchipui o copilarie traita cu cinism? Chiar cind, crescind, nu mai crede in Mos Craciun, copilului ii ramine, afectiv sapata, imaginea unui batrin cu barba alba carind un sac imens cu cadouri in circa. La aceasta imagine a bunatatii fundamentale, el va tresari pina la sfirsitul zilelor lui, datorita ei va ajuta din cind in cind un nevoias sau va sari in ajutorul aproapelui. Zilele acestea a fost chemat la Parchet un jurnalist care a scris intr-un articol ca s-a saturat de Rominia. O fi facut-o din mai multe motive. O fi fost trist in ziua aceea sau l-o fi parasit sotia ori prietena. Era poate una dintre acele zile de toamna in care se sinucid poetii, iar ziaristul nostru este poet. Poate a fost jignit de un functionar sau, pur si simplu, a simtit ca nu mai suporta balcanismul si miticismul. Poate a cautat o modalitate de a iesi in evidenta, cum au spus unii. Poate este trist ca, dupa ce ai publicat doua volume de versuri si esti angajatul Televiziunii Nationale, ramii totusi anonim pentru vinzatoarea de la alimentara ori buticarul de peste drum. Sa fii poet intr-o lume care brusc a devenit un paradis al contabililor cind tu te-ai socializat la lumina devenirii intru poezie este, cu siguranta, o drama. Jurnalistul nostru si-a pierdut prietenii, admiratorii si poate chiar si dusmanii. Nici ei nu-l mai considera demn de ura lor. Si eu m-am suparat pe el, chiar daca sunt constient ca fiecare dintre noi a gindit cel putin o data in viata ca el. Multi dintre noi vorbesc zilnic despre acest subiect, dar nu suporta sa auda acest lucru spus de altii. Tinarul jurnalist care a produs o mare suparare colectiva trebuie macar inteles, daca nu poate fi iertat. Te scoli dimineata si vezi ca incepe inca o zi de lupta cu nimicul, in conditiile in care nu mai pot spera in viitor decit cei bolnavi de optimism. Apoi te ucide gindul ca ne conduce o clasa de incapabili, o clasa de politicieni fara nicio legitimitate, pe care au ajuns sa nu-i respecte nici macar familiile lor capatuite prin acte mai mici sau mai mari de coruptie. in comparatie cu intangibilitatea marilor activisti de partid din trecut, pe care aura de mister ii facea sa para inteligenti, politicienii de astazi sunt goi in fata unei prese fara scrupule si stil, presa care-i face hidosi chiar si atunci cind ii lauda indecent. Cind niciun criteriu de valoare nu functioneaza, ce sa faca tinerii care mai au cincizeci de ani virtuali in fata, ce credeti ca poate gindi un tinar disperat care vede toate acestea si speranta lui de-abia mai pilpiie ca o candela la capatiiul unei tari care moare incet? Ce facem atunci cu miturile colective? Ele trebuie pastrate si aparate. Fara ele, fara un set de imagini mai putin constiente legate de exceptionalitate, de prieteni si dusmani, de iubire si ura fata de semeni, nu se poate parcurge impreuna traseul istoric. Fara ele nu ne putem pastra identitatea, nu gasim resursele reproducerii sociale, nu putem pastra nici macar o coerenta ipotetica a demersului nostru istoric. Cred ca distrugerea unei natiuni incepe cu distrugerea miturilor colective. Unii istorici isi pot construi blazoane personale hulind istoria ca discurs mitic. Ei se adreseaza unui public restrins, dar lucrarile lor nu trebuie preluate de profesorii de istorie. Profesor de istorie este o ocupatie mult diferita de cea de cercetator in istorie. Subiectul nimicniciei tarii tale sau familiei din care faci parte nu este unul comod. in momentul in care ti l-ai asumat nu dai dovada de eroism, ci de tradare fata de comunitatea respectiva. Este un subiect care face parte dintr-o necesara Conventie Nationala a Tacerii. Tacerea in aceasta situatie este un act fondator, o minciuna de necesitate. Si cei care nu o respecta merita insingurarea, izolarea, dar nu trebuie chemati la Parchet sau bagati in puscarie. 5 martie 1999 Viata noastra ca un meci de fotbal Abordam viata ca traitori sau observatori de fragmente. Niciodata nu ne intilnim cu ansamblul, niciodata nu avem o perspectiva globala, cu toate ca filosofia se straduieste sa ne dea acest lucru. La nivelul ierbii, lumea e o padure verde si deasa, cu miros de clorofila, iar daca privim soarele, lumea e o minge, o minge de foc la care cu greutate te poti uita. Traitori printre oameni, ne iluzionam zilnic ca l-am intilnit pe cel mai prost, cel mai ticalos sau cel mai destept, chiar si pe cel mai iubit dintre paminteni. Niciodata nu se termina iluzia finitudinii pe care o cautam clipa de clipa. Ziua care vine ne zdruncina concluzia pe care o credeam definitiva din ajun. Saptamina aceasta s-a reluat campionatul de fotbal, moment pe care altadata il asteptam cu o nerabdare dospita inca din timpul sarbatorilor Anului Nou. Acum, campionatul intern este pentru mine un spectacol la care doar rareori privesc cu pasiune sau curiozitate. Cu toate ca nu mai visez sa dau goluri pe marile stadioane ale Europei, din cind in cind fiorul nestins al pasiunii ma mina totusi spre stadion sau spre ecranul televizorului. Simbata trecuta m-am asezat pe canapeaua din sufragerie pentru a vedea un meci Steaua - Universitatea Craiova, meci transmis de Antena 1. Daca cineva strain de tara noastra ar fi fost prezent la acest meci, ar fi putut intelege multe despre noi, lumea si viata noastra. Majoritatea strainilor care vin in Rominia nu inteleg mare lucru din ceea ce se intimpla (chiar atunci cind fac studii sociologice) pentru ca doar rareori se confrunta cu viata cea adevarata. De regula, strainii sunt condusi spre ritualizari ale cotidianitatii, spre situatii artificiale special construite pentru ei. De multe ori, cei care-i conduc sunt nominalizati tot din strainatate, asa incit cercul vicios se reproduce de o maniera mecanica. Daca ar umbla mai mult pe strada, prin parcuri, autobuze, circiumi sau stadioane, strainii ar putea intelege mai multe despre noi decit citind tratatele de sociologie, ale lor sau ale noastre. Ar cunoaste nemijlocit viata cea adevarata acolo unde pulseaza matricea stilistica (scuzati!), acolo unde elementele cele mai importante ale culturii noastre devin fapt concret de viata. Cultura are si rolul pervers de a ascunde, de a ne obisnui sa nu vedem o serie de lucruri care sunt evidente pentru un strain. Totusi, iata ce cred eu ca ar fi putut cunoaste despre noi si lumea noastra un strain pentru care meciul invocat ar fi reprezentat singurul contact cu Rominia. Modernizarea de forma si importul de forme fara fond care ne caracterizeaza de 150 de ani. Toti vorbitorii invitati la microfoanele televiziunii au accentuat ca stadionul Steaua s-a modernizat si are aspect occidental. S-a pus un sistem de numarare a spectatorilor si un sistem de schimbare automata a reclamelor de la marginea terenului. in spatele portilor s-a intins o plasa pentru protectia portarilor si a spectatorilor de la peluze, iar nocturna a fost perfectionata. Efortul mimetic a fost sustinut si de televiziunea care a prezentat interviuri la pauza si reluari mai diverse decit inainte. Un crainic pasionat de statistici ne-a sufocat cu date personale ale fotbalistilor de o nerelevanta evidenta. Publicul parca nu mai striga atitea pornografii la adresa celor de la Dinamo si Rapid, astfel ca totul avea aparenta de normalitate. Din cinci in cinci minute ni se aducea aminte ca totul este ca in Occident. Nepotismul si sistemul de relatii. in poarta Universitatii Craiova apara fiul unui fost portar al Nationalei noastre, Tiberiu Lung. Baiatul, introdus recent si in Nationala, nu este un portar rau, dar se vede de la o posta ca nu are talent de mare portar. Moda de capatuire a fiilor la locul de munca al parintilor a devenit o foarte periculoasa meteahna a societatii rominesti. Portarul a mostenit postul de la tatal sau si, dincolo de faptul ca a invatat foarte multe si este un sportiv serios, nu cred ca era cel mai bun copil de pe maidanele Craiovei si imprejurimi, dintre cei de virsta lui care isi juleau genunchii plonjind la picioarele atacantilor. Probabil, inca de la copii si juniori, locul era rezervat pentru baiatul lui Lung si ceilalti si-au pierdut chiar si curajul de a-l concura. Orice ar spune jurnalistii despre talentul lui, eu nu cred in acest principiu de selectie. Daca tatal sau ar fi fost portar de divizia C, as fi putut fi convins, dar asa nu cred in intimplarea faptului ca atit fiul cit si tatal au fost cei mai buni portari din tara la un moment dat. S-a generalizat acest mod de aranjare a fiilor si nepotilor. Politicienii sau profesorii universitari au inceput sa-si rezerve fotoliile si catedrele pentru odrasle si acest principiu de selectie este cea mai buna dovada pentru una dintre bolile structurale ale societatii rominesti. Miliardarii pe care-i avem si calitatea lor. in pauza meciului, doi dintre miliardarii nostri, Paunescu si Ilinca, si-au pus in evidenta lipsa de idei si stereotipia gindirii intr-un dialog fara structura si perspective cu un jurnalist nespecialist in fotbal. Strainul nostru ar fi putut intui modul in care mediul economic isi selecteaza elementele elitei si ale exceptionalitatii. Chiar pentru a face bani este nevoie, intr-o lume normala, de inteligenta si imaginatie. Violenta sociala si dominatia retelelor sociale. La fiecare contact fizic, tinerii fotbalisti de la Universitatea Craiova erau loviti, scuipati sau intimidati pentru ca, desi erau pe locul 14 si erau niste mucosi, se incapatinau sa nu primeasca gol de la o supercampioana. Capitanul stelistilor, legenda vie Lacatus, pornit sa-si confirme stereotipul etnic, a avut o comportare de o violenta iesita din comun, desi jocul era un banal meci de campionat pe care stelistii l-ar fi cistigat oricum. Culmea a fost atinsa de momentul in care marele nostru international a incercat sa-l bata chiar pe presedintele echipei adverse: marele nostru sportiv Deselnicu. Nu m-a mirat comportamentul "normal" pentru Lacatus, ci doar sclipirea de rationalitate a celor care l-au inlocuit la pauza. Si faptul ca a acceptat sa nu mai revina in teren. Principiul imunitatii elitei (parlamentare sau nu) si cum functioneaza acest mod de protejare a elitelor. Pe parcursul intregii reprize, arbitrul parca n-a vazut nimic din ce face Lacatus. Nu l-a avertizat cu un cartonas galben sau rosu pentru ca este conducator important al sindicatului fotbalistilor si capitan al Stelei. Zilnic ni se demonstreaza ca in societatea noastra nu suntem cu totii egali in fata legii si elitele de orice fel exerseaza zilnic nesupunerea la regulile generale ale convietuirii. Acesta este modul lor cel mai evident de manifestare a exceptionalitatii, modul cel mai mirlanesc prin care elita noastra marcheaza diferenta fata de masa: regulile sunt facute pentru fraieri, democratia nu este pentru catei. Presa apologetica si fara simt critic, presa care de cele mai multe ori serveste interese sau nu vrea sa supere marimile vremii. Pe tot parcursul meciului, crainicii au laudat: atmosfera exceptionala, gazonul nemaipomenit, jocul fantastic al gazdelor, minunata indirjire a oaspetilor, nemaipomenita evolutie a arbitrului, frumusetea tribunelor, minunatia inclestarii sportive, deosebitele conditii pentru presa de la stadion. Nu le-a scapat iubirea de oameni a fratilor Becali, calitatile fantastice ale tuturor fotbalistilor de la Steaua, sportivitatea nemaivazuta a lui Lacatus care, la iesirea spre cabine, i-a facut lui Tiberiu Lung onoarea de a-i intinde mina (dupa ce il facuse K.O. inutil si imbecil la o faza in care nu avea cum sa mai atinga mingea). Jurnalistii au atins punctul culminat atunci cind, pentru a demonstra ce timp frumos este afara, au adus ca argumente de autoritate o fraza a unui fotbalist la cabine: "Aoleo, ce timp frumos!". Toate cele observate de mine pun in evidenta faptul ca fotbalul este un mic univers care contine toate caracteristicile lumii in care traim. Tot ceea ce traim zilnic isi are o proiectie pe stadion sau in tribune. Este un univers in care se reproduc toate relatiile sociale din lumea noastra: modul de aranjare a meciurilor, demiterea antrenorilor, gestiunea frauduloasa a fondurilor, dominatia Capitalei, presiunea cooperativelor mafiote, imunitatea unor jucatori si cluburi, slaba performanta, simularea si mimetismul etc. Strainul - pretext care ne-a insotit in tribuna - ar fi vazut poate si altceva. Sau chiar cu totul altceva. N-o sa stim niciodata ce a observat sau daca n-a fost vreun imbecil ce n-a inteles nimic, caci l-am pierdut printre spectatorii care se inghionteau la iesire spre autobuzele insuficiente si tramvaiele primitive ale Capitalei. Pentru ochiul sociologului, orice fragment de viata poate fi relevant, poate aduce informatie despre structurile de profunzime ale socialului. Nu trebuie sa traim intr-o suta de locuri deodata pentru a vedea societatea, zisa complexa. Chiar daca niciodata nu se termina iluzia finitudinii pe care o cautam clipa de clipa si ziua care vine ne zdruncina concluzia pe care o credeam definitiva din ajun, viata traita pe fragmente nu trebuie parcursa cu ochii inchisi. Nu exista lucruri neimportante pentru cel care studiaza socialul. Lumea noastra este citeodata ca o sarbatoare, uneori ia aparenta unei despartiri sau a unui iubiri traite cu pasiune, alteori este o tranzactie, un adulter sau o tradare. Din cind in cind, viata noastra este ca un meci de fotbal la care suntem spectatori ai propriei noastre conditii de spectator. 12 martie 1999 Primavara accizata A venit primavara. O propozitie pe care in copilarie am scris-o de sute de ori fara a fi pedepsit la aceasta redundanta. Altadata, in fiecare inceput de martie imi adunam poeziile intr-o alta configuratie pentru volumul de debut. Reciteam toate versurile frumoase din poeti pe care ii visam ca prieteni apropiati: Mircea Dinescu, Matei Visniec, Constantin Preda, Daniel Corbu, Nicolae Sava, Traian Furnea, Adrian Alui Gheorghe... (pe unii i-am uitat deja, ce cruzime!). Apoi, cautam printre noduri si semne locul in care Nichita a scris despre primavara ori despre iubire si viata capata sensul ei propriu. Iubita imi scria scrisori lungi de departe si totul disparea sub lumina cuvintelor ei impaturite cu grija in plicuri trandafirii. Disparea si orizontul rosu al politicului si cizmele dictaturii, iar Europa Libera isi pierdea audienta. Primavara ca un buldozer verde risipea totul in calea ei, talazurile foamei sau zidurile libertatii noastre inchise. Nascut in acest univers, ma aprovizionam cu carti de calatorie si nu ma durea deloc ca n-o sa vad niciodata Parisul sau Oceanul Atlantic. in fond, strabunicul si bunicul au vazut Europa doar mergind la brat cu moartea in armata imparatului. Acum relatia noastra cu primavara este mediata. Ca toate celelalte dimensiuni ale vietii noastre. Presa este cea care reconstruieste pentru noi o lume in care devenim tot mai spectatori. Presa selectioneaza din tot ceea ce se intimpla lucrurile pe care trebuie si noi sa le consideram ca fiind cele mai importante. Facindu-ne agenda zilei, ne furnizeaza cele mai semnificative repere ale realitatii. imi amintesc de uluiala unui operator de interviu de la Metro Media intors de pe teren cu raspunsul halucinant al unui individ cu studii superioare care, pus sa evalueze un eveniment, refuza pe motiv ca inca n-a citit ce scriu ziarele. Presa evalueaza pentru noi realitatea si ne comanda o serie de reactii. Daca ne-am opri intr-o zi si ne-am intreba care este sursa principalelor ginduri sau zbateri ale unei saptamini, am vedea ca mai mult de trei sferturi din subiectele bucuriilor sau ingrijorarilor noastre au ca referent presa. Nu trebuie sa-ti acoperi ochii si urechile cu aparatura complicata si sa-ti introduci electrozi in scufita pentru a trai intr-o realitate virtuala. Realitatea virtuala este aici pentru ca legatura noastra cu realitatea ne este mereu mediata, realitatea este redefinita in fiecare zi. Prin lentilele presei, privim politica sociala sau relatiile externe si rumegam o serie de concepte inventate pentru a ascunde realitatea. Nici nu ne dam seama ca raminem tot mai singuri in prieteni, in femei, in colegi. Ne retragem in casele noastre, tragem obloanele, dam drumul la televizor si intindem ziarele cit cuprinde masa. Si zilnic primesti retete si idei de conserva: cum sa te imbraci, cum sa maninci, cum sa te bucuri, cum sa iubesti. Cum sa zbori, cum sa-ti astimperi setea sau cum sa te privesti pe tine in oglinda propriului tau suflet. Chiar cind nu primim sfaturi, traim intr-o lume de ziare si unde hertiene, care ne ofera peisajul miscator al fiecarei zile. Acum a venit primavara si multi dintre noi nici nu-si dau seama pentru ca reperele vietii lor nu s-au schimbat deloc. Sa vedem ce film proiecteaza presa pe post de realitate intr-o zi de simbata: Autocarele din Turcia scot milioane de dolari peste granita; Greva generala se va declansa in 26 aprilie; Un taximetrist a fost impuscat in cap de un elev de 18 ani; O femeie a platit 2.700 de dolari pentru fericirea de a fi mama; Bill si Hilary au dormitoare separate; Homosexualii au o viata dubla; Un vis premonitic a trezit o maramuresanca si a facut-o sa se mute de-acasa; O fetita a inghitit un pumn de somnifere pentru a demonstra papusilor ca pastilele nu sunt amare; Politia a descoperit o crima printre boschetarii din statia de metrou Obor; Un om a cazut intr-un cazan si a ars de viu; Va ninge la Bucuresti; A fost descoperit un D.J. fara miini; Inima lui Menuhin s-a oprit; Copil de un an strivit intre doua masini; Politistii au prins un hot de muraturi; in Covasna a inceput razboiul strazilor; Radu Vasile a comparat protestele sindicale cu o noua mineriada... Citesti si, fara sa-ti dai seama, lumea primeste conturul acestor evenimente pe care presa le-a selectionat pentru tine. N-ai cum sa observi ca in oras a venit primavara pentru ca nimic nu iti transmite mass-media in acest sens. A trecut 1 si 8 martie si un prieten student propune o lista de semnaturi pentru scoaterea acestei luni din calendar din cauza cheltuielilor pentru fetele tot mai ametite de bijuteriile din telenovele. Daca unii mai simt din cind in cind o mica nauceala, o pot pune pe seama lipsei de vitamine. imi aduc aminte de primaverile copilariei traite undeva intr-un sat graniceresc transilvan, aflat printre dealuri si livezi, niciodata cooperativizat. Acolo am vazut cum oamenii se schimbau odata cu primavara. isi croiau haine noi, se impacau cu vecinii dupa dusmaniile care au clocit, poate, in timpul iernii. Vecinul meu morocanos si ursuz ne aduna in jurul lui si ne spunea poezii ori ne povestea despre prizonieratul lui in Rusia. Femeile contorsionate de munca grea de la cimp isi puneau naframa subtire cu flori rosii si rideau din orice vorba a barbatilor. in zilele de duminica, gospodarii isi luau o ramura inflorita in miini si isi vizitau "locurile" (asa se spune acolo loturilor de pamint). Era singura forma de turism pe care acei oameni au facut-o vreodata, singura ocazie in care barbatii faceau o plimbare lunga, aparent fara nicio treaba. Nu stiu ce se mai intimpla acolo, probabil alti copii numara si inseamna fagii care infrunzesc mai devreme in padurile mohorite de iarna. Probabil, oamenii si-au pastrat relatia directa cu pamintul, cu cerul, cu primavara. Ce procedeu poetic ieftin mi se parea antiteza atunci cind eram copil de o schioapa! Acum nu mi se mai pare. Atunci nu puteam concepe ca lumea poate avea mai multe culori si peisaje. Nu credeam ca acelasi soare poate incalzi si ucide. Ca verdele nu este peste tot la fel de verde si ca exista oameni care n-au trait nicio zi de primavara. Nu stiam ca realitatea poate fi falsificata si nici ca exista surogate pentru orice lucru, inclusiv pentru sentimente si ginduri. Acum stiu si ma astept ca ministrul de Finante sa puna accize pe primavara. Desi cel care a trait direct, fara medieri, macar o primavara, merita sa plateasca toata viata. P.S. Pentru superexamenele de bacalaureat pe care adolescentii sunt constrinsi sa le dea (stricindu-li-se cheful de a se lasa in voia primaverii), propun o analiza morfologica, sintactica, semiotica si sociologica a urmatoarei stiri de ziar: Beata de miresme, Primavara a fost violata de doi tigani beti pe cimpul de la marginea orasului. 19 martie 1999 Jocul cu absurdul la romini intr-una dintre zilele lunii ianuarie, premierul Vasile se lauda ca meritul pentru vizita papei in Rominia ii apartine intr-o pondere de 70%. Nu 75%, nici 55%, nici 99%, deci repere cantitative de factura simbolica, ci 70% - un reper mai fix decit certitudinea acestei vizite. Peste citeva zile, am citit o alta stire: premierul si-a lansat un volum de versuri si toata Uniunea Scriitorilor l-a aclamat fara umbra de jena. Apoi, premierul, pentru care aveam o oarecare simpatie, mi-a mai dat inca un motiv de reflectie in urma unei stiri: si-a schimbat, acum la batrinete, apartenenta religioasa, trecind in cadrul alteia poate mai "prestigioase": catolicismul. Daca ar fi facut-o in anii grei ai dictaturii, as fi inteles, daca ar fi facut-o la douazeci de ani, atunci cind ar fi normal sa-ti alegi singur religia, as fi fost de acord si l-as fi admirat. Acum insa nu inteleg ce nevoie avea, cel mai tipic mitica dintre politicieni, sa se asocieze cu maretia catedralelor gotice. Ce a vrut el sa adauge personalitatii sale si imaginii de om cu miinile in buzunare prin aceasta dezertare din universul religios al poporului pe care-l conduce. Mie imi sunt egale religiile, fie ca este vorba de ortodocsi, greco-catolici, romano-catolici, protestanti, mozaici, budisti sau neoprotestanti. Toate sunt, in viziunea mea, zone in care oamenii exerseaza cele mai nobile simtaminte si cea mai pura relatie cu lumea. Cei care reusesc sa creada intr-o forma de dumnezeire sunt oameni pe care-i admir foarte mult. Pe cei care fac comert cu o asemenea apartenenta ii compatimesc cu moderat dispret. Gestul premierului poate fi interpretat probabil ca o forma de nevroza pe care o resimt majoritatea politicienilor romini. Ajunsi la sentimentul puterii si la beneficiile ei, sunt loviti de o boala a personalitatilor neincheiate, sunt loviti de o disperare nevrotica. O serie de tendinte nevrotice sunt evidente la politicienii romini. Prima este o trebuinta nevrotica de afectiune (cum o numeste psihanalista Karen Horney). Marele lider politic romin isi hraneste iluzia ca iubeste pe toata lumea, desi crede ca oamenii nu-l iubesc niciodata destul. Multi dintre ei nu mai sunt multumiti nici macar de viata personala si divorteaza sau isi parasesc familiile. Daca am face un studiu asupra elitei politice, am observa, poate, ca rata de divortialitate in cazul politicienilor este de zece ori mai mare decit la nivelul populatiei. Agresivitatea fata de semeni este o alta tendinta care-l face sa ia masurile cele mai crude, fara sa aiba macar remuscari sau sa caute solutii pentru a limita suferinta sociala. Simtindu-se mereu amenintati, nu pot simti decit solidaritati conjuncturale, sunt mereu predispusi sa-si tradeze colegii, gruparea, partidul. in fine, isi construiesc o imagine idealizata ca o fuga de sine insusi, o solutie pe care o gasesc pentru faptul ca se simt mereu amenintati intr-o lume ostila. Politicianul romin este docil in fata celor puternici (nici cel mai mic semn de impotrivire la pretentiile FMI) si agresiv fata de cei slabi. Are nevoie sa-si construiasca o puternica autoamagire, o imagine a grandorii in care mixeaza trei personaje: este Mare Amant si Prieten, un mare Lider si un mare Filosof (sau Artist). Daca am face o analiza a discursurilor politicienilor dintre campanii electorale, am putea constata statistic prezenta acestor teme ale identitatii simulate. Sociologic, cea mai vizibila este fuga de propriul popor. Dupa ce s-au inconjurat de bodyguarzi, prima grija a tuturor demnitarilor este sa-si trimita copiii in strainatate la studii. De cele mai multe ori, ei vor ramine acolo, gasindu-li-se slujbe din comisioanele firmelor straine ce opereaza in tara noastra. Cele mai mari cheltuieli ale noastre pentru cariera lor diplomatica sunt calatoriile in strainatate. Este celebru ambasadorul tarii noastre in SUA, care si-a abandonat postul pentru unul la o firma privata, fapt care si azi imi incurca toate itele rationalitatii mele intelegatoare. Adeseori, am avut senzatia ca celor care ne conduc le e rusine cu poporul, cu tara, cu noi, rominii. De foarte multe ori, urmarind discursul lor, am observat ca multi politicieni folosesc rar sintagma "tara noastra", ei spunind mereu, cu neutralitate, Rominia. Ei considera ca noi toti le suntem datori pentru faptul ca exista, pentru ca le suntem niste contemporani care-i agaseaza. incerc sa-mi explic multe evenimente ale societatii noastre prin recursul la imaginarul colectiv, la gindirea cotidiana si la mostrele de folclor urban sau rural. Nu putem explica faptele sociale decit prin mediul, prin cultura care le-a produs. Oamenii nostri politici cumuleaza o serie de defecte pe care le-ar putea teoretiza o etnopsihiatrie bine dezvoltata. Imaginarul nostru colectiv a produs formule uluitoare de autoflagelare, mai ales prin teritoriul in care rege este Bula, bancurile. Avem o serie de bancuri geniale despre defectele structurale ale societatii rominesti. O vreme am crezut ca recunoasterea unui defect este prima faza a eliminarii lui. Ca acesta este un nivel superior de constientizare. Am crezut ca "Ridendo castigat mores", ca uimitorul talent de a ride de propriile defecte este un indicator de superioritate si un indiciu al salvarii. Am crezut ca suntem un popor genial pentru ca putem sa ne descoperim singuri propriile defecte si sa ridem de ele. Acum cred contrariul. M-am convins ca nu este asa. Se poate trai (supravietui) cu o identitate devalorizata, se poate face un elogiu al ranilor si, in lipsa unor calitati, se poate cauta exceptionalitatea in defecte. O serie de drame se pot bagateliza prin trecerea lor in registrul comicului, al bascaliei. Nu cred ca invata din greseli decit cei care se raporteaza cu seriozitate la ele. Cei pe care-i intristeaza prostia semenilor intru cultura si etnie au toate sansele sa nu mai fie prosti. Cei care rid de greseli participa la prostia sau rautatea generalizata. Cel mai mult ma socheaza jocul cu absurdul la care ne dedam noi, rominii. Nu doar jocul estetic, ci rationalitatea cotidiana, gindirea existentiala. Indiferent cita metafizica ar avea constructia narativa a bancurilor, cit absurd ar putea ingloba semnificatia ultima a acestora, acest tip de raportare nu duce la schimbare in bine. Din colectia mea de bancuri identitare, cel mai mult imi place unul pe care l-am auzit recent. Se spune ca s-a organizat un experiment international de testare a rezistentei la stresul izolarii. Un american, un neamt si un romin au fost inchisi pentru 30 de zile in celule si au fost privati de orice interactiune umana, avind ca principale accesorii de supravietuire doua bile imense de fonta, a cite 25 de kilograme fiecare. La expirarea termenului, o comisie internationala a participat la deschiderea celulelor. Americanul, contrar tuturor prognozelor, era vesel si intr-o forma psihica si fizica excelenta. "- in fine, explica el, am avut timp sa ma ocup de sanatatea mea. Cu ajutorul celor doua bile, am facut un excelent stagiu de body-building." Neamtul era la fel de bine dispus. "- Cu ajutorul bilelor, am facut numeroase calcule si am inventat o noua masinarie, un fel de perpetuum mobile, explica neamtul. Sunt deosebit de multumit de acest stagiu." Si rominul era bine dispus, dar comisia are surpriza sa vada ca lipsesc bilele. Cu seriozitate, rominul se justifica: "- Una s-a stricat si pe cealalta am pierdut-o!" Naucit, te intrebi cum se face ca o colectivitate poate trai alaturind atitea paradoxuri cind stim cu totii ca ratiunea incearca sa aduca intreaga complexitate a lumii la simplitatea unui silogism. in sociologie, aceste salturi se numesc metamorfoze ale gindirii si se considera ca ele sunt menite sa completeze lipsurile raportului cu realitatea. Cind raportul cu realitatea este echilibrat, unde oamenii se armonizeaza cu propriile lor principii, nu este nevoie de asemenea metafizici ale absurdului. Dar este un indiciu ca, acolo unde o societate este bolnava, si sistemul ei de gindire si reprezentare este macinat de boala. Nu-mi iese din minte convertirea tirzie a premierului la catolicism in lunile premergatoare numirii in functie si am senzatia ca n-o sa o inteleg niciodata. A fost un sacrificiu pentru tara, pentru beneficiile comuniunii cu Occidentul sau o fuga de semenii lui zdrentarosi din spatiul ortodox, spatiu care n-a produs domuri inalte, ci doar o mare ingaduinta fata de conducatorii prosti? Dar poate nici nu e nevoie sa inteleg. in Absurdistan, majoritatea lucrurilor se justifica prin faptul ca exista. 26 martie 1999 Calauzitorii ochi de sticla ai televiziunilor din Rominia De atitea ori s-au ridicat baricade in jurul Televiziunii Romine cu oameni care strigau despre mintirea poporului cu televizorul. Ce-i drept, pentru ca televiziunea arata imagini si mutre, ea este cea mai curtata institutie media. Este curtata de politicienii care cred ca fara ea nu exista niciun fel de realitate. Nici comunicarea politica nu mai poate fi conceputa fara televiziune, caci a disparut mesajul si motivatia civica. Cei mai multi jurnalisti roiesc in jurul unei institutii media care le arata mutrele, dar le pastreaza imbecilitatea intacta, nu-i pune la niciun efort intelectual, in Occident, televiziunile s-au profesionalizat, au ajuns la un tehnicism care le face mai usor de inghitit. Divertismentul e usor, dar impecabil din punct de vedere tehnic, stirile sunt dramatizate, chiar daca modelul de televiziune occidental impune o anumita deontologie si un control reciproc. Cimpul jurnalistic reprezentat de televiziune este un cimp al puterii economice, dar nu reprezinta probabil mare lucru in economia influentei de masa intr-o tara. Ceea ce se vede nu se argumenteaza cu inteligenta sau retorica. Ceea ce se vede exista si crainicii ririiti pot fi trecuti cu vederea. Pentru nespecialist nu prea transpare ideea selectiei, a constructului de televiziune. Nu se vede faptul ca totul este regizat, construit, selectionat. Pentru spectatorul naiv, realitatea pare ca vine in fisii late de film si isi asteapta rindul de a defila prin fata ochilor nostri. Redactorii par doar niste bravi morari care se spetesc sa care saci de materie prima pentru jurnalele noastre. Nu-ti dai seama de ce se intimpla decit daca te lovesti de modalitatea ei de prezentare a realitatii. in 26 martie 1999, Metro Media Transilvania, institutul de cercetare pe care-l conduc, a dat publicitatii un sondaj de opinie privind atitudinile politice ale populatiei, indicatorii de notorietate pentru personalitati si intentiile de vot. Pentru prima data dupa 1996, tendinta de scadere a popularitatii Presedintelui si a coalitiei de la putere a adus o respingere mai mare a politicului in general si, mai ales, a celor care conduc: PDSR a devansat CDR, iar Ion Iliescu pe Emil Constantinescu. Pe linga aceste date, o serie de alte intrebari tineau sa confirme o imensa dezamagire a electoratului, care nu mai are incredere in prezent, viitor, politicieni, partide. Ba mai mult, 28% din romini au declarat ca ar dori sa emigreze (un ziarist a comentat asta ca un fapt ce indica cit de bine o ducem daca doar 30% vor sa-si paraseasca tara!). in primul moment, m-a socat si pe mine spectaculoasa rasturnare de opinie. Stiind cit de vinduta e mass-media romineasca diverselor interese politice si economice, pentru o clipa m-am gindit ca o sa avem parte, dupa publicarea sondajului, de numeroase contestari, injurii, controale etc. Am verificat daca s-au respectat procedurile de alegere a subiectilor, daca s-au codificat bine raspunsurile, am reintrodus chestionarele, am trimis verificatori pe teren si apoi am tras aer in piept si am facut o conferinta de presa la Cluj. in acelasi timp, o echipa a institutului nostru a distribuit barometre de opinie institutiilor media din Bucuresti. in dimineata conferintei de presa mi-a trecut prin cap un gind fugar: daca, speriati de rezultatul defavorabil puterii pe care au servit-o inca de cind era in opozite, niciuna dintre institutiile media centrale nu va publica nimic? Exista o frica de politic si o ticalosie care o insoteste cu succes, mi-am mai zis. Jurnalistii romini nu se respecta prea mult si nici profesia pe care o practica nu le impune necesitatea unor standarde morale. Nu se poate, mi-am zis mai apoi, toate sondajele care se fac intr-o tara saraca precum Rominia sunt supermediatizate, pentru ca sunt foarte rare cele care se fac pe esantioane reprezentative la nivel national. Toate sondajele pe care Metro Media Transilvania le-a dat publicitatii au fost comentate de toate caile media la ore de maxima audienta si deosebit de apreciate. Orice sondaj politic intereseaza in Rominia si este comentat foarte mult. Chiar daca am prezentat sondaje interesante, cu intrebari si raspunsuri esentiale privind situatia si mentalitatea romineasca, jurnalistii au fost mereu atrasi mai ales de indicatorii increderii in personalitatile politice si ai intentiei de vot la Presedintie si Parlament. De regula, incercarile mele de sensibilizare a lor la o serie de indicatori si corelatii de substanta ale vietii politice si sociale se loveau de bune intentii, dar de zidul neintelegerii. Acum acest sondaj era un test pentru mass-media noastra. Trebuia ca jurnalistii care s-au luptat cu puterea politica atita timp, era dezirabil, era la moda sa-l respingi pe Iliescu - fostul comunist -, sa faca acum dovada mobilitatii si obiectivitatii publicind pur si simplu o radiografie a opiniei publice, a unei opinii publice pe care, in mare parte, o genereaza, cu sau fara intentie. Faptul ca puterea a fost schimbata in 1996 este doar o dovada a instalarii principiului schimbarii democratice, ea trebuie confirmata si in viitor, macar prin inca o schimbare. Simbata, 27 martie, aproape toata presa scrisa centrala si locala a consacrat sondajului Metro Media Transilvania pagini intregi si titluri mari pe prima pagina. in general, putine ziare s-au ferit sa publice tabloul intentiei de vot, majoritatea reflectind corect si imaginativ. in schimb, televiziunile n-au comentat nimic. Era terifiant sa observi ca evenimentul care, alaturi de razboiul din Balcani, a facut prima pagina pentru toata presa scrisa nici macar nu exista pentru jurnalistii de televiziune. Schimbarea simpatiilor de vot a facut intreg tabloul opiniei publice totalmente invizibil. Desi cunosteam o serie de cazuri celebre de orbire a presei, nu credeam ca acestea sunt atit de dese incit voi avea si eu parte de unul. Am predat studentilor atitea studii de caz incit manipularea mediei a devenit poate, pentru mine, o schema didactica pe care am inceput sa n-o mai recunosc in realitate, sau s-o recunosc, dar sa fiu sedus de mecanismele abstracte ale minciunii. Un jurnalist mi-a explicat ca vin alegerile si televiziunile nu pot sa-si supere clientii. Un altul mi-a argumentat ca televiziunile au mari datorii la bugetul statului. Altcineva mi-a descris situatia printr-o injuratura groasa si prin faptul ca tot mai des ii vine sa plece in Canada. Mi-am adus aminte de mineriada si multumirile Presedintelui si ale primului ministru, diplomele si banchetul pentru participarea jurnalistilor la mineriada. Am vazut seara jurnalele de televiziune in care se justifica interventia NATO in Iugoslavia, desi doar 11% din romini aproba pozitia Presedintelui si a Guvernului. M-am gindit la cei carora li se face o nedreptate si n-au cui sa o spuna. Am incercat sa-mi inchipui o lume fara televiziune. Mi-am adus aminte de cronicile TV interesante ale lui Bogdan Ghiu si i-am cautat cartea. Am deschis-o la o pagina de inceput, unde subliniasem cu un marker gros: "Televiziunea Romina este ochiul de sticla implementat in locul ochiului sanatos: ea ne da nu atit imagini, ci isi aroga pretentia de a ne oferi darul vederii, vazul insusi, acoperindu-ne ochii cei din nastere, cizelati de experienta". Din 18 februarie 1991, cind au fost scrise aceste rinduri, au trecut peste opt ani. Pentru multi dintre noi, "ochii cei din nastere" au orbit, s-au atrofiat prin nefolosire. in schimb, ne calauzesc, democratic, ochii de sticla ai TELEVIZIUNILOR ROMiNE. 2 aprilie 1999 Dreptul la sarbatoarea pacalelilor Ar trebui sa declaram ziua de 1 aprilie sarbatoare nationala. Pentru ca, in mijlocul unui razboi balcanic, in toiul unei crize profunde a societatii rominesti si a unei prabusiri a economiei, culturii si optimismului social, societatea romineasca se joaca. Motivul asteptat de presa este Ziua mondiala a pacalelilor. in conditiile in care toata lumea e ingrijorata, noi facem presa de divertisment, ne ocupam cu pacalelile. Cu ocazia acestei zile, posturile de radio au transmis in direct evadarea lui Cozma si marsul minerilor spre Bucuresti, iar emisiunile de stiri au fost dedicate unor evenimente inventate: in singele lui Radu Vasile s-a gasit o substanta necunoscuta, se va scumpi benzina, Iliescu - secretar ONU etc. Culmea a fost atinsa de Ministerul Apararii Nationale, Directia de Relatii Publice, care a dat un comunicat sugubat intitulat Si armata se amuza, comunicat de presa in care, practic, se face haz de necaz privind proasta inzestrare a armatei noastre, raspunzind unei pacaleli din Evenimentul Zilei. Te crucesti in fata unei asemenea farse nationale si, vorba cronicarului, ti se sparie gindul. in primul rind, sa analizam presa. Nu te poti juca atit de usor cu functia de informare. Pentru un ziar ori un post de radio sau televiziune, a informa este si o functie simbolica, tine de credibilitatea postului si de necesitatea ca oamenii sa te ia in serios. De aceea, nici macar crainicul care citeste stirile n-are voie, in lumea normala, sa faca publicitate sau divertisment, nu are voie sa se comporte ca un star, sa fie obiectul unor scandaluri. El este o intrupare a seriozitatii cu care postul respectiv trateaza informarea cetateanului. Crainicul nu mai are dreptul la propria imagine, el este personificarea informatiei. Presa este o institutie serioasa a democratiei si n-are voie sa glumeasca. De pacaleli ar avea dreptul sa se ocupe ziaristii de la Catavencu; in schimb, ei au investigatii tot mai grave si un ton tot mai serios. Ma mir vazind cum catavencii devin tot mai gravi, parca s-au saturat sa glumeasca, si ziaristii de informatie devin tot mai glumeti. Nu pot sa nu-mi aduc aminte cum un partid facut in gluma, cel "Liber Schimbist", a sfirsit compromitindu-se in Parlament, uitind repede linia ironica si participind la aliante si urzeli serioase. Acest lucru este, cu siguranta, un semn privind modalitatea in care presa romineasca participa la democratizarea vietii de la noi. O fi 1 aprilie Ziua mondiala a pacalelilor, dar nu cred ca este normal sa ne acoperim de ridicolul acestei sarbatori cind totul in tara noastra este pacaleala. Sunt pacaliti alegatorii, sistematic, de discursuri politice mincinoase, cititorii ziarelor de catre "directorii de opinie", spectatorii de fotbalistii care se prefac ca joaca etc. Cum sa interpretam aceasta larga participare a presei la mascarada de 1 aprilie? E lipsa de imaginatie sau refularea jurnalistilor pentru lucrurile pe care nu le pot spune in timpul anului? Indiferent cum interpretam, o analiza de continut a pacalelilor ne-ar putea pune in fata principalelor obsesii ale presei de la noi. Vom putea ajunge foarte repede la o trista concluzie: lipsa de cultura a multor jurnalisti se asociaza cu lipsa de responsabilitate. Principala grija pe care presa ar trebui s-o aiba in aceste prime decenii de democratie ar trebui sa fie crearea unui fundament de incredere, pentru ca a fost obligata sa minta cincizeci de ani. Acest lucru se poate face intr-un singur fel: aratind, prin tot ceea ce fac jurnalistii, ca informatia este un lucru cu care nu se glumeste. Cel putin eu fac parte dintre cei care sunt de parere ca nu se poate glumi chiar cu orice. in al doilea rind, cum ar trebui sa abordeze aceasta sarbatoare institutiile fundamentale ale statului? Institutiile n-au voie sa glumeasca, n-au voie sa participe la pacaleli. Ajunge ca zilnic ne pacaleste un Remes, un Basescu sau un alt responsabil de destinul nostru istoric. Institutiile n-au voie sa rida cu gura pina la urechi, mai ales atunci cind inca au mari dificultati de functionare. Institutiile unei societati trebuie sa fie masini ce functioneaza mecanic, nu cenacluri cu poeti-functionari frustrati. Sa ne aducem aminte la cite pacaleli am fost martori fara voie sau subiecti este imposibil pentru ca au fost prea multe. SAFI si Dacia Felix, privatizarile, procesele marilor escroci, mediatizarile celor mai importante evenimente, schimbarea politica promisa, integrarea in NATO si UE. Si, in toate aceste pacaleli, fraierul a fost poporul romin pe care democratia s-a scremut sa-l reinventeze dupa 1989. in toate aceste afaceri, fraierul are dimensiuni statistice si e lipsit de mijloace de aparare, n-are decit vina de a fi votat, democratic si vizionar. A sarbatori 1 aprilie in Rominia este ca si cum ai vorbi de funie in casa spinzuratului. Dreptul la 1 aprilie, sarbatoarea mondiala a pacalelilor, ar trebui sa-l aiba doar natiunile serioase, societatile care au dreptul sa se destinda dupa un an de seriozitate si incordare. Ludicul este o activitate de mare seriozitate, este o practica sociala de o mare insemnatate pentru viata cotidiana si sistemul solidaritatilor colective. A glumi, a pacali pe cineva este o activitate permisa o singura zi pe an. Prin asemenea dezlegare la neseriozitate se marcheaza, se vizualizeaza o regula sociala fundamentala functionarii unei societati: seriozitatea schimbului social, onestitatea si respectarea regulilor. Micile pacaleli de 1 aprilie functioneaza ca un catharsis colectiv, ca o procesiune de alungare a minciunii din societate si din relatiile interpersonale. Pentru noi, 1 aprilie ar trebui sa fie o zi la care sa-i uitam semnificatia din pudoare, din jena, pentru ca zilnic, de fapt, construim atipicul, traim incalcarea regulii si competitia pacalirii tuturor. in plus, sarbatorim tot ce poate fi transformat in eveniment, orice motiv de conventie comuna. La ce foloseste o sarbatoare a pacalelilor intr-o tara in care aproape o treime din populatie ar vrea sa plece in alta tara? De ce sa mai glumim o zi pe an cind nimic nu este luat in serios? Noi, rominii, nu avem dreptul sa sarbatorim 1 aprilie! 9 aprilie 1999 Cuvintele care ucid si vorbitorii lor inocenti Cuvintul poate sa mingiie, sa raneasca sau sa ucida. S-a spus asta de zeci de ori, chiar daca de fiecare data s-a vorbit despre efectele simbolice, fara a se lua in calcul forta cuvintului intr-o societate a mediatizarii. in lumea televiziunii, cuvintul devine o arma, o bomba cu efect imediat si intirziat. Cert este ca, in ultima instanta, cuvintul vorbeste despre lumea celor care il pronunta. imi aduc aminte de o insemnare a lui Borges, care remarca urmatorul fapt: versurile unui orb sunt usor de recunoscut. Marele Borges da exemplul lui Milton, cu versul "in aceasta lume intunecata si larga". Se vede in acest vers ca, pentru orbi, care merg cu miinile inainte, lumea are contururile nesfirsirii, intunericul n-are margini. De regula, in orice comunicare ne concentram asupra sensului proxim al mesajului si nu ne aplecam asupra viziunii despre emitatorul lor, imagine pe care cuvintele o contin de o maniera latenta. Despre tragedia iugoslava se vorbeste zilnic, politicienii se pronunta desi nimeni nu-i intreaba. Pot intelege de ce guvernantii ar putea fi nevoiti sa sustina bombardamentele NATO, impotriva convingerilor lor intime sau ale electoratului pe care-l reprezinta. Au luat decizia de a merge spre NATO, poporul a fost de acord, papagalic, si nu ne ramine decit sa fim consecventi cu propria noastra hotarire. Nu putem, la nesfirsit, sa tot intoarcem armele... Desi cred ca NATO, daca ar avea nevoie de un partener in zona, pe care sa-l foloseasca pentru negocieri cu sirbii, ar prefera o Rominie care si-a pastrat macar aparenta de neutralitate. Nu cred ca americanii apreciaza prea mult atitudinea aceasta de slugarnicie, care nu-i ajuta in niciun fel, ei n-au nevoie de aprobarea noastra pentru a urma principiile politicii lor externe. ii pot intelege pe maruntii informatori de ieri, deveniti astazi analisti politici, laudindu-se cu stagiile lor in America - asa cum parintii lor erau trimisi cu decenii in urma la Moscova. Ei ridica osanale mortii pentru ca sunt lingai de profesie, ei simt nevoia sa se gudure pe linga cel care are biciul in mina. Traiesc din aceasta si nu au o alternativa la acest mod umilitor de a fi. Ei pot, astfel, sa urasca pe toata lumea pentru ca undeva, in ascunzisul sufletului lor, se detesta pe sine. Ei ii fac pe ceilalti vinovati pentru ticalosia lor infioratoare. Cred ca altii i-au adus in aceasta stare si au senzatia ca, astfel, doar se razbuna pe toti ceilalti. L-am cunoscut pe unul dintre ei si mi s-a facut mila de lupta lui cu tot ceea ce nu ii era apropiat. isi facuse o gasca de studenti carora le promisese tot felul de lucruri, iar pe ceilalti ii ura si ii teroriza pentru diverse vini imaginare. isi fabricase un discurs de victima: studentii il urmareau noaptea, strigind: "Ma, jidanule!", Securitatea ii deschidea corespondenta, era urmarit zi si noapte de teroristi arabi etc. Chiar daca inventa cu buna stiinta o parte a acestei ipostaze de victima, eu cred ca, totusi, o parte macar din acest cosmar era constituent orizontului lui interior. Realitatea lui era un cosmar si nu m-am mai mirat ca semana in jurul lui doar conflict si ticalosie. Mergeam spre Universitate cu acelasi autobuz si zilnic, timp de doua sau trei saptamini, l-am vazut cum statea in picioare la mijloc, cu un numar vechi din Newsweek, incercind sa impresioneze o asistenta care nu-l baga in seama. Cind a plecat inapoi la Bucuresti, am simtit un fel de usurare pentru ca s-a indepartat de locul meu de munca o mare tristete, un om care traia o adevarata drama a propriei lui micimi. M-am gindit ca la Bucuresti ii este mai usor sa-si poarte crucea, caci se pot gasi mai multe compensatii si mult mai multi stresati cu care poate face echipa. intr-un oras linistit cum este Clujul, unde majoritatea oamenilor par fericiti si impacati cu soarta, este greu sa rezisti cu asemenea sechele psihice, nu poti suporta serenitatea celor din jurul tau. Grav este insa urmatorul lucru: acest ins bolnav, fost securist-utecist, poate fi aproape zilnic vazut pe majoritatea canalelor de televiziune dind sfaturi tuturor si analizind viata politica si sociala. Bietii romini vor acum tehnocrati care sa le spuna ce se intimpla cu noi si au parte doar de gindirea creata a utecistului nostru orientat ca floarea soarelui spre Arizona care, spune fostul cenzor al CC al UTC, este patria lui adevarata. De fapt, patria lui este Nevroza din continentul Angoasei. Spre stupefactia unei tari intregi, Zoe Petre, consilierul Presedintelui, a dat un interviu de un cinism inimaginabil privind violentele din Iugoslavia. Moartea civililor a fost analizata ca un inevitabil detaliu nesemnificativ. Pagubele colaterale ale unui atac... inseamna, in limbajul unui consilier al Presedintelui Rominiei, faptul ca mor copii, femei, batrini si barbati civili. Nu inteleg cum poti sa vorbesti atit de usor despre moarte, de unde atita raceala si cinism? Cum sa vorbesti despre moartea unor oameni ca despre "pagube colaterale ale razboiului"? Dar mai ales cum e posibil sa faci asta cind esti femeie, mama datatoare de viata, si, mai ales, cum sa faci asta in Saptamina Patimilor? Politicienii nostri si-au pierdut mintile, nu pot sa gestioneze existential marirea care i-a lovit prin aceste functii. Ei nu sunt pregatiti psihologic sa ne conduca, traiesc inca, la doi ani, un vertij al puterii care le-a luat mintile cu totul. Politicienii nostri de la Bucuresti sunt grozavi cind este vorba de moartea altora, dar in 1940, la vederea hartii ce materializa Diktatul de la Viena, ministrul nostru de resort a lesinat. Apoi, Rominia a acceptat conditiile, in timp ce zeci de ofiteri de cariera, incartiruiti in unitatile militare din Transilvania, se sinucideau pentru ca nu mai suportau rusinea de a ceda fara lupta o parte din teritoriul national. Poate pare ciudat, dar in aceste zile mi-a fost mila de cei trei tineri soldati americani care sunt prizonieri la sirbi. Ce singuri si infricosati trebuie sa se simta ei acum! Unii spun ca vietile lor sunt nimic pe linga civilii sirbi ucisi in bombardamente. Nimic mai fals, nimic mai crud decit sa cuantifici moartea cu balanta sau metrul. Sirbii care cad sub bombardamente sunt la fel de nevinovati si nepregatiti pentru marea trecere ca si niste tineri americani care nici nu stiu de ce guvernul lor i-a trimis in aceasta parte a lumii de care n-au auzit poate nici macar la orele de geografie. Poate ca ei se gindeau sa adune ceva bani si apoi sa plece din armata, sa-si deschida un magazin sau o pompa de benzina, sa-si creasca copii si sa imbatrineasca alaturi de sotiile lor rotunjite de vreme. Nu putem, n-avem dreptul sa justificam moartea unui semen. M-a intristat mult marea nefericire abatuta asupra sirbilor si albanezilor, dar si cea abatuta peste cei trei tineri americani prizonieri. Nu e drept ca ei sa plateasca pentru o politica agresiva a unui bloc militar sau a unui dictator. Pentru ca totul se sfirseste atunci cind moare un om. Se scufunda o lume si nu conteaza daca omul era militar sau civil. ii pot intelege pe militarii si politicienii americani sau sirbi. Ei se afla intr-un conflict armat si totul face parte din conflict: teritoriul, cerul, oamenii si chiar cuvintele. Razboiul secolului al XX-lea este unul total si ia totul in posesia lui halucinanta. Dar noi, civilii din afara conflictului, ne jucam nepermis si inocenti cu arma cuvintelor, fara sa ne dam seama ca proiectilele ne pot exploda in mina, in mina pe care ar trebui s-o intindem refugiatilor sau civililor loviti de cumplita urgie. Tot ceea ce spun politicienii si autoproclamatii nostri analisti politici poate sunt cuvintele orbirii care-l loveste pe cel ce toata viata a fost sclav si nu-si poate inchipui lumea decit prin cuvintele stapinului si cu suieratul biciului deasupra capului. in sufletele lor, vorba poetului, salasluieste "aceasta lume intunecata si larga"... 16 aprilie 1999 Sursa raului cel mare Ca sociologi sau simpli traitori, vedem ce se intimpla in jurul nostru de mai bine de un deceniu si parca intelegem tot mai putin. Zilnic le vorbesc studentilor despre fenomene sociale sub forma lor generala sau prin particularitati, dar parca nimic nu se potriveste realitatii rominesti. Atit fenomenele pozitive, cit si cele care afecteaza negativ societatile pe care le-a analizat sociologia se pot subsuma unor modele de explicatie relativ coerente. Uneori, simple sau simpliste, de cele mai multe ori rationale sau rationaliste, aceste explicatii pot fi convertite in modele euristice cu caracter didactic. Acest lucru a reusit sa acrediteze, la inceputul secolului al XX-lea, o noua explicatie, cu metode specifice de investigare - sociologia. La noi, totul pare atipic, vorba lui Eminescu, "ca la nimenea". Parca suntem tot mai originali (in democratia noastra cu fata tot mai inumana), iar in evolutia istorica originalitatea nu este de bun augur. Industria nu mai functioneaza, iar agricultura a fost pusa pe butuci. Numarul de someri creste pe zi ce trece si oamenii si-au pierdut increderea in institutii. Cind institutii ca biserica si armata sunt singurele in care populatia are o mare incredere, este clar ca ne aflam intr-un dezastru fara iesire. Pe ansamblul populatiei, 27% din romini ar emigra daca li s-ar oferi prilejul. Cei tineri si cei cu bani pleaca din tara si nici nu mai vor sa auda de Rominia. Viata politica e un furnicar al coruptiei, oamenii simpli sunt bulversati si se intorc in trecut pentru a cauta solutii. intr-un trecut pe care multi oameni politici l-au propus ca alternativa. Un trecut care nu poate decit sa ne incurce in construirea viitorului. Politicienii sfideaza bunul simt, decenta si vointa celor care i-au ales. Tinerii casatoriti nu mai vor sa aduca pe lume copii care sa aiba un viitor incert. De zece ani tara se scufunda si nicio speranta de oprire a caderii nu exista. Trebuie sa cautam un raspuns, o explicatie pentru tot ce se intimpla cu noi. De ce traiul nostru s-a degradat atit de mult si nimic nu mai functioneaza? Sigur, comunismul nu era performant, n-avea mecanisme de piata competitive, dar compensa acest lucru prin faptul ca sacrifica veniturile populatiei si nivelul de trai general. Fabricile produceau tot felul de lucruri de proasta calitate, dar la preturi mici. Evident, introducerea mecanismelor de piata le face sa dea faliment, dar unele, putine, sunt utilate modern, chiar nu pot fi aduse la linia de plutire? O livada de visini sau meri de ce nu mai poate produce fructele pe care le producea inainte? Trebuie facute lucrari agricole, trebuie ingrasaminte si, poate, ceva munca, dar nu vad de ce n-am fi performanti in acest domeniu. Nu inteleg de ce nu se mai pot face o serie de lucruri simple, care n-au nevoie de tehnologii sofisticate, nici de calificari extraordinare. Comunismul n-a facut lucruri performante, dar a exploatat la maximum resursele pentru a crea o infrastructura si capacitati de productie. Nomenclatura comunista n-a inventat caritas-uri, bancorexuri, SAFI sau bivolari, comunistii au facut crima de a nu se interesa de nevoile elementare ale traiului decent pentru sacrificii in numele unor principii abstracte. Tot ce au produs cinci decenii de fantasmagorie comunista a fost preluat de regimurile democratice de dupa 1989. Un popor de oameni care, in 1989, era lipsit de proprietate, dar nu era chiar sarac, a ajuns dupa zece ani de democratie in culmea saraciei. Prozatorul nu mai scrie romane, poetii nu mai scriu versuri, totul pare fara urma de viitor. Nu este nevoie de investitii sau de tehnologie sofisticata pentru a produce castraveti sau visine. Nu trebuie facut apel la macroeconomic pentru a explica de ce chibriturile rominesti sunt mai scumpe decit cele aduse din Suedia sau Thailanda. in zece ani de citit carti, articole economice sau de vizionat emisiuni cu destepti analisti, n-am primit nicio explicatie consistenta privind cauzele reale ale fenomenelor anomice din tara noastra. Am auzit ca vinovati sunt strainii, evreii, rusii sau comunistii. Ca mostenirea este dezastruoasa si lucrurile nu mai pot merge ca inainte, ca nu se face privatizare rapida si, din cauza asta, nu mai dau vacile lapte si florile nu se transforma in fructe, statul e cel mai prost administrator si de aceea nu ne luam salariile la timp, ca nu este cadru legislativ pentru a se coace prunele et cetera et cetera. Toate astea le-am crezut pe rind, pe toate le-am creditat pina cind au fost sterse de evidenta unor dovezi ale concretului social. Am vazut ca schimbarea celor de stinga cu cei de dreapta ne duce spre acelasi dezastru. Am vazut ca proprietatea ii face pe unii mai saraci ca inainte si nu rezolva problema relansarii productiei si PIB-ului. Am realizat ca n-aveau dreptate cei care agitau sloganul "nu ne vindem tara strainilor" pentru ca acestia au inceput sa fuga tocmai cind le-am oferit-o si nici cei care spuneau ca va incepe constructia sociala doar dupa ce vom fi atins fundul prapastiei. Pe rind, am crezut si eu in tot felul de explicatii si teorii construite de altii sau pe care le-am improvizat eu insumi, pentru uzul personal sau pentru sutele de ore de curs si seminar in care ma confrunt cu interogatiile studentilor mei. Unele dintre teorii le consider si acum valabile pentru a explica o serie de mecanisme particulare de functionare sociala din criza generalizata a Rominiei. Dar cei tineri, studentii care sunt zilnic partenerii mei de reflectie, ma incita mereu inspre cautarea unei explicatii mai generale, a unui model explicativ care sa dea o imagine simpla si globala asupra raului care ne-a cuprins. De ce se intimpla toate acestea si de ce nu se poate opri caderea? Care este cauza principala? De ce nu suntem in stare sa fim actori ai istoriei si, pe zi ce trece, devenim cetateni de rangul doi sau trei ai Terrei, oameni pe care tarile civilizate nu-i primesc pe teritoriul lor decit dupa umilitoare garantii de intoarcere acasa? Ca dascal si cercetator, care trebuie sa nu reactioneze la impulsuri explicative de moment si sa nu se hazardeze in speculatii cu caracter abstract, imi vine greu sa spun mereu ce gindesc. Fiindca eu cred in ceea ce le spun studentilor si m-am autoeducat primul in spiritul ideologiilor epistemologice ale stiintelor sociale, imi place sa caut dovezi empirice inainte de a exprima o teorie sau o explicatie. Dar de ani de zile nu pot sa nu caut o explicatie generala, un fel de cauza prima a tuturor nenorocirilor si dezastrelor care s-au abatut asupra noastra odata cu redobindirea libertatii. Poate este doar o parere, dar am senzatia ca am gasit o explicatie. Nu stiu cit este de generala, nu stiu daca si peste trei sau cinci ani voi gindi la fel, dar acum cred asta. Cred si am tot felul de argumente pe post de probe: sursa relelor noastre este lipsa generala de responsabilitate. La toate palierele sociale se poate urmari aceasta tara a societatii noastre, societate aflata in tranzitie spre neant. Managerii industriei de stat sau ai FPS-ului isi dau salarii mai mari de citeva ori decit presedintele tarii, cu toate ca institutiile lor produc doar pagube de mii de miliarde, iar diplomatii se ocupa de afaceri cu pasapoarte false si antichitati pentru magazinele pe care rudele lor le-au deschis la Bucuresti. Saptaminal, ei isi trimit marfurile cu valiza diplomatica in tara si nimic nu le tulbura somnul blind. La cei de jos nu exista o etica a muncii si o mindrie a lucrului bine facut. S-a intrat, dupa 1989, intr-o infernala cursa a acumularii ilicite, de parca libertatea si democratia s-ar termina peste citeva zile. Mass-media se ocupa mai mult de manipulari ordinare si foarte putini jurnalisti au constiinta profesiei si responsabilitatea intelectuala a unor personalitati publice. Oamenii de afaceri sunt santajati de jurnalisti, garda financiara sau politie economica si acestia, la rindul lor, nu platesc impozite, preferind sa se asigure prin tot felul de umbrele si taxe de protectie. Bancile sunt devalizate pentru comisioane date politicienilor, partidelor sau bancherilor si amaritul de contribuabil trebuie sa umple in fiecare an gaurile pe care le da o elita aparuta peste noapte din bisnitari sau nomenclaturisti comunisti de generatia a doua. in Rominia, oamenii si comunitatile si-au pierdut respectul de sine. Cu totii, ca natiune, am rezistat atitor imperii care au trecut peste noi dezvoltind strategii de supravietuire care ne-au subtiat sentimentul stimei de sine. Doar stima de sine este nucleul identitar care stimuleaza responsabilitatea. in ipostaza individuala sau colectiva, responsabilitatea caracterizeaza doar colectivitatile care se simt subiecti activi ai istoriei. Nu te poti justifica in istorie doar prin faptul ca ai rezistat multor vitregii. Conteaza si CUM ai traversat istoria. Sentimentul responsabilitatii comunitare, sentiment care poate fi numit si interes national, este foarte putin dezvoltat la noi. Ca sa fiu drept, am intilnit insa, la toate palierele stratificarii sociale, si oamenii cu un puternic sentiment al stimei de sine si al responsabilitatii. Oameni minunati, care sunt adevarati sfinti ai unei natiuni. Cind ii intilnesc, ma bucur ca si cum m-as intoarce acasa, printre taranii mei simpli din Tara Nasaudului. Ma si intristeaza insa intilnirea cu oamenii responsabili. Pentru ca sunt mult prea putini. Prea putini pentru ca Rominia sa devina o tara pe care turistii sa n-o confunde cu cine stie ce No Man's Land. 23 aprilie 1999 Cezariana pisicii si cinematograful crimei Televiziunea sirba a fost bombardata de natiunile care au inventat libertatea cuvintului si drepturile omului, inclusiv dreptul la informare. Daca acest lucru l-ar fi facut altcineva, ar fi fost prezentat ca un dezastru, o barbarie fara de seaman. Asa a devenit doar o stire printre multe altele. Desi trebuie sa spun ca m-a zguduit moartea a zece jurnalisti, nu cred ca este un fapt mai grav decit moartea a zece cetateni simpli si necunoscuti pe o strada bombardata a Belgradului sau moartea a zece refugiati albanezi amariti. Pentru ca jurnalistii sunt importanti doar atunci cind de viata lor atirna soarta noastra. Cind promoveaza interesele unor grupuri, ei nu mai reprezinta nimic, sunt doar niste amariti de soldati. Pentru ca jurnalistii beneficiaza inca de un neasemuit privilegiu social si o protectie pe care alte categorii socio-profesionale nu le au. Daca este ucis un jurnalist sau doar condamnat la o amenda, opinia publica se inflameaza fantastic, lucru care nu se intimpla daca, undeva in Asia sau Africa, sunt macelarite citeva mii de civili. in plus, in acest ultim razboi balcanic, presa se afla la cele mai conjugate si criminale campanii de convingere si manipulare. Mai intii, sirbii au izolat informational zona Kosovo si nimeni nu mai poate sti ce se intimpla cu adevarat acolo, marturiile refugiatilor, chiar daca se confirma statistic unele pe altele, nu beneficiaza macar de o sursa independenta. Ce transmite astfel presa occidentala este un mozaic de scenarii care, in lumina intregii ei prestatii ideologizate, sunt greu credibile. Dar poate ca nici scenariile presei occidentale nu pot surprinde o realitate mai cruda. Poate ca dramele din provincia asediata de sirbi si, in egala masura, de bombardiere si rachete NATO sunt mult mai ingrozitoare. Nu stim nimic si suntem porniti sa selectionam varianta care ne convine afectiv. De cealalta parte, presa occidentala se chinuie sa minimalizeze efectele bombardamentelor NATO prin metodele unei orchestrari naive. Vedem doar cadre cu refugiati albanezi si tabere triste, fara sa se spuna ca exodul masiv al populatiei a inceput odata cu bombardamentele americane. Chiar cind un pilot "democrat" ucide o coloana de refugiati, vinovat este Milosevici si nu solutia violenta aleasa gresit pentru eliminarea dictatorului. Pentru un est-european, obisnuit sa caute adevarul printre tone de minciuna, mistificarea este evidenta. Pentru noi, telespectatorii din fostele tari comuniste, exista o serie de reflexe in a ne apara de propaganda oficiala. inca mai stim (sau doar simtim) ca nu trebuie sa credem tot ce vedem, stim ca, intotdeauna, dincolo de realitatea care ni se zugraveste se afla o alta realitate care ne-a fost ascunsa, poate intentionat, tocmai prin aceasta zugravire. Un fel de principiu al palimpsestului in perceptia mesajelor si a medierii in general. Aceasta suspiciune ne face sa nu credem cu infocare tot ce apare in presa. Nu vreau sa spun ca noi suntem mai aproape de adevar, ca nu suntem permeabili la manipulari de tot felul. Suntem doar mai rezistenti, inzestrati cu o luciditate care ne face mai tristi, mai marcati de sentimentul neputintei intr-o lume tot mai fara reguli si tot mai fara sanse in a se auzi vocea celor slabi. Altfel spus, suntem mai nefericiti avind o certitudine in plus. in saptamina care a trecut, m-au impresionat doua fapte mediatice. Doua fapte diferite de atacul asupra televiziunii sirbe. Poate ca acest atac este o lectie pentru jurnalistii din toata lumea, indiferent de la cine primesc simbrie. Un semnal pentru o idee care ar trebui sa-i tulbure: adevarul nu poate fi gasit usor, el nu poate fi gasit daca nu te strecori dincolo de cordoanele de protectie ale armatei si politiei. Nu poti accede la adevar locuind la hoteluri luxoase si mincind fursecuri la conferinte de presa. Nu te protejeaza nimeni daca vrei sa spui adevarul, nici principiile democratiei, nici sfintul drept la informare. Daca in cazul acestui eveniment, NATO a justificat ca televiziunea este o arma pe timp de razboi, noi, telespectatorii, am inteles ca informatia este o arma atit pe timp de pace, cit si in vremuri de razboi. Primul fapt mediatic. De la inceputul razboiului, televiziunile si-au facut generice cinematografice cu o grafica speciala, cu titluri mari si litere metalice, cu efecte speciale si o semantica speciala: FURTUNA iN BALCANI, RAZBOI iN BALCANI. in toate cazurile, aceste rubrici sunt bine delimitate de restul jurnalului, sunt bine demarcate de stirile cu alte subiecte. Aceleasi imagini si aceleasi stiri defileaza pe toate televiziunile timp de o jumatate de ora. Doar genericul si prezentatorul difera. Dramatizarea cinematografica a unui tragic eveniment nu are nimic din dramatizarea obisnuita pe care o produce televiziunea. in mod normal, televiziunea dramatizeaza in doua sensuri, cum scrie Bourdieu: arata, deci creeaza efectul de real si, in al doilea rind, exagereaza importanta unui eveniment. in acest caz, avem mai degraba un fenomen invers. Un eveniment grav este redesenat intre copertile unei constructii filmice, constructie care, in mod normal, se citeste dupa codurile fictiunii. Chiar daca traim intens o drama de pe ecrane, noi stim ca nu este, totusi, decit o inventie. Cind ne trezim din povestire, ne bucuram ca n-a fost adevarat, deci pe termen lung acest lucru nu ne influenteaza. in cazul nostru, dramele refugiatilor si bombardamentele oraselor sunt montate dupa o gramatica a fictiunii. in loc sa li se mareasca importanta prin dramatizare, cum spune tot mai des sociologia presei, importanta lor scade. Devin fapte schematizate, golite de substanta umana. Privim moartea care se abate asupra civililor albanezi si sirbi ca pe un meci de fotbal sau tenis de cimp. Se discuta mai mult despre sansele de cistig ale unuia sau altuia dintre competitori. Televiziunea desubstantializeaza, transforma o realitate facuta din carne, nervi si singe in pixeli pe un ecran fluorescent. Noul umanism (daca mai e voie sa vorbim despre asta) trebuie sa tina cont de o schimbare de perceptie. Prin televiziune se schimba perceptia adversarului si a lumii in general. Tabuul promovat social pentru "sa nu ucizi" se referea la un semen de-al nostru. Unul pe care nu-l poti elimina decit in conditii de maxima necesitate. Dar cind omul e frecvent vazut ca un punct fara substanta? Copiii nostri se joaca tot mai mult pe computere exersind aceasta dezumanizare, desubstantializare a omului prin redesenarea sa informatica. Razboiul vazut ca pe un meci, ca pe o intrecere intr-un joc video, nu produce decit emotii superficiale. Emotii pe care jurnalistii le transfigureaza in gesturi estetice. Al doilea fapt mediatic. in timp ce in Iugoslavia mureau zilnic oameni, am urmarit pe Animal Planet, timp de o ora, o transmisie legata de cezariana la o pisica si salvarea unor pisoi aflati in moarte clinica. Totul era construit sa transmita un dramatism nemaivazut: declaratii cu sufletul la gura ale echipei de medici, cu fond muzical adecvat, cu respiratii gura la gura facuta pisoilor aproape morti si tipete isterice de femei-medic: il pierdem. Pina la urma, in urletele de bucurie ale echipei, un pisoi a scos primul mieunat scirtiit. Am rasuflat si eu usurat si am trecut pe Eurosport. Nu vreau sa lezez sentimentele ecologiste ale iubitorilor de animale. Ca un baiat care a crescut in mijlocul naturii, destul de izolat de altii pentru a vorbi cu animalele sau copacii, mi-s tare dragi toate animalele, ba chiar si gizele micute. Dar in Kosovo si la Belgrad mor sute de oameni pe zi. Pisicile sunt importante, ciini sunt fundamentali, pasarile sunt esentiale, e o tragedie ca dispar balenele albastre. Dar civilizatia occidentala a inceput sa fie mai sensibila la cobra alba sau la rinoceri decit la destinul unor specii etnice: kurzi, sirbi, albanezi, romini sau blinzi tibetani. Fiica mea de 11 ani plinge cind vede animale murind in filme documentare, dar suporta foarte bine vederea unor oameni murind. Ar trebui sa-i invitam pe sensibilii ecologisti sa reconstruim umanismul bun pentru acesti ani pe baza unei idei uitate: OMUL ESTE UN ANIMAL. Poate asa va incepe sa conteze macar un pic. Si animalele ma vor ierta pentru comparatie. 30 aprilie 1999 Libertatea ghemuita in saci Dupa disparitia comunismului, democratia trebuie, vorba lui Pascal Bruckner, sa invete a trai fara dusmani. Democratia trebuie sa-si inventeze pericole pentru a supravietui. Aceste ginduri imi vin in minte acum cind are loc o dezbatere (sau mai degraba o mare operatie de intoxicare) privind pozitia noastra fata de razboiul din Iugoslavia. O serie de intelectuali respectabili au lansat o scrisoare de adeziune pentru continuarea razboiului in numelor valorilor civilizatiei reprezentate de NATO. De citeva decenii, sociologii si psihologii incearca sa explice mecanismele urii si gindirii celor care sunt apostolii violentei. Acelor care au folosit violenta pentru a extermina semeni sau a celor care sunt de acord, direct sau indirect, cu solutia violentei. Este cu atit mai incitanta aceasta intrebare cu cit, in general, violenta este inhibata prin mecanismele socializarii. Tzvetan Todorov a incercat sa inteleaga mecanismul gindirii marilor tortionari si a victimelor din lagarele naziste. Cautind marturii ale celor torturati, a vazut ca nu toti ofiterii SS erau sadici, ci doar o foarte mica parte dintre ei. Cum spunea un supravietuitor, "monstrii exista, dar ei sunt prea putin numerosi pentru ca sa fie intr-adevar periculosi; cei cu adevarat periculosi sunt oamenii obisnuiti". Nu trebuie sa facem apel la instinctele primare, la animalitate, pentru a ne explica lipsa de sensibilitate la drama razboiului din Iugoslavia din partea unor intelectuali umanisti. Unii si-au explicat asta prin faptul ca distinsul intelectual are un suflet frustrat de comunismul care n-a apucat sa-i dea toate onorurile cind a fost tinar. Cine ar putea accepta propozitia ca intelectualul Liiceanu este un sadic, un individ de dreapta care vrea sa moara oameni in Iugoslavia? Nimeni n-ar putea accepta asa ceva. Filosoful Liiceanu este un om cultivat, iubeste o anumita ordine sociala si mondiala, se crede indreptatit sa aleaga pentru noi toti in virtutea moralei lui. Dinsul are dreptul la un proiect societal sau mondial, dar greseste atunci cind ne introduce si pe noi in proiectul sau. Datele sociologiei indica faptul ca nu trebuie sa cautam violenta extrema in ipostaza unor bestii, ci a primejdiilor obedientei, conformismului criminal al oamenilor obisnuiti. Experimentul lui Stanley Milgram in SUA a demonstrat un lucru care i-a uimit chiar si pe oamenii de stiinta. Simulind un experiment de memorie, el i-a pus pe voluntari sa-l examineze pe unul dintre asistentii lui si sa-l curenteze progresiv, pe masura ce gresea raspunsurile. Profesorii de ocazie deveneau adevarate bestii supunindu-se autoritatii unui profesor care conducea experimentul si care a fixat conditiile la inceput si veghea la respectarea lor. Peste 62% dintre subiecti au continuat sa-l curenteze pe subiectul elev pina la 450 de volti. Experimentul a fost facut si in Germania si a dat aceleasi rezultate, 85% din nemti demonstrindu-si obedienta. Daca s-ar face in Rominia un asemenea experiment, mai ales pe elita intelectuala, rezultatele ar fi, probabil, ingrijoratoare pentru identitatea nationala. La finalul carierei sale, psiho-sociologul a scris: "capacitatea omului de a-si abandona umanitatea pe masura ce isi impleteste personalitatea sa unica in structuri institutionale mai largi... constituie eroarea fatala pe care natura a facut-o cu noi si cauza pentru care, pe termen lung, specia noastra are sanse de supravietuire." Ma uimeste capacitatea intelectualilor nostri de a cauta o autoritate la care sa se supuna. in comunism n-am avut disidenti, n-am avut decit colaborationisti mai mult sau mai putin ascunsi. Am reinventat, in 1990, partidele istorice pentru ca n-a existat nicio miscare civica. Suntem singura societate din Est care a incercat sa-si reconstruiasca trecutul, nu sa construiasca viitorul. Disidenta comunista si-a exersat anticomunismul intre 1990 si 1996, nu atunci cind ar fi fost normal s-o faca. Toti rominii amariti au fost culpabilizati ca fiind comunisti, neo- sau cripto-, in timp ce ei si-au creat o imagine de luptatori impotriva unui regim care murise. Cind Ticu Dumitrescu a propus legea privind deconspirarea informatorilor, a fost dat afara din PNTCD si marginalizat in Alianta Civica. Era ultima dovada ca unii asa-zisi anticomunisti erau in misiune de impotrivire. Nu-i nimic, mi-am zis atunci, fiecare cu constiinta lui. Totusi, timp de sase ani, intre 1990 si 1996, s-a facut o opera de intoxicare a societatii privind comunisti, neocomunisti, kaghebisti etc., aruncindu-se o parte a societatii impotriva celeilalte. A fost otravit spatiul social si s-a anulat (sau doar aminat) momentul nasterii veritabilei societati civile. Exista, in primul rind, o teribila fragmentare a vietii si personalitatii individului in actele de cruzime colectiva pe care le-am invocat. Tortionarul este iubitor de familie si copii, iubeste animalele si arta. Studiind jurnalele intime sau marturiile, istoricii au fost socati de posibilitatile infinite de a disjunge viata personala si rolul social. Si la noi se poate vorbi de o fragmentare a vietii. Pasnicul membru al Societatii Civile de la noi marsaluieste cu flori impotriva violentei minerilor, vorbeste sensibil despre normalitatea vietii democratice, dar militeaza pentru continuarea razboiului. Crede ca este just si te considera un criminal tembel sau bolsevic daca, in spirit umanist, esti de parere ca nu exista niciun razboi just, ca toate sunt atentate la umanitate si ar trebui scoase din istoriile noastre de popoare care ne justificam existenta doar prin batalii. intrebati un veteran de razboi care a ajuns la 20 de ani pe front. Ce groaza cumplita il ingheta cind se gindea ca n-a apucat sa iubeasca destul, sa priveasca destul primavara, sa-si vada copiii crescind. Aici nu este vorba de a alege intre razboiul sirbilor, al albanezilor sau americanilor. Democratii de la noi nu ne accepta dreptul la o pozitie umanista. Nu-si dau seama ca ei nu mai au ce sa ne invete pe noi, ceilalti, oamenii simpli sau complicati ai acestei tari. Cind Alianta Civica milita pentru o schimbare democratica, avea un rol si un sens in societatea romineasca. Acum si l-a pierdut. Realitatea abstracta la care se refera acesti oameni este total separata de realitatea concreta. Unii dintre acesti oameni au interiorizat o frustrare sau o ura (fata de comunismul cazut deja) si apoi asa au ajuns sa se decupleze de la lumea exterioara. Totul devine un decor pentru problema care ii framinta. Unii au devenit frustrati dupa 1989 de faptul ca au ratat ocazia unei disidente si asta i-a facut si mai anticomunisti. Pentru ca nu s-au luptat cu comunismul la timpul potrivit, au incercat sa-l reinventeze dupa 1990 sub forma fantomelor lui: criptocomunismul sau neocomunismul. O vreme, povestea a tinut; cu timpul, s-a vazut cit de gol era regele. Dar au reusit sa otraveasca aerul politicii si sa eternizeze la conducerea tarii tot felul de indivizi care n-ar avea cum sa treaca prin tiparele unei selectii normale a elitei politice. Tristetea acestor zile de razboi mi-a readus in minte o strofa dintr-o poezie scrisa de Mircea Dinescu in 1979: "Da-mi Doamne totul numai pe din doua Spinzuratori cu funie de maci Iubite credincioase doar cind ploua Si libertate ghemuita-n saci." Acum suntem in 1999 si ar trebui sa incepem sa gindim singuri viitorul nostru si viitorul Rominiei. Nu putem cauta mereu argumentul supunerii la autoritatea Vestului sau a Estului. Pentru ca sa existam pentru altii, trebuie sa fim noi insine. Dupa asta, diplomatii nostri vor face si aliantele bune. Cei care sunt impotriva razboiului nu sunt nostalgicii comunismului, nici sustinatorii dictatorului Milosevici. Democratia care a cistigat batalia cu totalitarismul comunist a inceput parca sa-si inventeze dusmani. Ea trebuie sa se simta amenintata, trebuie sa tremure de frica de dusmani, sa ucida nevinovati pentru a simti orgasmul libertatii. Nu stiu la ce s-o fi gindit poetul Dinescu atunci cind a scris strofa citata mai sus. Are chiar putina importanta. in 1981, la Lipova, intr-o cazarma inghetata, volumul care continea aceste versuri mi-a fost confiscat de sergentul major Ionel Harabor. Acesta n-avea nimic cu mine, nici cu versurile lui Dinescu, el aplica litera regulamentului, care spunea ca n-avem voie sa detinem carti si alte lucruri personale pe timpul satisfacerii stagiului militar. Dupa aproape douazeci de ani, tristetea mi-a readus in memorie o strofa uitata pentru ca un grup de intelectuali pe care i-am respectat ne cer sa ne eliberam de libertatea gindirii pentru dulcea ipostaza de sclavi la un stapin luminat. Macar am avut citiva ani iluzia libertatii. Dupa douazeci de ani de la citirea versurilor dinesciene, in parcul central din Nasaud inteleg ca totul ne-a fost dat injumatatit si libertatea ne este ghemuita in sacii de voiaj ai istoriei. 7 mai 1999 Supradoza de realitate si America visurilor noastre Uneori ne socheaza realitatea dura pe care o traim. Sute de evenimente sunt parca dedicate a ne ravasi fragilul nostru simt al normalitatii. Multi nu stiu ce sa mai inteleaga, simt ca viata le-a scapat de sub control. Nu mai pot gestiona cognitiv realitatea. Si nu este vorba de batrinii care au trait o cu totul alta lume, nici de comunisti sau de cei care sunt iremediabil infectati de virusul vreunei ideologii. Este vorba de oameni tineri si destepti, de oameni dinamici si normali. Nu trebuie sa fi retardat pentru a te simti strain intr-o lume tot mai ciudata, unde intelesul multor lucruri iti scapa. Pina la un punct, acesta este un fenomen normal. Mai familiara decit realitatea, ne e reveria. Ne socializam la un fond de imagini mitologice, marcati de o serie de modele pe care familia, scoala si grupurile de prieteni ni le planteaza in creier. La focul vinat al acestei realitati simbolice se configureaza sensurile pe care le primeste realitatea. inca de la inceput, suntem obisnuiti cu un fel de surogat de realitate, esentializat si dozat de altii. Mai intii, se construieste un autism, apoi suntem relationati puternic cu realitatea care ne inconjoara din toate partile. in ultimele decenii, psihiatrii care studiaza schizofrenia au lansat un concept care descrie foarte bine mecanismul bolii: contactul vital cu realitatea. Acest concept nu se refera la excitantii externi, ci la modul in care personalitatea noastra vibreaza, ca o coarda intinsa, la valul miscator care este realitatea. Nu faptul ca suntem in continua legatura cu exteriorul prin organele de simt este important aici, ci modalitatea prin care sufletul nostru combina evenimentele zilei cu simbolurile, sentimentele, imaginile noastre. Plamada realizata din evenimente cotidiene si iluzii, reverii, ginduri reprezinta viata noastra in care putem fi in acelasi timp si spectatori ai mersului lumii, dar si actori care si-au prezervat o parte importanta de individualitate. Din nou, viata normala este dependenta de doza de realitate pe care o putem suporta si integra. M-a uluit stirea ca postul de televiziune CNN este obligat sa-si schimbe corespondentul de presa din Belgrad din patru in patru zile. Reporterul, probabil un fost eminent student la jurnalistica sau la stiinte politice, se cufunda la Belgrad intr-o realitate care il absoarbe foarte repede. Cu siguranta, el pleaca din SUA cu credinta ca NATO apara acolo niste valori foarte inalte ale umanitatii. Contaminat de filmele despre Vietnam, se asteapta sa gaseasca hoarde de dusmani care zilnic ard steagul american si ar fi capabili sa sfisie orice turist american. Cind colo, la asediul rachetelor care omoara civili, nu militari, gaseste o populatie care seamana cu cea din America, care raspunde cu flori, concerte si o rezistenta vesela. Caricaturi, tinte si semne ale sacrificiului suprem: cind incep bombardamentele, se prind de miini si se asaza pe poduri pentru a le apara. Poate se gindeste la inceput ca este o trupa de comunisti bezmetici prostita de dictatorul Milosevici. Apoi, poate are senzatia ca este vreun fanatism religios sau schizofrenia pe care o produce razboiul. Probabil ca, dupa trei zile, armatura sa ideologica nu mai rezista valului de realitate care-l asediaza de peste tot. Bietul jurnalist este intelectual, este sensibil la confruntarea inegala dintre viata si moarte, nu este general de armata. Nu gaseste indiciile concrete ale luptei pentru valori umaniste. Nu poate intelege de ce nenorocirii refugiatilor din Kosovo i se mai adauga o nenorocire a civililor din toata Serbia. incepe sa transmita corespondente care nu pot intra pe post, spune cu voce tare ca aici e altceva decit i se cere sa transmita. Este retras repede si un alt ziarist, considerat probabil mai rezistent, ii ia locul. Este singura veste buna pe care am primit-o din Serbia de la inceputul acestui razboi. Aceasta marturie ar trebui sa fie publicata chiar de catre guvernul american, prin intermediul ambasadelor, in toate tarile. Fragilitatea jurnalistilor americani are darul de a ne impresiona, de a ne reda imaginea pe care majoritatea dintre noi o avem incrustata in suflet despre America. Razboiul din Balcani a exacerbat poate un antiamericanism rezultat din gindirea simpla ca poporul american bombarda un popor mic, neajutorat si prieten traditional pentru Rominia. Parca si eu am simtit ca America visurilor mele de copil m-a tradat. Cei care am trait dictatura comunista avem o America in care ne-am refugiat adesea cind nu gaseam nicio iesire. Am crescut si am hoinarit liberi alaturi de Tom Sawyer si Huck Finn, am calarit caii din sutele de westernuri care ne-au intarit valorile morale cele mai inalte: cautarea dreptatii este calea regala a vietii, binele trebuie sa invinga raul care triumfa din cind in cind, iubirea de semeni este valoarea care salveaza comunitatile, desi individul e atit de perisabil. De la americani am invatat ca Dumnezeu poate fi iubit simplu, fara catedrale si ode mestesugite, credinta salvind omul in fata singuratatii si pustietatii. Mi-am impletit adolescenta si tineretea cu personajele lui Faulkner, Steinbeck, Tennessee Williams, Hemingway ori Salinger. De la acesti scriitori am invatat sa iubesc fara pauze de respiratie, sa lupt pentru fiecare lucru pe care il pretind de la viata, sa fiu blind cu cei slabi si napastuiti de soarta, sa ma bucur chiar si de tovarasia tristetii, sa ma revolt chiar si atunci cind nu exista nicio speranta. Mai tirziu, am crescut si, studiind sociologia si filosofia, am spus adesea studentilor mei ca una dintre sursele relelor noastre este faptul ca noi, europenii, suntem un continent cu o memorie culturala lunga, memorie in care s-au sedimentat stereotipuri, prejudecati, dusmanii. in America doar, credeam, oamenii sunt cu adevarat liberi, pentru ca au creat o lume noua, a tolerantei si libertatii fara limite, fiind singurul loc in care omul are valoarea pe care o merita. Daca ne gindim bine, foarte multi dintre noi au o America a visurilor. Odata cu razboiul din Iugoslavia, ceva s-a rupt in relatia noastra cu America. Telefoanele pe care oamenii simpli le dadeau la talk-show-urile interactive si discutiile cu studentii ma convingeau tot mai mult ca oamenii se simteau inselati de America visurilor lor. Mai rau, americanii pareau niste roboti sadici care se joaca cu rachete ucigase deasupra oraselor din Balcani. Pe multi i-am auzit spunind ca americanii nu au trait razboaie si de aceea pot ucide cu nonsalanta. Multi asteptau cu un fel de sadism momentul unei confruntari terestre unde vor muri si americani, iar societatea lor va auzi plinsul mamelor care si-au pierdut copiii. Nimic mai fals decit sa credem ca America n-a cunoscut tragedii. Toate societatile s-au cladit pe singe si sudoare, indiferent de timp istoric sau viteza de evolutie. America a devenit mare tocmai printr-o forta a sacrificiului mai mare decit a celor care au ramas in urma. M-a impresionat in mod deosebit ambasadorul SUA din Rominia, dl Rosapepe, care, intrebat fiind ce trebuie sa faca rominii pentru a iesi la limanul istoriei, a dat un raspuns de o mare simplitate si o profunzime bulversanta. Domnia sa n-a raspuns printr-o fraza goala, cum se spun de regula in asemenea ocazii; dinsul, fiind sociolog, n-a raspuns diplomatic, ci ne-a dat un sfat prietenesc: sa ne trezim de dimineata si sa ne apucam de munca. Probabil ca aceia care au pus intrebarea au luat-o ca extravaganta, dar eu am simtit ca este cea mai profunda observatie asupra societatii rominesti. Marturia privind fragilitatea jurnalistilor americani ar trebui sa-i faca pe multi dintre noi sa-si restabileasca legaturile diplomatice cu America visurilor lor. Nu poporul american iubitor de libertate bombardeaza civilii din Kosovo si Belgrad. Razboiul n-are nimic in comun cu popoarele, nu mai este confruntarea colectiva dintre doua natiuni. Razboiul este un semn ca politicul poate instaura zone de autonomie chiar si in interiorul unei societati autentic democratice si irationalitatea se poate naste din rationalitatea unor scopuri minunate. Faptul ca au devenit cea mai mare putere militara a lumii nu i-a transformat pe americani in niste monstri fara simtire care s-au apucat sa ucida mecanic. Americanii sunt acelasi popor care a inventat democratia si libertatea. Jurnalistii lor sunt fragili in fata realitatii pentru ca nu sunt obisnuiti sa traiasca in minciuna si disimulare. Este adevarat ca americanii nu stiu foarte multe lucruri despre Europa si istoria ei, dar poate ca asta nu le foloseste la nimic. Sunt insa deosebit de sensibili la semnalele pe care realitatea le trimite spre ei. Si sunt oameni liberi care nu se opun evidentelor. La noi si in alte parti ale Europei, cunosc multi jurnalisti care mint cu buna stiinta, scriu impotriva credintelor lor intime doar pentru ca trebuie sa cistige o piine. Multi vin si se scuza in fata victimelor lor pentru ca, spun ei, au fost obligati de sefi sau li s-a comandat o calomnie sau o injuratura. Culmea este ca victimele lor ii iarta de cele mai multe ori, se multumesc cu aceasta sinceritate si, citeodata, chiar se imprietenesc cu acestia. ii inteleg pentru ca si ei practica, poate, acelasi comportament de simulare. Imaginea jurnalistilor americani care nu rezista unor supradoze de realitate are darul de a reabilita imaginea poporului de peste ocean. Jurnalistii de la CNN nu sunt niste lichele care isi servesc stapinii. Chiar daca sufera constringerea generala a sistemului mondial si poate ca sunt citeodata infrinti, acesti aventurieri cronicari ai clipei nu sunt calai. Tocmai cind sunt ingenuncheati de o supradoza de realitate balcanica, ei demonstreaza cit suntem de umani pentru ca suntem slabi. Ca merita sa iubim America visurilor noastre, America in care se pot calari in voie armasarii din Marlboro Country. 14 mai 1999 Ce nu este profesia de jurnalist Scrisoare deschisa catre absolventii sectiei de Jurnalistica Uneori, m-ati intrebat de ce trebuie sa faca jurnalistii patru ani de scoala. Va raspund acum: pentru a amina patru ani intilnirea cu viata cea adevarata si dura a jurnalistului. Fiecare profesie are miturile ei, dar parca cea de jurnalist le are pe cele mai multe. Voi incerca sa va vorbesc despre o mica parte dintre ele. incerc sa fiu sincer cu voi, asa cum am fost si in cei patru ani in care am avut bucuria de a va intilni. Citeodata cred si eu ca viata e mai frumoasa decit in realitate, dar astazi este o zi serioasa. De multe ori ne hranim cu mierea iluziei doar pentru a putea trece mai usor peste zilele ploioase si mohorite in care esti singur si telefonul nu suna. Fiind insa ziua ultimului vostru curs, cum putem sarbatori mai frumos decit facind un exercitiu de realism? Iata, deci, cinci dintre miturile ratate ale jurnalismului din Rominia: Jurnalismul nu este o institutie necenzurata, cenzura nu dispare odata cu aparitia democratiei. Vi se spune ca democratia asigura libertatea de expresie, ca libertatea de expresie si constiinta au fost cele mai importante bunuri pe care le-am cistigat in 1989. Poate ceilalti, dar nu voi, jurnalistii. Jurnalistul este cel mai expus cenzurii. Veti primi diplome de buna purtare de la presedinti, primari sau prim-ministri, ca in cazul ultimei mineriade. Nimeni nu va va considera eroi atunci cind va veti face meseria cum trebuie. Cei multi nu pot acorda diplome pentru fapte de normalitate jurnalistica. Diplomele se primesc mai mult pentru diverse ticalosii. La inceput, o sa va loviti de cenzura, o sa va revoltati, o sa va plingeti, poate va veti da si demisia, dar, cu timpul, cenzura va fi inlocuita de autocenzura. Tot mai mult o sa va convingeti ca nu se poate face nimic si, totusi, mai bine e in presa, cu un salariu maricel decit la saiba sau profesor intr-un sat fara autobuz. in televiziunile unde veti lucra se trage cu tunul in numele unor valori democratice. Vor muri colegi de-ai vostri si se vor cere scuze pentru ca a fost o eroare. Nu uitati, Lucian Mindruta nu este coleg cu jurnalistii sirbi sau chinezi. Voi sunteti, pentru ca voi sunteti jurnalisti. Jurnalistica nu este o institutie a dreptatii sociale. Ati pornit poate ca niste apostoli ai dreptatii. Ati visat poate sa eradicati nefericirea din lume. Sa fiti niste razvratiti ai binelui si libertatii. Nu cred ca se va intimpla asta. Va trebui sa fiti soldati ai unor averi care s-au nascut peste noapte, veti scrie lucruri pe care nu le credeti si apoi veti putea dormi linistiti. O sa participati la un santaj pe care presa il aplica oamenilor de afaceri si politicienilor. O sa aveti liste de subiecte tabu. La inceput, mai ales cind veti merge pe la parinti, va va fi putin rusine, mai ales cind mama va va intreba despre cum o duceti cu fericirea. Apoi, veti fi tot mai ocupati, tot mai rar o sa va vizitati parintii sau vechii profesori, totul va intra in normal. N-o sa va mai intrebati daca sunteti fericiti. Scoala v-a oferit un avantaj totusi: noi, profesorii, am fost primii care v-au dezamagit. Noi am fost primii care v-au demonstrat ca viata este ca o cutie de bomboane. Nu stii ce vei descoperi dincolo de argintul ambalajului. Jurnalistica nu este o profesie respectata. O sa vedeti cum va vor cocolosi oamenii politici. Cum oamenii de afaceri va vor invita la o cina privata. Partidele vor inventa meciuri de fotbal ca sa poata sa va dea o masa. Sa nu credeti ca va vor considera egalii lor. Niciodata nu va vor respecta, cel mult le va fi frica de voi. Pentru ca jurnalistii pot aparea pe mai multe cai, nu doar prin scoala, profesia va fi diluata de tot felul de slugoi netalentati, dar care vor strica tot ce incercati voi sa construiti. Respectabilitatea poate veni din partea celor amariti, a celor pe care de multe ori ii veti dispretui prin scrisul vostru. Ei, cei fara de putere, s-ar putea sa va respecte. Dar asta, cu siguranta, n-o sa va incalzeasca foarte mult. Jurnalismul nu rezolva marile probleme ale societatii. Jurnalismul este important pentru noi, cei care suntem direct sau indirect legati de asta. Pentru societate e o profesie importanta, dar, sunt atitea cazuri, societatea supravietuieste si acolo unde nu exista libertate de expresie. Sa nu credeti ca totul se poate rezolva prin faptul ca ati spus adevarul. O sa scrieti adevarul, o sa va riscati poate prieteniile si linistea si veti vedea ca nu se intimpla nimic. Si ce daca, va vor raspunde unii, ce daca ati scris despre atitea nelegiuiri. Ticalosii sunt liberi in virtutea unei logici diferite, logica pe care democratia n-o exclude. N-o sa vedeti finalitatea demersului vostru, nu se va produce niciun cutremur chiar daca ati spus un adevar cutremurator. Atunci s-ar putea sa va treaca cheful de comunicare. Sa nu mai credeti ca este substanta democratiei. Comunicarea creeaza punti, ne apropie mult, ne ajuta sa nu mai fim singuri. Condamnarea la comunicare! Citeodata iti vine sa nu mai comunici cu nimeni. Sa fugi de lume, sa pleci departe, sa nu poti articula nimic, sa nu mai poti arata cu degetul. Nu merita sa fii homo semnificans pentru ca semnificatiile sunt date de-a dura pe povirnisurile abrupte ale istoriei. Ceilalti se joaca periculos cu simbolurile comune. Cel mai tare o sa va doara cind simbolurile pe le impartasim cu totii sunt date de mincare porcilor. Diamantele, porcii si o lume care aplauda si rigiie dizgratios pe marginile tarcului, mincind seminte de floare si bostan (sarate si prajite). Sa nu credeti ca sunteti singuri. intotdeauna va mai fi cineva caruia i se intoarce stomacul pe dos la acest spectacol. Chiar daca poezia sau jurnalismul nu pot face lumea mai buna, intotdeauna mai este cineva care gindeste ca tine. Si merita sa fii jurnalist daca ai macar un singur cititor. Nu este o institutie a dialogului polifonic. Este una a consensului, un instrument de consens artificial. N-o sa imbogatiti lumea cu inca o viziune, cu un punct de vedere. Nu veti fi un instrument al democratiei pe care o viseaza naivii. Cu multe pareri despre acelasi lucru, cu o selectie a viziunii celei juste prin dezbatere sociala. Voi stiti ca acest lucru nu este posibil, ca, pina la urma, valorile sunt produse de cei putini. Mai grav este ca vor veni momente in care parerea voastra simpla se va lovi de toate celelalte. Vor veni momente cind n-o sa mai intelegeti nimic, cind o sa-i vedeti pe toti cei din proximitatea voastra ca sustin altceva decit voi. Va veti intreba daca v-ati pierdut simtul realitatii, daca nu cumva ati innebunit. De abia atunci sa stiti ca aveti dreptate, ceilalti cred aceleasi lucruri ca si voi, dar n-au curajul sa le spuna, simuleaza sau, cum spun ei la o bere, maninca o piine. Renuntati la o asemenea piine. Oricum piinea ingrasa. Si ce daca v-am spus toate astea? Vorba poetului meu, devenit mascarici, nu va acriti, doar fiti atenti cum treceti strada, sa nu va calce masina Salvarii! Va doresc sa traiti intr-o alta lume decit a noastra. Sa fiti iubiti! 4 iunie 1999 Singuratatea noastra istorica Se spune ca o broscuta statea linistita pe o frunza de lotus. Privelistea era grozava, venise primavara si era mindra de frumusetea locului in care traia. O explozie de verde, o oglinda de apa in care se scalda soarele si petele mari de nuferi ca niste insule ale paradisului. Dar, dupa un timp, se simti singura si incepu sa strige: Hey, you! Nu-i raspunse insa nimeni in linistea paradisiaca a deltei. Hey, you!, repeta ea mai tare, dar tot nu primi vreun raspuns. Hey, you!, striga ea cu glas mai stins. Sari apoi in apa si se opri pe un nufar din apropiere: Who, me?, raspunse ea, fericita. Auzita intr-o dimineata de mai, la rasaritul zorilor, cind esti obosit de o noapte de chef, povestea te face sa rizi. Un efect spontan pe care situatia de grup il potenteaza. incet, incet, risul se pierde si tinerii mei prieteni cad parca pe ginduri, bancurile spuse apoi au mai putina priza. Gasca se sparge, fiecare plecind spre casa la brat cu una dintre singuratatile uitate de mult, cu una dintre tristetile care i s-au cuibarit in suflet pentru totdeauna. Ei urmeaza sa se desparta dupa patru ani de studentie in care doar acum isi dau seama ca nu s-au preocupat destul de mult sa comunice. Si-au cunoscut in aceasta ultima noapte unii colegi pe care i-au ignorat sub o eticheta sau alta. Multi au trecut pe linga ceilalti fara sa schiteze macar un semn de comuniune, s-au inchis in loc sa se deschida. Nu le-a pasat nici cum erau vazuti de ceilalti, au trait o frenezie egoista de cautare a noului. Acum ma intreaba disperati cum erau in anul I, cum sunt acum sau cum sunt ei fata de alti ani de studiu. Disperati, cauta urma trecerii lor. O urma cit de mica, un gest, o imagine prin care vor ramine in memoria profesorilor, colegilor sau chiar a portarului de la Universitate. Fiecare a trait o experienta a identificarii, inconstient sau nu, a fost mult mai preocupat de diferentiere, de distinctie, de sublinierea lucrurilor care ne separa. Au chefuit impreuna, au dansat, au facut dragoste, au copiat cursuri unul de la altul, dar nu s-au intrebat serios cine este celalalt, nu au avut rabdare sa-i asculte povestea pina la capat. S-au ajutat de multe ori, dar niciodata n-au cautat sa se gindeasca la celalalt in afara unui motiv exterior. De la prima intilnire a intrat in functie procesul de categorisire sociala (cum rece spun psihologii), ceilalti sunt clasificati in categorii sociale semnificative, proces care se desfasoara aproape automat. Apoi, prin inferente sociale si activarea unor scheme sau coduri, le judeca celorlalti toate actele prezente si mai ales viitoare. Previzibilitatea unor comportamente se bazeaza pe propriile noastre stereotipuri si scheme de gindire si experimentele demonstreaza ca, de cele mai multe ori, gresim. Acum timpul despartirii a inceput sa-i preseze, dar nu se mai poate face nimic. Ne dam seama prea tirziu ca am trecut pe linga niste oameni pe care i-am tratat ca pe niste mobile. Ce ne supara este poate mai mult curiozitatea, ca nu vom sti niciodata cum au fost ei cu adevarat. Le-am descoperit doar o frintura de umanitate si ne miram ca viata noastra, poate, ar fi putut fi altfel, ca am fi putut trai in alte locuri, cu alti oameni. Ca acolo unde cautam o singura cale erau multe drumuri pe care ni le-a ascuns miopia noastra profunda. Ne miram ca va putea merge viata inainte fara noi, irepetabile singuratati individualizate. Ca realitatea se poate constitui si din alte repere, ca nu suntem inceputul si sfirsitul, fara noi vietuiesc universuri umane paralele. inca din adolescenta am trait un sentiment estetic al singuratatii, un fel de dor de singuratate ca sentiment poetic. Scriam versuri despre asteptarea in transeele singuratatii, despre napraznica nemingiiere a celui despartit de iubire, dar, de fapt, nu traisem niciodata pina atunci acest sentiment. Era poate un reflex de aparare a fiintei care se autoinspaiminta prin stereotipurile culturale ale insingurarii, printr-un sentiment pe care-l prevestim si credem ca il innobileaza pe suferind. in realitate, de putine ori am avut ocazia sa ma simt singur, sa gust, cu adevarat, din cupa dulce-amaruie a lipsei de comunicare si comuniune. Am fost intotdeauna inconjurat de prieteni adevarati si n-am simtit lipsa aproapelui niciodata. Nici atunci cind eram depersonalizati prin haine militare, tuns chilug si inghesuit in dormitoare cazone de 100 de oameni. Exista insa multi oameni singuri, a caror singuratate numai sufletul si mintea lor o poate cuprinde. Dar exista si comunitati, neamuri, popoare, tari de o exceptionala singuratate. Chiar daca istoria pe care o invatam noi este ca un joc de LEGO, joc in care se fac si se desfac aliante si prietenii, acest lucru nu este valabil si pentru tara noastra si poporul romin. Doar scurte perioade am reusit sa fim subiecti activi ai istoriei. in rest am fost singuri mereu si parasiti de toti cei pe care-i credeam, in proiectiile insingurarii noastre, prieteni durabili si parteneri iubiti. in marile momente ale istoriei noastre am fost singuri si rar ni s-au recunoscut drepturile sau am fost tratati ca egali. Ne-am considerat aparatori ai crestinatatii, dar crestinatatea nu ne privea decit ca pe niste barbari care apar din cind in cind din paduri si se bat cu turcii sau tatarii. Nu aveau cum sa ne priveasca ca parteneri pentru ca n-aveam scoli, cultura scrisa si opere de civilizatie renascentista. Barbatii din Transilvania au fost sute de ani carne de tun pentru imperiile vremii, dar nu aveam dreptul la scoala si limba. Turcilor le-am dat peschesuri, iar grecilor dregatorii, insa ei ne-au taiat conducatorii atunci cind luptam impreuna. Tudor Vladimirescu sau Mihai Viteazul, ucisi de aliati, ne-au dat ocazia sa-i urim pe straini si sa ne plingem de mila. Relatiile noastre cu ceilalti ne-au facut sa ne victimizam continuu, sa nu ne dezvoltam o identitate fireasca, naturala, individualizanta. Ne-am dezvoltat o identitate de victime, de rezistenti, prin aplecare la taifunurile istoriei. Identitatea de invins care continuu se minte pe sine ne-a facut sa nu fim nici noi fairplay cu partenerii vremelnici. Nu exista mai mare drama decit cea cuprinsa in sintagma lansata de un intelectual proletcultist: "Nici cuceritori, nici cuceriti", intr-o istorie a violentelor si cuceririlor, noi n-am existat deloc daca am reusit aceasta istorica fofilare. Ne-am ascuns prin paduri, satele rominesti sunt urcate pe dealuri sau munti, insa nu ne onoreaza aceasta fuga de istorie adevarata. Am inventat "intoarcerea armelor" in Al Doilea Razboi si am platit mult pentru asta. Platim (ne-o platesc) probabil si acum tot felul de datorii. Suntem o comunitate singura, un popor singur, care s-a insingurat continuu, fara sa-si dea seama. Comunismul ne-a creat parteneri si prieteni pe principiul solidaritatii proletare si a fost pentru singura data cind ne-am simtit cineva in istorie. Mentalul colectiv valoriza fantastic o iluzorie prietenie cu China comunista ca un fel de contraputere opusa rusilor. in forul lor interior, rominii credeau ca, daca rusii ne-ar ataca, ne-ar apara chinezii. Mitul prietenului chinez a facut o mare cariera la noi. Poate si acum el are reminiscente serioase, chiar daca a disparut, de peste un deceniu, orice legatura serioasa (in afara celor diplomatice). Ceausescu era probabil obsedat de aceasta singuratate istorica, de aceea a cheltuit resurse imense pentru a iesi in lume, pentru a transforma Rominia intr-un actor major al istoriei, chiar daca, in multe cazuri, era peste puterile noastre sa partajam proiectele lui megalomanice. De aici si obsesia lui cu plata integrala a datoriilor. Este acesta probabil marele merit al dictatorului din Scornicesti. Baiat sarac, venit la Bucuresti din mizeria unei familii de tarani, a simtit poate singuratatea destinului istoric al Rominiei prin analogie cu situatii pe care le-a trait personal in adolescenta lui, cind supravietuia cu greu in Capitala. Ajuns la putere, a trait paranoia iesirii din izolare, fiind aproape de a sacrifica un popor pentru proiectul lui nebunesc. Oricit s-ar chinui politrucii mai vechi sau recentii scriitori de istorie sa nege, aceasta este contributia cea mai importanta a dictatorului Ceausescu la istoria Rominiei. Nu a vrut marire doar pentru el, ci pentru un popor care semana mult cu destinul lui de cizmar zdrentaros, singur intr-o imensa capitala, om fara prieteni si neiubit de ceilalti. A fortat prea mult mina istoriei si istoria l-a infrint. Cel mai grav s-a manifestat singuratatea noastra istorica dupa 1989. Dupa revolutia televizata, pe care am regizat-o noi sau altii, se parea ca simpatia ne va aduce doar prieteni de peste tot. Ca nu vom mai fi singuri, ca ne vor ajuta marile puteri si vom reusi sa traim mai bine muncind mai putin. A urmat descoperirea marii singuratati istorice si drama asociata ei. Nici in visele lor cele mai rele n-au crezut rominii ca sunt atit de singuri in Univers. Am incercat sa intram in NATO si UE, dar, desi ne-am mintit continuu, acum realizeaza chiar si naivii ca n-avem nicio sansa. Ne-am legat de Franta ca avocat al nostru, am crezut ca ne va iubi America dupa ce va pleca Iliescu. Am urmat toate indicatiile de regie ale tuturor turistilor straini pe care i-am intrebat ce trebuie facut. Iliescu a cistigat din frica de straini. Din frica de straini, in conditiile in care credeam ca avem o gramada de prieteni. Constantinescu a cistigat din nevoia de prieteni, intr-un moment in care tot mai multi au intrezarit istorica noastra izolare. Oamenii s-au amagit ca CDR-ul va aduce prieteni pentru o tara tot mai mohorita de singuratate. Orice gest din strainatate este colectionat si pus la ierbarul (electoral) al puterii sau opozitiei. Ca broscuta din poveste, Rominia salta de pe un nufar pe altul si striga nimanui. Este trist ca toate tarile lumii au batalioane de oameni singuri ce cauta cu disperare un prieten sau un gest de comuniune si solidaritate. Dar este tragic atunci cind exista popoare care sunt singure in Univers. in noaptea albastra a singuratatii noastre cosmice, macar de nu ne-am rataci, macar de nu ne-ar stinge vintul istoriei luminita firava a credintei. 11 iunie 1999 Transilvania, patria mea de hirtie si celuloid Despre Transilvania exista multe discursuri: poetice, istorice, revendicative si identitare. Ele isi au originea la Bucuresti sau Budapesta, niciunul nu este produs de catre ardelenii care vad, in fiecare dimineata, soarele rasarind de dupa dealurile transilvane. De la Bucuresti, Transilvania este un teritoriu unde se bea palinca, se maninca slana si se vorbeste lent sau ungureste. Pentru un bucurestean, Ardealul este o provincie un pic mai evoluata, de care isi aduce aminte de pe vremea in care mergea cu bilet de sindicat la bai. Un loc despre care poti sa-ti aduci aminte in serile ploioase de toamna. Ardelenii ajunsi in Capitala sunt absorbiti repede si nu-i mai intereseaza micile afaceri regionale. Cad dealurile peste sate, regiuni intregi sunt inundate, mindria ardelenilor e calcata in picioare cind ei refuza ceva si li se baga pe git vreo sentinta. Toate guvernele vorbesc de Transilvania ca despre un loc simbolic, ireal. Un loc simbolic fata de care esti dator doar cu iubire si veneratie, dar care nu trebuie sa-ti mai incarce bugetul. Vazut de la Budapesta, Ardealul este o zona frumoasa, locuita de maghiari si o armata de valahi primitivi care, la inceputul modernitatii, au coborit din paduri si s-au inmultit ca iepurii stricind echilibrul etnic. Un loc care trebuie mentinut in conservare pina la o viitoare oportunitate istorica. Orice ardelean romin este considerat automat un nationalist extremist pornit la lupta cu ungurii. Nici ardelenii unguri nu conteaza prea mult pentru puterea de la Budapesta. Ei sunt niste rude sarace care ar putea veni in Ungaria sa lucreze mai ieftin. Unii sugereaza chiar ca sunt tigani. Si pentru ei Transilvania este tot un loc simbolic, o miza electorala, pe seama ei vegetind alesi ai poporului in ambele parlamente. De zece ani, presa incearca sa construiasca o alta Transilvanie. Transilvania a devenit tot mai mult un teritoriu de hirtie si celuloid. Vineri, 11 iunie 1999, in presa scrisa din SUA au aparut in jur de treizeci de articole despre "problema" Transilvania, in timp ce aici, in Ardeal, nu s-a intimplat nimic special. A trecut un presedinte in scadere de popularitate si a aruncat niste vorbe negindite despre o amenintare care nu exista, iar un frustrat posesor de fundatie a luat ideea din zbor. in general, in presa romineasca, Transilvania este un teritoriu de handicapati si realitati bizare. Care sunt personalitatile Transilvaniei cu cea mai mare reprezentare in presa romineasca si internationala? Sa facem o mica incursiune, o simpla analiza de frecventa a celor mai mediatizate personalitati. Gheorghe Funar, un politician modest, dar abil in folosirea pe gratis a mediei nationale, pentru niste fapte care ar trebui ignorate cu indulgenta pe care o datoram celor mai putin dotati. Degeaba se intreaba lumea cum se face ca este votat din primul tur la o primarie intr-un oras universitar. Notorietatea nationala si internationala conferita de media este responsabila pentru aceasta. Degeaba se mira bucurestenii ca in Cluj se vind foarte prost ziarele centrale. Ioan Gavra, fost jurnalist si activist comunist, pentru care coerenta gindirii, logica si morala sunt trufandale inaccesibile. Liszli Tikis, pastor cu mintea ratacita in labirintul urii primitive. Ioan Stoica, un tigan semianalfabet care, sub ochii indulgenti ai autoritatilor, a escrocat o tara intreaga, aducind si la noi o logica de factura fanariota. Sever Muresan, transfug cu delegatie, care, cu calitatea de consul onorific, data de Bucuresti, a reusit sa devalizeze cea mai reusita afacere privata din domeniul financiar, Dacia Felix. Acum a aparut o noua stea, Sabin Gherman, ziarist refuzat de idee si remarcabil cautator de popularitate si lovele. Cititorul de ziare si privitorul la televizor din tara si strainatate nu stie despre noi mai mult decit atit. Nu are in memorie scriitori ardeleni, nici oameni de stiinta, doar o trupa de cintareti ce ingina "Tu, Ardeal" de sarbatori. Nu cunoaste nimeni un patron ardelean cinstit, desi exista mii de cazuri. Revistele literare ale Ardealului au murit din cauza lipsei financiare. Bugetul Ministerului Culturii n-a gasit bani pentru reviste care apar de aproape o suta de ani. Pina si echipele de fotbal ale Ardealului retrogradeaza (si) din cauza aranjamentelor din campionatul national. Senzatia de nedreptate nu poate fi usor reprimata mai ales tinerilor ardeleni. Nu cred in strategii si conspiratii, dar analiza faptelor converge spre existenta unor programe de decapitare culturala si dezindividualizare a Transilvaniei, campanie care ar conveni ambelor capitale. Evenimentul Zilei l-a creat pe Funar inca de la primul numar. Presa centrala comanda zilnic corespondentilor articole despre starurile derizoriului (amintite anterior). Si despre subiecte care n-au legatura cu realitatea noastra: homosexualii din Cluj isi fac partid, tatii isi violeaza fiicele, mamele isi prostitueaza fetele. O realitate halucinanta ia locul celei cotidiene. O Transilvanie a obsesiilor de jurnalist paranoic se suprapune peste blinda noastra realitate. incet, incet, Transilvania cea adevarata dispare dupa perdeaua de fum pe care o construieste cercul vicios al politicului si mass-media. Tot ceea ce ar fi putut reprezenta Ardealul a cazut in derizoriu sau a fost bagatelizat de presa. De cite ori un intelectual serios pune o problema, este luat in suturi de unguri sau de rominii din Capitala. Ungurii se tem sa nu devina un adversar ideologic, iar bucurestenii sa nu devina o personalitate care sa-i concureze. Este luat deoparte si i se spune ca nu este momentul, ca este periculos sa se vorbeasca despre Transilvania. Singurii care au legitimitatea discursului despre Transilvania sunt politicienii paranoici (selectionati tot de Bucuresti sa ne reprezinte) si istoricii care dezvolta de o suta de ani un discurs legitimator care nu mai intereseaza pe nimeni. in tot acest timp, in Transilvania cea reala traiesc oamenii - romini si unguri, sasi si ucraineni, tigani maghiarizati si tigani rominizati. S-au uitat un pic spre cer dupa Revolutie, dar vazind ca nu cade nimic, s-au apucat de lucru. Etniile de aici nu traiesc intr-o armonie idilica, dar nici nu se urasc ca in viziunile lui Tikis ori ale lui Vadim. Uneori se injura, la betie se mai si bat, dar nu s-ar extermina unii pe altii ca in fosta Iugoslavie. Nimeni nu-i asculta, dar ei suduie politica la fiecare pahar de palinca. Tinerii mai curajosi si fetele mai iubete se mai casatoresc cu "dusmani" din cealalta etnie. Se supara putin familia, apoi le trece. Viata curge ca un riu linistit, sperantele mor, alte iluzii le iau locul si nimic nu prevesteste marele pericol care se abate peste noi. Doar ca unii ardeleni devin tot mai tristi cind se vorbeste despre politica facuta la Bucuresti. Nici ungurii nu se mai entuziasmeaza de emisarii Budapestei. O vreme, in timpul Revolutiei, unii vecini n-au vorbit, o prapastie s-a cascat intre ei, o clipa au crezut ca istoria va face tot felul de tumbe. Rusinati, s-au reunit in fata sticlei de palinca, s-au imbatat si acum nu mai vorbesc despre asta. Citeodata se gindesc ca nimic nu mai e ca inainte, dar viata a revenit in cursul ei firesc, intre malurile lui ieri si miine. Despre Revolutie si evenimentele ei nici nu se mai vorbeste, pentru ca toti au sa-si reproseze cite ceva. Un gind, o injuratura, un vis scapat sa rataceasca pe strazi. Oamenii citesc presa, se uita la televizor si observa ca Transilvania lor a fost inlocuita cu o fantoma. Proiecte diferite dau acelasi rezultat: un teritoriu al vietii si culturii este substituit cu o copie folosita la negocieri diplomatice. Ardelenii nu s-au saturat de Rominia, s-au saturat sa fie o miza politica, un subiect electoral care nu mai e interesant dupa ce politicienii si-au vazut sacii in caruta. S-au saturat sa populeze un loc simbolic, la care unii se inchina si pe care altii il profaneaza ca sa-i enerveze pe primii. Suntem locuitorii unui tinut al oamenilor, nu ai unei scheme didactice, construite pentru orele de istorie. Ar trebui sa fim luati in serios, proiectele trebuie discutate inainte de a fi respinse si ar trebui sa aveti incredere in iubirea noastra. Nu ne obligati sa semnam prea des declaratii si adeziuni pentru ca suntem parte din sufletul neamului care i-a dat pe Eminescu si Caragiale. Citeodata poate il iubim exagerat pe Caragiale, dar il iubim pentru ca vorbeste despre noi toti. Pentru ca ne face uneori sa ne fie rusine de faptele noastre, ca ne ajuta sa ne cunoastem mai bine. Si mai ales, nu inlocuiti regiunea noastra cu o copie de hirtie sau celuloid. Ne-am saturat sa fim un loc simbolic fata de care esti dator doar cu iubire si veneratie, dar care trebuie inlocuit cu o copie pentru a nu-l fura ungurii. 18 iunie 1999 La ugerul eclipsei Mitologiile identificarii etnice se bazeaza, cum este si firesc, pe exacerbarea unor calitati reale sau imaginare. Ele sunt un inventar al dorintelor pe care un popor si le proiecteaza in viitor. Aceste mituri pot functiona ca profetii care se autorealizeaza. Noi, rominii, credem despre noi ca suntem milosi, blinzi, ospitalieri. Am ramas toata istoria noastra pe acelasi teritoriu fara sa cucerim pe nimeni, in armonie cu natura si cu Dumnezeu. Mitologiile identificarii sunt cel mai bun substrat pedagogic si subiect pentru manualele scolare si lectiile de dirigentie. Copilul nu poate sa auda despre natiunea in care s-a nascut ca este una de netalentati, hoti, nemernici, ticalosi sau lasi. El afla, indiferent de popor, ca face parte din cea mai viteaza, dreapta si cinstita etnie, din cei mai drepti si cinstiti dintre oameni. Ce-i drept, mai tirziu, cind se va lovi singur de viata cea adevarata, va avea ocazia sa aduca o serie de corectii la aceasta imagine idilica. Pentru majoritatea insa nu mai este cazul pentru ca s-a creat un fundament afectiv care nu mai este permeabil la informatie contrara. Noi, rominii, avem parte de o foarte bogata dimensiune pozitiva a identitatii. Aproape intreg inventarul de calitati se poate regasi in mitologia noastra identitara. Si totusi, unele parca le-am inventat inutil si altele ne lipsesc. Spunem ca rominul s-a nascut poet. Faptul ca suntem o natiune de aezi ne-a incalzit sufletele adesea cind, comparindu-ne cu altii, ieseam prost la alte capitole. Daca privim cu atentie si cu un realism de buna credinta, ajungem sa ne intrebam ce se poate face in istorie cu o natiune de poeti atita timp cit diviziunea internationala a muncii nu prevede o asemenea specializare. Cind nemtii fac masini, japonezii produse electronice, francezii vinuri sau brinzeturi, americanii racoritoare si hot-dog, noi venim la schimbul international cu munti de versuri. Vom vinde ode sau sonete pentru a cumpara titei sau electricitate. Rondelul sau pastelul se vor da la schimb cu orez ori carne. in timp ce unii, fraierii, vor cultiva ogoare si vor asuda in fabrici, noi vom lustrui cuvinte si le vom potrivi sa sune bine din coada. Probabil ca era tonic sa te simti poet sub apasarea dictaturii. Poetii, prin natura lor, trebuie sa fie, conform stereotipului, nefericiti, tristi, nevrotici, trebuie sa sufere. Comunistilor putea sa le convina foarte bine o asemenea mitologie. Suferinta pricinuita de lipsa libertatii si apasarea unui sistem tiranic primea un sens estetic si era abil deturnata. Nu-i asa, cind esti poet, nu te-ar face mai fericit o masa imbelsugata, un nivel de trai decent sau posibilitatea de a calatori. Poetul este sortit sa plateasca tribut tristetii existentei generice. Ce nu exista la noi este o mitologie a muncii. Nu exista un cult al muncii sau un respect pentru aceia care muncesc, pentru profesii ori pentru lucrul bine facut. Munca nu trebuie cintata in versuri, ca in perioada proletcultista, nici nu are nevoie de grupuri statuare sau dansuri tematice. Ea reprezinta un sens adinc al vietii, cel mai important act civilizator, modificind toate celelalte date ale existentei. Noi ne laudam continuu cu marile resurse naturale ale tarii noastre. Toate acestea nu au nici o valoare in lipsa unei religii a muncii la comunitatea respectiva. Exista multe popoare sarace in medii deosebit de generoase si popoare bogate in medii sarace in resurse. De ce am devenit atit de saraci si mergem spre subdezvoltare? Simplu, nu muncim. Pentru noi, rominii, munca este o activitate neplacuta, de care vrem sa scapam cit se poate de repede. Cind se anunta o disponibilizare cu niste amarite de salarii compensatorii, rominii se inghesuie sa scape de locul de munca pe care-l au. Cind cineva dezvolta o afacere de productie (un gater, o moara sau o mica laptarie), dupa ce a cistigat ceva bani, o desfiinteaza si isi face repede un restaurant ori o bodega pentru a cistiga banii fara mari batai de cap. Cind s-au facut privatizarile noastre schioape, beneficiarii s-au gindit ca vor lua pamintul doar pentru a-l vinde altora. Grav este ca majoritatea gindeau asa. Cred ca marele vis pe care il are majoritatea rominilor este acela de a nu munci. Prima revendicare dupa Revolutia din 1989 a fost de a se scurta saptamina de lucru. Nici clasa politica nu poate gindi mai departe: reforma este in primul rind eliminarea pierderilor, deci desfiintarea unor locuri de munca. in situatia grea a unor intreprinderi exista si posibilitatea de a fi scutite de datorii si preluate de muncitori ca alternativa la inchidere. N-am vazut inca o manifestatie pentru salvarea, in acest fel, a locului de munca. Oamenii nu sunt pregatiti sa faca sacrificii pentru pastrarea locului de munca. Pentru ca munca este pentru romini o sperietoare. Ogoarele ne sunt nelucrate, fabricile cad in paragina, nimeni nu vrea sa sacrifice ceva pentru a munci. Nu este adevarat, se vor revolta poate unii, rominii vor sa munceasca, dar nu au conditii pentru asta. intotdeauna politicul i-a impiedicat prin lipsa legilor sau surplusul lor. Nu-i deloc adevarat. Nemunca la romini beneficiaza de o intreaga filosofie si de un solid sistem argumentativ. Mai grav este ca am dezvoltat o serie de mecanisme psiho-identitare de devalorizare a muncii. Am dezvoltat o serie de mecanisme de aparare pentru a ne explica aceasta fuga de munca: Statul se face ca ne plateste, noi ne facem ca muncim. Munca il innobileaza pe om, dar noi n-avem nevoie de nobili. Cine-i harnic si munceste/ ori e prost, ori nu gindeste. Munca e facuta pentru tractoare si chinezi. Ce faci? intreaba unul. Orice sa nu muncesc, i se raspunde. Nu cred ca exista o alta natiune care sa fuga atit de consistent de munca si nici mecanisme psihologice mai elaborate pentru a dormi oblomovian. Ne ferim de munca si incercam sa facem un nenorocit de comert. Totul se vinde sau se fura si chiar primul ministru da un verdict trist: de fapt, nu mai este nimic de furat, deci politicul nu mai este o miza suficienta, nu va mai inghesuiti, fratilor. Am devenit in acesti zece ani niste jalnici comercianti. FPS este o institutie menita sa vinda totul nu pentru a investi in noi capacitati de productie, ci pentru a aduce bani la bugetul pentru consum curent. incercam sa facem bani prin cele mai jalnice metode. Am cerut 15 dolari pe zi pentru fiecare refugiat din Iugoslavia, nenorocire pe care ar fi trebuit s-o privim altfel. Rominii de pe granita se bucurau de fiecare data cind reincepea un conflict in tara vecina. Am vindut si vindem copii in strainatate. I-am vindut pe evrei si pe nemti tarilor de origine. Ne vindem organele interne si locurile de veci. Vindem tot ce se poate si tot mai cautam ceva pe care sa cistigam citiva arginti. Au trecut insa zece ani de cind, cel putin formal, societatea noastra si-a cistigat toate atributele libertatii. Ce am invatat noi in acesti ani de capitalism? Nimic, nici macar faptul ca nimic nu se poate obtine fara munca si fara jertfa. Poate nu e usor de gasit formula salvarii colective, dar cea a salvarii individuale este legata de munca. Unii oameni sunt lipsiti de sansa, dar cel mai adesea luptatorii sunt cei care trec de orice obstacol si reusesc. Cred in munca mai mult decit in talent. 1999 este anul eclipsei, anul in care vrem sa vindem intunericul. Ce nebunie s-a dezlantuit cind s-a aflat ca se pot scoate ceva bani din aceasta. Guvernantii au facut deja zeci de calcule. Vor veni 500.000 de turisti si vom incasa citeva miliarde de dolari. Ne-am interesat cit a cistigat Ungaria dintr-un eveniment similar, dar nu ne documentam cum au facut ungurii privatizarea sau cum fac ei de au scapat de saracie. Deja eclipsa a fost concesionata unor clienti si trebuie mulsa. O emisiune saptaminala de la TVR a lansat deja o sintagma publicitara: calator in tara eclipsei. Afisele au impinzit tara si anunturile publicitare televiziunile straine. Vindem intunericul eclipsei si poate unora le va veni ideea sa-l imbutelieze si sa-l vindem la sticla. Altii insa ar putea lansa o sintagma mai interesanta: traitor in tara eclipsei perpetue. Daca am sti de cutremure sau inundatii cu citeva zile inainte, am putea vinde bilete la dezastre. Ar veni televiziunile, ar fi mai grozav. Am putea impresiona lumea si aduce si noi ceva la concertul natiunilor. O tara a dezastrelor construite de mina omului in colaborare cu natura. Si ce spectacole grandioase am putea monta! La noi suferinta e veritabila, lacrimile sunt sarate, batrinii cersetori sunt cu adevarat disperati si unii au copii ajunsi oameni mari, stabi sau patroni. La noi saracia e totala si nu exista nicio speranta pe chipurile sterse ale oamenilor. Reality-show fara regizori de platou si machiaje. Milioanele de fericiti ai lumii occidentale si-ar putea aduce copiii sa vada un spectacol al deznadejdii. Sa intre in Rominia ca intr-un tunel al groazei. Am putea vinde pentru dolari buni suferinta veritabila a unui popor care asteapta sa-i cada fericirea din cer. Democratic, am putea chiar sa ne privatizam suferinta, dezlegind-o de marea suferinta colectiva. Pentru ca, nu-i asa, fiecare popor are suferinta pe care o merita. Pina una alta, ne hranim la sfircuri de cometa, vorba poetului, si mulgem ugerul eclipsei. Nu pentru mult timp. Nu se poate juca la infinit alba-neagra la bursa istoriei. 25 iunie 1999 Sondajele de opinie, neincrederea generalizata si credibilitatea in mediul social anomic din Rominia, neincrederea a devenit o boala. S-a generalizat ca un virus contestarea si respingerea oarba. Zilnic sunt intrebat daca sondajele de opinie sunt studii stiintifice veritabile sau inventii. Daca e adevarat ca se pot face prognoze valide privind votul alegatorilor si notorietatea oamenilor politici. Daca exista criterii pentru a evalua seriozitatea institutelor de sondare. Cine le acrediteaza si ce se poate face ca adevarul sa fie despartit de minciuna? Seriozitatea institutelor de sondaj se crediteaza prin participarea la piata sondajelor si mai ales prin imaginea prin care le valorizeaza mass-media. Cele mai multe institute de sondare a opiniei publice cistiga notorietate prin constanta prezentei cu sondaje pe teme importante ale opiniei publice. in tarile in care democratia nu este o aparenta si presa este libera cu adevarat, sunt promovate si valorizate institutiile de cercetare care au cele mai profesioniste echipe pentru ca ele ofera cele mai interesante date despre miscarile atitudinilor si opiniilor, precum si despre orizontul de asteptare al publicului lor. Institutiile media sunt beneficiarele cele mai importante ale sondajelor de opinie. Presa comanda in Franta peste 5.000 de sondaje anual. Nu sunt atacate institutele de cercetare pentru ca rezultatele vreunui sondaj de opinie nu convin unui anume finantator sau client politic. Institutele de sondare a opiniei nu se ocupa doar de masurarea notorietatii liderilor politici sau de estimarea intentiilor de vot, aceasta este doar o mica parte din cercetarile de opinie. Se fac studii de marketing, cercetari de media, studii demografice, cercetari comunicationale, studiul unor atitudini colective etc. Se folosesc metode diverse, calitative si cantitative, deci ocazii pentru institutele de cercetari sa-si dovedeasca profesionalismul si seriozitatea. Fiecare tara are, insa, si anumite ocazii in care institutele de sondaje participa la licitatii deschise sau la spectacolul mediatic al unor aprinse dezbateri sociale. Desi rare, aceste situatii sunt ocazii pentru o competitie directa generatoare de ierarhii. Criteriile de evaluare a seriozitatii si performantei unui institut de sondare a opiniei sunt complexe si sunt greu de sintetizat in citeva cuvinte. Cel mai important criteriu este calitatea echipei de cercetatori. Institutele de sondare a opiniei trebuie sa contina echipe de sociologi, statisticieni si informaticieni de prima marime. Pentru probleme speciale, trebuie sa dispuna si de o valoroasa retea de colaboratori experti. in acest sens, este nevoie ca managementul unui asemenea institut sa se preocupe tot timpul de pregatirea profesionala a angajatilor. De exemplu, in echipa Metro Media Transilvania, toti analistii si coordonatorii sunt doctori in sociologie sau doctoranzi, iar dintre cei aproape 800 de operatori de interviu angajati part-time, peste 95% au studii superioare sau sunt studenti. Munca de sondator de opinie presupune si operatiuni mecanice, dar si multa creativitate si imaginatie. in al doilea rind, o organizare perfecta pe echipe de analisti, operatori calculatoare, operatori de interviu, verificatori si coordonatori de echipe. in al treilea rind, experienta de cercetare pe teme dintre cele mai diverse. Un institut de cercetare serios isi rodeaza oamenii in cercetari diverse si ritmice. Sunt multe cercetari pe care le facem si cistigam mai multa experienta decit bani. in fine, institutele serioase sunt cele care publica ritmic rezultatele prin forme diverse (carti, brosuri, reviste, emisiuni radio si TV, articole de ziar) si pun la dispozitia publicului larg si specialistilor macar o parte din bazele de date ale cercetarilor. Pe bazele de date ale Metro Media, se lucreaza la seminariile de metode de la Universitatea "Babes-Bolyai", se fac lucrari de master si doctorat, se invata analiza politica si sociala la seminarii si laboratoare. in plus, la fiecare cercetare pe care o fac publica, institutele ar trebui sa publice datele esentiale privind metoda de cercetare, esantionul, metoda de esantionare, evaluari corecte privind reprezentativitatea. in acest sens, majoritatea cercetarilor date publicitatii la noi nu contin aceste date minime privind sondajul de opinie realizat. Transparenta este una dintre garantiile esentiale ale credibilitatii. Nimeni nu acrediteaza institutele de sondare a opiniei. Platind o cotizatie piperata, poti deveni membru al celor mai mari si prestigioase organizatii sindicale ale sondatorilor (cum este, de exemplu, ESOMAR). Aceste institutii internationale nu verifica modul in care se lucreaza pe teren si in laborator. in unele tari exista borduri nationale sau sectii ale asociatiei sociologilor care monitorizeaza sondajele date publicitatii. Din nefericire, organismele care exista au doar un rol consultativ, ele nu pot lua decizii de invalidare a unor cercetari sau de interzicere a activitatii unor institute neprofesioniste care polueaza viata publica. Toate incercarile de a impune macar reguli pentru publicarea sondajelor s-au lovit de opozitii diverse pe principiile libertatii si ale democratiei. Problema nu e rezolvata nici acolo unde exista reguli sau asociatii de protectie a consumatorilor de informatie. in Rominia, din fericire, in acesti ani tulburi a existat totusi o instanta care a "acreditat" institutele de sondaje. Juriul Fundatiei pentru o Societate Deschisa (SOROS), juriu format, in general, din cei mai buni sociologi de la Universitatile din Bucuresti, Cluj si Iasi a validat in cadrul unor competitii deschise si corecte, in momentul licitatiilor pentru Barometrul de opinie, cele mai bune institutii de sondaje din Rominia: IRSOP si IMAS, pentru primii ani de democratie, Metro Media Transilvania si CURS, in ultimii patru-cinci ani. Cu toata democratia necesara, se simte totusi nevoia unui organism care sa verifice si sa avizeze cercetarile care sunt facute publice in Rominia. Cred ca, daca s-ar infiinta, cu toate bunele intentii, el n-ar functiona cinstit si echidistant. Ar avea sediul in Capitala si ar suferi tot felul de influente. Pina la urma, cea mai buna acreditare o da comunitatea stiintifica, chiar daca este un organism difuz. Clientul dezorientat n-are decit sa intrebe trei sociologi care sunt cele mai serioase institute de sondaje. Esantionul este reprezentativ si rezultatele cred ca vor fi valide. Institutiile de cercetare serioase nu au posibilitatea de a se apara de "opera" institutelor-fantoma. Institutele de sondare a opiniei publice sunt concurenti pe o piata saraca si colaboreaza destul de putin. Visez la ziua in care voi putea sa bag mina in foc pentru institutele serioase. Am avut ocazia sa publicam cu Metro Media, in premiera, rezultate pe care altii au declarat public ca n-au avut curajul sa le dea publicitatii. Erau defavorabile puterii politice. Am dat presei audiovizuale bucurestene rezultatele unor sondaje foarte serioase, n-am cerut niciun ban pentru asta, dar publicarea lor a fost ciuntita de influente politice. Ceea ce presa scrisa a preluat corect la inceputul lui martie dintr-un sondaj Metro Media (schimbarea raportului putere/ opozitie la intentia de vot) televiziunea a considerat ca noutate doar in iunie, cind am publicat un alt sondaj. Presa ne poate ajuta sa aparam sondajele adevarate de cele care sunt facute sa dezinformeze. N-ar trebui sa publice rezultatele sondajelor decit dupa ce le-a verificat cu ajutorul unor specialisti. Specialistii institutelor serioase colaboreaza tot timpul cu presa si pot oferi unele chei de control. in Rominia exista o crasa incompetenta a opiniei publice, jurnalistilor si politicienilor in interpretarea sondajelor de opinie. Desi ei nici n-ar trebui sa mai reproduca aberatiile unor "sociologi" ca Vadim Tudor sau Ioan Gavra. in plus, in mediul nostru, unde coruptia s-a generalizat, putina lume crede ca sondajele nu sunt aranjate. Politicienii cred in principiile cercetarii selective doar atunci cind rezultatele le convin. Cind nu le convin, ii injura pe cei care realizeaza sondajul si care le aduc vestea proasta. De multe ori sunt intrebat daca cetatenii trebuie sa creada in sondaje. Cetatenii nu sunt obligati sa creada in sondaje, se pot indoi chiar de organele lor de simt. Este filosofic sa negi cunoasterea sau chiar realitatea. Indiferent ce cred unii, sondajele de opinie fotografiaza peisaje mentalitare perisabile, dar furnizeaza imagini exacte. Munca pe care o facem noi este de o maxima specializare si nu ne vom opri pentru ca indivizi nevrotici neaga realitatile care nu le convin. Fara sa vrem, sondajele influenteaza realitatea, fie ca le negam, fie ca le aprobam. Rezultatele noastre fac parte din controlul cognitiv obligatoriu pe care fiecare cetatean trebuie sa-l aiba asupra mediului social. Ma bucur ca sondajele Metro Media Transilvania sunt luate in serios si ca n-avem nici o problema de credibilitate. Suntem o echipa de sociologi tineri, suntem ardeleni obsedati de lucrul bine facut si n-avem simpatii politice. indepartati de centrul de putere care e Capitala, suntem condamnati la seriozitate si profesionalism. Lectia noastra pentru fratii de peste munti se refera la respectul absolut pentru profesia de sociolog si pentru corectitudine fata de opinia publica. 2 iulie 1999 Transplantul visului american Dupa Revolutie, asistam la o ofensiva de auto-americanizare a multor romini. Nu americanii vor sa ne transforme in altceva decit suntem, ci noi incercam sa ne maimutarim in fel si chip pentru a parea ca suntem altceva. Actele noastre de bunavointa fata de America sunt caraghioase de foarte multe ori si cred ca ii deranjeaza chiar pe americani, pentru ca lipsa noastra de performanta economica si sociala n-are cum sa ne faca respectati chiar si atunci cind suntem servili sau admiratori. Zilele trecute, filosoful, fost disident rus, Alexandr Zinoviev a anuntat ca se intoarce definitiv in tara natala, dupa 21 de ani de exil. intr-un articol din Le Monde, Zinoviev explica de ce vrea se intoarca acasa: pentru ca Europa Occidentala a capitulat in fata marii bite a americanismului. Sub influenta SUA, considera Zinoviev, din Europa a disparut democratia, liberalismul, libertatea gindirii si pluralismul creator din anii '70-'80. Doar unul dintre ziarele care altadata preluau tot ce spunea disidentul rus a publicat o traducere a textului aparut pe prima pagina din Le Monde. Indiferent cum sunt primite diferitele opinii, este clar ca dupa Kosovo se vor schimba multe lucruri in relatia dintre Europa si America. Kosovo este o granita si o borna kilometrica pe care o s-o vedem mai bine peste citiva ani. in contextul fascinatiei generalizate pentru America, ziua de 4 iulie a devenit un fel de 7 noiembrie proletcultist. Televiziunile fac emisiuni speciale, primariile dau receptii, ONG-urile isi aranjeaza curriculum-ul cu o serie de manifestari dedicate unor viitoare fonduri care s-ar putea primi din SUA. Peste tot apar palarii de cowboy, palarii electorale ornate cu stelute rosii si albastre. Pentru reprezentantii diplomatici sau de afaceri americani, acest lucru s-ar putea sa fie obositor sau chiar agasant. Avind ocazia sa-i cunosc pe citiva dintre ei, am constatat ca sunt oameni inteligenti, directi si simpatici, care cauta in tarile unde sunt trimisi parteneri de dialog sau de afaceri, si nu lustruitori de pantofi. Si eu am fost invitat la o emisiune de televiziune dedicata zilei de 4 iulie si americanizarii. Ca sociolog ce predau cursuri de cultura si comunicare de masa si mass-media, subiectul este destul de simplu si la indemina. Cultura de masa si americanizarea sunt unele dintre temele preferate ale intelectualilor europeni (si chiar americani) care studiaza stiintele sociale. Americanizarea inseamna generalizarea culturii de consum, standardizarea culturii prin renuntarea la unicitatea mesajului artistic si producerea necontenita de copii, construirea de retete si prototipuri. inceputa odata cu cinematografia, industrializarea culturii a fost prevestita de Alexis de Tocqueville inca din 1832, cind anunta faptul ca valorile culturale vor fi transformate in bunuri de consum, ca oamenii vor transforma cultura intr-o pauza de respiratie intre activitatile serioase ale vietii. Evolutia observata de Tocqueville la mijlocul secolului al XIX-lea s-a confirmat, industrializarea culturii facind sa dispara diferenta dintre a face carti sau a produce masini. Critica filosofica si chiar sociologica evidentiaza o serie de alte dimensiuni ale acestui fenomen. Cel mai des analizele abordeaza in culori sumbre portretul consumatorului de masa. Acesta este considerat victima creatiei de false nevoi, producind dependenta fata de o serie de productii ale industriei culturale, eliminindu-se nevoile reale, individul fiind astfel exploatat economic prin consum cultural. Consumatorul este victima uniformizarii, prin publicitate, creindu-se un spatiu social al imitarii absolute. Despre consumatorul modern se mai spune ca nu gindeste, nu critica, nu este solicitat intelectual decit intr-o masura infima. El foloseste cel mai scurt traseu mental (un fel de mental shortcut) pentru a obtine satisfactiile asteptate de la viata. Omul ca victima a culturii de masa nu se revolta, este multumit in interiorul surogatului lui de fericire pentru ca aspiratiile i-au fost amputate si inlocuite cu retete publicitare simple. Europenii mai argumenteaza ca, prin globalizare, americanismul culturii de masa va produce o disolutie a culturilor traditionale. Dimensiunea critica antiamericanizare este deosebit de bogata si nu insist cu prezentarea ei, caci face parte dintr-o teorie pe care vreau s-o uit macar in vacanta. Majoritatea estetilor considera ca americanii ne-au invadat cinematografele, dormitoarele, visele, dorintele ascunse, ecranele televizoarelor, ziarele, transformindu-ne in consumatori obsedati si robotici. Cind trebuie sa vorbesti studentilor despre asta, este necesar sa fii convins de ceea ce spui si, sociologic vorbind, esti obligat sa te gindesti si la implicatiile discursului sau la conditiile care l-au creat. Daca esti responsabil si daca stai zilnic intre studenti care n-au bani si au nevoie vital atit de consum, cit si de cultura veritabila, iti dai seama ca, de fapt, critica amintita mai sus nu este chiar atit de consistenta pe cit pare la prima vedere. Traind printre studenti, vezi ca nu Coca-Cola imbecilizeaza tineretul, ci lipsa de alternativa ii face sa paraseasca tara, sa mearga incotro vad cu ochii. Lor nu li se propune o alternativa legata de traditie, nu li se propune nimic viabil, in schimb li se cere o loialitate destul de abstracta. in timp ce politicieni timpi devalizeaza economia nationala multiplicindu-si casele si masinile fara sa le pese ca studentilor li s-a taiat legatura Internet cu lumea, nu se mai pot reface discursurile despre traditie si cultura. Pina la urma, trebuie sa fim cinstiti si sa recunoastem cauzele acestei extraordinare penetrari a culturii americane. Si, ca sa raspund intrebarii moderatorului unei emisiuni de televiziune, care sunt resursele acestui vis american? De ce se propaga el cu atita repeziciune si de ce popoarele au inceput sa migreze, macar cu gindul, spre America tuturor posibilitatilor? Trebuie sa precizam de la inceput ca SUA reprezinta, cu adevarat, o lume noua, iar elaboratul discurs european impotriva culturii de masa este un discurs antidemocratic. Prin cultura de masa (adevarat nucleu al americanizarii) s-a distrus o complexa ierarhie traditionala. Se decreteaza implicit ca gusturile sunt egale, ca toate preferintele de consum cultural sunt demne de respect pe principiul respectului individualitatii, libertatii si pluralitatii. O Europa care este un continent cu memorie culturala nu poate suporta acest discurs ultrademocratic. Europa a pastrat inca nostalgiile aristocratiei gusturilor si artei. Evident, simbolurile culturii americane sunt artefacturi rezultate dintr-un urias proces de inginerie sociala. Era necesar ca oameni care fac parte din culturi si religii diverse sau chiar opuse sa primeasca o noua identitate. Simbolurile identitatii americane sunt opere de persuasiune sociologica, sunt rezultatul unui deosebit de elaborat proces de management social. Identitatea americana gindita de sociologi, psihologi sau politicieni este un sentiment puternic si reprezinta deocamdata o realitate pe care doar sociologic o pot intelege. Cultura americana nu este impusa cu tancurile si, totusi, pare ca este irezistibila pentru ca este construita pe un principiu al simplitatii absolute. Totul a fost adus la o maxima similitate si concentrare. La inaugurarea postului de televiziune MTV, institutie importanta a americanizarii si globalizarii, s-a inceput cu urmatorul discurs: "Ladies and gentlemen: rock and roll". Nicio filosofie, niciun fel de ideologie sau discurs cultural, in schimb o simplitate care democratizeaza accesul la cultura. in plus, valoarea suprema aflata in mijlocul intregului proiect american este fericirea. Hedonismul este adesea criticat peste masura de dur, vorbindu-se chiar de functia de narcotizare a culturii de masa. Fericirea oamenilor este scopul suprem al managementului social american. Poate in asta rezida diferenta fata de restul lumii. in comparatie cu societati traditionale care pun in centrul culturii lor valoarea datoriei (Japonia) sau munca, credinta si cumpatarea, americanii au curajul de a propune fericirea oamenilor ca scop fundamental al oricarei organizari. Un fel de fericire in libertate devine un scop urmarit, nu doar exprimat politic sau ideologic. Se poate spune ca Hollywood-ul este o fabrica de visuri, ca fericirea este propagata ca obligatorie in programele publicitare, dar acesta este un program de factura umanista. Americanii nu sunt deosebit de priceputi la geografie, istoria artei sau filosofie, dar sunt oameni fericiti. Guvernantii respecta valoarea pe care o reprezinta omul si, cu siguranta, in acest comandament sta marea forta de penetrare a visului american. Ca sociolog, am ocazia sa intru in contact cu multe dintre formele saraciei si nefericirii rominilor. Incredibil este labirintul suferintei si nefericirii unei mari parti din populatia Rominiei. Dupa ce intri in contact cu el, nu mai poti critica elitist cultura de consum si americanizarea. Contactul cu suferinta extrema te vindeca de discursuri antihedoniste pentru vecie. iti dai seama ca nu este cinstit sa-i ostracizezi pe cei care vor un pic de fericire de la viata. Este dreptul pe care l-au adus democratia si cultura simpla, fara fasoane si inhibitii, construita dincolo de ocean. Ma intristeaza insa un lucru: nu se poate face transplant de visuri. Visul american este, pentru noi, rominii, doar un anestezic, un drog cu efect de foarte scurta durata. Nu vor veni americanii sa ne construiasca paradisul, chiar daca ar fi sa-i asteptam o mie de ani. Ei transmit mesajul ca viata poate fi simpla si fericirea la indemina daca urmaresti asta prin munca si responsabilitate. Sigur, cultura europeana a elaborat categorii filosofice de mare finete intelectuala si subtilitate metafizica, direle n-au influentat prea mult viata strungarului sau a agricultorului, a soferilor, secretarelor sau somerilor. in timp ce politicienii romini fura fara rusine si limita, iar jumatate din tineri viseaza sa emigreze oriunde, in America oamenii n-au nevoie sa se revolte, n-au crize existentiale, traiesc decent si sunt fericiti chiar cind isi copiaza idolii din filme. Europa nu poate integra democratia decit pe fragmentele convenabile. De aceea, visul american vine ca un tavalug peste o lume fixata in traditii atemporale. 9 iulie 1999 Cazarma noastra cea de toate zilele Lui Vasile - soldatul Cum putem ajunge la indeplinirea principiului durkheimian de "tratare a faptelor sociale ca lucruri" in circumstantele in care sociologul este coparticipant la viata sociala? Sociologul isi ia instrumentele din cultura sa specifica, se distanteaza de simtul comun si prenotiunile atacate de Durkheim prin notiuni nascute intr-un mediu nu mai putin viciat de subiectivism - cultura careia ii apartine. Apoi, socialul nu exista ca atare, obiectivat si relevant prin sine. Dificultatile de analiza subzista chiar si acolo unde avem ceea ce am putea numi "societati in miniatura"1 acolo unde constringerea sociala este atit de puternica incit iese din tenebrosul latentei cotidiene a actelor pe care le numim sociale: inchisoarea, armata. S-ar parea ca aceste institutii rupte de lumea exterioara sunt mai usor inteligibile; in plus, se poate postula o corespondenta intre ordinea interna a acestor universuri institutionale si ordinea externa a structurilor sociale. Pentru a face acest lucru este nevoie de o serie de operatiuni de cercetare, cea mai importanta - constituirea cadrului de analiza - fiind un sistem abstract, care nu reproduce in totalitate "realul empiric" la care ne-am astepta. intr-un studiu interesant cu caracter metodologic privind observatia participanta, L. Pinto2 imprumuta de la E. Goffman termenul de institutie totala (total institution)3 pentru studiul institutiei militare, prin asemanare cu institutia descrisa de sociologul american: loc de rezidenta si munca pentru un numar important de indivizi, izolarea de lumea exterioara pentru o perioada relativ lunga, loc de recluziune unde modalitatile actionale sunt explicit si minutios reglate.4 Ca si codificarea sociala si simbolizarea in general, viata intr-o unitate militara este supusa unei puternice codificari institutionale, care are o componenta tehnica si o importanta componenta rituala. Componenta rituala are ca scop major a "argumenta" forta si superioritatea institutiei, a structurii, in comparatie cu indivizii care o compun. Cum se poate realiza acest lucru? Cel mai important element al acestei ritualizari este reducerea "sferei private" pe care orice individ o are in viata civila. Aceste tehnici de mortificare, cum le numeste Goffman, nu sunt specifice doar institutiei militare, ci si altor institutii (cum sunt seminariile teologice analizate de L. Pinto), incearca sa reduca la minimum autonomia individuala. Mecanismele principale ale acestei mortificari incep prin negarea singularitatii si identitatii personale. Hainele civile sunt inlocuite cu o uniforma, prenumele este eliminat in profitul numelui precedat de gradul militar sau specialitatea (soldat Popescu, artilerist Ionescu). Recrutii sunt deposedati chiar si de lenjeria intima si li se interzice sa-si scrie impresiile in jurnale sau sa faca alte tipuri de insemnari sub motivarea pastrarii secretului militar. Universul privat este redus la spatiul valizei (rareori soldatii beneficiind de un loc limitat intr-un dulap), dar acest spatiu este supus regulat unor violari institutionale, "controlul la valiza", cit si unor inspectii inopinate. Tunsoarea scurta (taierea pletelor) are nu doar o valoare igienica, ci si una de simbol, care, dincolo de pierderea identitatii, ar putea trimite la mitul cu Samson si Dalila. Chiar si in scolile militare exista obligativitatea ca dulapurile sa fie in permanenta deschise, valizele personale fiind toate tinute intr-un depozit inchis. Codificarea vizeaza si deposedarea individului de timp si spatiu. Timpul este foarte strict organizat, iar limitarea deplasarii la un spatiu interior si interdictia pentru spatiul din afara unitatii militare limiteaza drastic autonomia individuala. Chiar si in acest spatiu interior (limitat si pazit de santinele), deplasarea este formalizata si precis codificata, existind doar trei modalitati de a circula prin unitatea militara din armata romina: cu cintec, in pas alergator (atunci cind este vorba de o deplasare individuala) si in formatii stabilite prin regulament (grupe, plutoane, companii etc.). Deposedarea de timp nu se reduce la orare si fragmentarea lui in scopuri institutionale. Timpul nu poate fi controlat, luat in posesie, nici prin intermediul conformarii la regulamente (a conformarii la timpul organizat regulamentar), caci exista mereu posibilitatea destructurarii liniaritatii curgerii sale prin amenintarea cu exercitii de alarma (la orice ora din zi si din noapte) sau la dilatari in orele de veghe sau garda (resimtite ca fara sens in lipsa unei amenintari reale) doar in perspectiva unei amenintari ipotetice si imaginare. Marsurile grele, alarmele pe timp de noapte vizeaza crearea disponibilitatii pentru sacrificiul personal si renuntarea la sine. Pina la depunerea juramintului militar, deci pina la cistigarea unei noi identitati (un fel de socializare militara primara), in perioada ciclului de instructie, soldatii nu au dreptul la vizite sau la iesiri in permisii in spatiul civil. inrolarea in grupuri bine delimitate este un alt aspect al depersonalizarii. Individul este membru al unei grupe, pluton, companie, batalion, regiment, intr-o alta ordine si stratificare decit cea civila. Devine un element al unei structuri care se bazeaza pe principii antiindividualiste; responsabilitatea colectiva (principiul "toti pentru unul, unul pentru toti") inlocuieste responsabilitatea individuala. inrolarea aceasta nu este doar o insertie simbolica (asa cum se intimpla in viata sociala, bazata doar pe relatii de identificare cu un grup), ci o convietuire supusa la ceea ce Goffman numeste "contaminare fizica" si "contaminare morala". Aranjarea in formatii de lupta cu mare densitate (la distanta de un cot sau la o lungime de brat) anuleaza chiar spatiul intim, cimp psihologic in care intra doar persoanele foarte apropiate. in fine, supunerea neconditionata este un alt principiu al codificarii extreme in cadrul institutiei militare. Anularea individualitatii si, in ultima instanta, a increderii individului in capacitatea de discernamint prin care se defineste, se face prin principiul militar universal: "ordinul nu se discuta, se executa". Singura instanta de legitimare a unui ordin este autoritatea ierarhic superioara care l-a emis. Interdictia de a supune un ordin unor criterii rationale sau de alta natura este esenta metasimbolica a unei organizatii militare: executantul trebuie sa fie un automat, sa reactioneze intr-un mod predeterminat la semne si simboluri care au mai degraba valoare de stimuli si unde referentul nu poate fi interpretat, mesaj ce naste automatismul dupa principiul comunicarii om-masina. Automatismul merge pina la constructia unor scheme de prezentare corporala, scheme declansate prin comenzi in cadrul orelor de instructie: "capul drept", "privirea inainte", "mersul vioi" etc. Nu-i asa ca recunoasteti totul ca si cum am fi vorbit despre lucruri pe care le traim zilnic, desi unii dintre noi au terminat armata de zeci de ani, iar altii n-au facut-o deloc? Statul si functionarii lui politicienii ne-au inrolat. Suntem deposedati de multiplele forme ale individualitatii si devenim niste numere pe liste sau registre: contribuabilul X, alegatorul Y. O sa miscam tot mai putin in front, vom pune tot mai putine intrebari incomode, vom uita progresiv fosta noastra libertate si ne vom mira tot mai rar de grozaviile care ni se intimpla. Deposedati de spatiu, timp, inima si mirare, ne vom colora sufletul in kaki in amintirea ierbii verde de acasa. Vom citi ziarele pentru a crede ca intelegem ce se intimpla cu noi. in cazarma crenelata a democratiei, ne vom intrista doar din cind in cind. Atunci cind ne vom aduce aminte ca n-avem cui sa scriem scrisori naive care incep cu: in primele mele rinduri de scrisoare/ iti doresc zile usoare... 16 iulie 1999 25.000 DM Unii oameni au viata scrisa dinainte. Nu fac decit sa se inscrie incet pe un traseu dinainte stabilit. Drumul lor este neted, totul este cosmic ritmat. Ursitoarele sunt parca niste agenti de marketing care prezinta un prospect. Individul intra intr-un cerc perfect, pe care nu-l poate parasi. Mai precis, unii nu-l pot parasi, desi ar vrea, altii n-au de ce sa-si doreasca sa-l paraseasca. Unii se lasa dusi de viata ca de un val cald care te tine la suprafata, altii se lupta toata viata sa nu intre la fund, in virtejul care-i ameninta clipa de clipa. Pentru unii, exista prieteni care-i trec bacalaureatul, profesori care-i mediteaza, chiar si fete aduse de tata sau unchi sa-i initieze in ale barbatiei. Ei stiu totul inainte de a incepe un drum si reusesc mereu sa-si atinga visurile. De fapt, ei nu au visuri, au proiecte care sunt mai aproape sau mai departe de realizare, pentru care au sau nu destui bani ori destule relatii. Pentru unii, viata e o bunicuta care-i duce de minuta la scoala. Nu-i adevarat ca toti acestia sunt niste timpiti sau netalentati. Unii devin performanti, altii oameni onesti, buni profesionisti in domenii la care s-au adaptat. Multi dintre ei ajung sa ne conduca sau sa ne reprezinte politic, sa dea legi, sa ne vorbeasca filosofie. Ei sunt primii care sunt nemultumiti de conditiile care li se ofera in tara si au cele mai mari sanse de a primi vize pentru America. Pentru unii, e programata nefericirea si mizeria. Pentru micutul tigan, drumul vietii ocoleste scoala si trece prin puscarie. N-are nicio sansa, viata nu-i ofera nicio portita pentru a scapa de destinul stramosilor lui. inca din clasa a I-a, mama ii face cornete din foile abecedarului si bunicul injura scoala si ii pune tigara in gura. Copiii ceilalti din clasa se feresc de atingerea lui, putini ar vrea sa stea cu el in banca si, daca se fura ceva, el este primul tras de urechi si perchezitionat. El nu merge in excursii cu clasa, nu este luat la Gradina Botanica si nu este destul de pieptanat pentru momente festive. De obicei, nu are haine pentru a participa la serbarea de la sfirsitul anului. Oricum n-ar fi luat premiu, dar ar fi vrut poate sa simta mirosul tare al trandafirilor care inunda scoala la finalul lui iunie. A ridicat el mina mai repede ca altii la inceput, dar era in ultima banca si invatatoarea l-a desemnat pe fiul directorului sa raspunda. A raspuns de citeva ori si atunci au ris toti de prostiile pe care le-a spus. Nu se mai inghesuie sa raspunda nici atunci cind stie raspunsul corect. Nici la festivitatea de sfirsit de an nu participa, caci niciodata n-a avut haine pentru asta, iar parintii nici nu vor sa auda de asa ceva. De fapt, ei nici macar nu vin la sedintele cu parintii, singurul lucru pentru care-l invidiaza colegii lui. Cu timpul, invata sa dea cu pumnul si sa scoata cutitul, pentru ca trebuie sa se apere intr-o lume in care n-are pe nimeni. incet, incet, i se cuibareste in privire o stralucire rece si un rinjet ii infloreste pe fata. Nu este adeptul niciunei filosofii (nici macar a revoltei), dar vede in fiecare un dusman si un concurent la firimiturile pe care viata le lasa pe margini. Bea bere acra in crismele din cartier si gindeste ca marea lui fericire ar fi sa-si poata permite zilnic sa bea o bere si sa fumeze un pachet de tigari americane. imi aduc aminte ca ultimele zile de armata au fost deosebit de triste pentru unii colegi de la tara sau din medii orasenesti sarace. Cu totii am asteptat cu disperare liberarea, dar ei nu intelegeau acum de ce nu se puteau bucura ca lumea. Unii ma intrebau ce se intimpla ca nu le vine sa mearga acasa. Voiau sa ajunga acasa, isi iubeau familia, dar simteau ca ceva nu va mai fi ca inainte. Nu va mai exista o comunitate in care sunt absolut egali cu ceilalti, in care sunt 100% normali. in uniformizarea totala realizata de regimul cazon, ei nu mai erau saracii de la marginea societatii. Aveau tot ce aveau si ceilalti, sufereau alaturi de ceilalti, aveau aceleasi bucurii, poate doar amintirile din viata civila erau diferite, dar amintirile deveneau tot mai difuze sub presiunea realitatii halucinante a armatei. Nu mai erau un nimic, doar un individ, traiau o alta viata, o existenta pe care nici macar n-o puteau visa in civilie. Erau egali cu ceilalti, ba citeodata aveau ocazia sa se confrunte si sa fie mai buni, sa cistige la alergari, la aruncarea grenadei, la trasul cu pusca sau la orientarea in teritoriu accidentat. Se simteau oameni intregi, respectati sau nerespectati in aceeasi masura. Se obisnuiau pina la urma cu gindul ca armata a fost pentru ei doar o vacanta, un stagiu despre care vor povesti la toate bautele cu colegii de cartier. Nu vor intelege niciodata de ce vorbesc mereu la bautura despre armata, de ce perioada cazona este un subiect atit de frecvent in povestirile barbatilor, cu toate ca a fost o perioada de greutati si privare de libertate. Exista si alta situatie: cei care se lupta sa-si schimbe destinul. Acestia se lupta zilnic sa-si scrie istoria zilei de miine si sa-si construiasca ceva ce unii numesc cariera, altii viata. Fara unchi suspusi, parinti bogati sau verisori ancorati politic, pornesc un lung drum al concursurilor si achizitiei de diplome. Li se inchid usi in nas, sunt intorsi din drum si dirijati pe carari laturalnice. Daca nu se lasa si persevereaza, isi completeaza enciclopedia personala a refuzurilor cu cele mai interesante maniere de respins. Nu se stie cind se va organiza concursul, ii lipseste un act de la dosar, s-a schimbat data concursului, nu are destula vechime, nu are destula experienta, nu stie doua limbi straine, nu este un as al computerelor, are media cea mai mare, dar n-a fost preferat de juriu etc. etc. Poate nu e atit de grav, am putea spune, marile caractere se nasc intr-o lupta continua cu viata, cu ceilalti, cu sine. Cel care invinge intr-o lupta in care adversarii au folosit mijloace nepermise este demn de respect in plus. Dar ce se intimpla in societatea romineasca nu corespunde nici macar sintagmei "legea junglei". in jungla functioneaza selectia naturala. Indivizii care sunt cei mai inzestrati genetic supravietuiesc in detrimentul celor mai putin dotati. Cel mai puternic primeste dreptul de a se reproduce, cel slab este respins. in jungla, aceasta lege mentine echilibrul intre specii - daca un rapitor dispare, este pus in pericol intregul biotop din cauza inmultirii speciilor inocente si simpatice unei priviri naive de ecologist amator. in societatea noastra anomica, nu functioneaza nici macar aceste legitati primitive si salbatice. La noi supravietuiesc mai mult indivizii ratati, lichelele, escrocii care nu aveau nicio sansa in concurenta cinstita. Selectia elitei se face in mare masura prin intermediul unor grile care nu privilegiaza valoarea individuala si efortul intelectual. Credeam ca invatamintul e mai putin atins de coruptie si de vulgaritatea necinstei. Fiind cadru didactic, am crezut, poate din ratiuni identitare, ca majoritatea celor care se intilnesc zilnic cu privirile curate ale copiilor, cu naivitatea adolescentilor si cu inteligenta vie a tinerilor studenti nu pot atit de usor sa se vinda pentru niste amariti de bani. Recent, m-am lovit de o serie de informatii care erau concordante si parca nu aveau aerul unor exceptii. Un prieten mi-a spus ca a platit 1000 de marci germane ca sa i se primeasca fetita la gradinita, unui alt prieten i s-au cerut 3000 de marci pentru un post de profesoara pentru sotie. Am aflat ca sunt facultati particulare unde se poate cumpara o diploma fara a merge la un curs sau ca 90% din studentii de la Teologie isi cumpara locul aproape dintotdeauna, ca pentru doctorate se plateste, la Bucuresti sau Timisoara, in jur de 50.000 de marci germane. Dar toate aceste lucruri mi se pareau totusi destul de abstracte. Zilele trecute, m-a sunat una dintre absolventele de exceptie ale sectiei noastre de Sociologie. A terminat facultatea cu rezultate deosebite, a terminat studii aprofundate in "Comunicare sociala" cu media 10, a lucrat cu acuratete si imaginatie la o lucrare de diploma care urmeaza a fi publicata. Rareori am cunoscut un student atit de dotat. Dupa terminare, s-a intors acasa, intr-unul dintre orasele de vest ale Transilvaniei. in orasul ei au inflorit initiativele universitare, incit se infiinteaza mereu specializari si facultati de stat si particulare. S-a interesat, firesc, de vreun concurs de preparator la una dintre aceste facultati, dar i s-a pretins ca mita suma de 25.000 de marci germane. Adica salariul de preparator pe cel putin 15 ani. Nimeni in acel oras nu se mai mira de acest lucru. Nici macar absolventa noastra nu s-a mirat, decit poate de marimea sumei. in orasul ei, coruptia a sufocat orice urma de normalitate, orice embrion meritocratic. E atit de revoltator acest fapt, incit iti vine sa-ti cumperi o pusca lunga. Reproducerea mizeriei sau a bogatiei este una dintre legile implacabile ale socialului. Saracia produce saracie si bunastarea produce bunastare. Putine lucruri se pot schimba aici fara a bulversa societatea de o maniera grava. Comunismul a fost ca un experiment care a pus in evidenta absurditatile schimbarii bruste. Lumea egalitatii, visata poate de primii comunisti, a devenit o lume a coruptiei care depaseste orice inchipuire. Oamenii au fost deposedati de proprietate si, prin urmare, de toate atributele responsabilitatii. Cum sa te lupti cu viata cind totul este camatarit de indivizi pe care-i protejeaza politia, justitia si politicul? Libertatea a venit doar ca o eliberare, ca o dezlegare a tuturor energiilor negative. Vechile retele de supravietuire functioneaza acum ca retele mafiote in toate domeniile. Sa nu ne miram ca peste 50% dintre tineri viseaza sa emigreze. Patria nu este doar o fila din manualele de istorie sau doar o entitate birocratica ce ne pune sa-i platim impozite felurite. Ea este si o arena care ti-a oferit, la momentul intrarii tale in lume, sanse egale cu ceilalti, o sansa de a cistiga lupta pentru o viata mai buna. O tara care a fost inchiriata sau luata in locatie de gestiune de unii nu este tara ta si nu-i datorezi nimic. Eliminati algoritmul politic din scoala si luati-va labele de pe educatie! E singurul lucru care i-a ramas copilariei. Mindra Reforma, mesteri specialistii! 30 iulie 1999 Tineretea fata in fata cu moartea Tinerii sunt cei despre care se spunea, pina acum citiva ani, ca au facut Revolutia. Ca au stat cu piepturile goale in fata armelor, ca, sfidind moartea, si-au intrecut cu mult parintii, bunicii sau profesorii. Imaginea unui Gavroche romin a facut inconjurul lumii denotind o revolutie a tineretii si un traseu social al inocentei viitoare. Acum nu se mai spune nimic despre asta, nu se mai vorbeste nimic despre ei, iar Revolutia e considerata o lovitura de stat sau o afacere a unora. A trecut vremea romantismului, a puloverelor si nici tineretea nu mai e o valoare in Rominia lui Constantinescu. Tinerii impuscati mai sunt plinsi doar de familiile lor si de prietenii cei mai buni, restul e afacere. Nici macar tacere. E vremea nepotilor si rudelor, a clanurilor si luptei pentru ciolanele care se inventeaza zi de zi. Tinerii nu mai sunt decit o miza electorala pentru imorala noastra clasa politica. Mai e un an si se va vorbi din nou despre ei in campania electorala, se vor face programe ce vor ramine pe hirtie. Saptamina trecuta am intilnit doua ipostaze ale tineretii si amindoua m-au cutremurat prin implicatiile lor de durata. 1. La o scoala de vara a PNCTD-ului a iesit cu bataie pentru ca beligerantii voiau posturi politice pentru odraslele lor. Barbu Pitigoi si-a montat fiul ca sef al organizatiei de tineret, iar Remus Opris si-a dedicat copilul unei activitati politice, sef al organizatiei de elevi PNTCD. Dragos Opris este elev la Colegiul National "Sf. Sava" din Bucuresti, in clasa a IX-a si probabil ca n-are nimic in comun cu politica. Probabil ca este un copil sensibil, asculta muzica, face sport si viseaza la tavaleli cu fetele din clasa a XII-a. Este cu siguranta un copil sfios si simpatic, pentru ca tatal sau este, cred, un campion al antipatiilor in Rominia. La ce-i foloseste politica la virsta de 15 ani? Sa cistige bani sau viitoare posturi in Parlamentele Rominiei nu cred, oricum ar fi obtinut, caci in partidul tatalui sau rudenia este cel mai important criteriu de competenta. Atunci de ce trebuie schimonosit sufletul lui de copil cu o treaba care este prea grea chiar si pentru barbatii maturi din Rominia? Este vorba de devastatoarea mentalitate de gasca pe care o practica toate partidele politice de la noi, mentalitate evidenta in sloganul "Cine nu e cu noi este impotriva noastra". Spiritul de gasca al politicii rominesti are tendinta de a se extinde ca si cancerul spre celulele sanatoase. Spirit mafiot, aceasta tendinta are pretentia sa cuprinda cit mai multa lume in retelele sale, chiar si nevestele sau copiii. Nu ne putem inchipui familii care sa cuprinda membri ai mai multor partide. in plus, a aparut tot mai evidenta neincrederea si lupta interna. Politicienii romini au ajuns sa nu mai aiba incredere decit in familiile lor. Tendinta de a face politicieni din copii este o mare imbecilitate. De ce este nevoie de o organizatie de elevi pentru PNTCD dupa atita scandal legat de organizatiile comuniste de pionieri? De ce sa nu facem si o organizatie PNTCD a prescolarilor? Sau una a cohortelor aflate in burtile mamelor PNTCD? Scapa bietii sugari de greutatea optiunii politice, atit de grea pentru multi dintre parlamentarii nostri care se plimba intre partide. Dragul nostru Dragos Opris. Sunt unul dintre posibilii tai profesori de sociologie, nu sunt membru de partid si nici nu te cunosc, dar mi-e mila de tine. Mi-as dori sa-ti fi putut fi unchi (din partea mamei) si sa te salvez de la aceasta inregimentare. invata sa traiesti firesc, fara ura si dusmani, fara functii si fasoane, fara trasee stabilite de organele de partid. Daca vei dovedi ca esti un om de isprava, noi vom accepta sa ne conduci oricum, fara o mare cariera politica anterioara. 2. Un fotbalist de 24 de ani a murit in fata unui stadion intreg; inima lui s-a oprit pentru totdeauna si pentru ca s-a facut foarte putin pentru salvarea lui. Rapidul multimiliardarului Copos a economisit 25 de dolari aducind la stadion o salvare utilata ca un sicriu. Medicul Rapidului nu l-a insotit la spital pentru ca era jucator al echipei adverse, iar Lobont, portarul Rapidului, l-a injurat de zor citeva minute pe cel ce se zbatea in ghearele mortii. Poate ultimele cuvinte pe care le-a auzit tinarul Vrabioru trecind granita dintre lumi au fost niste injuraturi de sub podul Grant. Indiferent daca ar fi putut fi salvat sau nu, datoria tuturor celor care se aflau linga el era sa manifeste o minima solidaritate umana. Ar fi trebuit sa se opreasca meciul, sigur in tribuna erau destui medici specialisti, trebuia insotit de medic la spital, trebuia facut ceva pentru ca viata care inca pilpiia in candela trupului unuia dintre semenii nostri sa nu se stinga. Medicul Rapidului, cel care a justificat ca nu putea pleca pentru ca se pierdea meciul cu 3-0, este un imbecil criminal cu studii superioare. Copos si managerii Rapidului sunt niste criminali pentru ca n-au folosit o salvare bine echipata care exista la teren doar pentru echipa lor. Fotbalul este o lupta, dar ea nu anuleaza regulile de fond ale solidaritatii si umanitatii. Chiar daca este patronat de vinzatori de savarine, sachelari imbecili ori samsari fara scrupule, el nu trebuie sa iasa de pe terenul umanitatii solidare. Chiar daca a devenit o industrie, fotbalul ramine un joc al tineretii. Nimic nu pare ca leaga tineretea de moarte; sunt doua concepte, doua realitati care se refuza una pe alta. Atit de departe, moartea nu este decit preocuparea batrinilor sau a poetilor care o psalmodiaza astenic. Tineretea si moartea sunt doua teritorii de la doua capete distincte ale lumii si, in lumile normale, nu se ating decit din intimplare. La noi este altceva, noi suntem mereu diferiti. La noi, tinerilor li s-a ucis capacitatea de a visa, pentru ca nimic nu-i face sa mai poata crede ca exista o speranta. Majoritatea au un singur vis: sa emigreze prin orice mijloc, sa fuga fara a se uita in urma si fara a se uita cu grija inainte. Indiferent ce va fi intr-o lume normala, este mai bine decit aici - considera cei mai multi dintre ei. Anul trecut, trei tineri din nordul Rominiei au fost aruncati de un capitan de vas taiwanez in Atlantic pentru a nu plati o banala amenda pentru calatori clandestini. Statul romin n-a facut nimic ca acel criminal sa fie pedepsit, a simulat ceva, dar nici macar ambasadorul nu s-a dus sa angajeze un avocat. in loc sa se declanseze un scandal diplomatic care sa zguduie lumea, totul a ramas intr-un jurnal de televiziune si in filmul documentar al Luciei Hossu Longin. Cei trei tineri maramureseni ucisi nu mai valorau nimic pentru politicienii romini grijulii doar cu capatuirea odraslelor. Cum sa te bucuri de tinerete si sa-ti iubesti tara cind ea nu este patria visurilor tale, cind ea este doar o gara sau un aeroport pe care visezi sa-l lasi in urma zimbind? Cum sa iubesti o fata la 18 ani cind tu cauti mereu la mica publicitate oferte de a pleca pentru totdeauna cit mai departe de o tara pentru care simti ca nu contezi? Tinerilor li se ucide inocenta chiar si atunci cind sunt protejati de tata deputatul sau de unchiul prefect. Copilul lui Remus Opris a fost plasat pe o orbita care nu este normala, pentru ca el n-a avut ocazia sa opteze. Se va imbraca probabil in costume masculine de culoare inchisa, va purta agende scortoase si va invata sa urasca ceva inca inainte de a invata sa iubeasca. Dar acestui tinar i s-a luat posibilitatea de a opta singur si responsabil. S-ar putea sa devina un bun politician, dar el inca nu s-a jucat destul, n-a hoinarit destul pe strazi, inca n-a facut destule prostii pentru a invata cum se invirte lumea. Ar trebui sa ne ferim sa amestecam adolescentii in jocurile noastre adulte. Tinerii sunt ucisi si de neputinta noastra de a construi o societate normala. Fotbalistul Vrabioru a murit la 24 de ani sub privirile a 10.000 de spectatori care il injurau ca simuleaza moartea pentru a trage de timp. El s-a luptat sa mai traga de timp pentru inca o raza de lumina, insa medicii si oficialii echipei Rapid se grabeau sa degajeze cit mai repede terenul pentru a inscrie un gol de trei puncte. Pentru aceasta moarte, suntem vinovati cu totii, indiferent ce spun analizele microscopice sau autopsiile savante. Suntem vinovati pentru ca ne pierdem zi de zi grauntele de umanitate care trebuie sa ne deschida spre celalalt. Cind moartea unui semen nu ne mai impresioneaza, suntem si noi muribunzi. Credeam ca tineretea s-a intilnit cu moartea doar in decembrie 1989, dar vedem ca in Rominia se ucide zilnic tineretea. 30 iulie 1999 Simbolurile noastre si retorica golului Societatea construita prin chinurile de dupa 1989 in tara noastra este o catedrala pe temelii de fum. Privita dinafara, constructia este mareata, proiectul e grandios. inauntru insa este foarte frig si ingrozitor de mare singuratatea. intr-o lucrare remarcabila de psiho-sociologie a politicului, P. Braud5 remarca faptul ca forta unui regim politic, in plan simbolic, rezida din capacitatea sa de a impune scheme care pot facilita grupului mare si statului o identificare valorizanta. Democratia este un univers simbolic populat de o serie de concepte-simbol care au cistigat in lupta cu simbolurile propuse de democratiile populare de tip comunist. Autorul citat analizeaza cum aceasta capacitate simbolica a democratiei ofera individului scheme care pot reactiva stima de sine si, prin aceasta, intensifica legatura de identificare cu sistemul politic care i-a permis acest lucru. Din analiza modalitatilor de condensare simbolica de care beneficiaza politicul atunci cind defineste democratia ca fiind "guvernarea poporului de catre popor, prin popor", ne vom opri mai cu seama asupra situarii stinga-dreapta pe scena politica. in sistemele in care functioneaza multipartidismul, identitatea politica se codifica in functie de situarea pe o scara care are mai putin un continut obiectiv cit un continut simbolic si o eficienta simbolica. A fost probabil nevoie de introducerea unei asemenea "masuri" a identitatii politice pentru ca democratia incuraja pluralismul credintelor si ideilor, iar acestea trebuiau sistematizate, puse in ordine si, intr-un fel, clasificate. Daca trecem peste determinarea lui E. Canetti6 care spunea ca dreapta conoteaza indeminarea, adaptarea la real, stinga este simbolul inimii si elanurilor generoase, vom observa ca exista o serie de analize sociologice care desemneaza un complex atitudinal si valorizant mult mai cuprinzator decit simpla identificare politica. Cercetari franceze si americane au stabilit ca o autopozitionare de stinga se coreleaza cu ostilitate privind liberalismul economic si adeziunea la cel cultural; o neincredere fata de economia de piata, dorinta interventiei statului si programarea protectiei sociale reprezinta elemente fundamentale ale stingii. Asa cum vom vedea mai departe, aceasta plasare simbolica este, din mai multe perspective, inconsistenta politologic. Ea nu polarizeaza constiinte politice, segmente de cultura politica sau civica, ci cu totul altceva, ceva ce nu tine practic de atitudinea politica a individului. P. Braud remarca, pe buna dreptate, ca prin anchetele in care se determina pozitionarea stinga-dreapta se masoara "gradul de cunostinta al universurilor simbolice respective ale stingii si ale dreptei, tinind cont de cea cu care individul prefera sa se identifice"7. in general, oamenii, atunci cind sunt pusi in fata unei anchete sociologice, stiu sau intuiesc care sunt raspunsurile ce corespund cel mai bine canoanelor in vigoare si imaginarului subsumat in fiecare societate stingii si dreptei. De exemplu, dupa Revolutia din 1989, in Rominia, toate partidele se declarau a fi de centru, ca o fuga de extreme. Cele doua extreme, stinga comunista si dreapta capitalista, se devalorizasera reciproc - prima cistigind inainte si a doua in timpul evenimentelor din decembrie. Autopozitionarile doctrinare cele mai frecvente sunt centru-stinga si centru-dreapta. in general, simbolismele legate de stinga si dreapta sunt produse prin sedimentarea a patru categorii de fapte. in primul rind, avem doctrinele politice clasice (marxism, nationalism, liberalism etc.), care functioneaza mai degraba ca un fundal pe care se proiecteaza identitatile si identificarile personale. in al doilea rind, tematicile socotite "extrem de generale" de P. Braud8, cum ar fi redistribuirea venitului national, elogiul pietei etc. Nu in ultimul rind, valorile morale si politice, precum si referintele la personaje si evenimente istorice de prim rang, produc o simbolistica pentru identificarea politica. Sintetic, ceea ce te autopozitioneaza pe o scara stinga/ dreapta nu inseamna mai mult decit a asuma o serie de conotatii simbolice, pozitive sau negative, asociate pozitiei pe care individul o reclama. Exista o serie de simboluri-cheie cu caracter comunitar sau national, pentru care se da o continua lupta a fortelor politice pentru a si le asuma sau pentru a se plasa cit mai mult in proximitatea lor: democratia, economia de piata, suveranitatea nationala. La noi, batalia pentru cuvintele din titlul partidelor la explozia din 1990 este relevanta. Cele mai multe contin cuvintul democrat (pentru ca democratia era principala valoare considerata ca dezirabila in momentul cind a fost abolita dictatura). Functiile simbolice ale pozitionarii stinga/ dreapta se pot foarte bine sintetiza in urmatoarele elemente:9 in primul rind, aceasta autoidentificare constituie un principiu unificator al personalitatii. Aceasta reprezentare de identitate ofera repere in ansamblul de mijloace de autoanaliza ale individului. Din multitudinea de posturi si roluri sociale, de multe ori contradictorii, individul nu poate extrage destule elemente care sa fie coerente cognitiv in structurarea unei identitati. Cum sa gestioneze cognitiv preferinta sa pentru parfumul discret al monarhiei si principiile electorale ale democratiei? Nu avem destule elemente si instrumente pentru a ne analiza constient propriile opinii si atitudini, si atunci ne ajuta aceste repere care sunt relativ structurate. in plus, aceasta auto-pozitionare de factura simbolica permite si adaptarea supla la diverse conjuncturi politice. O adaptare supla care pastreaza si aparenta constantei si nu produce disonanta cognitiva. Fata de identificarea partizana ce presupune loialitate la o singura grupare politica, identificarea stinga/ dreapta permite schimbarea partidului in anumite conjuncturi in care nu este dezirabila aceasta optiune. in al doilea rind, autopozitionarea este o marca a identitatii politice, un semn al asumarii activismului. Acest lucru conoteaza o anumita competenta de a raspunde la unele dintre marile probleme ale societatii si existenta unui proiect de rezolvare a lor. Se poate observa in sociologie ca cei care se declara nehotariti in alegerea politica sunt din rindul celor care nu se pot pozitiona nici pe scara stinga/ dreapta. in al treilea rind, aceasta pozitionare presupune o identificare (sau refuzul ei) de natura valorizanta. Autopozitionarea tine de cautarea stimei de sine, cum demonstra P. Bourdieu in Le sens pratique10. Stinga inseamna, in acest caz, refuzul egoismului individualist, al exploatarii si dictaturii banului, iar dreapta respect pentru meritul individual, pentru elita intelectuala creatoare etc. Aceste "metode" identitare sunt ideale si pentru a disimula o serie de elemente identitare stinjenitoare: o origine modesta prin atasament la valorile de dreapta, identitate de stinga pentru a scapa de amintirea unei familii dominatoare etc. in Rominia de dupa 1989, o serie de activisti de partid, mai ales cei mai putin vizibili, din garda a doua si a treia, au trecut repede la autopozitionare de dreapta din disonanta cognitiva. in fine, axa stinga/ dreapta este un principiu unificator, un principiu de ordine in societate. Simplu se poate observa ca indivizii sunt, mai degraba, separati prin diverse bariere in viata sociala: ierarhii sociale sau profesionale, concurente pentru diverse tipuri de resurse. Autopozitionarea stinga/ dreapta construieste imaginea simbolica a unor solidaritati transversale, care pot mobiliza nu doar grupari electorale, dar si identitare. Sigur, identitatea de stinga are un potential afectiv mult mai mare si, deci, un mai mare potential de solidaritate (mai ales in Europa). in tarile Europei occidentale, ea are semnificatia unei solidaritati intre muncitori, burghezie liberala si intelectuali "progresisti". De fapt, circula in constiinta colectiva un test de determinare psihologica a plasarii de stinga/ dreapta. Asa-zisul test presupune sa intrebam subiectul de partea cui este in cadrul unei ipotetice coride, cu taurul sau cu toreadorul. Preferinta pentru taur este interpretata ca fiind o atitudine de stinga, iar cea pentru toreador ca fiind una de dreapta. Se poate remarca, si prin aceasta tratare practica a problemei, conotarea emotionala a situarii in stinga acestei axe. Identitatea de dreapta nu este la fel de favorabila pentru nasterea unor solidaritati masive, caci ea conoteaza mai ales valori individualiste, mai putin favorabile nasterii unei constiinte colective. Daca ne referim la masa alegatorilor, cu exceptia unor profesii (politisti, mici intreprinzatori, militari, tarani), identitatea de dreapta este justificata de cele mai multe ori prin refuzul stingii. De fapt, in multe situatii de interviu, cei care voteaza cu dreapta se declara de centru sau de centru-dreapta. Identitatea de centru (sau nici dreapta, nici stinga) nu suscita niciun sentiment de apartenenta, fiind o identitate de refugiu. Ea se manifesta la cei care au o atitudine de distantare fata de politica. Din aceasta cauza, in multe campanii electorale afisarea unei atitudini de centru a produs esecuri de proportii. in 1996, chiar si Conventia Democratica din Rominia a adoptat un discurs de stinga pentru ca discursul centrist cu aplecare spre dreapta i-a fost fatal in alegerile precedente. Este clar ca sub raportul gratificatiilor psihosociale exista o oarecare asimetrie intre stinga si dreapta, lucru care nu are o influenta speciala asupra votului. Din aceasta cauza, uneori analistii nepriceputi si jurnalistii se insala in interpretarea ca optiuni de vot a unor rezultate ale sondajelor de opinie. Cei care voteaza cu stinga au fost pe nedrept considerati ca fiind comunisti sau simpatizanti ai imperiului rus. Nu intram in dezbaterea viitorului natiunilor in istorie. Dar revendicarea interesului national s-a facut pina acum prin intermediul luptei pentru libertate si independenta. in ultimele decenii, pina la caderea lui Ceausescu si, acum, a unor dictaturi africane, natiunea si statul national au devenit spatii in care trebuie sa se edifice democratia. A disparut legitimitatea luptei pentru independenta fara a se pune in loc ceva comparabil. Ce este o natiune? Teoria de pina acum ne-a obisnuit cu ideea ca este o forma naturala de existenta a tuturor impreuna si a fiecaruia in parte. La o privire atenta, se poate vedea ca ea nu este un grup social, nici unul religios sau rasial. Legaturile dintre oameni nu se stabilesc pe ceea ce sunt ei, ci pe baza memoriei, a ceea ce au fost.11 in Europa, identitatile nationale s-au creat in functie de anumite legaturi fata de un teritoriu si consolidarea ideii de natiune a devenit o preocupare foarte importanta pentru multi conducatori. Natiunile din afara Europei (in special America de Nord) si-au inventat o serie de mituri fondatoare si dusmani pentru a reproduce istoria unor natiuni europene. O mare parte din viata noastra este dedicata teritoriilor imaginate ale simbolului. Ce este astazi viabil din simbolistica atasata democratiei pe care o construim? Simbolistica pozitionarii stinga/ dreapta a fost pierduta pe drumul luptelor dintre putere si opozitie din 1990 pina astazi. Stinga ce poate polariza solidaritate sociala a fost inhibata, iar dreapta realista si constructoare a fost aruncata la gunoi de nepotismul si talibanismele celor care au adus-o. Ne-a ramas sa ne ferim de politica sau sa mergem la pescuit in ziua alegerilor. Memoria comuna ne este zi de zi stearsa prin sisteme ideologice deconstructive. Deocamdata n-avem voie sa ne revendicam de la spatiul national si nici sa ne povestim ale noastre istorii si povesti. Filosofii zilei ne spun ca poporul romin este un cur, ca Eminescu a fost nationalist, Antonescu a fost fascist, Eliade a fost legionar sau Nichita Stanescu un mare betiv. Naivitatea popoarelor este infinita, dar ele au nevoie de imagini si simboluri pentru a construi ordinea sociala si ordinele de valori. La noi, democratia nu reuseste inca sa implanteze un sistem de simbolizare eficient, pentru ca incearca sa construiasca o catedrala greoaie pe nisipurile miscatoare ale unei retorici a golului. Si-atunci nu ramine decit sa imbratisam GOLUL ramas in urma lor. in urma celor care ne-au furat simbolurile, cazematele de abur ale rezistentei prin memorie colectiva. 6 august 1999 Trista sarbatoare a milogului Una dintre cele mai pregnante amintiri morale din copilaria mea, petrecuta intr-un sat nasaudean de la limita Maramuresului, este oroarea fata de cersit. Mica noastra comunitate nu accepta sub nici o forma aceasta modalitate de supravietuire, oricare dintre oamenii acestei comunitati ar fi preferat sa moara decit "sa mearga a cere". Despre unul din cei mai nerespectati consateni se spunea ca, odata, demult, s-ar fi dus undeva in sudul tarii si ar fi cersit pe post de sinistrat. Mama nu ma lasa nici la colindat pentru ca se dadeau copiilor banuti sau fructe. Aceasta norma puternica a satului meu mi-a intrat destul de mult in obisnuinta, incit mi-a inhibat aproape toate posibilele alternative de a cere un mic ajutor din partea celorlalti: a intreba cite ceasul, a cere un foc la o tigara, a intreba despre o directie sau o strada. Nu erau forme de individualism exacerbat pentru ca satul graniceresc pastra tot felul de forme comunitare de ajutor: claca in caz de nenorociri sau lucrari costisitoare, ajutoarele de sarbatori, in plus, exista o alta forma de ajutorare a celor saraci: erau chemati la diverse munci, citeodata doar pentru motivul ca sunt "oameni nacajiti". Era, aceasta din urma, o forma de a perpetua si intari norma morala a eliminarii cistigului fara munca. in schimb, odata plecat la oras, ma intilnesc zilnic cu cersetoria in cele mai elaborate forme ale sale. intr-o zi, m-a socat in plin centrul Bucurestiului un cuplu tinar din inalta societate a Capitalei (se vedea dupa haine, atitudine si masina parcata alaturi): cersea bani pentru o mincare de la... PIZZA HUT. Nu stiu daca era un experiment sau un exercitiu de nerusinare prin care incercau sa-si depaseasca parintii, probabil tot la fel de nesimtiti, dar i-am urmarit cu atentie timp de o jumatate de ora si nu am avut senzatia ca se distreaza, faceau bani... pur si simplu. Unii cersesc expunindu-si rani si eczeme care oripileaza si ne fac sa platim pentru norocul de a fi sanatosi. Le dam banii ceruti si parasim repede locul, iar ei isi intretin ranile sau infirmitatile la fel cum un mester isi intretine uneltele prin care asigura supravietuirea familiei numeroase. in studentie, in perioadele de sesiune, drumul pina la Universitate era bordat de cersetori care incercau sa exploateze frica noastra de subiecte si de profesori exigenti. Altii cersesc spalind parbrize, indiferent daca sunt curate sau murdare, iar unii umbla cu flori prin restaurante santajind cuplurile sa cumpere flori (chiar daca cei doi s-au intilnit intr-un cadru neutru pentru a perfecta divortul). Se mai cerseste cintind pe strada sau recitind prin trenuri sau metrouri. Unii se prefac surdo-muti si lasa jucarii prin restaurante, insotite de texte lacrimogene si pret. La Berlin, in 1993, am vazut tiganci din Rominia care cerseau cu pancarte de genul "Vin din Sarajevo". Cersetoria institutionalizata si neinstitutionalizata din Rominia a ajuns la mecanisme rafinate si subtilitati nebanuite. Oameni politici, functionari si chiar inalti demnitari aduna bani pentru copiii lor prin intermediul unui alt termen: sponsorizare. Se da telefon la directori de firme pentru o sponsorizare pentru fiul care pleaca in strainatate... la studii, la simpozioane, scoli de vara sau chiar in vacanta. Zilele acestea am intilnit un mic artist al cersitului la una dintre trecerile de pietoni de pe litoralul nostru. La acea trecere erau trei grupuri de cersetori, copii de tigan de virste diferite. Primul val care te ataca era cel al spalatorilor de parbrize pe care nu-i impresiona nici curatenia masinii si nici pumnii scosi afara de soferi. Venea apoi un val de plingatori care invocau dezastrele lumii abatute asupra familiei lor. Dar ultimul val era distrugator si iti devasta portofelul de bancnotele mototolite si cele mai mici de cincizeci de mii. Venea un colorat minuscul care incepea sa-ti sarute masina pe la toate incheieturile inainte de a putea tu sa faci gesturi inutile de impotrivire. Micul artist se uita apoi in ochii tai si dadea atacul final: cu o dexteritate si o mobilitate uluitoare iti saruta roata masinii, apoi iti ura: "Boierule, sa ai noroc la roata!". Mi-am adus aminte ca zeci de ani de cercetare sociologica si psihologica pentru asigurari au descoperit doar acum cit este de mare frica de accidente. Micul nostru artist stia deja asta si o folosea perfect pentru un santaj eficient. ii prevad un viitor mare, de om de afaceri sau politician. Dar, fiindca statul suntem noi, nu-i asa, cersetoria este statal institutionalizata. Guvernele Rominiei sunt cei mai mari cersetori de pe piata internationala de capital, in ultimul timp, toate eforturile natiei se concentreaza spre procurarea de imprumuturi FMI si pe acordarea de compensatii, premii si subventii pentru atitudinile noastre din razboaiele din Golf si Iugoslavia. Pentru pierderile din timpul celor doua razboaie n-am primit nimic si nici nu cred ca vom primi. in schimb, in saptamina dinaintea eclipsei am primit un credit FMI pe care toata tara il astepta ca pe o mana cereasca. Premierul se lauda ca, prin recentul imprumut, el construieste viitorul Rominiei, iar Presedintele ca el urmareste scopuri istorice, nu un amarit de viitor mandat. Fericiti, putem sa ne ducem in concediu sau sa facem o pauza in lupta grea cu organismele financiare internationale. Victoria imensa a politicii rominesti va trebui sa tina locul celor 27 de puncte din Contractul cu Rominia, neatinse inca. Dupa ce se vor aduna destule credite incit sa nu le mai putem plati, vom incepe o alta campanie, vom avea un nou scop national: anularea datoriei pentru tarile aflate in incapacitate de plata. Presedintele a si evocat exemplele Poloniei sau Braziliei, iar unii lideri politici din arcul guvernamental considera ca acest imprumut a rezolvat deja si problema viitoarelor alegeri. La ce mai trebuie sa facem programe de dezvoltare economica daca se pot obtine bani doar prin gargara si negocieri cu organisme internationale? De ce sa ne chinuim pentru a stimula cresterea PIB-ului cind sunt atitea programe de finantare pe care le putem "accesa" (un termen folosit des de tehnocratia noastra)? Si mai sunt inca unele lucruri de vindut din casa, iar The Economist a anuntat deja ca in viitor Rominia va deveni o imensa piata pentru amatorii de chilipiruri. Se va putea cumpara orice, se vor vinde inclusiv copii, una dintre resursele noastre inca nebanuite. Pe site-ul Internet al ambasadei noastre din Washington se face trimitere la un site in care un copil romin este "cotat" la un pret de 14.000 USD. Minunata tara a cersitului mondial, trist popor cersetor. Milogi ai istoriei, ne luptam sa obtinem mila Vestului fara a reflecta la situatia in care am ajuns. Cea mai mare victorie a politicienilor din acesti ultimi ani se pare ca este obtinerea acestui imprumut, imprumut care nu va fi folosit ca investitie, ci va fi folosit pentru consum, sa simta masele in stomac acea schimbare profunda promisa in l996. Ce trist eveniment sarbatoreste toata clasa politica si mass-media! Cineva mi-a spus odata ca se bucura ca un cersetor de nu mai stiu care lucru. N-am inteles atunci nimic pentru ca eram prea tinar si tara noastra nu era o tara cersetoare, chiar daca n-o duceam deloc bine. Gindeam naiv ca, daca cineva a ajuns la tragica situatie de a cersi, si-a pierdut deja capacitatea de a se bucura, de a fi fericit. Acum cred ca m-am prins: rominul este un animal care se lupta sa extraga maximum de rezultate din minimum de efort investit. Cind nu mai avem lucruri pe care sa le pierdem, ne punem la bataie mindria. Cind am terminat si cu ultimele ei resturi, ne vindem sufletul. Si toate acestea, sunt motive de a sarbatori intr-o tara care deja sta cu mina intinsa la rascrucile istoriei si la capetele de pod peste timp pe care le construiesc tarile civilizate. Copilului de taran nasaudean din mine ii este tare rusine pentru asta. Nu stiu cum as explica noua postura a Rominiei la bufetul din Runcu-Salvei, judetul Bistrita-Nasaud, intr-o zi de sarbatoare, in care coboara chiar si batrinii de pe dealurile impadurite. Sigur, badea Vasile a Sasului m-ar face si pe mine raspunzator de asta si, in felul lui, ar avea dreptate. Poate si de aceea merg tot mai rar pe acasa. 13 august 1999 Gindirea simpla a fraternitatii Cei care au auzit ceva despre universalitatea ratiunii s-ar putea sa strimbe din nas la sintagma gindire simpla. Gindirea exista sau nu exista, restul e speculatie ieftina - ar putea spune acestia. Altii ar putea sa comenteze ca gindirea e complexa in substanta ei si nimic nu devalorizeaza aceasta operatie care a creat lumea, pina la urma. in antropologia culturala si in sociologie a existat o lunga dezbatere legata de gindirea mitica sau gindirea primitiva, prelogica - numita de unii. Considerata la inceputul secolului o forma inferioara comparativ cu rationalitatea moderna, gindirea primitiva a fost reabilitata in ultimele decenii ca fiind consistenta si suficienta siesi, realista si nu naiva, logica si nu irationala. Ceea ce se discuta, din nefericire, doar in cercul strimt al sociologilor si filosofilor este faptul ca intotdeauna au existat cel putin doua forme de gindire si rationare sociala. Una elaborata de meseriasi ai gindirii, alta comuna, fara virtuti silogistice, experientiala. in cartile si tratatele de stiinta sau cultura ramine gindirea savanta, prin oameni, opere sau idei, incit sute de ani de istorie pot sa fie ilustrati printr-un sistem de gindire care poate n-a fost raspindit de loc in epoca respectiva. Poate ca a fost chiar nespecific epocii respective, prefigurind evolutii ulterioare ale omenirii. in toate epocile, inclusiv a noastra, putini oameni se apleaca asupra gindirii simple, cotidiene. Numita de unii simt comun, bun simt, mintea cocosului sau, mai savant, logica naturala sau constiinta comuna, gindirea simpla este nascuta din experienta de viata a individului si a grupului din care face parte si il ajuta sa se descurce in toate situatiile. Gindirea simpla nu este doar apanajul omului simplu, al nespecialistului. Ea este gindirea experientiala si defineste pe oricine traieste in afara unui turn de fildes, in interactiuni cu semenii, cu strada, cu Dumnezeu. Si marii savanti sau oameni de stiinta isi pot decupla creierul pentru a trece, din cind in cind, pe hard-disk-ul gindirii simple si sisteme de operare mai slabe si mai incete. in sociologie si in antropologie, de exemplu, forta unui savant este data si de capacitatea de a intelege aceste resorturi ale gindirii simple, aici gasind de multe ori mecanismele explicative ale fenomenelor si proceselor sociale. Chiar si profesorul universitar sau academicianul pot fi condusi in viata de zi cu zi de stereotipuri sau concluzii care nu deriva din experimente stiintifice sau verificare temeinica. Chiar si savantul are dreptul sa creada ca unguroaicele sunt mai focoase decit romincele sau ca tiganii sunt infractori, chelnerii sunt hoti sau femeile mai putin destepte decit barbatii. Cind iese din laborator, chiar si omului de stiinta i se activeaza mecanisme de gindire care nu sunt verificate stiintific sau logic. Este traitor intr-un univers concret, in care trebuie sa se conduca dupa o gindire concreta, nu una conceptuala, ci una aplicata situatiei respective. Nu gindirea savanta este universala, ci gindirea simpla are cea mai mare raspindire, pentru majoritatea fiind singura forma de malaxare a informatiei, pentru altii o forma care dubleaza gindirea stiintifica, savanta. Medicul care se imbolnaveste de diabet sau de cancer pulmonar dupa ce tot timpul i-a invatat pe altii sa fie cumpatati este un foarte bun exemplu pentru coabitarea celor doua forme de gindire. Gindirea din cabinet nu este suficienta pentru ca omul-medic sa simta ca traieste o viata care ne este data o singura data. Mi-au trecut aceste ginduri prin minte plecind pe litoralul rominesc pentru un scurt concediu si vazind ca masinile prietenilor mei (cu numere de inmatriculare din judetul Cluj) erau claxonate de masini cu numere care tradau apartenenta la judete din Transilvania. Am crezut la inceput ca avem pana sau nereguli la masina, apoi ca am incalcat ceva reguli de politete rutiera. Ne-am convins insa pe urma, mai ales dupa fetele radioase din masini, ca soferii ne salutau. Ca si cum ne-am fi intilnit undeva departe de casa, ei se bucurau ca vad oameni de-ai lor. Mi-am dat seama ca, in fond, fara sa constientizam, faceam si noi la fel. Ce semnificatie poate avea acest gest daca nu faptul ca ne simteam singuri acolo, in Rominia noastra. La doar cinci sute de kilometri de casa, ni se facea dor, inca din prima zi, de niste oameni mai asemanatori noua. Niste semeni care sa ne semene cu adevarat. Cind ai inteles asta, incepe sa te intrige faptul ca pina si tu, universitar si doctor in ale stereotipurilor, ai cazut in capcana gindirii si emotiei simple, primare. in prima clipa, te suspectezi de o erodare a sentimentului national sau de ghermanism. Constati insa ca inima de romin (expresie atit de draga celor care fac comert cu sentimentul national) este la locul ei, linga inima cea pompatoare. Te privesti in oglinda si vezi ca nu te-ai schimbat, iti suni prietenii din Bucuresti sau Iasi si observi ca vocea si cuvintele lor iti incalzesc sufletul la fel ca atunci cind te-ai bucurat prima data ca i-ai cunoscut. Observi ca nu s-a produs nicio schimbare, tu si prietenii tai sunteti aceiasi. Diferenta este legata de activarea unui proces de gindire simpla, experientiala. Te uiti in urma si faci un inventar de evenimente. Cu citeva saptamini in urma, ai plecat cu un prieten sa cumperi o masina Dacia din Pitesti. Prietenul vrea, dincolo de alte motive, sa propaseasca economia romineasca. Pleci cu o geanta de bani, dar nu ti se primesc la magazinul fabricii si, sub diverse pretexte, esti indreptat spre firme capusa. Toata lumea te minte, toti trag de tine ca la bilci ca sa te insele si singura ta consolare si siguranta este ca ai 190 de centimetri si, la o adica, poti sa imparti citiva pumni cu eficienta. La restaurant, ti se aduce peste imputit si mincarea e stricata, iar chelnerul nu intelege de ce nu poti tu pricepe si faci o mutra trista, desi ti-a explicat ca au avut o nunta si nu s-au putut ocupa serios de restaurant. Doar oameni suntem, ce dracu', nu putem intelege atita lucru?! Cind ai mers de la Cluj la Mangalia cu masina, te-ai intilnit cu mii de masini. Cele cu numar de Bucuresti se remarca in mod special. Nu-ti acorda prioritatea pe care o prevede legea, circula cu viteze care pun in pericol securitatea tuturor, soferii scot capul pe geam si te injura sau scuipa pe masina ta. La hotel, ai vecini bucuresteni care pun muzica in balcon pina tirziu si se scoala devreme injurind, fara sa le pese de linistea pe care ai cautat-o la mare si pentru care ai platit ceva bani. Seara, la restaurant, muzica turceasca si tiganeasca este data la maximum si pe tine nu te ajuta deloc studiile despre relativismul gusturilor, pentru ca ceea ce auzi este urit, indiferent cum ai incerca sa justifici asta. Deschizi televizorul si nu poti sa intelegi maimutarelile starurilor create de mahalalele bucurestene. Actorii sau cintaretii isi lasa copiii sa le mosteneasca timpii de antena sau metrii patrati de scena. Revistele sunt pline de can-can-uri care nu sunt nici macar caricaturi dupa show-bussines-ul occidental. Cintareti tuciurii si fufe vulgar dezgolite produse de Capitala noastra te fac sa nu mai poti deschide televizorul. La Bucuresti, un prieten intreaba un politist de o strada si politistul ii cere 20 de mii de lei pentru informatia pe care i-a dat-o. Un alt prieten iti explica un mecanism diabolic prin care toti exportatorii de carne de miel sau vita sunt bucuresteni. Ei pun mina pe licente de export si toata tara produce pentru ei, prin acest mecanism cistigind sute de mii de dolari fara sa miste un deget. Citesti despre marea coruptie centralizata in Capitala si nici nu mai stii ce sa gindesti, mai ales ca pe pagina cu reportaje zilnice despre jefuirea avutiei nationale troneaza explicatii detaliate privind "loteria" vizelor pentru SUA. Si ai putea scrie o carte cit cea de telefon cu toate intimplarile tale, in care tu, provincialul, ai interactionat cu Capitala. Sunt citeva imagini care ti se bulucesc in minte deodata. Tin de experienta ta directa, iar o parte le-au trait cei apropiati, in care ai cea mai mare incredere. Este viata ta si nu sunt texte pe care le-au scris cei orbiti de cine stie ce ideologii. Sunt fapte, nu sunt iluzii, pareri. Poti sa-ti spui ca a fost o intimplare, ca experienta ta nu e relevanta, dar aceasta amagire o folosesti de la 18 ani, de cind ai pus prima data piciorul neinsotit in Gara de Nord. Poti sa crezi ca este din cauza nebuniei generalizate care i-a cuprins pe romini in aceasta prabusire a tarii lor spre mlastinile subdezvoltarii. Poti sa incerci, ca sociolog, sa gasesti tot felul de mecanisme de inhibare a teoretizarii acestor fapte pentru ca esti crescut la scoala europeana a umanismului universalist. Nu poti insa sa negi ca ai trait aceste fapte, le-ai gindit si le simti inca urma emotiei negative. Nu vei spune nimic studentilor in amfiteatrele universitatii, dar este clar ca ai gindit, in termenii gindirii simple, ca exista o incompatibilitate intre tine si ei. Ei sunt altfel, au alte valori decit ale tale, sunt diferiti. Sunt lucruri mici, dar esentiale care ne despart. Daca ai fi politician romin, ai putea sa crezi ca totul este din cauza inamicului politic, ca toata aceasta realitate care nu-ti convine este un tablou pe care l-au construit cu rea-vointa ceilalti. Daca nu esti om politic, ci esti dascal, cercetator sau muncitor, chiar inzestrat doar cu uneltele gindirii simple, ajungi la concluzia ca este ceva putred in relatia dintre romini si romini. Presa centrala din ultimele zile s-a chinuit sa presteze un complot al tacerii fata de evenimentele de la meciul de fotbal F.C.M. Resita - Astra Ploiesti. Acolo, timp de o jumatate de zi, resitenii s-au batut cu politia si au strigat lozinci secesioniste. Acest fapt este fara precedent si nu trebuie trecut cu vederea atit de usor. Un jurnalist de rasa cum este Cristian Tudor Popescu a intuit perfect insemnatatea acestui eveniment si a incercat un fel de pansament peste aceasta rana a noastra: a integrat evenimentul in contextul violentei de pe stadioane si in cadrul unui proces psihologic de imitatie si generalizare a unui model bucurestean. Cristian Tudor Popescu a intuit perfect adevarata semnificatie a evenimentelor si a incercat, intr-un gest de maxima responsabilitate, sa creeze ceea ce am putea numi o diversiune pozitiva, o strategie de marketing social, pentru a nu se amplifica o tendinta periculoasa. Dincolo de greselile arbitrului, este pentru prima data cind se striga pe un stadion: Jos miticii; E mai aproape Viena; Vrem sa jucam in campionatul Ungariei etc. Daca presa baga capul in nisip cu pudoare, atunci aceasta miscare se poate amplifica. Nu se poate nega faptul ca sunt lozinci strigate de o multime infierbintata, iar starea de multime are o dinamica imprevizibila si irationala. Dar nici nu se pot reduce aceste manifestari la cauzalitatea nesanctionarii unui hent sau la eliminarea unui jucator. Fotbalul rominesc a inceput sa semene tot mai mult cu cloaca urit mirositoare a politicii si societatii rominesti. Resitenii au acumulat argumente, fapte cotidiene, experiente frustrante si au rationat conform unei gindiri simple. Au legat fapte disparate ale experientei lor intr-o concluzie emotionala stimulata de meci. Dar concluzia nu era doar urmare a meciului. Sa facem un efort sa intelegem ce se intimpla in Ardeal si Banat. Trebuie sa studiem asta cu mijloacele stiintelor sociale. Rominii din Transilvania si Banat au trait secole sub dominatie straina, s-au simtit indezirabili in tara lor. Nu Sabin Gherman este un indicator pentru adevarata stare de spirit din Ardeal. El este un individ lipsit de valoare si vocatie, in cautare de popularitate si cu un venit lunar de 1.000 USD. Ceea ce au strigat microbistii de la Resita este inceputul unei crize prin care trece comunitatea nationala a rominilor. Anarhia politica si saracia necontrolata social au creat o criza de integrare. Pentru a intelege ce e in sufletul ardelenilor trebuie sa studiem altceva decit disputele docte Paler - Andreescu. Trebuie sa ne aplecam asupra elementelor de cultura cotidiana si mecanismelor gindirii simple. Nicio secesiune n-a pornit din carti sau din gindirea savanta. Oamenii simpli gindesc sprijinindu-se pe evidentele experientei lor directe. Ei nu au ideologii antirasiste sau universalist multiculturale, ci se bazeaza pe ceea ce traiesc ei, pe propriile intilniri cu celalalt. Ardelenii nu au capetele infierbintate de gindul secesiunii de Rominia. Ei stiu cel mai bine ce inseamna sa stai la masa cu strainul, sa-ti trimiti feciorii la oastea unui imparat strain, sa-ti calce jandarul strain ograda, sa dai cu cutitul in piatra dura a istoriei. Exista in Transilvania un patriotism sanatos, dar nu indestructibil. Gindirea simpla a ardeleanului contine si nebanuite resurse de rabdare, dar omogenizarea culturii si mentalitatii rominesti trebuie sa se faca sub semnul civilizatiei. Este, cred eu, cea mai importanta conditie pe care o pune Ardealul in concertul modernizarii Rominiei. 20 august 1999 Aurolacii imaginii (Televiziunea nu este o media!) Cind vorbim despre mass-media, aproape invariabil vorbim despre televiziune. Este considerata un fel de institutie tipica pentru mass-media si chiar pentru democratie. Controversele sociale au inceput la noi sub semnul bataliei pentru adevarul televizat. Politicieni, intelectuali, partide, institutii sau chiar mase de manevra s-au perindat prin fata televiziunii nemultumiti ca adevarul lor nu si-a gasit loc pe micul ecran. Te poti intreba cu justificare de ce atita zarva si atita scandal cind exista variante alternative de media. Se poate transmite la radio, in presa scrisa, sau chiar s-ar putea afisa mesajele pe care vrei sa le transmiti societatii. Daca ramii doar la televiziune, se poate gasi o televiziune independenta pentru acelasi mesaj. Nu este chiar atit de simplu, decit daca ramii la varianta teoretica; practic, se poate observa ca nevoia de televiziune este mai mult decit o nevoie de informare. Este o nevoie pe care o legam de informatie si adevar, dar observatorul atent poate vedea ca nu e vorba de asa ceva. Ne inselam atunci cind credem ca televiziunea ne frustreaza de un anumit adevar, caci ceva cerem noi de la ea, altceva ne serveste ea pe tava grilelor de program. La acest lucru ma gindeam, chiar daca nu eram avizat teoretic si n-aveam destula experienta, atunci cind cohorte de manifestanti atacau cu salbaticie sediul Televiziunii Romine, in iunie 1990. De regula, se vorbeste mai putin despre asta pentru ca pare un fel de justificare pentru mineriada din 13-15 iunie. Barbaria mineriadelor nu poate fi justificata, dar acum, dupa aproape zece ani, putem sa ne eliberam de pasiune si sa ne amintim corect: inceputul evenimentelor din 13-15 iunie a fost constituit de atacarea unor institutii ale statului, printre care si Televiziunea Romina, de catre manifestantii provocati de politia care a vrut sa lichideze manifestatia prin eliberarea pietei. Nu puteam sa inteleg atunci furia multimii care ataca televiziunea. Era vorba de un sacrificiu si o determinare rar intilnite chiar in dinamica unor multimi. Femei si pensionari cu ochii injectati de ura atacau soldatii, dadeau foc si spargeau usile de sticla ale studiourilor. Puterea a venit cu tot felul de supozitii: sunt fascisti - a spus Iliescu, drogati - a concluzionat presa puterii. Unii au considerat ca atita determinare nu se putea vedea decit daca au fost trupe de vagabonzi platite de Ratiu si Cimpeanu. Toate explicatiile care s-au dat erau false, multe erau chiar absurde. Doar peste citiva ani am reusit si eu sa inteleg: televiziunea este un mediu de comunicare, nu este o media. Ipoteza este tulburatoare si nu poate fi acceptata usor, mai ales ca toate teoriile noastre se sprijina pe rolul democratic al acestei media. Orice media ar trebui, conform definitiei comunicationale, sa ne ofere conditiile de acces spre realitate. Ea ar trebui sa fie un canal neutru, un usier ce ne deschide poarta care trebuie si care ne invita: priviti, acesta este coltul de univers care va intereseaza! Nu ne putem astepta la o mediere perfecta, nici la transparenta sau obiectivitate maxima pentru ca orice cunoastere incumba o reconstructie a realitatii, dar ne asteptam la o mediere in sensul definitional al termenului. Televiziunea nu face insa aceasta, ea are ca scop ideologic medierea, dar, in realitate, are o alta functionalitate sociala. Tubul catodic exercita asupra telespectatorilor un fel de hipnotism, o magie care drogheaza ochiul si ratiunea. Tot mai multi telespectatori depasesc granita a sase ore de privit zilnic. in SUA, asa-zisele legume de sofa se numara cu sutele de mii si sunt persoane scoase total din circuitul social. Televizorul este actorul principal al familiei si un fel de altar in fata caruia sta familia toata ziua. El este un prieten vechi si nou in acelasi timp. Vechi, pentru ca are programe maraton care sunt intinse pe ani si ani; nou, pentru ca zilnic creeaza o noutate si o iluzie a dinamismului. Televizorul este un prieten previzibil care nu poate sa ne faca decit surprize asteptat placute. in fata competitiei sociale dure, te poti inchide in casa si poti visa orbit de lumina alba a tubului catodic. Indiferent cit de tragica ar fi situatia pe care ne-o prezinta, este vorba de o ritualizare a maretiei ce se apropie de tragedia greaca. Drama pasionala a unei sportive care a fost injunghiata de fostul amant primeste culorile pale ale teatrului si nu mai este un fapt de o barbarie care te face sa vomiti. Cu imaginile de televiziune reusim sa alungam realitatea cea adevarata. Ne intoarcem dupa o calatorie obositoare, in care am trait intens, n-am dus lipsa de contacte sociale, dar, cu toate acestea, primul lucru pe care-l facem este sa dam drumul la televizor. Numai la zumzetul fotogramelor lui vom putea adormi pe canapea, bombardati de o realitate necolturoasa in care ne invaluie. Televiziunea produce cea mai dinamica minciuna, o minciuna care este spusa si se desfasoara in timp real. Realitatea este dramatizata, este telenovelizata. Analizati stirile timp de o saptamina: ele pornesc de la evenimente reale, pe marginea carora se construiesc diverse povesti. O poveste trebuie sa aiba introducere, cuprins si incheiere. Obligatoriu o incheiere. incheiere au doar povestile, pentru ca viata curge fara inceput sau sfirsit. Povestile pot avea final vesel sau final trist, nu lasa loc de obiectivitate. Cind povestim ceva despre un lucru care ni s-a intimplat noua, observam cum povestirea aluneca usor spre fictiune. Nu se pot decupa esantioane de realitate fara a le construi in cadre de poveste, moralizatoare sau mitologice. Bucata de realitate pe care am decupat-o trebuie sa o integram intr-un ansamblu coerent. Dinamizarea realitatii decupate se face prin intermediul mijloacelor dramaturgice. Nu mai asistam la realitatea initiala pe care a filmat-o cameramanul, ci la o realitate pusa in miscare de alte motoare existentiale, de alte suflete si motivatii. Papusa este aceeasi, dar s-au schimbat sforile si papusarul. Mai mult, televiziunea procedeaza la o substituire a realitatii. Realitatea este schimbata cu o realitate virtuala. Teoreticienii mediei numesc efectul de televiziune efect de real. Senzatia de realitate creeaza marea dependenta de televiziune si, din aceasta cauza, uneori telespectatorul se scapa pe sine de sub control. Ne spunem: telecomanda este la noi, dar nu-i atit de simplu. Actul demiurgic de a ne amesteca in curgerea unei realitati atit de adevarate ne este inhibat fara sa ne dam seama. Aceasta realitate pe care o simtim ca fiind atit de reala nu este realitatea banala de care vrem toti sa scapam. Este un fel de realitate superioara, comuna, dar croita in mare masura pentru noi. Realitatea este fardata de iluzia diegetica (impresia ca universul este omogen si autonom). Senzatia de cotemporalitate cu evenimentele este atit de puternica pentru ca este vorba, in acelasi timp, de traire si contemplarea trairii. Telespectatorul se simte un ales deoarece are senzatia ca priveste viata drept in ochi. in plus, atunci cind a iesit din aceasta realitate, nu a mai ramas nicio urma, nu se mai poate regindi o stire sau o imagine. Puterea hipnotica este accentuata prin aceasta presiune a timpului real. Iluzia diegetica este determinata si de marea accelerare a ritmului bombardamentului de imagini, observabila mai ales dupa 1990. Printr-un ritm sustinut al bombardamentului de sunet si imagine, telespectatorul este mult mai bine conectat. in reconstructia realitatii, televiziunea ascunde aratind. Foamea de fapte diverse, audienta lor si abundenta cu care sunt prezente in jurnalele de stiri creeaza o perdea de fum peste faptele cu adevarat esentiale ale realitatii. Faptele diverse fragmenteaza realitatea, produc o maruntire a tendintelor importante, incit individul are iluzia ca intelege, dar n-are nimic de inteles din faptele diverse minuscule, nepurtatoare de mari semnificatii. Televiziunea produce fenomenul pe care sociologii il numesc allodoxia. Jurnalistii, de multe ori nespecialisti ai socialului, aduc in cimpul mediatic fapte sociale brute, fapte al caror inteles profund le scapa. Cind lucrezi cu imagine si sunet, se poate masca o anumita naivitate, inocenta. Multe dintre fenomenele sociale importante ale unor momente istorice beneficiaza de definiri superficiale, uneori chiar indepartate de adevaratul lor sens si semnificatie. in fine, televiziunea creeaza iluzia dezbaterii, simularea nasterii adevarului prin ritualizarea unui conflict de idei sau interese. Din acest punct de vedere, televiziunea serveste cel mai bine ideologiile democratice. Talk-show-urile sunt cel mai bun exemplu pentru aceasta tendinta. inca de la invitarea participantilor, se cauta un acuzator si un acuzat (sau moderatorul va juca sigur rolul de acuzator). Spectatorii s-au obisnuit cu aceasta definire pugilistica a dialogului televizat. Am fost la multe emisiuni televizate in care am vrut pur si simplu sa exprim idei sau sa comunic participativ prin asamblare de idei. Degeaba, telespectatorii m-au felicitat pentru modul in care l-am contrazis pe un partener sau nu m-au felicitat pentru ca nu l-am taiat de la radacina pe altul. Talk-show-ul este guvernat de logica catch-ului: se mimeaza o lupta intre unii buni si altii rai. Ideea de baza este afirmata de la inceput, concluzia trasa din dezbaterea care a fost montata nu aduce nimic nou, conteaza doar aceasta ritualizare a unei lupte care nici macar nu are loc. Ce este atunci televiziunea daca nu este o media? Este o institutie importanta a consensului si ordinii sociale. Ea creeaza semnele si simbolurile gindirii comune si detensioneaza incompatibilitatile dintre noi si ceilalti, dintre noi si lume. Transforma realitatea de sudoare si singe intr-o schema comunicationala cu mare potential hipnotic. Cei care atacau televiziunea erau posedati tocmai de nevoia de a fugi de realitatea dura si colturoasa. Ei au fost convinsi ca puterea le-a furat in beneficiul ei portia de opium sau aurolac. A fost prima reactie la privarea de drog a unei societati care se socializa rapid la o civilizatie a televiziunii. Astazi este generala iluzia ca orice comunicare este si informare. Nimic nu mai poate risipi aceasta regretabila eroare. Iar noi am devenit niste incurabili aurolaci ai imaginii. 27 august 1999 Rege intr-un tinut de hirtie Sondajul, ziaristii si... ardelenii (I) intr-o lume normala, a face un sondaj nu este un fapt special, zilnic se dau publicitatii sute de asemenea sondaje. Dar cele mai multe dintre sondajele care se fac nu ajung vreodata sa fie date publicitatii. Poate ca sondajele care contin cele mai importante date despre realitatea pe care o traim nu ajung sa vada lumina tiparului tocmai pentru ca sunt importante si detinatorul lor are un ascendent asupra celorlalti competitori pe una dintre pietele pe care se lupta. Daca ai aflat, de exemplu, ca 70% dintre consumatorii de hirtie igienica sunt iubitori de muzica rock si viseaza sa faca o calatorie in Spania cind vor avea bani, atunci informatia n-o vei da publicitatii pentru ca este avantajul tau fata de ceilalti producatori de hirtie igienica. Specialistul in comunicare te va ajuta sa promovezi un concurs promotional cu excursii in Spania sau iti vei schimba sigla asociindu-ti anumite imagini cu dinamica unei coloane sonore cu pasaje rock de o mare popularitate. Legind cele trei informatii intr-un mod inteligent, se vor putea fideliza clientii ocazionali sau cistiga noi clienti. Se va putea specula imaginea pe care indivizii o au despre ei insisi sau imaginea dezirabila pe care vor s-o transmita ori modelele carora vor sa le semene. Se vor putea specula pasiunile si slabiciunile afective prin transmiterea unor mesaje spre aceste zone ale personalitatii. Cum piata economica este obligatoriu dublata de o piata a comunicarii, oricine vrea sa fie eficient economic trebuie sa stie sa comunice cu clientii, actuali sau potentiali. Nu poate face asta decit cunoscind toate pasiunile si nebuniile partenerilor de afaceri care sunt consumatorii. Cu atit mai mult in cazul presei, o afacere prin excelenta comunicationala. Ziarele sunt afaceri foarte complicate, afaceri in care nevoia de informare pe care clientii o afiseaza este mai degraba o nevoie de a regasi propria gindire validata social, confirmata cit mai bine prin ceea ce scriu jurnalistii. Jurnalistii sunt iubiti atunci cind scriu ceea ce credem noi despre lume si sunt foarte uriti atunci cind ne contrazic, mai ales atunci cind ne contrazic cu probe. in afara unor cazuri de neprofesionalism de crasa factura, cind un ziar nu are aderenta tehnica la cititori, confirmarea opiniilor este mecanismul de fidelitate dintre cititor si jurnalul sau. Cind un ziar nu se vinde, este clar ca exista o inadecvare intre orizontul de asteptare al cititorilor de presa si oferta de idei, opinii, atitudini, sentimente pe care jurnalistii le pun pe taraba paginii albe. Ziarul Transilvania Jurnal s-a apucat sa-si schimbe formula si sa declanseze o campanie de cistigare a publicului din Ardeal. Comandind un studiu de piata au avut nevoie de o cunoastere cit mai exacta a celor mai intime resorturi de gindire ale cititorului de presa in limba romina din Transilvania. Cum cei mai multi cititori de presa se afla in mediul urban, publicul tinta a fost atent delimitat la populatia urbana din Transilvania si Banat. in principiu, asemenea studii nu se dau publicitatii, dar clientul nostru a simtit ca, facind o conferinta de presa cu o parte din rezultatele acestui sondaj, va putea marca si mai bine cotitura in destinul ziarului, va arata ca este un ziar modern caruia ii pasa de optiunile cititorilor si isi va face publicitate gratuita prin toate mediile care vor prelua sondajul. Nu s-au inselat in privinta popularitatii sondajului si a evenimentului creat. Toate mediile au preluat sondajul, l-au amplificat, comentat, reinventat, mutilat, trunchiat, umflat, pupat, criticat, fardat, digerat, ilustrat etc., un singur articol pertinent a aparut, in ziarul Adevarul, articol al unui jurnalist tinar: Razvan Mitroi. in rest, s-au scris hectare de prostii, s-au spus tone de minciuni, s-au folosit kilometri de pelicula pentru a minti cu ajutorul datelor noastre. Am ajuns sa cunosc bine lumea jurnalistica mai ales prin tacerile semnificative si selectia datelor prin sondajele pe care le facem. Studiul nostru a fost deosebit de complex, el vizind comportamentul general de consum media, orizontul de lectura si perceptia ziarelor, studiul identitatii psiho-culturale a ardelenilor, studiul temelor de actualitate, cercetarea unor valori, atitudini si opinii. Evident, un modul a vizat comportamentul de vot al cititorilor, componenta importanta a sistemului comportamentelor de factura atitudinala. Cind vrei sa-ti cunosti cititorii, trebuie sa stii cu cine voteaza, pe cine simpatizeaza sau cine-i enerveaza dintre actorii politici. La conferinta de presa, timp de doua ore am fost intrebat doar despre comportamentul politic si toate mutatiile sau implicatiile legate de acest domeniu; in plus, 90% din jurnale s-au referit doar la probleme politice, orbiti fiind chiar in ceea ce priveste slaba reprezentativitate pentru toata populatia Transilvaniei. Cititorii de presa de la orase reprezinta doar o pondere de sub 30% din populatia unei regiuni. Ei sunt radical diferiti de restul populatiei, dar nici nu vor avea acelasi comportament de vot sau cultural. Desi era unul dintre putinele studii de piata privind orizontul de asteptare pe piata media dat publicitatii, desi presa romineasca a intrat intr-un declin al audientei, nu s-au abordat probleme stringente ale relatiei cu cititorii tot mai nemultumiti. Ca o margica din sticla colorata, politicul a eclipsat, din nou, totul in jur. Daca ar fi ignorat politicul, sutele de jurnalisti care au comentat rezultatele ar fi putut afla ca o serie de date sunt mult mai importante decit profesia lor, decit cel care este presedinte in tara cititorilor de ziare din Ardeal. Sa inventariem, la intimplare, citeva dintre aspectele importante ale mentalitatii ardelene relevate de studiul de piata realizat de Metro Media Transilvania. Aproape 60% dintre cititorii de presa prefera sa urmareasca presa locala pentru ca acolo isi regasesc cel mai bine problemele, stereotipurile si simbolurile convietuirii comune. Este clar ca sensurile autonomiei intr-o societate moderna tin de aceasta camasa de realitate mai aproape de pielea cetateanului, care este localitatea sau regiunea in care traieste. Daca pina si ziarele locale (scrise de jurnalisti infinit mai slabi ca cei din presa centrala) sunt preferate, este simplu de rationat ca, pentru viata comunitatilor locale, centralismul excesiv este sufocant. Dintre cititorii de presa, doar 14% nu citesc deloc presa locala, rezumindu-se la cea centrala, pe cind 60% din cititori se rezuma la presa scrisa locala, ignorind total presa de la Bucuresti. Un sfert din cititorii de presa citesc ziarele de la Bucuresti la serviciu, lectura fugitiva si superficiala, pe cind in cazul presei locale doar 15% isi citesc ziarul alaturi de colegii de birou. Oamenii s-au saturat in mare masura de subiecte ca: privatizare, activitatea bancilor, activitatea Presedintelui, Guvernului sau a prefectului, activitatea sindicatelor si a sindicalistilor. Pe cititori nu-i intereseaza nici viata sexuala, nici politica interna, externa ori comentariul politic al analistilor cu pana sau gura. Lumea vrea mai mult divertisment, informatii despre asistenta sociala, despre oferta de locuri de munca, reportaje despre cazuri sociale, despre copii superdotati, despre ingrijirea sanatatii, informatii utile in viata cotidiana. Un observator atent ar fi putut descoperi ca unele teme nu erau cerute, desi in alt loc se spunea ca nu sunt destul de bine acoperite. Este clar ca temele economice (privatizare, finante, afaceri) exista cu indestulare, dar sunt prost acoperite calitativ de jurnalisti profesionalizati economic. La fel si pentru cazul specific al Transilvaniei: articole despre autonomie locala, despre istoria Transilvaniei, viata minoritatilor, despre relatiile romino-maghiare. Nu articole inflamate sau impaciuitoriste despre convietuire interetnica vor ardelenii, ci articole in care sa-si regaseasca propria viata, cu suferintele sau bucuriile ei. Si perceptia cititorilor este importanta in clasificarea ziarelor si trebuie luata in calcul. Daca la capitolul cel mai critic ziar conduce Adevarul, la fel ca in cazul aprecierii de obiectiv si independent, atunci se explica de ce este cel mai citit ziar central in Ardeal. Si este considerat, la distanta mare, ziarul central care sustine cel mai bine interesele transilvanenilor. Si Evenimentul zilei este bine citit in Ardeal, dar acesta conduce detasat doar la capitolul ziar de scandal. Deja se contureaza doua modele de presa centrala pentru un Ardeal care este divers, nefiind format doar din romini infierbintati de ideea secesiunii sau de unguri setosi de singe. Nu este niciun paradox in aceasta dualitate a modelelor de media, paradoxul apare doar atunci cind privim publicul simplist si schematic. Cele doua formule media coexista, ele nu sunt total antinomice si trebuie sa le privim cu seriozitate, sa le perfectionam. Se poate remarca faptul ca oamenii vor suplimente culturale (nu ziare cu veleitati culturale sau culturnici deghizati in jurnalisti) alaturi de suplimente despre retete culinare sau aranjarea casei. Cei mai multi cititori vor formatul tabloid si 31% ar dori o revista a presei maghiare din Rominia (chiar daca 67% spun ca nu-i intereseaza). in cunoasterea cititorilor de presa din Transilvania este important a se sti ca 23% dintre ei au studii superioare, 45% lucreaza in sectorul privat, 25% sunt sau nu declara sefi sau manageri, 11% au o afacere proprie, 77% sunt de religie ortodoxa si doar 7% greco-catolici, 51% traiesc in orase de peste 100.000 de locuitori, pentru 26% din ei veniturile nu le ajung nici pentru strictul necesar, iar pentru o scara de la 1 la 10 privind autoperceptia saracie - bogatie, cititorii plaseaza o medie de 4,3. in Rominia, adevarul este cocosat, bubos si handicapat. Cind apare in piata publica, toata lumea fuge de el, se tupileaza pe dupa tarabe. isi acopera ochii cu mina pentru a nu vedea nimic. impotriva adevarului, unii isi cumpara ochelari de eclipsa. in tara cititorilor de presa transilvaneni avem rege, dar ne lipseste nebunul care sa spuna adevarul. Sa-i trezeasca pe oameni din hipnoza de grup a conventiilor ideologice si orbirilor politice. 3 septembrie 1999 Salutari din Galinaruva Acum sase ani, cind a aparut filmul Fratele tradat, doar unii ziaristi s-au impacientat si au scris despre aceasta miselie cu iz de iredentism unguresc. Nimeni dintre politicieni nu a sarit ca ars. Iliescu era convins ca totul e un complot al strainilor si al opozitiei taranisto-liberale sau al regalistilor, iar opozitia de atunci era convinsa ca regimul Iliescu merita orice devalorizare a imaginii tarii. Localitatea imaginara din Rominia se numea Galinaruva. Filmul este o porcarie fara nicio intentionalitate artistica sau mesaj estetic. Un fel de revansa imaginara pentru un Trianon care le-a farimitat ungurilor visul imperial si le-a pleostit avintul istoric. Ca orice film facut la comanda, Fratele tradat a tinut sa demonstreze, prin toate palierele de receptare, inadecvarea Rominiei la Europa civilizata. Un film de fictiune, au spus unii, n-o sa ne luptam cu fictiunea pentru ca nu este normal si n-ai cum sa cistigi. Dar fictiunea este cel mai usor de pus in slujba unor razboaie, iar filmul una dintre cele mai importante arme ale secolului al XX-lea. E adevarat ca este fictiune, dar este o fictiune perfid localizata intr-o tara cu o existenta concreta. Dincolo de criteriile de realitate pe care le aplicam fictiunii, filmul este profund xenofob, este o abjecta portretizare a spatiilor geografic, istoric si social pe care le populam. Daca ar fi fost o fictiune plasata pe o planeta imaginara si nu intr-o tara concreta si ar fi fost prezentati niste evrei in felul in care este prezentata Rominia fictiva, scandalul ar fi fost mondial si realizatorii condamnati pentru antisemitism. Filmul se desfasoara pe citeva axe principale, coordonate de rezistenta pentru tema existentei, in 1993, in Europa civilizata, a unei tari primitive, salbatice, unde barbarii romini sufoca firavele mladite de umanitate pe care le pritocesc ungurii civilizati. Atmosfera este, in primul rind, un element de o expresivitate aparte. Sunt adunate aici toate stereotipurile fobice ale societatii occidentale. Spionita este boala majora a societatii. Zona este condusa de un securist care are lanturi de hoteluri, a facut Revolutia si este cunoscut chiar si de ultimul grajdar. "Toti am lucrat la securitate", spune securistul si spectatorul occidental intelege: toti rominii, ungurii fiind cei urmariti si oprimati, altfel nu se justifica o lume a tortionarilor fara victime. Filmul construieste o atmosfera de insecuritate a individului mai mare decit in intunecatul Ev Mediu, activind una dintre fobiile culturii occidentale, nascatoare a conceptului de stat de drept. Totul este murdar: interioarele, strada, natura. Securitatea apare de peste tot, aresteaza cu brutalitate, este, printr-un personaj feminin, un fel de vampa sado-masochista ce produce placere duruta. Sub aceasta securitate simbolizata de o femeie-vampa, rominii au transformat torturarea ungurilor intr-o placere, erotica poate. Rominii au furat teritoriul ungurilor civilizati, transformindu-l in Galinaruva, un palat locuit acum de gaini. Personajele sunt consonante atmosferei de cosmar. Rominii au fizionomii nederthaliene, articuleaza cu greu cuvinte, mai mult miriie stari, agresive de cele mai multe ori. Ungurii sunt personaje fin spiritualizate, puternic interiorizate, cinta la pian chiar daca au fost izgoniti in grajd, sunt vorbitori de limba franceza. Fetele ungurilor sunt luminoase, rominii au figuri tarate si priviri salbatice. Translatorul intre lumea noastra si a lor este un tigan, figura ce nu face decit sa contureze imaginea de murdarie si balcanism primitiv. Povestirea sustine cel mai bine ideea propagandistica a filmului. Occidentul nu este vinovat pentru abandonarea estului Europei in miinile rusilor, comunistii din Occident au facut asta. Niciun fior de culpabilitate nu trebuie sa simta sensibilul telespectator european, el trebuie menajat afectiv pentru a se conecta la atmosfera si a intelege cine sunt bunii si cine sunt raii. Occidentalul trebuie sa fie tulburat doar de drama unei natiuni civilizate care a fost nedreptatita la Trianon. Finalmente, intregul story bazat pe motivul calatoriei in infern incearca un final aproape fericit. Ungurul salvator a reusit o minirevolutie si chiar bruta inalta ce simbolizeaza Rominia ajunge sa zimbeasca, a inceput sa se umanizeze. Ungurul Varga este un erou civilizator, a descins in Galinaruva prin gesturi prometeice. Unii au facut mare scandal dupa acest film, s-au indignat doua zile, dupa care tema s-a invechit si presa a inceput sa vorbeasca iar despre jocurile politice sau despre mondenitatile vulgare de pe malurile Dimbovitei. Am inceput sa ne reobisnuim cu miasmele tranzitiei noastre originale spre subdezvoltare. Miasme halucinogene, care produc un fel de voluptate a caderii in gol, o betie colectiva a autoflagelarii. Indignarea societatii rominesti la acest film a cunoscut accente diferite. Unii au spus ca nu trebuie sa bagam in seama toate subproductiile si cred ca ar fi fost pozitia cea mai buna daca era dublata de un aprofundat studiu al situatiei si al acestui material de propaganda pentru ca sa putem raspunde eficient unor asemenea "opere". Nu prin comunicate ale Ministerului Afacerilor Externe, cum s-a intimplat din nefericire, ci prin strategii de comunicare credibile si la fel de persuasive. Ori statul romin a finantat multe filme mult mai denigratoare despre Rominia. Amintiti-va doar filmul lui Mircea Danieliuc Patul conjugal, film cu care Rominia s-a prezentat, intr-o numeroasa delegatie, sa cistige la Festivalul de la Berlin. Un fel de Galinaruva de interior, dar facuta de un regizor foarte talentat. Nu este nevoie sa mai lungim foarte mult dezbaterea. Doar sa facem observatia ca politicienii n-au voie sa fie indignati. in aceasta saptamina, presa a mediatizat cazul unui copil dintr-un camin-spital care i-a mincat antebratul vecinului de pat din cauza foamei. Un fapt halucinant pe care nici imaginatia dusmanilor Rominiei nu l-a putut scorni. Avem 150.000 de handicapati si nu suntem in stare sa-i ingrijim, ii tinem ca pe viermii de matase pe etajere. Realitatea este mai tare ca fictiunea si suntem in fiecare zi tot mai convinsi de acest lucru. Ne luptam sa contrazicem fictiuni cind la noi in tara vietile unor oameni au devenit cosmaruri. Politicienii produc discursuri, jurnalistii vorbe, intelectualii produc gargare mai mult s-au mai putin inteligente. Putini incearca sa faca ceva pentru ca mizeria si drama oamenilor din jurul lui sa dispara. Cind fac, sunt repede eliminati de cei care profeseaza minciuna, coruptia si sperjurul. Saptamina care a trecut mi-a oferit si ocazia unei observatii coparticipative in legatura cu situatia in care esti calomniat in presa. Dupa ce n-a inteles nimic dintr-un studiu de piata facut in Transilvania, senatorul-tribun Corneliu Vadim Tudor imi dedica un spatiu in care ma injura ca la usa cortului sau parintesc. Desi crescut in tiganimea din Ferentari, Vadim este senator al Rominiei si este platit din banii mei de contribuabil lefegiu la stat. Sigur ca mi-ar place sa-i dau un pumn macar. Poate asa ar intelege, in limbajul lui de cartier, ca a gresit, dar tot eu, contribuabilul, ii platesc bodyguarzii ca sa nu-mi pot face dreptate. Asa ca am incercat sa-mi observ reactiile la primul articol calomnios, sa-i studiez pe ceilalti, sa inteleg psihologia celui calomniat. Am observat ca jurnalistii sunt cei mai consecventi consumatori ai revistei lui Vadim. Dintr-un teanc de publicatii pe care le au in fata, ei aleg, pentru prima lectura, Rominia Mare. Am vazut ca si politicienii citesc cu lupa revista lui Vadim; in plus, pentru ei mizeriile scrise sunt destul de credibile (sunt girate de autoritatea unui senator al Rominiei). Cind te injura Vadim, unii te invidiaza pentru ca, spun ei, esti deja o personalitate publica, esti important. Este ca o dezvirginare, ti-e rusine putin la inceput, dar dupa asta te poti misca in spatiul social cu dezinvoltura celui care nu mai are ce pierde. Pentru a deveni o personalitate publica, imi spunea un prieten, trebuie mai intii sa treci prin cocina presei, sa-ti murdaresti costumul alb pe care tu, naivul, l-ai pregatit ca pentru o sarbatoare. Mi-am adus aminte de metafizica lui Balalau, un vagabond nebun al Bistritei copilariei mele, care intr-o dimineata de toamna anticipa o victorie la sah. "Daca te bat", ii spunea nebunul unui prieten al meu, "voi scrie pe toate gardurile: Revelion in container". Nu stiu de ce mi-am adus aminte de Balalau tocmai acum. Poate pentru ca, fara sa vreau, am gindit ca aceasta Galinaruva exista, ea este in fiecare dintre noi. Cind te injura Vadim Tudor si vezi cit de multi din oameni ii citesc fituica urit mirositoare, realizezi ca, oricit ar exagera dusmanii acestei tari, ei nu pot zugravi adevarata realitate. E adevarat ca filmul Fratele tradat arata doar fizionomii mutante, dar in orfelinatele noastre copiii au ajuns la canibalism. Un fapt de o gravitate incredibila. Si noi ne inflamam atunci cind dusmanii instrumentati de Budapesta terfelesc imaginea Rominiei. Dusmanii Rominiei suntem noi, galinaruvienii. Salutari din Galinaruva! 10 septembrie 1999 Avatarurile identitatii (Sondajul, ziaristii si... ardelenii) (II) Cind citesti un sondaj, esti obligat la o serie de tumbe logice. Trebuie sa reusesti a depasi gindirea simpla, polara, logica lui da sau nu. Ca in gluma cu optimistul si pesimistul. Jumatatea sticlei poate fi motiv de bucurie pentru optimist si motiv de nefericire pentru pesimist. De cele mai multe ori, in fata unui sondaj ne putem "vedea" subiectivitatea cu ochii. Cind vedem ca o pondere de 20% este considerata insignifianta de un oponent al nostru, iar noua ni se pare gigantic pentru o anumita optiune, asta se cheama ca este o situatie in care operam cu un fond prelabil al rationamentului, fond care ne altereaza rationamentul sau evaluarea. Daca revenim la interpretarea studiului de piata realizat de Metro Media Transilvania in aceasta vara, vom vedea ca succesul lui imens se datoreaza mai mult unor interpretari interesate sau impulsuri subiective, tinind de confirmarea unor tendinte pe care le intuim, de completare a unui puzzle mintal, decit de semnificatiile informatiei brute. Sigur ca nu exista o singura interpretare cind este vorba de fapte de opinie. Opinia poate fi discutata, explicata, blamata, indexata, dar nu poate fi negata. Ea exista si atunci cind nu ne convine, degeaba o negam, degeaba ii contestam pe sondatori sau chiar pe subiectii care au emis respectiva judecata. De regula, nu ne putem explica in ce mod s-a ajuns la o anumita opinie si atunci reflexul este acela de a spune ca sondajul nu este bun. Exista si o alta tentatie, la fel de periculoasa. Mai ales jurnalistii au tendinta de absolutizare a datelor unui sondaj de opinie. De regula, jurnalistii nu vad nuantele intr-un sondaj de opinie, dau acestor date o consistenta pe care nu o merita. Ei construiesc scenarii de evolutie sociala sau politica pornind de la un simplu eveniment de opinie. Se anticipeaza o intreaga schimbare istorica pornind de la o intrebare la care subiectii au fost provocati sa raspunda sau de la o atitudine care nu este centrala. Daca la sondajul Metro Media invocat anterior, 75% din ardelenii cititori de ziare cred ca cei mai multi oameni corupti se afla in sectorul de stat, asta nu inseamna ca este si adevarat acest lucru, asta nu inseamna nici ca Statul ar trebui desfiintat sau ca rominii vor o privatizare accelerata. Daca majoritatea subiectilor dintr-un esantion are o anumita viziune despre realitate, nu inseamna ca ea reflecta adevarata stare de lucruri. in vremea Caritas-ului, majoritatea populatiei care participa la acest circuit (peste 4 milioane de oameni!) era convinsa ca daca n-ar fi fost presa ori politicienii, jocul cu pricina ar fi continuat la infinit pina cind toata lumea s-ar fi imbogatit. in fata posibilului cistig, orice urma de ratiune era ocultata, orice aspect congruent cistigului devenea superprobabil. Daca 53% din ardelenii cititori de ziare considera ca "maghiarii din Rominia nu sunt loiali statului romin" sau 91% ca "maghiarii au suficiente drepturi", nu trebuie sa credem ca Transilvania este un butoi de pulbere sau ca rominii si maghiarii nu mai pot sa comunice in Ardeal si este iminenta o confruntare. Perceptia oamenilor poate fi eronata, poate fi rezultatul unor situatii care isi pun amprenta asupra obiectivitatii lor. Daca 61% din orasenii ardeleni cititori de ziare cred ca ar vota un primar maghiar daca este un bun gospodar, nu trebuie sa ne impacientam ca a disparut patriotismul. Unii dintre ei poate au mintit (vrind sa para europeni), altii s-au mintit pe sine ca nu sunt intoleranti, unii chiar cred ca ar vota, dar niciodata nu vor considera ca un maghiar este destul de bun gospodar. Dar, in primul rind, asta n-ar fi o problema care ar trebui sa ne preocupe. Daca unii cer o mai mare autonomie culturala sau administrativa, este pentru ca vor sa-si gestioneze mai bine in folosul comunitatii sumele care pleaca la Bucuresti si care nu se mai intorc si nu este vorba de vreo conspiratie secesionista. Opinia publica este plina de contradictii (de cele mai multe ori aparente) si degeaba se bucura jurnalistii cind gasesc "greseli" pe care le considera sociologice. Daca 26% din ardeleni sunt de parere ca Gheorghe Funar apara interesele ardelenilor si 70% ca este un bun patriot, in timp ce doar 2% l-ar vota ca presedinte, ne aflam in fata unei contradictii aparente. Oricine poate trage concluzia ca nu este de ajuns sa te lupti pentru drepturile rominilor din Ardeal ca sa ajungi presedinte, trebuie sa ai si alte calitati; poate oamenii cer si rezultate, poate oamenii cred ca doar un politician cu sprijin international poate conduce tara s.a.m.d. Sunt si contradictii reale, dar contradictia face parte din gindirea cotidiana. Aduceti-va aminte de cite ori ne surprindem pe noi insine prin faptul ca sustinem lucruri care sunt impotriva a ceea ce credem noi de obicei. Se pot sustine lucruri care nu sunt justificabile rational, sau nu sunt verificabile. Sa luam citeva propozitii identitare: - 83% dintre ardelenii cititori cred ca ardelenii sunt cei mai muncitori dintre romini; - 31 % ca ardelenii sunt mai destepti decit alti romini; - 61 % ca rominii ardeleni sunt defavorizati de guvernanti; - 59% sunt de parere ca moldovenii si oltenii ar trebui sa ramina in zonele lor de bastina; - 76% ca ardelenii sunt cei mai buni gospodari dintre romini; - 43% ca ungurii sunt mai gospodari decit rominii; - 75% din subiecti cred ca nu trebuie mutata capitala Rominiei. Evident ca orice identitate este autocentrica. Imaginea de sine se cristalizeaza prin comparatie cu un altul-oglinda, care concentreaza ceea ce nu vrem noi sa fim. Tabloul infatisat de sondaj nu e unul idilic, cum exista in manualele noastre de citire sau de istorie. Oamenii concreti sunt prizonierii unor stereotipuri, a unor imagini sintetice care-i ajuta sa rationalizeze existenta. O parte dintre cele afirmate de ardeleni isi au radacinile in ceea ce au auzit despre alte zone ale tarii, sau din ceea ce au cunoscut ei in armata sau in delegatii. Se vede ca ardelenii au o identitate puternica si anumite particularitati culturale care-i diferentiaza de fratii lor. Poate ca individualismul este mai accentuat in Ardeal, nivelul de trai mai ridicat si imaginea de sine a ardelenilor puternic valorizata pozitiv. Daca si moldovenii sau oltenii s-ar crede la fel de destepti, harnici sau gospodari, n-ar fi nimic rau in asta. Imaginea pe care o proiectam asupra noastra are toate sansele ca, in timp, sa devina reala. Imaginea defavorabila pe care rominii din unele zone o au despre ei insisi este una din frinele modernizarii Rominiei. Decit sa le spunem copiilor nostri ca suntem hoti si mincinosi, mai bine sa le cultivam imaginea unei anumite exceptionalitati. Unii dintre ei vor crede in ea si poate vor reusi s-o atinga. Daca ardelenii au o atit de buna imagine de sine, acest lucru nu impieteaza asupra relatiilor cu ceilalti romini sau cu strainii. Daca vom avea ocazia sa studiem identitatea moldovenilor sau a oltenilor, cu siguranta ca vom descoperi elemente de exceptionalitate si elemente de valorizare exagerata care, prin comparatie, s-ar putea sa-i jeneze pe rominii din celelalte provincii. Moldovenii sunt si se crede ca sunt ospitalieri si deosebit de afectivi sau pasionati. Ei au dat cei mai importanti poeti si muzicieni romini si au tot dreptul sa-si construiasca componenta pozitiva a identitatii. Oltenii se cred mai rapizi la minte decit ardelenii cei muncitori. Chiar cind se confrunta identitatile regionale, nu trebuie sa privim asta ca un atentat la identitatea nationala. Este vorba de o confruntare simbolica de identificare, nu este o confruntare conflictuala. Bancurile cu ardeleni, olteni si moldoveni sunt cele mai interesante dovezi pentru o identitate romineasca vie si trainica. Sa ne reamintim de minunatele confruntari din armata sau din caminele studentesti cu armele acestor mostre de intelepciune care sunt bancurile. Nimeni nu se supara pentru bancurile bune in care se ridea de originea sa geografica, din contra, solidaritatea si prietenia se intareau. Atunci de ce sa nu li se accepte si ardelenilor exceptionalitatea lor inchipuita sau reala? De ce sa ne bucure doar nefericirile altora, fie ca sunt prieteni sau dusmani? Ca ardelean, n-ai dreptul sa-ti afirmi identitatea pentru ca primesti suturi din toate partile. Maghiarii n-ar vrea sa stai atit de bine cu psihicul pentru ca trebuie sa te simti in gazda, sa stai cu bagajele facute. Daca spui ca esti romin, esti privit ca vatrist sau extremist, esti respins ca nationalist periculos. Cind bucurestenilor sau oltenilor le spui ca esti ardelean, te cred honved, tradator, vinzator de Ardeal. Nu este imposibil sa te afli pe listele negre ale lui Vadim Tudor si Liszli Tikis. Numai rominii din Ardeal se pot lauda cu o asa performanta. Nici sondajele nu trebuie privite cu minie atunci cind imaginea furnizata de ele nu este conforma cu imaginea noastra despre lume. Niciodata nu vor schimba lumea, chiar daca pot fi folosite si pentru manipulare. Zilnic vorbeste presa in locul majoritatii tacute. Prin sondaje ne apropiem mai mult de opinia majoritara decit prin constructia ei jurnalistica, constructie influentata de interese de toate felurile. 17 septembrie 1999 Vedere din tara simulantilor Satul traditional rominesc era un sat al oamenilor de sticla. Imaginea fiecaruia era o combinatie intre ceea ce este el si ceea ce au fost trei sau patru generatii de stramosi. Stigmatul era deosebit de puternic, el nu se putea sterge decit prin sacrificiul a una sau doua generatii. in satul meu, cei despre care se spunea ca sunt "neam slab" confirmau intotdeauna aceasta eticheta. Nu le placea munca, au fost primii care s-au inscris in partidul comunist, erau mincinosi. Mentalitatea taranului nasaudean nu punea mare pret pe avere in aprecierea unei familii. Erau oameni saraci pe care ii respecta toata lumea si oameni cu stare (imbogatiti prin comert) care trebuiau sa-si cumpere un amarit de "buna ziua". Indiferent de starea materiala, era destul de greu sa treci dintr-o categorie in alta. Oamenii de sticla din satul meu natal nu aveau nevoie de simulare decit intr-o singura situatie: atunci cind se duceau la tirgul de vite din Nasaud. Acolo se declansa un subtil teatru, un ritual al minciunii generalizate, un spectacol al aparentei absolute. Copilul care eram se uita prostit la acel spectacol fara sa inteleaga nimic. Oamenii pe care-i cunostea de la prima deschidere a pleoapelor erau altii, aveau alte gesturi, nu mai zimbeau si nici nu spuneau glumele cu care eram obisnuiti. Glasul lor devenea foarte grav, atentia lor era incordata ca si cum ar fi fost in pericol de a fi loviti pe la spate. Copilul simtea tensiunea care se aduna in relatia dintre oameni, se retragea undeva intr-un colt al talciocului cu miros greu de balegar si astepta sa vina amiaza pentru a se termina negocierea. Spre amiaza, totul revenea la normalul de neclintit al satului care nu poate pleca nicaieri in lume. Oamenii se destindeau, se beau aldamasurile, se vorbea despre tinerete si nuntile care aveau loc in diverse sate din zona, se trimiteau mesaje si invitatii unor rude aflate in satele fara telefon. Pe fetele tuturor se vedea o satisfactie care le lumina privirea si zimbetele. Cu totii erau probabil convinsi ca au facut un tirg bun, ca nu s-au lasat pacaliti, ca munca lor nu s-a risipit in vint. Nu am inteles niciodata de unde venea imensa bucurie care stapinea tot tirgul dupa incheierea ostilitatilor. Sa fie din cauza bucuriei victoriei sau pentru ca se bucurau ca au scapat de o corvoada, de un joc de teatru pe care-l fac fara nicio tragere de inima. Era sigurul loc in care eu am descoperit ca viata satului continea inautenticul, relatia simulata, minciuna ritualizata. in rest, oamenii n-aveau cum sa se ascunda de ceilalti chiar daca ar fi incercat, nu-si puteau fabrica identitati dorite. Nici macar politetea nu era o relatie de fatada, o formalizare fara o radacina in interiorul subiectilor. Oamenii se salutau de pe un deal pe altul atunci cind intilneau un prieten sau un om pe care-l considerau a fi om vrednic si rareori ii salutau pe cei nevrednici. Orasul mare a descoperit simularea, prin nevoia oamenilor de a se prezenta printr-o identitate care nu are legatura cu esenta reala a personalitatii. Multi oameni care fugeau de propria lor viata isi pot fabrica o alta identitate ascunsi intr-un oras mare, unde n-au nicio radacina si nimeni nu-i cunoaste. isi fabrica carti de vizita cu denumiri pompoase in limbi de circulatie internationala pentru ca la oras relatiile interumane se construiesc prin actul de interactiune, la vedere. Socialul se construieste si prin simulare, dar in tara noastra totul primeste dimensiuni gigantice. Traim o viata sociala a inautenticului, o competitie nationala a simularii. Totul este o simulare, parca traim cu totii o alta viata, roluri care nu sunt ale noastre. Cine simuleaza in tara noastra? Majoritatea oamenilor se fac ca muncesc, iar statul se face ca-i plateste. in Rominia, munca, in general, este o pauza intre activitatile placute ale vietii. Managerii se prefac ca aplica un management modern in urma unor cursuri tinute de specialisti straini, dar concursurile de angajari sau licitatiile sunt doar simulari de competitie. Se fac licitatii trucate, din care se iau comisioane grase si se fac angajari de rude, prieteni sau platitori de spagi. Politistii se prefac ca apara ordinea publica, iar judecatorii cei cu morga impart o dreptate care pare, datorita simularii, un fel de justitie divina. Dar cel mai mare procent de simulare il regasim in viata politica. Toata viata politica este o competitie a simularii muncii pentru propasirea natiunii. Politicienii simuleaza comportamentul democratic, se ingrijoreaza in fata camerelor de luat vederi de mizeria si dezastrul din tara, dar nu fac nimic pentru a se schimba ceva. Tin discursuri despre patrie si dusmanii natiunii, iar apoi se trintesc pe saltelele hotelurilor privatizate de prietenii lor cu unguroaice sau tiganci. Nimic nu este autentic in cazul politicienilor, nici zimbetul electoral, nici promisiunile, nici spontaneitatea stringerii miinilor intinse de electori. Ajunge sa-i cunosti in intimitate si iti dai seama de imensitatea minciunii lor, de prefacatoria fara de rusine si de marea pacaleala pe care o presupune jocul democratic adaptat balcanic. Am cunoscut parlamentari care vorbesc despre electorat ca despre o turma de animale idioate, turma care trebuie mintita, altfel nu poate fi condusa spre plaiurile democratiei. Am cunoscut politicieni care n-au niciun fel de complexe in a lua casele amaritilor sau in a alunga chiriasii batrini din casele in care au locuit de o viata, patroni care se hranesc din disperarea amaritilor fara mijloace materiale. Am vazut cum, de pe urma somerilor, fundatiile nerusinate ale clientelei politice cistiga milioane de dolari prefacind-se ca lucreaza la reinsertie profesionala. Zilnic vedem cum disperarea unor oameni produce bani pentru avocati care se prefac ca-i ajuta. Vine negociatorul FMI in Rominia si Guvernul simuleaza o austeritate de fier. Ne speriem ca nu vom avea ce sa punem in farfurie. Nu se mai dau salarii, nimeni nu mai cheltuie, nimeni nu mai aduce pierderi. Ne miram doar ca sindicatele nu fac nicio galagie. Au invatat deja lectia: dupa ce grecul a plecat si s-a dat verde pentru o noua suma, totul revine la normal. Nimic nu se schimba, nu se respecta niciuna dintre intelegeri. Noi simulam ca ne modernizam, dar si organismele internationale simuleaza ca ne primesc in rindurile lor. Presa simuleaza pluralitatea opiniilor, dar totul este un joc controlat politic sau economic. Ceea ce pare lupta impotriva coruptiei este de fapt lupta economica sau santaj politic. Cind un om de afaceri nu a platit taxele de protectie la politie sau presa, incepe caruselul anchetelor si denigrarea in presa. Multi jurnalisti tineri, copii proveniti din familii de oameni normali, isi schimba rapid profesia cind vad ce se intimpla. Altii se adapteaza si se prostitueaza pentru ca trebuie sa manince o piine. De unde atita cameleonism, te intrebi, pina unde poate merge aceasta competitie nationala a simularii? Sa fie o dovada a slabiciunii unei tari mici, calcata mereu de marile imperii, obligata sa se ascunda, sa se prefaca, sa se transforme in trestii care se indoaie, dar nu se rup? Indiferent care este cauza, efectul este dezintegrator pentru viata sociala si, mai ales, pentru resursele identitare cu care ar trebui sa abordam profundele schimbari istorice din ultimii ani. E imposibil sa construiesti o tara adevarata cu un popor care se preface tot timpul. Simularea este un proces normal al vietii sociale atita timp cit nu-si depaseste granitele firesti si nu inlocuieste viata reala. Nu se poate inlocui viata cotidiana cu un teatru permanent. Viata reala este facuta din singe si sudoare, din iubire si ura, dar mai ales din oameni reali, oameni intregi carora nu le e rusine cu propria lor fiinta. imi va ramine pentru vecie in minte figura unui om care s-a intors din Siberia dupa 46 de ani de deportare. Era un moldovean care, la 19 ani, fusese luat de trupele unui convoi rusesc cu prizonieri, ce marsaluia dupa razboi inspre Rusia. inca de la inceput, m-a frapat un rictus pe care l-am descoperit pe fata sa. Am crezut ca este urma nefericirii, rana indepartarii de casa. Abia dupa ce l-am auzit vorbind, am inteles ca era un zimbet. Un zimbet curtenitor, timp, foarte vizibil. intrebat cum a reusit sa scape cu viata, el a raspuns: "zimbeam tot timpul si spuneam, in ruseste, aceeasi fraza: VIATA E BUNA". Atita tristete era in zimbetul acelui om, atita glaciatiune siberiana, incit, multa vreme dupa aceea, nimic nu mi s-a mai parut firesc. Nici verdele crud al copacilor, nici poezia cu care ma incalzesc uneori, nici chiar rindurile scrise de mine. Dupa intilnirea cu tristetea acelui zimbet salvator inghetat pe obrazul brazdat de lacrimi, totul iti pare a fi o simulare la nivel cosmic. intr-o tara a simularilor absolute ramine autentica doar tristetea. 24 septembrie 1999 Trista veselie a cimitirului din Sapinta Participarea la un simpozion international despre globalizare ma convinge (desi stiam) ca intre lumea cea reala si lumea ideilor exista o catastrofala falie, ruptura. Credem ca ideile sunt un fel de copii ale realitatii, ca ele apar in lume ca un abur al realitatii. Simpozionul respectiv m-a convins ca nu exista mari sperante sa se intilneasca foarte des cele doua lumi. Ascultind citiva membri ai Clubului de la Roma, m-am inspaimintat de directia in care se pot indeparta ideile de realitate. Distinsii intelectuali parca traiau intr-o alta lume decit cea in care traim noi. Faceau planuri fantastice, proiecte de globalizare, vorbeau despre o miscare viitoare a unei lumi care nu exista decit in capul savantilor respectivi. Matematicienii vorbeau despre societate cu usurinta si fara a invoca niciuna dintre miile de lucrari de sociologie care apar anual in lume. Un fizician descoperea evolutii fantasmagorice ale populatiei mondiale (care s-ar comporta sistemic!), iar un inginer vorbea despre cultura si educatie ca si cum ar fi vorbit despre organe de masini. Scenariile parca veneau de pe alta planeta, nu puteau nicicum sa se lipeasca de lumea noastra, sa vorbeasca despre ea. Te frapa insa mai mult seninatatea celor care debitau prostii pe care nu sunt deloc convins ca aveau cum sa le creada chiar ei insisi. intre paradisul ideilor si infernul realitatii nici macar nu exista purgatoriu. in anii trecuti au murit in Rwanda 10 milioane de oameni si comunitatea internationala s-a impacientat doar atunci cind nu mai era loc pentru a ingropa cadavrele si era pericol sa se globalizeze tot felul de epidemii. Populatia din Timorul de Est a fost incitata la separare, apoi a fost lasata sa se descurce singura in fata unor militari salbatici. Economia de piata prin descentralizare si privatizare rapida, sadita in Europa Centrala si de Est pe baza unor generoase principii ideatice, a dus la o situatie paradoxala: in 1990, aceasta zona avea 14 milioane de oameni care traiau cu o suma de sub 1 dolar pe zi, iar in 1999, sunt 140 de milioane de oameni cu un asemenea venit. Citeodata poti avea chiar senzatia ca cele doua lumi, lumea ideilor si lumea real-obiectiva, evolueaza in directii diferite. De ce se indeparteaza ideile atit de mult de realitate? De ce pot ele s-o ia in alta directie decit realitatea, sa pluteasca departe de lumea noastra? Mi-au revenit toate acestea in minte dupa ce am facut o calatorie prin tunelul transparent al unei idei despre realitatea romineasca. in aceasta saptamina am calatorit din nou in Oas si Maramures. Prietenii care ne-au asigurat minunata calatorie prin aramiul toamnei maramuresene voiau sa le arate tinerilor mei colaboratori minunea unor sate sau orase care au devenit legenda: Certeze, Negresti-Oas, Sapinta. Voiam sa le aratam tinerilor sociologi si jurnalisti care formeaza echipa mea de cercetare o alta fata a realitatii noastre: bogatia, frumosul comunitar, realizarea idealurilor de bunastare pe care, in mod firesc, le are orice om. Eram cu totii oameni care cred ca trebuie sa aratam modele care se pot generaliza pentru ca tinerii pe care-i formam au nevoie si de imagini tonice, caci se confrunta zilnic cu mizeria si uritul. Exista atitea legende despre bunastarea osenilor incit totul a devenit un fel de mit identificator pentru satmareni sau maramureseni. Cautam mereu, fara sa ne dam seama, compensatii la nefericirea evidenta care ne macina pe majoritatea dintre noi. Nevoia vestilor bune este generala, chiar daca unii dintre noi s-au acrit atit de mult incit poate ii incinta faptul ca li se verifica zilnic prognoza pesimista despre lumea noastra. Despre Certeze se vorbeste ca despre un fel de Las Vegas. Satul sutelor de vile, al Jeep-urilor din curti si al caselor cu lift a trecut pe la geamul autocarelor noastre fara sa vad nimic din ce asteptam. Desi jumatate din sat lucreaza ilegal sau semi-legal in Franta, Spania sau Germania si am vazut o serie de case frumoase, n-am descoperit aici niciunul dintre semnele bunastarii. Am incercat sa vad fetele oamenilor, acolo se vede lumina calda a linistii fara de griji pe care o aduce traiul imbelsugat. Foarte putini oameni am vazut, desi era amiaza unei zile de sarbatoare. Unii erau la biserica, dar majoritatea erau plecati in pribegii internationale. Acolo dorm prin guri de metrou, prin cladiri dezafectate de la marginea oraselor. Se hranesc cu mincare ieftina din pachete, vind ziare sociale sau fac tot felul de munci pe care niciun localnic nu le-ar accepta. Unii dintre ei nu se mai intorc din aventura lor europeana. Maninca conserve si alte mincaruri ieftine pina isi distrug sanatatea. Totul pentru a economisi cit mai multi bani, pentru a-i trimite acasa si a participa la o intrecere absurda: cine are casa mai mare si mai frumoasa (pe dinafara). Trecind prin Certeze, mi-am adus aminte un cintec care s-a nascut aici, in aceasta zona: Nu-i lumina nicari/ Or murit tati oamenii. Casele mari si albe insirate pe marginea drumului pareau niste imense colivii, niste uriase cuburi albe dintr-o pustie expozitie de arta moderna. O localitate atit de mare fara copii la porti, fara oameni pe strazi parea o localitate moarta. Nimic nu parea viu in localitatea cea mai rivnita de foarte multi ardeleni. La Sapinta, ne-am oprit la cimitir. Este atit de stereotip traseul turistului incit mereu merge spre lucruri care nu mai sunt interesante, ochiul turistilor parca goleste lucrurile de sens. intotdeauna mi-am dorit sa-mi pot explica de ce a aparut aceasta oaza de paginitate in mijlocul unei provincii atit de evlavioase cum este Maramuresul. De unde atita ireverenta fata de moartea care ii sperie si pe cei mai trufasi dintre paminteni, ma intrebam, de ce si-au inveselit oamenii de aici cimitirul? Plimbindu-ma printre cruci si fotografiind ca un veritabil turist, am simtit ca toate acele cruci colorate si incrustate cu versuri emana o tristete fara margini, am simtit ca acel cimitir nu este deloc vesel cum se tot spune de vreo doua, trei decenii. Mi-au revenit in minte figurile batrinilor contorsionati de munca, fetele aspre ale tinerilor, femeile care la treizeci de ani par a avea cu zece ani mai mult. Mi-au revenit aceste imagini in minte cind am vazut ca, pe majoritatea crucilor, oamenii sunt definiti prin munca pe care au facut-o. Unii sunt desenati pe tractor, altii forind in mina, altii la coasa sau pe batoza. Ai putea spune ca nici dupa moarte nu scapa de chinul muncii grele pe care l-au indurat toata viata. Culorile deschise nu pot sa ne pacaleasca asupra sensului pentru care Stan Patras a pictat, fara sa teoretizeze, aceste cruci. Nu cred ca mintea lui simpla de taran a vrut sa transmita o atitudine de fronda in fata mortii, nu cred ca s-a gindit vreo clipa ca prin versurile, desenele si culorile sale inveseleste acest cimitir. Taranul a constituit instinctiv o urma fireasca a celui plecat dincolo. Daca am poetiza, am putea spune ca cimitirul de la Sapinta este un fel de monument inchinat muncii. Dar ar fi fals, am pierde esenta. Este un memento al muncii fara de sfirsit, al muncii chinuitoare de sclav la care este supus, dintotdeauna, taranul romin. Poate un monument al muncii in zadar. Nu al muncii eliberatoare, al muncii care lasa loc si de altceva. Al unei munci nesfirsite care da foarte putine roade. Maramuresenii din aceste zone sunt cei mai muncitori oameni de pe pamint. Ei fac muncile inumane pe care ar trebui sa le faca masinile, daca am trai intr-o lume normala: vopsesc stilpi de inalta tensiune, sapa kilometri de santuri, spala burtile toxice ale vapoarelor. Toate muncile refuzate de altii sunt luate de comandourile de oseni sau maramureseni. Si cu toate acestea, viata lor nu este mai buna, traiesc o continua supravietuire. Tristetea cimitirului din Sapinta nu vine din faptul ca se eternizeaza munca, pentru ca munca este o componenta esentiala a vietii individului. Tristetea vine din chinul de a supravietui printr-o munca ce nu se termina niciodata. O munca ce ar aduce, oriunde in lume, cel putin o batrinete fericita. Mai putin in cazul acestor oameni. Ideea ca avem un cimitir vesel in Rominia este frumoasa si are iz turistic. Putem spune despre noi ca sfidam moartea, ca dacii din legenda, sau ca ne bucuram de ea ca de o mare eliberare. Ramine insa o idee frumoasa, idee care merge pe linga realitate. Cimitirul veseleste imaginea unei mari tristeti. Atit de multe idei frumoase se produc in fiecare zi si totusi ele nu pot face lumea mai buna. 1 octombrie 1999 Armata si continua noastra adaptare la realitate Dupa 1989, dezbaterea publica a ajuns in Rominia la niveluri de paroxism si absurditate maxima. Doua teme au facut cele mai mari pasiuni si au dat cele mai putine rezultate: tema dosarelor de securitate si cea a adevarului despre Revolutie (cine a tras in noi?). S-a discutat ani de zile despre cadavrul comunismului sau despre feluritele lui infatisari ascunse. Despre securitate nu s-a terminat discutia nici acum, cind opozitia neocomunista a venit la putere cu promisiunea ca va spune adevarul, remarcindu-se apoi prin ostracizarea promotorului legii de publicare a dosarelor, Ticu Dumitrescu. Iliescu era mereu intrebat unde este adevarul, unde sunt mortii nostri si nu putea raspunde. Probabil ca nu stia nici el foarte multe. Eu nu cred ca exista un adevar care sa aiba coerenta scenariilor din filmele politiste. Cu minti sclipitoare si trupe speciale, razboi psihologic si intilniri secrete. O asemenea revolutie ar fi fost pasnica, s-ar fi desfasurat dupa scenariu si n-ar fi trebuit sa inghesuie oameni in strada. O asemenea revolutie n-ar fi avut nimic eroic, n-ar fi avut decit putine personaje. Paradoxul este ca nu vom putea sti cine ne-a tradat in vremurile comuniste, nu din cauza fostilor comunisti, ci din cauza partidelor care se legitimau ca partide ale victimelor comunismului. Dupa atita bombardament mediatic, parca mi-as dori si eu acum sa stiu adevarul despre informatori. Desi nici acum nu ma intereseaza foarte tare, desi un informator mi-a deviat destinul pe o alta ruta, intirziindu-mi studiile, trimitindu-ma intr-un stagiu militar de trupete, lung de un an si jumatate. Acolo, spune intelepciunea populara, baietii devin barbati (tin minte ca ma gindeam cu placere la asta la vreun an, doi dupa liberare), acolo a ramas ceva din sufletul nostru de adolescenti, inlauntrul gardurilor de sirma ghimpata. Acolo, un sergent major din Vrancea sau Vaslui (pe numele lui, Ionel Harabor) mi-a arestat de citeva ori volumul de versuri pe care-l tineam ascuns sub perna si tot acolo (la Lipova), mi-a fost atit de dor de casa incit, de tristete adunata in aer, s-a pornit intr-o seara sa ninga din senin cu niste fulgi ca frunzele de mesteacan. De-acolo mi-am dorit atit de mult sa plec cum niciodata nu mi-am dorit ceva. Lipova este ultimul oras din lume pe care as dori sa-l revad, cu toate ca acolo s-a produs, probabil, adaptarea mea la realitate. O realitate dura, o realitate imbecila, pe care armata o sintetizeaza foarte bine. Acolo am descoperit ca uneori trebuie sa faci lucruri care nu au sens, lucruri care nu se legitimeaza prin nicio logica sau realitate aparenta. Am cintat cintece patriotice cu masca pe figura (fericiti ca puteam stilci cintecul "desteapta-ti-o romine"), am mincat supa de taitei tirindu-ne pe burta prin cazarma unitatii, am sapat gropi pentru a le astupa dupa ce le-am terminat. Am rabdat foame si frig, am vazut ca umanismul este o gogorita de la orele de filosofie sau istorie, ca individul nu are nicio valoare atunci cind este integrat intr-un sistem, indiferent care este acela. Am descoperit oameni care aveau librofobie, urau cartile cu o energie demna de o cauza mai buna. Am vazut ce poate face arbitrariul si cum se comporta individul inferior atunci cind este investit cu cea mai mica putere asupra destinului celorlalti. M-a infiorat badarania umana si am cunoscut culmile supunerii la autoritate. Nimic din ce am citit apoi in manualele de psihologie sociala sau experimentala nu mai reprezenta pentru mine nici o noutate, nici o mirare. La Lipova am descoperit ca libertatea se cumpara ca permisiile, cu Kent, tuici sau bani. Am vazut mai bine ca nu suntem egali in fata destinului, a vietii si chiar a mortii. Am dobindit in clipele grele chiar si dispretul fata de viata, dezgustul fata de obsesia de a trai oricum. Am invatat acolo ca moartea ar putea fi o eliberare ca un somn pe pernele moi cusute de mina aspra a mamei. Am simtit ce inseamna sa te pierzi in multimea anonima, fara mijloace de a influenta o situatie. Am trait acolo alaturi de nebuni, saltimbanci, smecheri, ticalosi fara pereche, bisnitari, informatori abjecti care faceau deletiuni din viciu, hoti, copii ai nomenclaturii, flacai care nu si-au parasit satul pina cind au plecat in armata. Am invatat mai putin sa trag cu arme sofisticate cit sa ma feresc de capcanele pe care le intindea sistemul prin ochiurile mici ale plasei, m-am ferit sa-mi pierd umanitatea, singura lumina care clipea in dormitoarele umede si intunecoase. Am incercat seara de seara sa fac exercitii de rezistenta si teste de vigilenta umana recitind poezii colegilor de camera. Cind observam ca am uitat un vers, ma infioram de frica abrutizarii. Am cunoscut insa si responsabilitatea fata de propria personalitate si solidaritatea cu celalalt. Nicio caldura nu este mai patrunzatoare decit mina pe care ti-o intinde un prieten atunci cind ai cazut sleit de puteri prin baltile poligonului de antrenament. Am vazut ca nu se poate imagina mai frumoasa vibratie decit vocile ingemanate ale camarazilor cintind cintecele vulgare ale soldatiei sau refrenele simple ale Beatles-ilor. Niciodata un whisky scotian veritabil nu va mai avea gustul de libertate al rachiului botezat "muresanca", baut pe furis. Cind m-am intors acasa, mi-a fost frica de faptul ca n-o sa mai fiu in stare de o viata civila, de raporturi normale cu semenii intr-o lume fara sergenti majori si capitani. intors acasa, am suportat citeva zile plinsul mamei care a simtit ca baiatul ei nu mai este copilul cu parul balai pe care-l condusese pina la poarta la 18 ani. Armata este, indiferent de cum ne-o reprezentam, o institutie responsabila cu un important rit de trecere, o Institutie de socializare, un purgatoriu al adaptarii la realitate. Pentru o societate cu valori masculine, unde doar cei ologi n-au facut armata, unde la orice chef barbatii povestesc despre armata spre disperarea femeilor, pare destul de ciudata insistenta pe tema adevarului despre Revolutie, despre cine a tras. Este ciudata insistenta pentru ca majoritatea oamenilor stiu marea parte a adevarului: in multe orase, armata a tras atit in populatia civila, cit si in proprii soldati, din greseala, din frica, din dezinformare sau din... inghesuiala. A fost probabil o situatie pe care armata n-avea cum s-o gestioneze mai bine. Nici noi, civilii, nu eram pregatiti deloc sa facem fata neasteptatei rasturnari a unei situatii politice care parea eterna. Nebunia acelor zile nu are prea multi vinovati. De ce cautam un adevar care s-ar putea sa nu ne convina? Poate pentru ca unii vor sa scape de obsesia ca armata a tras. Poate ca vor sa se gaseasca teroristi securisti, rusi, arabi sau unguri pentru a scapa armata de vina sau, macar, pentru a dilua vinovatia. Cu siguranta, exista multe influente, multe enigme, multe lucruri pe care nu le vom afla niciodata. Sunt lucruri pe care, personal, nici macar nu vreau sa le aflu, nu au relevanta pentru mine, asadar nu ma intereseaza. Discutia despre vinovatia armatei nu prea mai are sens si nici nu va putea vreodata sa produca ceva. Ea este, alaturi de biserica, singura institutie care produce sentimentul de securitate psihologica si comunitara. Cind 82% din romini nu mai au incredere in politicieni, cind doar 12% dintre noi mai spun DA la intrebarea "se poate avea incredere in ceilalti oameni" si doar 15% cred ca cei mai multi oameni sunt corecti, atunci cele mai mari agresiuni sunt legate de punerea in discutie a institutiilor securizante sau a discursului identitar. Armata este mai mult decit o institutie ca oricare alta, supusa tirgurilor sau algoritmului imbecil al politicienilor. Ea are cea mai mare inertie, se schimba cel mai greu, dar nu trebuie fortata sa fie ceea ce nu este. Cum sa democratizezi ceea ce este ierarhie prin excelenta? Ea este o institutie care, in timp de pace, are o mai mare importanta decit in razboi, cind toata natiunea trebuie sa participe la conflict. De ce striga 5.000 de ciucani innebuniti "Moarte rominilor!" doar la meciurile de hochei cu Steaua si nu se impacienteaza la meciurile cu Sportul Studentesc sau cu Galatiul? E pentru ca Steaua reprezinta armata romina, locul simbolic al sigurantei noastre si cel al fricii celor care se gindesc la un posibil conflict armat cu rominii. Armata nu este doar un imaginar suport psihologic, nici doar o institutie a ritului de trecere in care se produce adevarata masculinizare a barbatilor unei tari. Este si o institutie a unei continue adaptari la realitate a societatii noastre care merge in deriva. Este un stilp de care se poate lovi clasa politica atunci cind este atit de macinata de coruptie incit si-a pierdut total credibilitatea ori cind tara risca sa fie rastignita intre tot felul de gasti mafiote. Trebuie sa aiba autoritatea tatalui care nu te-a batut niciodata, dar are o mina grea ce te infioara doar prin faptul ca stii ca ar putea s-o faca intr-o zi. O mina grea care te sperie chiar si atunci cind te mingiie. Generalii destepti pe care-i avem trebuie sa vegheze ca armata sa nu se supuna tirguielilor politice, sa fie singura institutie a continuitatii intr-o tara a alternativelor la sentimentul rominesc al fiintei. Este ultimul loc in care mai are voie sa se cuibareasca, in era globalismelor, sufletul si speranta celor care se incapatineaza sa-si doreasca sa aiba un loc al lor, loc care sa-i incalzeasca pina si atunci cind ii rostesc numele: ACASA. 22 octombrie 1999 Imaginea reformei si reforma imaginii Piesa neterminata pe o tema data12 Despre imagine se vorbeste fara complexe si in afara unei minime competente. Toti politicienii dau vina pe lipsurile de imagine ca si cum imaginea s-ar forma aleator sau printr-un proces in care obiectul imaginii n-are nicio vina si nicio contributie. Din cind in cind, presa este facuta raspunzatoare pentru esecuri politice in care imaginea a fost de vina. Sau, citeodata, politicienii se autocritica pentru modestia care i-a oprit sa se laude plenar cu realizarile lor stralucitoare. De cele mai multe ori, imaginea reala a unui eveniment politic este greu de distins de reflectarea evenimentului. Acest lucru se intimpla, in primul rind, pentru ca evenimentele din viata politica sunt concepute pentru a produce imagine in presa. La noi, imaginea reformei se afla intr-o situatie paradoxala. Exista si nu exista in acelasi timp. Pentru formarea ei, puterea instalata dupa 1996 a recurs la un procedeu foarte frecvent, folosit in practica luptei dintre putere si opozitie: comparatia in timp. in cadrul acestui procedeu, trecutul este folosit pentru a se exprima prezentul, alegindu-se aspecte ale dinamicii dezvoltarii. Retorica mostenirii grele este un procedeu care nu a ocolit nici un mediu politic. Unde a gresit puterea politica actuala? A gresit pentru ca n-a citit instructiunile de folosire pina la capat, procedeul nu se foloseste in perioade de stagnare economica sau de deteriorare a economiei, pentru ca nicio comparatie nu e credibila, bagatelizind si mostenirea catastrofala, golind-o de potentialul afectiv. Ar fi trebuit sa foloseasca o alta tehnica, cea numita a apelului solemn, responsabilizarea tuturor si invitatia (chiar si formala) pentru gindire de proiecte impreuna si efort solidar. Nici procedeul comparatiei in spatiu nu poate fi folosit pentru ca ne-au disparut chiar si Albania sau Bulgaria ca repere fata de care se mai putea simula o dinamica. De Ungaria, Cehia sau Polonia nici nu se poate vorbi. Asa incit reforma a fost fetisizata fara sa se caute a se explica ce inseamna, ce presupune, ce va aduce. Cind s-a spus ca toti politicienii puterii de pina in 1996 nu au vrut sa faca reforma, oamenii probabil ca n-au mai inteles nimic. Au inceput sa se indoiasca de faptul ca stiu ce este reforma, au transformat-o intr-un simbolic obiect al dorintei. Astazi, aproape trei patrimi din romini declara ca nu stiu ce e reforma, desi cu trei ani in urma aproape jumatate declarau ca au inteles. Ce poate sa ia in calcul cel care se chinuie sa studieze imaginea, reforma si imaginea reformei? in primul rind, va constata ca reforma poate avea mai multe aspecte. O parte dintre ele apartin ideologiei politice despre schimbare in tara noastra, altele sunt legate de actiunile efective, altele de actorii care fac acest lucru si, in fine, altele sunt aspecte ale sectoarelor in care se produce schimbarea respectiva. in al doilea rind, va constata ca toata lumea accepta ca este indiscutabila necesitatea reformei intr-o tara care a trecut prin imobilismul centralismului comunist. Numai chiorii n-ar vedea ca trebuie sa ne modernizam economia, s-o facem eficienta, competitiva, sa ridicam prin aceasta productivitatea si nivelul general de trai. Adica, banal si scurt, reforma ar trebui sa aduca fericirea si bunastarea. Mult timp coalitia aflata in opozitie si apoi la putere a argumentat polemic faptul ca FSN (si apoi PDSR) nu vrea reforma. A fost o mare greseala, pentru ca lumea a crezut acest lucru pina la urma si s-a creat un fetisism al reformei. Reforma devenea ceva ce omul simplu accepta ca nu intelege. Se gindea ca este ceva special daca fostii comunisti nu vor sa imparta poporului, cu tot populismul si stingismul care-i caracteriza. Exagerind acest lucru, au dematerializat reforma, au transformat-o intr-un ireal obiect al dorintei. in loc sa spuna ca neocomunistii nu sunt de acord cu reforma, ar fi trebuit sa spuna ca partenerii lor politici (chiar daca erau in alta barca) nu au o metoda buna de reformare, ca ar trebui sa se foloseasca alte metode, alte mijloace. Fiindca s-a referit la valori si la dimensiuni atitudinale, si nu la competenta in reforma, puterea de azi a pregatit revenirea rapida in sondaje a oamenilor fostei puteri pentru ca nimeni nu le-a devalorizat competenta. Deci imaginea reformei s-a stricat inca din momentul dezbaterilor asupra ei, lucrurile deviind pe o cale laturalnica. in al treilea rind, niciodata nu s-a prezentat reforma prin imaginea mijloacelor si scopuri precise. Lipsa de program n-a realizat dimensiunea participativa, chiar artificial creata. Oamenii s-ar bucura sa se simta actori voluntari ai sacrificiului, nu victime neintrebate. Dar nu aceasta este principala cauza a proastei imagini a reformei. Actiunile reformiste. Nu sunt singura sursa a imaginii pe care reforma o are in tara noastra. Ele se refera la privatizarea intreprinderilor, la retrocedarea proprietatii, trecerea la economia de piata, reformarea administratiei etc. Sa vedem cum sunt apreciate masurile efective. 88% din romini cred ca, de trecerea la economia de piata, au beneficiat doar cei cu functii de conducere, 49% strainii, 54% ca au beneficiat fostii activisti de partid, 68% oamenii necinstiti. Despre politica economica a Guvernului, 54% cred ca va da rezultate proaste in urmatorul an, 90% evalueaza negativ actiunile Guvernului in domeniul nivelului de trai; alte procente negative avem: 78% - privatizare, 81% - locuinte, 82% - combaterea coruptiei, 87% - agricultura, 85% - industrie, 89% - locuri de munca, 73% - alegerea de specialisti capabili in posturi publice. Cind reforma inseamna si retrocedarea proprietatii, atunci 78% din romini cred ca Statul trebuie sa-si protejeze chiriasii, iar 51% cred ca oamenii sunt saraci pentru ca societatea nu-i ajuta suficient. Actorii reformei. "Pe cei care conduc tara nu-i intereseaza ce mi se intimpla mie" - peste 80% din populatia Rominiei crede acest lucru. Pentru un guvern de specialisti se pronunta 82% din romini, 82% cred ca privatizarea este facuta necinstit, 72% n-au incredere in primul ministru, 78% si-au pierdut increderea in Presedinte, presedintele tarii conduce in topul celei mai mici increderi, 59% considera ca oamenii cei mai corupti se afla la nivel central, in organismele de conducere. intrebati despre calitatile Presedintelui, oamenii, in proportie de 90%, cer, in mod nefiresc pentru o lume normala, ca Presedintele sa fie cinstit (si doar 74% sa fie romin!). in plus, 20% din romini au fost jefuiti sau furati de ceva in ultimii zece ani, 8,3% au fost atacati fizic, 7,7% n-au avut locuinta o perioada, 28,9% au fost obligati sa dea mita pentru a obtine ceva la care aveau dreptul, 12,4% dintre familii au pe cineva disponibilizat in ultimii trei ani, doar 1% declara ca au tot ce le trebuie pentru un trai decent, doar 32% din populatie au autoturism etc. etc. Ce sa mai spunem: 41% dintre romini recunosc ca au injurat cel putin odata un politician, 4,7% se autoevalueaza ca bogati. Majoritatea oamenilor care au facut avere in Rominia au facut-o prin incalcarea legii (48%), relatii (24%), noroc (9%) si doar 11% prin munca si merit personal. STOP! Unde vedem reforma in aceasta imagine publica a ceea ce face Guvernul sau clasa politica aflata la guvernare? Sau, in ultima instanta, politicienii care populeaza scena politica in ultimii zece ani, clasa despre care chiar Presedintele spune ca nu se poate conta pe ea? O reprezentare care pare imaginea construita de un popor cinic cu sine insusi, cioranian de sceptic sau inimaginabil de sarac si dezolat. Cind peste 60% din romini spun ca traiau mai bine inainte de 1989, nu are rost sa invocam faptul ca ne bucuram de libertate, pentru ca reforma nu se refera la asta, ci mai ales la economie si la nivelul de trai. De ce folosim atita sofistica beata pentru a incerca sa ascundem o evidenta atit de trista? Reforma nu exista nici macar in reprezentarea opiniei publice. Exista doar imaginea lipsei de reforma, o urma a lipsei de proiect politic pentru care se face vinovata intreaga noastra clasa politica. Reforma imaginii? Este imoral sa ne gindim la asa ceva cind tara se prabuseste. Este ca si cum ne-am uita in oglinda sa ne vedem mutra pieptanata si pudrata, iar in fundal sa tragem, din cind in cind, cu ochiul la sinucigasii care cad de la etajul 10. in aceste conditii, chiar si eu, profesionist in comunicare, fara scrupule, cum ma credeam, nu pot gindi nimic. Citeodata, oricit am crede ca tehnica este amorala, ii suntem datori realitatii cu spunerea adevarului. Tinerii politicieni pentru care am vorbit erau pesimisti, dar nu disperati pentru ce se intimpla. Sper sa nu-i aspire golul cascat in oglinda in care am privit impreuna, timp de doua ore, imaginea reformei. M-am simtit foarte bine alaturi de ei, tineri inteligenti si serios ingrijorati. Doar pe drumul de intoarcere mi-am dat seama ca nu stiu ce este reforma. 29 octombrie 1999 Despre iubiri si patrii alternative Cind cineva imi spune ca isi iubeste tara, patria sau poporul, nu am alte argumente decit sa-l cred. O spune poate pentru ca este foarte singur sau poate pentru ca vrea sa cunoasca prin intermediul comunicarii oameni ca el. Citeodata, lupta, suferinta, ba chiar si bucuria, sunt suportate mai usor sau mai plenar prin coparticipare si intercomunicare. Cel care o spune mai des nu este cu necesitate un mincinos. Desi mi se parea anormal, pina mai ieri, nu-l detest nici pe cel care trage unele foloase simbolice din iubirea de patrie. Ma gindesc ca nu este normal sa nu fie cunoscut si respectat de concetatenii sai, sa nu fie iubit si dat ca model generatiilor de tineri. Nu-i condamn nici pe cei care isi ascund iubirea de patrie pentru ca traiesc intr-un mediu care valorizeaza alte identitati. Rominii din satele maghiare ale Harghitei si Covasnei se simt mereu amenintati si nu pot sa-ti manifeste cum ar vrea credinta intr-o apartenenta si in valorile ei. Rominii se inchid in case si de 1 decembrie se consoleaza ca nu este intelept sa iasa pe strazi sau sa arboreze un tricolor la streasina sau la poarta. Ce fac ei se numeste nationalism - extremist in viziunea vecinilor lor intoleranti. Extremismul minoritarilor, majoritari in acest loc, are o eticheta blinda: afirmarea identitatii sau exprimare culturala. Studentii mei au intervievat sute de subiecti care declara ca trebuie sa se ascunda in case pentru a sarbatori. Nimeni nu le asculta strigatul disperat, nimeni nu-i apara, simt ca trebuie sa-si priveasca tara de departe, o patrie care se indeparteaza tot mai mult de ei, cu toate ca se afla plasati in mijlocul tarii de pamint. Tinerii, mai ales, se afla sub presiunea fantastica a ideologiilor mai noi, ideologii pornite sa extermine toate formele de nationalism si formele de culturi alternative la cultura de consum, cultura din care cistiga doar cei care sunt puternici. Sunt presati de masa ideologiilor globalizarii si de culpabilizarea prin propaganda impotriva nationalismului. Presiunea asupra tinerilor nu cunoaste doar forma ideilor, televiziunii sau manualelor alternative. Ea poate atinge forme aberante, culmi ale absurdului. in aceasta saptamina, greva indreptatita a studentilor a fost etichetata de interimarul rector al Universitatii "Babes-Bolyai", Sziligyi Pali, ca fiind o manifestare... nationalista. Un student romin care cere o bursa decenta, locuri in camin si toalete curate a inceput sa devina periculos de vizionar pentru ca isi cere drepturile firesti. Gestul absurd al rectorului mi-a adus aminte de un fost coleg maghiar care, chiar si cind se ciocnea la fotbal cu un adversar, credea ca este din cauza ca e ungur, iar adversarul romin. A plecat pina la urma in Canada, loc in care se plinge ca este discriminat ca este european, la un loc de munca condus de un chinez. Unii tineri s-au consolat, cind ajung in Occident spun deja, cu inima usoara, ca sunt polonezi sau cehi. Si-au construit ideologii de supravietuire, au renuntat la patrie ca la o iubita din copilarie. Nu avem dreptul sa-i cerem cuiva sa dea mai mult decit poate, sa sacrifice mai mult decit poate sacrifica. Cel putin in vremuri de pace. Am invatat pe masura ce m-am maturizat ca fiecare este obligat sa-si duca crucea si nu-l ajuta nici pauzele temporare, nici momentele cind incercam noi sa-i ducem povara in locul lui. A trebui sa-ti clamezi iubirea de patrie este, totusi, pina la urma, o mare tristete. O mare disperare este si iubirea ascunsa, muta a patriei. Eu am trait cei mai multi ani ai copilariei intr-un sat nasaudean electrificat destul de tirziu. Primele mele ferestre spre lume au fost cartile tatalui meu si un aparat de radio. N-am avut posibilitatea sa calatoresc foarte mult. Un drum pina la mare, intr-o tabara de pionieri si citeva calatorii scurte. Am ajuns sa cunosc Rominia de departe, prin carti sau pe undele hertziene. Desi era desenata in manualele de citire ca o fata frumoasa, nu cred ca m-am intrebat vreodata cum arata ea. Nici nu cred ca era necesar s-o antropomorfizez, pentru ca mintea mea de copil era impregnata de mirosul ierbii crude, de fosnetul frunzelor prin padurile brumate de toamna, de verdele copacilor innebuniti de primavara. Simteam ca patria trebuie sa aiba cele mai crude culori, cele mai proaspete mirosuri de glie si cele mai calde raze de soare strecurate printre crengi de mar. Pe masura ce am calatorit si am vazut tara, am cunoscut si mirsavia, coruptia sau balcanismul, dar asta nu mi-a schimbat cu nimic imaginea patriei cu miros de iarba proaspata. Am vazut tari mult mai civilizate, peisaje mai frumoase sau oameni mai corecti. Mi-am dorit doar ca si tara mea sa arate asa, ca modernitatea sa nu ne ocoleasca. Cel mai mult insa m-a intristat cunoasterea cintaretilor iubirii de tara. Atitudinea celor care o cinta in imnuri, ode, doine sau discursuri politice. Mintea mea de adolescent sau tinar nu era obisnuita cu simularea in anumite lucruri pe care le consideram fundamentale: nu i-am inteles niciodata pe cei care simuleaza iubirea, iubirea ca fior universal sau chiar si iubirea de femeie sau de barbat. Sigur, in adolescenta, poate ca este o tehnica esentiala de acuplare, dictata de instinctul sexual, dar intotdeauna mi s-a parut ca sexul poate fi ritualizat altfel, nu este nevoie de minciuna. Cind am cunoscut citiva cintareti de muzica populara, mi-am dat seama ca simularea sentimentului este un mecanism de relatie sociala pe care unii il permanentizeaza in relatia lor cu ceilalti, pina si in relatia cu entitatea simbolica care este patria. Erau cintareti care umezesc ochii oamenilor pentru ca repertoriul lor se sustine pe o serie de simboluri nationale pentru care sunt divinizati de o mare parte din romini. I-am vazut dezbracindu-si costumele nationale cu gesturile unei profesioniste de trotuar si cintind cintece vulgare sau pornografice. I-am vazut apoi cerind sume exorbitante pentru a cinta unor handicapati de Craciun sau intr-o localitate unde rominii sunt minoritari. Acum se injura unii pe altii pentru inautenticitatea sentimentului sau banii luati la nuntile sau onomasticile stabilor. I-am cunoscut apoi pe potrivitorii de cuvinte, poetii. Ei se cearta si acum pentru pricini de ciolane insfacate pe vremea in care cintarea nationala era retribuita cum se cuvine. Astazi si-au risipit copiii la studii prin strainatate si au ajuns sa se plinga in soapta, pe la colturi, de pericolele geostrategice care ameninta Rominia. I-am observat apoi pe politicienii nostri din partide nationaliste eliminindu-se unii pe altii. L-am vazut pe Vadim certindu-se cu Paunescu si pe Gavra balacarindu-l pe Funar. M-am luminat cind am ajuns la exemplul politicienilor. Exista o concurenta pentru iubirea de patrie. Ca in povestea cunoscuta, "sarea in bucate". Un fel de concurs national cu tema cine-si iubeste patria mai tare. Cei pomeniti mai inainte se concureaza cu toata lumea, mai ales cu cei care nu-si clameaza iubirea de patrie. Ce sa facem atunci cu cei care nu spun, nu-si striga sau nu-si cinta iubirea de patrie? Sa-i obligam s-o faca in modul lor stingaci si neconvingator? Poate unii dintre ei au o capacitate mai mica de iubire. Sau poate ca nici nu este obligatoriu sa-ti iubesti patria, mult mai important este s-o respecti. Unii sunt mai rationali, mai pragmatici, facind pentru patrie mai mult decit sute de discursuri sau cintece. Cind un primar asfalteaza o strada, este mai patriot decit atunci cind tine un discurs in Parlamentul Rominiei. Fata cea mica din poveste nu-si iubeste tara pentru ca e cea mai frumoasa, ea se indoieste ca tara ei este cea mai cea. Ea o iubeste pentru ca este imperfecta, saraca sau ingrata cu proprii ei fii. O iubeste pentru ca este singura ei patrie. Cei care gindesc ca ea au dreptul la o iubire muta sau la o veneratie, de cele mai multe ori, trista. Saptamina asta, Brucan a vazut-o pe Luminita de la capatul tunelului - in concretizarea planului de realizare a unei comisii internationale pentru reforma economica si sociala in Rominia, Si pentru el imaginile copilariei au ramas sfinte. Amintirea comisiilor sovietelor rosii care au monitorizat Rominia face ravagii in mintea lui. Nu ma indoiesc de faptul ca Brucan vrea binele Rominiei. Cred ca la virsta lui nu mai renteaza ura sau tradarea pentru ca nu mai este timp sa fie platit pentru ele. Doar ca imaginile din copilarie despre patrie i-au ramas lipite de creier sau de retina. Eu ma incapatinez sa ma ratacesc intr-o patrie de iarba, lumina si paduri de mesteacan. De multe ori, m-am gindit ca este indecent sa vorbesc despre ea. Nici acum nu m-am obisnuit s-o pot recunoaste decit cu ochii inchisi. Poate de aceea cred ca este bine sa-i creditam pe cei care profeseaza alte tipuri de iubire a patriei. ingrijorarea strainilor pentru Rominia poate avea fundamente pragmatice; in cazul fericit, ne-ar putea ajuta sa ne gestionam ceea ce risipim sau furam astazi. Poate fi si un moment din lupta internationala de largire a pietei de consumatori, ocazie pentru infringerea definitiva a tarii. Daca se va ajunge la aceasta, la comisii internationale care sa vegheze la dezvoltarea Rominiei, ceva se va rupe in relatia noastra cu Rominia. Ceva se va schimba, chiar daca nu ne vom da seama imediat. Sigur, altii vor proiecta pentru noi o Rominie alternativa. Ne vor trebui oare si manuale alternative de iubire a Rominiei? 5 noiembrie 1999 Nationalismul secolului al XXI-lea Va mai exista nationalism in secolul al XXI-lea sau totul va disparea sub tavalugul globalizarii? Ce fel de nationalism poti sustine in viitor fara sa te bombardeze NATO sau UE? Cred ca acestea au fost intrebarile pe care si le-au pus tinerii unui partid atunci cind m-au invitat pentru o conferinta cu aceasta tema, fixata dinainte. Am urmarit o perioada de timp dezbaterea legata de nationalism sau, cum i s-a spus, polemica Paler-Andreescu. Am tinut cu Paler pentru ca Andreescu este un ins care ataca mereu tot ceea ce este national. M-a deranjat destul de mult, in primul rind, sofistica legata de nationalism si, mai ales, conceptele de nationalism bun si nationalism rau. De atitea ori am auzit oameni justificindu-se ca nationalismul lor este unul pozitiv. Ma deprima faptul ca am fost atit de mult stresati de folosirea cuvintului nationalism sau national incit suntem nevoiti sa ne scuzam mereu ca noi folosim cuvintul in sensul bun, un fel de a ne cere scuze ca facem parte dintr-o natiune. Apoi, ce este nationalismul rau? Este ceva care n-are referent real, caci ura fata de straini are un alt nume, destul de vechi: xenofobie. Daca respingerea strainilor are un nume, atunci ce mai corespunde nationalismului rau? Este doar un concept-instrument de continua culpabilizare a tuturor celor care ar putea folosi argumentul national in vreo ocazie. De ce trebuie adaugat unei atitudini atributul de bun sau rau daca nu are legatura cu aceasta? N-am auzit de iubire buna sau rea, de prietenie pozitiva sau negativa, de mirare alba sau neagra. Nationalismul mai este subsumat falsei dispute individual/ colectiv, individ/ societate. Se spune ca modernitatea a adus in dezbatere drepturile individului, iar nationalismul este cel care pune inainte societatea. Culmea explicatiei de acest tip am citit-o recent: drepturile homosexualilor nu pot fi intelese de noi pentru ca suntem partinitori cu majoritatea si nu putem intelege individul. Ne aflam si aici in fata unui sofism de doua parale. Orice societate, orice grup reactioneaza impotriva devierilor de la norma. Orice societate realizeaza un echilibru intre individual si colectiv, nu pot disparea complet normele comune in beneficiul unei libertati individuale absolute. Nu trebuie sa ai diploma de sociolog ca sa intelegi asta. Nationalismul este acuzat de anti-occiden-talism. Chiar daca aceia care sunt atacati n-au dat niciodata dovada de asa ceva, noii moralisti sunt de parere ca, pina la urma, nationalismul ar fi o atitudine retrograda care ne izoleaza de minunatele cuceriri ale civilizatiei occidentale. Demonstrind o gindire mecanicista, ei cred ca nu poti apartine atit unei natiuni, cit si unui spatiu mentalitar regional. Asa cum esti parte a unei localitati, clase sociale, asociatii, la fel poti cumula mai multe straturi identitare privind natiunea si regiunea. Ce se va intimpla in viitor? Natiunea nu este o moda, un fenomen politic aleator, este unul modern care n-are cum sa dispara pentru ca este doar la inceputul carierei sale istorice. Natiunea a fost un concept motor al procesului de decolonizare, dar decolonizatii au intrat acum intr-un proces de re-colonizare prin programele Bancii Mondiale si ale Fondului Monetar International. Natiunea va fi un principiu care va putea aduna din nou energia unor colectivitati sau va participa la formularea unor scopuri colective. Evident, daca lumea merge spre civilizatie si nu spre dezastrul pe care l-ar putea produce marele dezechilibru care se adinceste in lume. Daca ONU si UNESCO nu vor mai fi organisme dominate, pe care nu le mai asculta nimeni si care s-ar putea desfiinta in orice clipa fara sa se produca nici o nenorocire, poate doar nefericirea personala a functionarilor care le populeaza. in primul rind, natiunea reprezinta o importanta dimensiune identitara. Daca facem un experiment psihologic si cerem oricui sa ne spuna cine este el in citeva atribute, dupa ce va mentiona sexul (sunt barbat, sunt femeie) va mentiona, cu siguranta, sunt romin, ungur pachistanez sau american. Omul traieste in cel putin doua universuri, unul individual si altul colectiv: doar prin cele doua, identitatea sa este intreaga. Sinele sau este dublat de un ego social, cele mai noi date ale stiintelor sociale demonstreaza aceasta. Ultima dintre stiintele sociale aparute in Anglia si SUA este psihologia comunitatii. Psihologia comunitatii este un domeniu aplicativ care studiaza folosirea suportului social in tratarea sau prevenirea unor maladii psihice. S-a observat ca nici cele mai moderne spitale si aparaturi nu pot inlocui sprijinul celorlalti, solidaritatea si cooperarea umana. Oamenii sunt niste animale sociale si lipsa coeziunii sociale duce la foarte multe dereglari in plan individual. in al doilea rind, globalizarea care, cred unii, va spulbera natiunea si nationalismul este, de fapt, un fenomen socio-economic de americanizare. Este un fenomen de transfer cultural care nu va reusi sa modifice fundamentele culturii contemporane. Cultura si civilizatia americana au inceput sa se difuzeze masiv sub forma unui adevarat imperialism care pare de neoprit. Multi sociologi americani contemporani sesizeaza limitele acestei expansiuni, blocarea acestei culturi prin imposibilitatea de a mai asimila propriile-i valori crestine. Marele merit al culturii americane a fost acela de a fi creat dreptul individualului in fata institutionalului, dar, prin export, prin uniformizarea individului in fata presiunii institutiilor industriei de consum, se neaga tocmai principiul originar. Americanismul este o moda care a prins repede pe fondul saraciei, diferentierii sociale sau nemultumirilor diverse din societatile traditionale, devenite moderne peste noapte. McDonald's a produs o unificare a alimentatiei pe principiul pragmatismului, dar n-a inlocuit nicaieri bucataria traditionala si nici n-a scos, ca in SUA, alimentatia din familie, din casa, ca loc sacral al identitatii. Americanii au construit campusul universitar, un oras in afara orasului, izolind, cum scrie Todorov, cetatea de elementul ei ginditor. Acest model n-a prins nicaieri; peste tot universitatea este in mijlocul cetatii. Parcurile de distractii americane sunt pline de cei care incearca un surogat de pericol, gustul adrenalinei, dar in Europa sau in Asia acestea n-au cum sa prinda: aici oamenii simt pericole reale. Sau ireale, induse de memoria sociala, memoria supravietuirii si a lungii noastre istorii. Iluzia sfirsitului istoriei poate sa existe doar in America, intr-un continent fara memorie de lunga durata. Americanismul va deveni, si e bine asa, un mod de viata alternativ, care va pierde teren chiar si in America. Multe moduri de viata au fost mode sau au avut cistig de cauza la un moment dat, dar niciunul n-a reusit o uniformizarea mondiala. Nu trebuie sa judecam doar dupa mimetismul tarilor mici din Europa, tari care se afla sub o mare presiune, interna si externa, pentru tot felul de integrari. Aceste tari sunt amenintate si cauta protectie. Poate, peste citeva decenii, Asia va deveni un rezervor de modele alternative, tendinta care este deosebit de vizibila tocmai in patria mcdonaldismului. Modul american de viata este modern, pragmatic, dar este asociat cu anumite caracteristici ale mentalitatii colective. Aceste caracteristici identitare nu se pot forma doar prin contactul cu filmele hollywoodiene. in plus, nevoia individului de schimbare, de cautare a unor alternative la modul cotidian de viata are o limita, limita schimbarii datelor esentiale ale identitatii sale. Exista un punct critic pe care nu-l putem depasi prin vointa, este punctul dincolo de care fiinta se transforma in altceva. in fine, campania impotriva nationalismului incearca sa semene o neincredere generalizata si o dezindividualizare subtila. A semana neincredere in structurile colective este o arma cu doua taisuri, arma care poate actiona destul de pervers. Se zice ca, in perioada comunismului, o baba aflase ca tot ce se spune la radio este minciuna si propaganda comunista si nu trebuie crezut. Astfel ca ea asculta buletinul meteo si atunci cind se spunea ca va ploua nu-si lua umbrela si invers. A murit, dupa o ploaie, de pneumonie. A semana o neincredere generalizata in valorile comune este deosebit de periculos atunci cind nu ai o certitudine ca se poate pune in loc ceva comparabil ca functionalitate. Daca se produce o asemenea dezagregare, exacerbare a individualului, lipsa de respect pentru comunitate, cine va mai ajunge sa formuleze scopuri colective? Cel care a fost invatat sa nu-si respecte natiunea sau orasul va putea fi convins sa iubeasca o entitate abstracta cum e Europa? Sub aparenta unui individualism care neaga comunitatea se propaga, in fond, o subtila dezindividualizare. Se intentioneaza crearea unor indivizi asemanatori care sa poata fi conectati in diverse configuratii, dupa modelul jocului de LEGO. Prin renuntarea la Eu se cere un conformism fara sens, fara mesaj, fara simboluri. Un fel de conformism absolut. in fata unor asemenea tendinte, apare o imanenta rezistenta nationala, la nivelul identitatii colective, in cazul Rominiei. O serie de mecanisme ale opiniei publice, pe care unii declara ca nu le inteleg, isi gasesc explicatia profunda in aceasta miscare mentalitara impotriva disolutiei. Faptul ca peste 95% din romini respecta absolut biserica si armata este un reflex de respingere a agresiunii simbolice. Viziunea etaista in unele probleme este tot un reflex de aparare colectiva. Chiar respingerea sectarismului partidelor si a politicianismului si tendinta mai noua de a cere guverne de specialisti are in fondul ei aceasta lupta surda de rezistenta impotriva unei agresiuni identitare. Dupa istorii de mii de ani, nu cred ca societatile, natiunile vor putea fi atit de usor lobotomizate, convinse sa-si piarda o parte a identitatii. Noi traim in cel putin doua universuri identitare, iar cel social este foarte important. Acesta, cel putin pentru Europa, se confunda cu cel national. Natiunea este spatiul natural al solidaritatii colective si al controlului social. Probabil ca atunci cind va disparea agresivitatea impotriva ideii nationale, va disparea si agresivitatea nationalismelor. Secolul al XXI-lea ar putea fi unul al nationalismelor pasnice. 12 noiembrie 1999 Prostul si saltimbancii din circul democratiei Cu degete albe daca bat in fereastra Voi credeti ca ninge si nu m-ascultati M. Dinescu Ce-ati zice, dragi apostoli ai democratiei, daca as scrie ca totul e o porcarie in sistemele democratice? Ca democratia nu functioneaza pe plaiurile noastre mioritico-balcanice, ca am intrat in rahat pina mai sus de git si doar politicienii care se urca pe umerii nostri mai pot respira ceva aer proaspat. Cu cit se intind ei mai sus, noi intram mai adinc, simtim miasmele unei buzi a Europei indepartate. Ca simti citeodata ca nu mai poti trai intr-o promiscuitate pe care lumea o suporta foarte bine, fara sa cricneasca, ba poate cu o oarecare placere pervers-masochista. Daca ai avut ghinionul sa crezi in institutiile regimului democratic, nu se poate sa nu fi simtit duhoarea hoitului egalitatii care trebuia construita de acestea. Nu ai fost niciodata umilit sau nedreptatit de vreo institutie democratica? inseamna ca ai stat toti anii acestia in strainatate si nici macar n-ai avut nevoie de vreun serviciu al ambasadei romine din tara respectiva. N-am reusit constructia unei puteri institutionale, dar ne-a iesit o clasa politica obsedata sa devina putere patrimoniala. Cind conducatorii politici acumuleaza case si terenuri si isi trimit copiii in strainatate este un semn rau intr-o tara trista. inseamna ca ei nu fac o politica pe termen lung, fac o politica fara credinta in viitor. Coruptia a devenit norma sociala si definitia ei ca utilizare a puterii politice in afara cimpului ei legitim, pentru a procura avantaje, nu poate decit sa ne faca sa pufnim in ris. Ce coruptie mai e si aia care se ascunde, care nu e violenta, ostentativa, care nu te face sa te simti mic intr-o lume ca o hala cu geamuri sparte si curent din toate directiile? Medicul care il intoarce pe bolnav de pe masa de operatie pentru ca, numarind banii, a observat ca-i lipseau bolnavului 200 de mii din suma ceruta mai este oare culpabil intr-o lume care nu mai are nimic sfint? Universitarul care se inconjoara la catedra de copii, gineri, nepoti sau fini si vinde examene grecilor sau arabilor mai poate fi condamnat atita timp cit nici macar nu conteaza inteligenta pentru devenirea tarii? Bataia politica oarba pentru acumulare de bunuri si proprietati inlocuieste orice urma de strategie politica, orice program pentru gestionarea minima a treburilor tarii. Stupefiati, strainii se uita la noi si nu inteleg nimic, nu pot pricepe aceasta voluptate a distrugerii si desfriului demolator. Drepturile omului sunt o gogorita de doua parale si este chiar indecent sa mai vorbim despre ele. Parlamentarii se lupta pentru drepturile animalelor, un distins deputat-femeie face eforturi sa avem o lege a curvelor profesioniste, homosexualii vor sa le impartasim experienta, ungurii vor sa le facem ungarii separate oriunde s-ar putea atinge de noi. Imbecili fara jena ne dispretuiesc de pe ecranele televizoarelor, ne falsifica istoria, ne demoleaza cultura, ne culpabilizeaza pentru ca suntem majoritari si pentru ca nu suntem dotati cu identitati nomade, usor de impachetat si trecut prin vamele de pe aeroporturile lumii. Da, ma simt vinovat ca nu pot fi nepasator la faptul ca mor mii de civili in Kosovo sau Cecenia. Nu pot sa ma leg la ochiul care plinge si nu cred ca este mai moral cind un american ucide decit atunci cind o face un rus. Avem 150.000 de handicapati intr-un infern al lumii si noi ne visam lideri regionali sau presedinti ai OSCE. Despre ce oamenii este vorba cind se face apel la drepturi generice, ce drepturi si libertati a adus democratia? Jumatate din muncitori si-au pierdut locurile de munca, noi fiind inventatorii reformei prin disponibilizare, a platilor facute pentru nemunca, a mituirii muncitorului pentru a se transforma intr-o leguma fara identitate si utilitate sociala. Nimeni nu apara omul de abuzurile de toate felurile contra libertatii lui si egalitatii cu ceilalti. Presa este ciinele de paza pentru stapinii momentului si doar santajul mai poate scoate cioburi de adevar la lumina. Cioburi care vor disparea repede, odata cu contractul de publicitate baban care se face imediat dupa semnal. Democratia face in Rominia mai multe victime decit 25 de ani de comunism si, atunci, degeaba ridica politicienii gratios pleoapele, invocindu-l pe Dumnezeu, retoric, cind Ceausescu apare, in ultimul sondaj pe teme politice realizat in luna octombrie, ca fiind omul politic care a facut cel mai mult bine Rominiei. Omul simplu n-are niciun argument sa creada altfel, lumea pe care omul simplu o intelegea, in care invatase retete de supravietuire, s-a scufundat si, in locul ei, a ramas doar molozul si mirosul pestilential al descompunerii. Din cind in cind, singuratic, rominul se gindeste la trecut si doar atunci simte ca intelege ceva, ca se poate bucura sa-i fie frica de faptul ca miine i se va taia o factura pentru asta. Acum se simte zilnic agresat, i se face o frica teribila de viitor si atunci devine un mic animal orientat spre trecut. Tresare ori de cite ori se anunta masuri guvernamentale, umbla buimac prin oras minunindu-se de preturi si se intoarce acasa darimat si rusinat ca nu poate face nimic, desi este inca in putere si nu credea ca va deveni atit de repede un nimic care nu conteaza deloc, de care nimeni nu are nevoie. Se cufunda in tacere, se inchide tot mai des in camera lui si nu mai raspunde la telefon, se izoleaza de ceilalti pentru ca un nimeni nu se poate relationa decit cu nimicul. Si isi permite ca, atunci cind il viziteaza operatorul de interviu, sa nu fie european, sa nu fie supercivilizat si globalist, sa nu se mai ascunda dupa o iluzie care i-a murit deja, spune ca voteaza cu... dictatorul Ceausescu sau cu Iliescu. Adica este un nostalgic. Dar aveti mila, fini intelectuali, lui nu i-a ramas decit trecutul, n-are decit nostalgia! El n-o sa-si vada niciodata copiii absolvind facultatea si nici nu spera sa-si mai poata cumpara un costum nou sau o masina. Din cind in cind, isi cheltuie banii pe taloane de bingo si doar asa mai simte o emotie cind se fac extragerile la televizor. Dupa ce a trecut emisiunea, vede iar albul murdar al zugravelii cojite si negrul unei saptamini in care incepe un nou cosmar pentru el. Si se lumineaza: este prostul democratiei, dupa cum din copilarie isi aminteste de un prost al satului care alerga dupa ciurda de vite. in plus, minunati-va de ceea ce ii spune operatorului de interviu: este mindru ca e romin (88% din cetateni se declara mindri, 8% deloc mindri - procentul maghiarilor din esantion a fost de 7%, iar 4% nu raspund). Un animal ciudat omul acesta, om despre care ministrul de Interne spunea ca e pacat ca locuieste intr-o tara atit de frumoasa. Ce vor spune cei platiti sa intretina euforia democratica daca, dupa toate acestea, prostul democratiei care e omul fara putere nu declara totusi ca s-a saturat de Rominia si ca vrea sa plece oriunde? Vor spune ca e timpit si nationalist, ca este nevoie de o schimbare de mentalitate, de mai multa deschidere. Probabil, se va concluziona ca de vina este istoria care i-a tulburat mintea cu mituri eroice. Trebuie sa i se spuna odata ca totul e inventie, e reprezentare si iluzie. Pina la urma va intelege si prostul democratiei ca nu exista nimic eroic, ca trebuie sa se fereasca din nou de un alt opium pentru popor, ca trebuie venerata zeita goala a publicitatii si zeul de carton al masinilor second-hand. Va intelege pina la urma si asta, dar cind sa fie mingiiat pe cap, ca recompensa pentru repetentul care a legat primele cuvinte intr-o fraza, va fi deja prea tirziu. Va fi lovit peste ceafa pentru ca si-a pierdut pe undeva inocenta si prospetimea, seamana cu ceilalti, nu mai e interesat, nu mai are niciun farmec, deci nu mai merita atentie. Dar cine sa te mai asculte, cui sa spui, pina si greata a devenit un privilegiu prezidential? Parca totul se ridica impotriva posibilului tau discurs anarhic. Azi-noapte a nins pentru prima data si esti predispus la indulgenta, macar in locul poeziei pe care o scriai altadata in aceasta zi. in plus, miine dimineata te vei intilni din nou cu o sala de tineri studenti la sociologie care se uita la tine cu speranta, asculta fiecare cuvint pe care-l spui, scriu pina si exemplele pe care le povestesti ca sa dai viata teoriei, rid atunci cind le spui o gluma sau se ingrijoreaza natural atunci cind esti sincer, cind le spui ca suntem pe buza prapastiei. Ei privesc totul cu prospetime, de parca ar vedea totul pentru prima data. Cu ei esti fericit cum n-ai fi crezut ca se mai poate, cu ei simti narcoza inconstientei de a trai fara adrenalina spaimei de viitor. Ei nu realizeaza ca am ajuns la capatul istoriei si ca se vede, intunecat, tunelul de la capatul luminitei. Ei nici nu stiu ca scrii acest articol, ei cred ca esti un om serios care sta inconjurat de tratate de sociologie pura. Poate nu simt nici tristetea melancolico-nostalgica a prostului democratiei. Ei isi doresc sa devina, asa cum este si profesorul lor, vorbitori la talk-show-uri televizate. Adica saltimbanc in circul democratiei. 19 noiembrie 1999 Nostalgia comunismului si gestiunea sociala a trecutului Mersul impleticit al capitalismului rominesc se simte tot mai incurcat de un minor fapt de opinie: nostalgia comunismului. Ca si cum totul este realizat conform retetelor, economia de piata functioneaza perfect, proiectele sociale au dat roade, familia Europei ne recunoaste, doar ca masina capitalismului rominesc este plina de praful mentalitatii retrograde a nostalgicilor. Ca si cum capitalismul rominesc ar exista, dar n-are destul luciu, destula stralucire. Intelectualii nostri se mira retoric, se minuneaza metafizic, se crucesc analitic. Ei nu inteleg de ce n-a dat roade acest deceniu minunat de constructie a unei societati a libertatii si bunastarii. in ultimele sondaje nationale, in jur de 60% din romini declara ca era mai bine inainte de 1989 in ceea ce priveste nivelul de trai, 20% in problema libertatii si aproape 30% privind conducatorii politici. Doar 40% cred ca Revolutia a fost facuta de poporul revoltat, 22% cred ca Ceausescu este cel mai bun conducator din istoria Rominiei, cel care a facut cel mai mult bine, la mare distanta de Iliescu sau Constantinescu. Melancolia aceasta a fost observata si in alte tari ale Europei Centrale si de Est: 44% din unguri, 31% din cehi si 22% din polonezi regreta, intr-o forma sau alta, trecutul comunist al tarilor lor. in schimb, avem un talent fantastic de a banaliza orice problema, de a trece pe linga subiect cu o gratie de lebada sau cu grohait de mistret. Nicio analiza serioasa nu produce elita romineasca, in afara unor panseuri care maseaza eul celui care scrie ingrijorat de o realitate pe care, culmea, o neaga. Daca s-ar putea, multi dintre marii nostri analisti ar interzice sociologia si sondajele, singurele elemente care le distrug perfectiunea unei lumi nascute in discurs. Nu doar sondajele au creat ideea unei nostalgii fata de trecut sau a pericolului unei reverii postcomuniste. Un mod de diferentiere preferat de noua elita a fost distantarea de masa care este nostalgica dupa comunism. Exasperarea raminerii la puterea lui Iliescu si PDSR i-a facut pe multi sprijinitori ai opozitiei de atunci sa vorbeasca despre o nostalgie pentru trecut a poporului romin. Unii erau considerati nostalgici (masele, multimea), iar elita orientata spre viitor se autopozitiona ca fiind progresista. Dupa schimbarea din 1996 s-a modificat strategia. Negarea nostalgiei a fost noua strategie discursiva a clasei politice mai ales dupa 1996. Un popor atit de lucid in 1996 nu poate fi nostalgic. Trebuie cautati vinovati si cei mai expusi erau sociologii. Statutul sondajelor este incert la noi, cariera lor sociala are o dinamica interesanta. Majoritatea sondajelor sunt criticate de cei care au scoruri neconvenabile la popularitate politica sau intentii de vot. Am vorbit cu multi oameni politici si unii dintre ei mi-au spus, cu sinceritate, ca ei stiu ca n-au mai mult ca popularitate a partidului, dar sunt obligati sa critice sondajele pentru a prezerva imaginea partidelor. Majoritatea politicienilor si opinia publica cred ca toate sondajele sunt trucate, ca procentele "se dau" partidelor sau personalitatilor in functie de banii pe care i-au platit sau de alte considerente. La ce sa ne asteptam intr-o tara in care coruptia este generala, totul este aranjament si falsificare. Multi au spus ca sociologii care pun asemenea intrebari sunt imbecili, ca nu este corect sa compari prezentul cu trecutul. Sondajele de opinie sunt o oglinda ce tulbura tot mai des somnul politicienilor de toate orientarile, indiferent daca sunt la putere sau in opozitie. Ei aduc intotdeauna vestile cele proaste. in primul rind, trebuie remarcat ca exista o nostalgie a trecutului comunist. Nu are rost s-o mai negam. Trebuie sa ne explicam cum s-a ajuns la aceasta intensitate a nostalgiei fata de trecut. De ce? Simplu! Trecutul nu e mort, odata ce trece timpul. Managementul social presupune si gestionarea trecutului, pentru ca, sprijinindu-se pe trecut, oamenii isi proiecteaza viitorul. Este lucrul pe care nu l-a inteles intelectualitatea romineasca imediat dupa Revolutie. Politicienii n-aveau cum sa-l inteleaga. Poate aceasta lacuna a fost generata de dinamica Revolutiei. Comunismul a fost unanim si vehement condamnat si condamnarea unanima n-a fost de natura sa faciliteze intelegerea sa. "Locuitorii unor tari democratice, scria Tzvetan Todorov, ar vrea sa-l creada in intregime strain aspiratiilor umane normale. insa totalitarismul nu s-ar fi mentinut atit de mult timp, n-ar fi atras atit de multi indivizi pe urmele sale daca lucrurile ar fi stat asa". Condamnarea vehementa a tinut loc de dezbatere. in loc sa ne explicam cu date statistice, studii sociologice, analize economice tot ce s-a intimplat in 45 de ani de comunism, noi am inceput prin a-l scrie pe Ceausescu cu litera mica. Nici astazi nu stim nimic despre aceasta perioada si nici nu exista cerere sociala pentru astfel de studii sociale. Nu stim despre victimele perioadei ceausiste nimic. Stim doar ca a fost ucis la politie inginerul Ursu. O singura victima. Nimeni n-a studiat citi oameni au murit in spitale din cauza opririi curentului, cite gravide s-au sinucis sau au murit din cauza chiuretajelor clandestine. Degeaba ne bazam pe memoria sociala, ea este obligata sa actioneze selectiv, sa dezvinovateasca pe fiecare. Atita timp cit se respinge cu vehementa, nu cu rationalitate, aceasta cutie neagra care este comunismul rominesc, n-avem cum sa nu producem nostalgii. in al doilea rind, comunismul a avut o ideologie de o mare forta persuasiva, uzind de multe elemente care fac parte din identitatea umana. Proiectarea unei lumi mai bune, protejarea celui slab, reformarea morala. Nu trebuie sa tot accentuam ca este vorba de o retorica goala, este important ca s-a pus in loc doar un proiect ce contine garantia democratiei. Cea mai importanta determinanta a nostalgiei este cea a diferentierii sociale. in comunism, deosebirile nu erau de natura economica, Statul este patronul. Era o stratificare subtila, mult mai suportabila. O clasa subtire de mandarini si o masa mare, indistincta. Mandarinii se deosebeau doar prin consum, aveau magazine speciale, de fapt se facea totul pentru a se ascunde diferenta. Pentru oamenii obisnuiti cu aceasta forma de diferentiere, situatia de astazi este intolerabila. Diferentierea pe principii economice este respinsa de o maniera complexa, la care participa si discursul presei sau discursul anticoruptie al presedintelui Emil Constantinescu (doar 9% considera ca majoritatea a facut avere prin munca si merit personal, 54% prin incalcarea legii, 6% prin noroc, 21% prin relatii etc.). Cind totul se combina si cu o criza economica, respingerea diferentierii economice este o adevarata bomba sociala, care, sa speram, nu va fi detonata politic sau sindical. Comunismul este un obiect perfect al nostalgiei si pentru ca el exonera individul de orice responsabilitate. Ei conduceau, se da mincare, partidul opreste sau da drumul curentului electric. Nimic nu cade in spinarea individului, nici responsabilitatea destinului individual, nici realizarea unor scopuri sociale. Orice esec personal poate fi usor explicat prin factori exteriori: multi oameni politici din toate taberele au devenit politicieni pentru ca n-au fost promovati de sefii lor, nefiind membri de partid, in realitate, ei fiind slabi profesionisti care au tot incercat sa intre in partid, dar n-au fost primiti. Multi violatori sau hoti au devenit mari disidenti sustinind ca le-au fost inscenate procese de drept comun, desi erau cunoscuti de sute de oameni ca fiind oameni de nimic. Dupa Revolutie, discursul despre Revolutia furata a servit perfect acestui scop al deresponsabilizarii. Ei au facut Revolutia, ei sunt responsabili pentru ce ni se intimpla (doar 40% din romini cred ca Revolutia a fost facuta de poporul romin, masa de oameni revoltati). in comunism dispare si vinovatia odata cu responsabilitatea. Dupa caderea sistemului, toata lumea se considera nevinovata. Toti dadeau vina pe sistem, toti au primit ordine, fiecare a avut momentul sau de disidenta care-l transforma intr-un rezistant, intr-un individ care si-a conservat umanitatea. Discursul politic de culpabilizare al opozitiei comuniste dintre 1990 si 1996 a facut, in opinia mea, foarte mult rau. A accentuat aceasta mitizare a trecutului, oamenii au fost obligati sa investeasca mai multa pasiune, mai mult afect in idealizarea trecutului lor. Nostalgia este accentuata intr-o polemica pe care strada o poarta cu puterea politica actuala. Partidele istorice au venit in prima campanie electorala democratica de dupa '90 cu un slogan polemic, foarte dur. Era vorba de a te opune cu mare violenta unei populatii de 4, 5 milioane de membri de partid cu sloganul: Alungati lupii!. Atunci unii au tras o spaima, au votat cu disperare stinga. Acum sondajele dau un alt trend si unii accentueaza meritele comunismului fara sa creada in ele, doar simtind ca a venit vremea razbunarii pentru culpabilizarea din 1990. Dar dincolo de discursuri, dincolo de polemici, nostalgia exista. Melancolia comunista este un fenomen normal. Orice societate tinde in mod emergent sa-si conserve trecutul. La noi, clasa politica s-a raportat nespecific la el. Unii au cerut un proces al comunismului, chiar simbolic, dar desfasurat in tribunale. Altii, impaciuitori, au cerut sa nu mai vorbim de el, sa mergem mai departe ca si cum n-ar fi fost. Cei care au promis adevarul despre Revolutie n-au facut nimic, presupusele victime ale securitatii s-au opus legii lui Ticu Dumitrescu, chiar eliminindu-l din PNTCD pentru ca a vrut sa se afle adevarul. Majoritatea politicienilor, s-a vazut abia dupa 1989, aveau motive sa-si doreasca sa nu se afle tot adevarul despre comunism, sa ramina un obiect al damnarii neargumentate. Revendicarea legitimitatii apartenentei la elita s-a bazat pe o evaluare a trecutului: plasarea intr-una din tabere, erou sau victima. Dar aproape toti politicienii se tem ca o analiza a trecutului ar putea sa aduca dovezi contrare. Si, de aceea, nu se incurajeaza o evaluare serioasa, realizata de cercetatori din stiintele sociale, a trecutului nostru comunist. Trebuie sa ne aplecam asupra trecutului cu mijloacele stiintei, sa se elimine toate barierele care se opun aflarii adevarului si atunci se va putea obtine despartirea de trecut. Daca nu am realizat imediat dupa Revolutie o reglare a conturilor cu trecutul, vom fi obligati s-o facem pe parcursul deceniului prim al mileniului III. Altfel nu vom putea gestiona aceasta periculoasa nostalgie, refularea putind produce cele mai periculoase explozii sociale. Mai exista totusi o solutie, desfiintati sociologia, dati un decret de interzicere a sondajelor. Speriati-i pe jurnalisti, adunati lumea pe stadioane. Mai sunt multi care n-au uitat dansurile tematice. Se pot face exercitii de concentrare: inchideti ochii, trecutul e mort, sunteti cei mai frumosi copii ai noii ere, sunteti fericiti, vedeti luminita de la capatul tunelului. Respirati adinc, ginditi-va la ceva frumos si repetati dupa mine: traim - in - cea - mai - buna - dintre - lumile - posibile... Traim - in - cea - mai - buna - dintre - lumile - posibile... Traim - in - cea - mai - buna - dintre - lumile... 26 noiembrie 1999 Tristetea de o zi a Presedintelui si milioanele de tristeti de o viata Am mers la Alba-Iulia anul acesta, dupa noua ani in care am asistat la sarbatoarea nationala doar uitindu-ma la televizor. Nu ma asteptam la nimic inaltator, la nimic epopeic sau eroic. Nu ma asteptam sa vad multimi isterizate de sentimentul sarbatorii sau fanatici murmurind blesteme la adresa dusmanilor nostri seculari. Stiam ca situatia in care se afla peste trei sferturi din populatia Rominiei nu predispune la sarbatoare. Ma asteptam sa vad inconstienta de a trai o sarbatoare de o zi. Uitarea de sine simpla, bairamul balcanic al fanfarelor si micilor, modul nesolemn de a te bucura de intilnirea cu prietenii sau cu rudele. Voiam sa vad tineri, evadati de-acasa sub pretextul sarbatorii nationale, sarutindu-se in vecinatatea statuilor ce marcheaza sfintenia unor momente ale istoriei noastre si betivi clatinindu-se si cintind imnurile Iancului. Voiam sa vad modul in care starea de multime produce uitarea de sine si amplifica un sentiment care este poate ascuns sub zgura grijilor cotidiene. Nu-mi plac sarbatorile galante cu ritualuri lungi si obositoare. Noi am trait mereu in dezordine si fragmentarul cred ca este orizontul care ne place. N-am reusit sa cream opere de o mare durabilitate caci, aici, in Balcani si la granita Europei cu Orientul, nu exista obsesia constructiei la scara istoriei. Parca aici se traieste mai firesc, mai plenar, cu sentimentul viu al trecerii inexorabile si al durerii sfirsitului. Parca suntem intr-una dintre crismele unui port al Mediteranei, Adriaticei sau Marii Negre. Lumea vine si petrece cu disperarea ca a gasit pamintul, cinta cu pofta, se amesteca limbile si vocile intr-un vacarm din care strainul care intra nu intelege nimic. Aici omul iubeste focos, scoate cutitul dintr-un capriciu de moment sau plinge cind aude vioara, taragotul sau mandolina. Tot maruntisul este pus pe masa crismarului fara a gindi la ziua de miine. Acesta este modul nostru de a sarbatori si de a ne bucura, de a iubi sarbatorile pentru cohorta lor de veselie si alcool. Am regasit toate aceste lucruri si nu mi-a parut rau ca am inghetat citeva ore printre lumea venita acolo sa petreaca. M-a intristat insa modul politienesc in care a fost organizata sarbatoarea sociala. Organizatorii vizitei presedintelui tarii au blocat intrarea in locurile unde, altadata, se adunau politicienii si multimea sa asculte Te Deum-ul. Locul era pazit de jandarmi si politisti de toate felurile si poporul era impins cit mai departe de locurile pentru care batuse sute de kilometri. Mi-am adus aminte ca, in urma cu trei ani, proaspat instalatul Presedinte a dat porunca sa dispara cordoanele si SPP-ul si s-a plimbat bucuros printre oamenii fericiti sa-l vada ca pe un eliberator, imi aduc aminte ca am simtit un fior de emotie la vederea unui conducator fericit inconjurat de zeci de mii de oameni cu fetele luminate la vederea lui. Modul in care a darimat barierele dintre el si popor m-a facut sa cred ca este un poet printre politicieni si nu un demagog, cum sustineau dusmanii lui. Ar fi putut fi linsat Presedintele de euforia iubirii unei multimi care avea sentimentul ca a invins istoria, imobilismul de 2000 de ani din aceasta zona, prin alegerea sa. Acum totul este altfel, lumea este mai saraca, oamenii si-au pierdut pina si speranta. Li s-au furat toate posibilele seminte pentru viitor, nu mai putem "sa recladim impreuna speranta". Evident, Presedintele a fost huiduit cum rar se poate auzi. Un vuiet incredibil al dezaprobarii, un vacarm rezultat din iubirea tradata. M-am aflat de multe ori in multimi care-l huiduiau pe fostul presedinte, Ion Iliescu. Parca nu simteai ura din partea celor care strigau sau fluierau, totul era parca un ritual menit sa-l faca sa-i mai lase si pe altii la conducere. Iliescu a guvernat cu presa impotriva si cu electoratul din marile orase asmutit asupra sa. A rezistat bine contestarii, o singura data luindu-l pe un jurnalist de guler si stringindu-i "Mai, animalule!". E totusi greu de imaginat o alta tara in care un jurnalist, cu ditamai acreditarea la git, il injura de la 3 metri pe presedintele in exercitiu. Jurnalistul de la Constanta intrase deja in spatiul personal al Presedintelui si acolo a reactionat animalic, cum am face oricare dintre noi, barbatul din Ion Iliescu. Am dezaprobat cu totii insa gestul Presedintelui si multe ponoase a tras din acest moment de slabiciune omeneasca. Chiar si atunci cind ii injuram, noi ii creditam pe alesii nostri cu o treapta de superioritate, ei nu au voie sa se comporte ca noi. Emil Constantinescu n-a rezistat contestarii. N-a fost destul de tare ca sa plateasca pretul gloriei. in fata multimii care il huiduia ar fi trebuit sa-si plece capul timp de citeva minute si sa asculte aceasta muzica a nefericirii. Ar fi trebuit sa faca acest exercitiu personal, sa se intilneasca cu propria sa neputinta de Presedinte. Cu siguranta ca a vrut sa aduca fericirea, a vrut sa spuna adevarul despre Revolutie, a vrut sa duca Rominia in NATO si in Europa, dar n-a reusit. El stie ca n-a reusit, dar nu stie ce nefericiri traiesc cei care au fost subiectii experimentului lui. Ar fi trebuit sa reziste trei minute cu capul plecat si oamenii ar fi putut sa inteleaga ca ii pare rau, ca frinele si volanul lumii noastre nu se afla, totusi, la Cotroceni, in schimb, Presedintele nostru s-a intristat brusc, a parasit platoul, s-a izolat de oameni, construind solemnitati de mucava, departe de cei care trebuie sa guste orice ritual. Discursul pe care l-a tinut a fost un discurs epocal. Presedintele nostru nu ne-a vorbit despre ziua nationala, ci despre propria sa tristete. A dojenit poporul pentru ca nu se poate elibera de patima, de pasiuni politice, ca prefera dezbinarea in locul unirii. Acolo am inteles omeneste supararea Presedintelui. Toti conducatorii au la un moment dat sentimentul ca multimea nu-i merita, ca nu intelege poporul si, cred eu, acesta este semnul caderii, momentul cind au cedat deja. Grav este ca, in dojana Presedintelui, si-au facut loc o serie de semne ale absurdului si iresponsabilitatii. in primul rind, Presedintele a incercat sa acrediteze ideea ca nu el a fost huiduit, ci biserica si armata. in modul cel mai penibil, au fost convinsi chiar demnitari ai ministerelor de resort sa ia atitudine impotriva opozitiei, sa incerce o manevra electorala damnindu-i pe cei care conduc in clasamentul popularitatii. N-am crezut vreodata ca se poate gindi cineva la o asemenea reciclare a dezaprobarii populare, la incercarea de a crea o dezbinare nationala aducatoare de voturi. Nimeni nu-si poate inchipui ca poporul isi poate huidui cele mai iubite (singurele!) institutii. Ramine insa incercarea disperata de a opune armata si biserica poporului romin, lucru care nici macar lui Ceausescu nu i-a reusit. in al doilea rind, Presedintele a spus: "Acum 81 de ani, rominii aveau idealuri, nu puneau bunastarea pe primul plan. Chiar nu mai avem idealuri?". Mare trebuie sa fi fost supararea Presedintelui incit a putut sa emita o asemenea judecata, mare a fost eclipsa de ratiune si socul provocat de tristete. Mi-am dat seama ca Presedintele nostru nu stie pentru ce a fost ales, nu stie ce trebuie sa faca politicul in cadrul sistemului social. Macar consilierii ar fi trebuit sa-i spuna ca politicul este un subsistem reglator al socialului care este menit sa ia cele mai bune decizii pentru bunastarea populatiei. Ce altceva ar trebui sa faca politica daca nu sa asigure fericirea oamenilor? Nici la trei ani de la guvernare, Dl Presedinte n-a inteles ca bunastarea poporului nu poate fi sacrificata pentru nimic in lume, ca din ea face parte si impartasirea idealului de unire, si solidaritatea nationala si iubirea conducatorului. Poporul nu este fericit cind huiduie; a huidui nu este o pulsiune interna care sa-i produca fericire. Presedintele si CDR-ul n-au fost alesi pentru a se lupta cu neocomunismul, cu coruptia sau pentru a construi o privatizare abstracta. Au fost alesi pentru ca au promis bunastarea pentru populatie, cele mentionate mai sus fiind doar instrumente pentru acest scop ultim. Pentru linistea Presedintelui nostru, sper sa inteleaga asta macar in ultima zi a mandatului sau. in fine, a mai spus ceva Presedintele, ceva care m-a intristat gindindu-ma la marea suparare care l-a cuprins. A spus ca respecta (cu sensul de inca mai respecta) poporul romin. Eu cred ca Presedintele ar trebui sa-si ceara scuze publice, sa-si ceara iertare si sigur o va obtine. El, care este Alesul, trebuie sa iubeasca acest popor, popor romin care altadata l-a purtat pe brate, iar acum il fluiera. Sunt convins ca Presedintele nostru iubeste poporul romin, doar ca supararea l-a facut sa comunice ceea ce nu gindea. De respectat, poporul romin trebuie sa fie respectat de straini, nu de proprii lui conducatori. Dupa plecarea Presedintelui, sarbatoarea a revenit in Alba-Iulia la cotele pe care le banuiam. Oamenii au baut bere si tuica fiarta, au dansat, au cintat fara sa stie ca astfel Presedintele i-ar putea dojeni ca si-au pierdut idealurile de acum 81 de ani. in stilul nostru, cu inconstienta, am depasit tristetea de o zi a Presedintelui. insa, peste orasul mohorit, nu putea disparea umbra celor 23 de milioane de tristeti de o viata. Douazeci si trei de milioane de tristeti de fiecare zi. 3 decembrie 1999 Neasteptata actualitate a mitului politic Despre cioburile unui mit al salvarii Rominiei Traim o perioada de fantastica devalorizare a politicului. Pare o situatie de anomie, in care este amenintata chiar ordinea sociala fundamentala. Politicul se concentreaza doar asupra unor afaceri negestionare. Greva ceferistilor care paralizeaza aproape complet tara este mai periculoasa pentru ordinea democratica decit ultimele doua mineriade. Mineriadele ultime au venit cu o solutie inacceptabila democratic, dar efectul social nu a fost atit de grav ca in cazul in care o regie autonoma (a statului romin!) paralizeaza o tara intreaga. S-ar parea ca nimic n-a mai ramas din arsenalul mitologic care ar putea reevalua politicul, a-l reabilita in ochii nostri. Nu este asa. Mitul este o resursa nebanuita pentru prostirea, reprostirea si re-re-prostirea multimilor. Nimeni n-a facut inca o analiza de patologie mitanalitica: miturile in care cred conducatorii si periculozitatea lor sociala. Exista mituri in care cred doar conducatorii si mituri pentru conducatorii ajunsi in dizgratia democratic exprimata a maselor. A. Reszler13, la finalul concluziv al lucrarii sale, se fereste sa defineasca mitul multumindu-se sa reuneasca elementele unei definitii prin stabilitatea trasaturilor prin care mitologiile politice moderne se deosebesc de cele de altadata. Fara o definitie, autorul risca totusi o splendida banalitate tautologica: "mitul nu inceteaza a ramine mit"14. Totusi, rezultatele demersului comparativ realizat de autorul mentionat sunt interesante si merita amintite. in primul rind, parerea noastra se deosebeste de celelalte printr-o modificare in predominanta miturilor fondatoare in avantajul celor revolutionare. Autorul nu a intreprins o cercetare cu caracter cantitativ pentru a putea trage aceasta concluzie, dar nici nu este important daca are sau nu dreptate. Cert este ca, inca, ambele tipuri de mituri convietuiesc in imaginarul si cultura politica. Interesanta este remarca autorului, care nu duce pina la capat rationamentul privind o relatie interesanta intre aceste doua mituri in cadrul fostelor tari socialiste din est. in aceste societati dominate de promovarea oficiala a mitului revolutionar, acest mit revolutionar devine la un moment dat mit fondator. Aceasta a fost semnificatia lui 1917 pentru sovietici sau a lui 23 august 1944 pentru romini. in al doilea rind, in societatile noastre, mitul este proclamat ca un fundament al puterii, iar pe de alta parte este integrat in discursuri teoretice, citeodata chiar de natura stiintifica. Militarismul proclamat de cel de-al treilea Reich sau Omul Nou ori iluzia meritocratiei absolute americane sunt exemple stralucite pentru aceasta disimulare sau integrare a mitului in constructii discursive cu pretentii de obiectivitate. in al treilea rind, trasatura marcanta a mitului este colectivizarea lui, renuntarea la eroul individual, devenirea mitica a societatilor avind la baza personalitatea colectiva a unor elite, partide, clase, rase etc. Subiectul colectiv al progresului este comunitatea stiintifica, poporul sau natiunea. in fine, este perfectionarea tehnicilor de manipulare a mitului. in aceasta privinta, E. Cassirer reliefa un fenomen interesant: miturile politice moderne au devenit productii artificiale, nu mai sunt expresii ale unei constiinte colective. Cassirer considera ca miturile folosesc si se fabrica cu aceleasi metode ca oricare alt instrument al razboiului modern, ca mitraliera sau avionul.15 Miturile sunt actualizate si adaptate unor spatii sociale si politice, de o maniera pragmatica, prin intermediul unor speculatii in comunicare si marketing politic. Dupa G. Sorel16, miturile politice sunt reprezentari ale victoriei unor miscari sociale, cu scopul de a mobiliza vointe si asteptari. Ele nu trebuie comparate in mod obligatoriu cu faptele pe care le-au generat, caci este vorba de o ordine diferita de evenimente. in conceptia socialistului francez, miturile sunt imagini sintetice ale unor cauze si obiective sociale, ele evoca o cauza sociala in ansamblu. Evident, G. Sorel face o confuzie reductionista, ingusteaza conceptul de mit politic doar la miturile ce urmaresc schimbarea sociala. Mitul "grevei generale" propus de Sorel face parte dintre acelea pe care unii cercetatori le numesc mituri escatologice, caci propun sfirsitul unei lumi, a unui sistem si postuleaza o noua ordine, o noua unitate si un nou inceput. Mircea Eliade17, de exemplu, remarca faptul ca miturile escatologice si milenariste au reaparut in Europa secolului nostru, in doctrinele fasciste si comuniste. Miturile revolutionare postuleaza o polarizare fundamentala a lumii intre o forta a Binelui si una a Raului si caile prin care se poate ajunge la o noua unitate si un inceput al unei ere utopice. Viziunea soreliana nu face exceptie de la aceste tipuri de mituri: presupune un mecanism prin care se forteaza interesele personale sa intre in cadrele unei actiuni colective, facind de fapt ca anumiti lideri politici sa obtina acea legitimitate si "supunere consfintita" din partea cetatenilor. Pentru orice tip de stat, intretinerea miturilor si promovarea lor strategica este unul dintre mecanismele fundamentale de conducere. A. Reszler18 cade in capcana ideologica de a considera ca doar statele natiune sau statele totalitare propaga miturile nationaliste ca o afacere de stat. Orice organizare statala sau doar comunitate in lumea moderna propaga membrilor anumite mituri care joaca rolul de viziuni totalizante si coerente asupra societatii cu trecut, prezent si viitor, viziune care sa cuprinda in mod obligatoriu o proiectie in viitor, o conturare a unui sens social comun. Finalmente, A. Reszler adopta o definitie care este larg inspirata din psihologie si din Mircea Eliade. Mitul, nu doar cel politic, este o fabula simbolica care explica anumite situatii mai mult sau mai putin analoge pornind de la un eveniment istoric fondator, povestire cu valoare prescriptiva si paradigmatica, cu scopul de a intari prestigiul traditiei si valorile pe care se fundeaza cultura politica. Definitia este criticabila mai ales pentru ca reduce aria mitologica contemporana doar la formele clasice derivate din analizele descriptive ale istoriei religiilor sau cele functionaliste din psihanaliza jungiana. R. Girardet19 porneste in demersul sau de la pozitia epistemologica corecta, refuzind demersul interpretativ, demers care stabileste filiatii, asimilind echivalenta cu fondul religios indo-european. Este, consideram noi, o cale a speculatiilor, unde demersul analitic isi pierde consistenta. Pornind de la un fundament epistemic corect, autorul francez face insa o serie de greseli mari. in primul rind, preluind o sugestie din sociologia bolilor mentale a lui R. Bastide20, istoricul francez face o confuzie organicista considerind ca ideea dezechilibrului social, a tensiunilor si angoaselor colective trebuie sa fie fundamentul definirii generale a mitului. Faptul ca miturile s-ar afirma cu precadere in "perioade critice", in stare de anomie sociala releva o intelegere ingusta a fenomenului mitologic, reducind organicist constiinta colectiva la traumele psihismului individual. "Mitul politic, scrie istoricul francez, se naste in momentul in care bolnavul social devine traumatism psihic."21 Desi autorul are dreptate atunci cind afirma ca mitul este o viziune globala, bine structurata asupra prezentului, asupra evolutiei colective, este exagerata accentuarea functiei de restructurare mentala in sens terapeutic pe care ar avea-o mitul politic. in al doilea rind, desi se afirma corect ca mitul este element constitutiv al realitatii sociale22, este fals a se considera ca aceste capacitati mobilizatoare cu efecte asupra identitatii si solidaritatii de grup se nasc in conditiile unei realitati istorice fracturate23. De altfel, confuzia organicista este afirmata direct de autor atunci cind spune ca marile mituri politice ale societatilor de azi apar ca expresie a principalelor, a numeroaselor constante psihologice ale individului. Desi refuza la inceput demersul interpretativ, pe parcursul analizei, istoricul francez cade in cursa unei omologii structural-functionaliste, care devalorizeaza demersul sau. Autorul este incapabil sa vada ca mitul este unul dintre discursurile sociale cu functie de reproductie sociala. Desi exista mituri pentru situatii de criza sociala, intreaga evolutie sociala este insotita de manifestari ale imaginarului. Este si greu, daca luam punctele de vedere ale celor mai diverse grupuri sociale, sa definim o stare de normalitate fata de una caracterizata de "fracturi sociale" sau tensiuni. Probabil ca daca sociologul ar interoga toate grupurile sau comunitatile sociale, ar gasi o stare de perpetua tensiune, de minoritati nemultumite sau in stare de revolta. De asemenea, nici asertiunea ca societatile echilibrate, "adica societatile ale caror tensiuni interne se mentin in limite acceptabile, nu lasa o anumita actiune fortelor visului, violentei, agresivitatii" nu este motivata de nimic. Mecanismele imaginarului social nu sunt niste mecanisme de siguranta, supape de refulare care se pornesc ca niste automate doar atunci cind disperarea sociala depaseste limitele concentratiei admise. Mitul face parte din mecanismele continue de socializare, de transmitere a valorilor sociale, mecanism de dinamica interna pe care, din nefericire, il trateaza simplist istoricul francez vorbind de realitate istorica intr-un sens impropriu, acela de stare de fapt determinata concret. in fine, o ultima obiectie este caracterul irational al mitului politic, caracter derivat din faptul ca mitul politic este considerat un produs al "irationalului mitic", Girardet mentionind ca: "Nu exista diferente de natura, ci numai de nuante intre o expunere mitica apreciata ca sanatoasa si una considerata a fi patologica"24. Desi intuieste ca, din necesitatea de coeziune sociala, in societatile occidentale s-a dezvoltat un misticism laic si un pozitivism sacralizat, intretinut prin ritualuri simbolice in jurul unor valori colective ca Drept, Dreptate, Libertate, Patrie, Progres sau Ratiune, istoricul francez face o noua greseala considerind ca acestea nu se bucura "nici pe departe de adeziune totala", deci se situeaza "tocmai in spatiile albe, in momentele de ruptura sau de contestare a sistemului"25. Mecanismul mitologic de factura politica este mai complicat, el contine si artefacturi, mituri artificiale si functioneaza pe tot parcursul evolutiei sociale si cu scopul de "intretinere", nu doar cu scop terapeutic sau, cum credea G. Sorel, pentru a produce schimbarea sociala. Traim o perioada a unei realitati istorice fracturate. Miturile politice nu mai au forta, artificialitatea lor este evidenta. Prolifereaza doar miturile nevrotice ale salvarii miraculoase, ale solutiilor venite din cer: Caritas, Bingomania. Politicienii nostri cred, alaturi de poporul pe care-l fericesc, intr-un miraculos imprumut din strainatate. Acest mit al salvarii este o dovada a nevrozei care a lovit Rominia de la baza pina in virful piramidei. in plus, cei aflati la putere vor sa apere cu baioneta aceste iluzii, dind ordine sa fie supravegheati informational o serie de intelectuali, cu ponderi mai mici sau mai mari de influenta, dar cu resurse intelectuale de critica sociala. in schimbul unei serioase reflectii pentru programe durabile de dezvoltare a tarii la care s-ar angrena oricine, politicienii-intelectuali practica politienismul si lupta la baioneta cu oameni care numai asa pot fi convinsi sa le devina adversari. Revigorarea politica si nationala nu se mai poate face cu un fragment de mit, cu cioburile sparte ale mitului salvarii Rominiei prin inteligentele ei. Acest mit a functionat si functioneaza, dar nu mai poate fi folosit electoral cu eficienta din 1996 (in forma cantitativa de 15.000 de specialisti). M-am convins in aceste zile ca exista mituri in care cred doar conducatorii. Cei 700 de intelectuali respectabili ai Rominiei ar fi credibili daca ar aduce 700 de planuri de salvare pentru o tara cu 21 de milioane de oameni saraci care se inchina zeului Bingo. 10 decembrie 1999 Nimeni nu fura revolutii Majoritatea rominilor nu mai vorbesc astazi despre Revolutia din 1989, intelectualii si jurnalistii au gasit chiar sintagme care sunt menite a inlocui aceasta realitate: evenimente, inghesuiala etc. Fara sa-si dea seama, ei intentioneaza sa inlocuiasca o realitate care nu-i mai satisface cu o copie de carton, vor sa anuleze un moment din viata trecuta, moment care a insemnat o mare investitie subiectiva. Un fel de "sa-mi dai scrisorile inapoi". Un mod de a ucide trecutul. Poate ca daca n-ar fi presa cautatoare de subiecte, nimeni n-ar vorbi in decembrie despre aniversarea Revolutiei. Nimeni nu si-ar mai aduce aminte de emotiile pe care le-am trait acum zece ani, de gindurile si utopiile care ne-au populat ratiunea si sufletul. Memoria sociala este scurta, insa este totusi incredibil cit de repede s-a uitat un moment atit de important pentru flecare dintre noi. Dupa doar un deceniu de constructie haotica a unei vieti, noi am uitat tot, o amnezie totala si o furie de a fugi de iarna sperantelor noastre ne-a cuprins parca pe toti. Am uitat ca, in acele zile, am trait o bucurie atit de mare incit nu ne incapea in suflet, ca ne dezghetam incet sufletele sleite de frica in sunete de clopotei reinventati si de mitraliere ruginite prin cazarmi. Revolutia a creat un lant de utopii bazate doar pe imaginatia noastra. Ori imaginatia noastra fabula deja fara speranta. Cind imaginatia o ia razna este pentru ca nici ea nu mai viseaza ca ar putea vreodata sa se intilneasca cu tarmul de pamint al realitatii. Personal, incepusem sa citesc carti de calatorie pentru ca, implinind deja 20 de ani, nu mai visam ca as putea sa trec vreodata granitele tarii. Paranoia lui Ceausescu parea ca nu se mai termina si o tara intreaga nu gasea niciun barbat care sa se opuna conducatorului ce o luase razna. in acele zile de eliberare nesperata credeam ca totul este posibil, eram sub impresia a ceea ce sociologic numim cognitia fierbinte, fenomen prin care evaluarile sunt subiective in asemenea situatii de intensitate emotionala, iar nivelul de aspiratie desprins de realitate. Situatiile de cognitie fierbinte produc orbiri momentane, permeabilitate la iluzie, dezamagiri rapide si recuzarea trecutului. Este normal sa sfirseasca rau utopiile create la focul fierbinte al bucuriilor momentane, cind stateam uluiti linga usa coliviei deschise si nu ne venea sa credem ca mai putem zbura, iar la primele incercari am crezut, pentru citeva clipe, ca ne putem ridica oricit deasupra pamintului. Tolstoi spunea ca un razboi nu este pierdut cind ai pierdut nenumarate batalii, ci atunci cind esti convins ca l-ai pierdut. De-abia acum am senzatia ca utopia din decembrie a sucombat pentru majoritatea dintre noi. O populatie care n-a avut nimic timp de cincizeci de ani, deposedata de destin istoric, de responsabilitate si chiar de necesitatea sacrificiului pentru o cauza colectiva, nu putea sa puna in loc decit mitul revolutiei furate. il folosesc toti oamenii, indiferent de orientarea politica, tuturor li s-a furat fericirea pe care singuri si-au promis-o in acel decembrie ciudat. Prin implinire se pierde ceva din minunea posibila, dar nu este singura explicatie pentru uitarea acelui decembrie insingerat. De ce nu suntem astazi fericiti sau de ce nu suntem atit de fericiti precum visam in timpul Revolutiei? Indubitabil, Revolutia din decembrie (pe care ar trebui s-o scriem cu litere mari) a fost cea mai mare schimbare care a atins vreodata societatea romineasca. Si cea mai brusca, cea care are cel mai mare efect de transformare sociala, indiferent ce credem despre cei care au facut Revolutia, despre cei care au planuit-o sau despre agenturile straine care au facilitat-o. A fost singura solutie pentru ca, in 25 de ani de dictatura ceausista, nu s-a gasit niciun barbat al acestei natii care sa i se opuna serios dictatorului. Nu cu scrisori sau tiparind manifeste in pivnite intunecate. Nu s-a gasit cineva care sa riste totul in momente in care istoria se poate schimba. Revolutia a creat conditiile psihosociologice de solidaritate interna si internationala pentru o schimbare radicala in Rominia. A fost o revolutie pentru ca a schimbat radical vietile noastre, ne-a schimbat mediul si chiar gindurile. A trebuit sa ne schimbam de noi insine, sa ne lepadam de unele obiceiuri, sa ne luptam cu alte mijloace. Pentru unii era mai greu acest lucru si foarte multi oameni au pierdut startul sau nici macar n-au auzit (ori n-au priceput) sunetul pistolului de start. Dar pentru toti ar fi putut fi semnalul ca lumea se schimba si fiecare dintre noi trebuie sa ne schimbam. Orice revolutie creeaza rupturi, drame, creeaza o serie de oameni ai revolutiei - hiene adaptate tuturor situatiilor. Nu ne autorizeaza pierderea momentana de start sa negam faptul ca schimbarea a avut loc, revolutia s-a produs. Degeaba spunem ca a fost o lovitura de stat sau ca nu s-a petrecut nicio revolutie, pentru ca noi o ducem mult mai rau. Revolutiile nu aduc doar paradisul, revolutiile sunt doar paradisuri provizorii. Una dintre sursele dezamagirii noastre este constructia imitativa a capitalismului, adoptarea unor forme pe un fond axiologic imitat. De la Presedinte si pina la ultimul portar de intreprindere, se mimeaza normalitatea si schimbul firesc, economia de piata reala si dominatia competentei. De fapt, ne aflam intr-o cu totul alta situatie. Capitalismul rominesc este o cursa de reevaluare a resurselor pe care oamenii le detineau inainte de 1989 sau le-au dobindit recent (case, terenuri, relatii, cunostinte). Primii au fost cei care si-au cumparat locuinte din fondul de stat, cu bani putini, astazi acestea valorind mult. Au venit relatiile valorificate prin privatizari. Acum au mai ramas padurile si IAS-urile, dar se vor mai gasi si alte resurse pentru reconvertire. Pina atunci vor mai fi multi interesati in prelungirea si intortocherea acestei perioade de tranzitie. O alta sursa pentru o relatie imaginara negativa cu revolutia este schimbarea orizontului social de plasare a individului. Comunismul se apropiase de una dintre cerintele postmodernitatii: oamenii traiau intr-un orizont postmaterialist. Dar era vorba de un postmaterialism trunchiat, pentru ca se caracteriza doar prin faptul ca economicul isi diminuase rolul in viata individului. Era un postmaterialism trunchiat pentru ca preferintele culturale nu evoluasera de la cele care interzic si formeaza la cele care valorizeaza libertatea individului. Ne luptam inca cu aceasta problema, migram inca spre polul ordinii, spre conformism si spre nevoia de autoritarism protectionist din partea statului. in acesti ani, statul trebuie redefinit, el fiind, cum arata si alti sociologi din Europa Centrala si de Est, atit prea puternic, cit si prea slab. Nu mai este proprietar, nu mai este mecena al culturii, nu mai garanteaza locurile de munca. Nu mai poate nici sa-i apere pe cetateni de agresiune concreta sau simbolica la care sunt supusi de unele grupuri de interese din societate. Lasati fara protectie, oamenii dezvolta haotic valori individualiste, incep sa functioneze ca subiecti liberi, citeodata cinic sau haiduceste, fara a mai fi conformisti la instantele traditionale de control social. Poate aparea un nou tribalism, o contopire imbecila cu societatea de consum si cu valorile comestibile pe care ea le propune. Si aceasta ne doare, iar citeodata ne face sa ne indoim de faptul ca, in acel decembrie insingerat, si noi am dorit schimbarea, ne-am bucurat ca s-a produs. Nu exista un alt adevar despre Revolutie. Revolutia a avut loc si si-a atins scopul esential. Ne-a pus in fata limitelor noastre, adica ne-a facut oameni liberi. Nu mai trebuie sa cautam lucruri ascunse ale Revolutiei pentru a ne putea explica mai bine propriile noastre nerealizari. La ce ne-ar folosi daca am afla ca au fost teroristi arabi, kaghebisti, americani sau unguri, sau ca a fost o lovitura de stat si nu o revolta romantic condusa de dupa baricadele stradale? Ne-am explica mai bine propria noastra neputinta de a construi o societate normala, lipsa de responsabilitate si continua simulare a muncii si a normalitatii? Cel mai bine este sa facem un efort de memorie treaza, sa nu uitam ce aveam inainte de Revolutie si ce s-a intimplat in timpul ei. Au platit cu viata iluzia de o clipa 1500 de oameni, cei mai multi dintre ei adolescenti care inca nu apucasera sa iubeasca sau sa se sature de viata. Iliescu si Constantinescu au promis ca vor spune adevarul despre Revolutie, iar acum privesc incurcati reporterii atunci cind sunt intrebati, pentru ca n-au ce adevar sa spuna, adevarul este atit de simplu incit il stiam cu totii: revolutiile nu se pot fura, ele se termina atunci cind e gata combustibilul iluziei. POST SCRIPTUM. in zilele acestea, un puscarias dintr-o comuna a Botosaniului a fost eliberat din puscarie. L-a insotit pe drumul de intoarcere un jurnalist inteligent care a vrut sa observe reactiile unui om care a stat izolat de lume timp de 12 ani, care n-a cunoscut nici entuziasmele schimbarii si nici dezamagirile de dupa, dezamagiri pe care le-am trait noi. Un jurnalist care a vrut, intr-un fel, sa cuantifice amplitudinea schimbarii. Bietul om a fost destul de socat de realitatea noua, nu stia ca sunt mai multe feluri de sucuri, atitea reclame luminoase, atitea ziare si televiziuni. Dar, mai ales, a fost socat de un panou publicitar: "Mama, cite culori!" a spus bietul om. Putem incerca sa ne aducem aminte de perioada de dinainte de 1989. Nu-i asa ca ne-o amintim alb-negru? 17 decembrie 1999 Asteptindu-l pe Mos Craciun A trecut peste noi un Craciun cu zapada si flori de gheata. Multi dintre cei pe care ii cunosc s-au intors la tara, la parinti sau rude, la prietenii uitati ai copilariei. Parca dupa zece ani de ratacire, de sarbatori petrecute prin restaurante reci, noi, copiii satelor, majoritari in aceasta tara, ne-am intors acasa. Un acasa despre care doar ne placea sa ne aducem aminte, dar credeam ca a disparut odata cu scurgerea printre degete a copilariei. Mergind pe muchia subtire a amintirii, am redescoperit imagini, sunete, mirosuri sau culori pe care le uitasem, dar care sunt un fel de mortar tacut al fiintei si identitatii noastre. Acest lucru m-a ajutat sa constat inca ceva: doar cind mergi acasa la tara observi cit de putin s-a schimbat lumea in cei zece ani de frenezie democratica pe care i-am trait. Pentru cei de acolo, timpul trece mult mai incet si mult mai egal. Pentru noi, cei care traim in orasele mari, s-a schimbat ceva in viata, sau macar in ambientul citadin. Gasim magazine din ce in ce mai moderne, firme tot mai luminoase si facilitati tot mai multe pentru un trai scump, dar civilizat. in orasele mici se pun doar citeva becuri in plus de Revelion printre brazii din centrele tot mai triste. in rest, magazinele alimentare sunt tot la fel de goale, aceleasi conserve populeaza rafturile lungi, vinzatoarele sunt la fel de grase, poarta veste de lina tricotate in timpul slujbei si sunt curioase sa afle ce cauti in micul lor orasel. Majoritatea fabricilor si locurilor de munca au disparut, cei care aduna ceva bani isi trimit copiii cit mai departe de acolo, speriati de faptul ca le-ar putea urma destinul, temere care este justificata. Doar campaniile electorale mai ridica pulsul acestor localitati, dar si aceste evenimente par tot mai neinteresante pentru ca oamenii nu mai cred ca s-ar putea intimpla ceva bun cu localitatea lor. Apar insa case mari construite de consilieri locali, politisti sau patroni din zona. Nimeni nu se mai intreaba de unde au acestia miliarde cind ei nu au nici ce sa manince, cind ei nu pot face rost de destui bani oricit s-ar chinui. Au incercat sa aduca marfuri din Turcia sau Ungaria, dar nici asta nu mai e o afacere. Nu le-a mai ramas nimic din vechile sperante. Totul este un tunel fara luminita de la capat. Nu vor nici macar sa se mai gindeasca la viitor, nu mai pot nici macar sa-si intinda gindul pina atit de departe, dincolo de ziua de miine. Totusi ceva s-a schimbat in viata acestor oameni simpli cu venituri modeste si fara de viitor. Viata lor a fost invadata de programele de televiziune. in sufrageriile lor sarace, incarcate cu mobila ieftina, bibelouri de portelan si servicii de pahare cu flori si linii aurite s-a montat un televizor, in cele mai multe cazuri un televizor color. Cu ajutorul televiziunii, oamenii au inceput sa cunoasca lumea pe care n-ar fi avut cum s-o strabata din lipsa de bani si vize, au cunoscut schisma politica, au vazut Revolutia si dezbaterile interminabile ale democratiei ateniene din CPUN. Dar dincolo de toate celelalte lucruri, televiziunea le-a adus UTOPIA. Fictiunea telenovelizata a inceput sa le tina tot mai mult loc de fericire. incet, incet, oamenii au inceput sa traiasca in telenovele. Telenovela si-a facut loc in familia lor, personajele ei au luat tot mai mult locul prietenilor. Locul colegilor de munca pe care somerul nu-i mai are in preajma a fost luat de personajele cu care se intilneste in fiecare seara in telenovele. A inceput sa-si altoiasca destinul propriu pe o creanga de telenovela sud-americana. Si el este sarac, napastuit si fara speranta ca Rosalinda, Angelica sau Luz Maria. Iar in viata lor s-a petrecut o minune, Dumnezeu le-a rezolvat situatia fara iesire, le-a facut dreptate. Le-a revenit vederea miraculoasa, au regasit oameni iubiti sau memoria, si-au gasit Fat-Frumosul bogat si sensibil. intotdeauna se produce minunea care aduce fericirea. Nu trebuie decit sa fii nefericit, sa ai rabdare, sa nu-ti pierzi speranta. Cu nefericirea nu este o problema, se gaseste destula pe la noi. Mai ramine rabdarea, asteptarea. Nici aici nu ne costa nimic si suntem destul de potriviti pentru a nu face nimic. intre timp insa, aceeasi televiziune a venit cu o alta distractie. Ea a propus un cadru propice in care sa actioneze mina lui Dumnezeu. Concursurile prin care pot cistiga masini, apartamente sau mari sume raspunzind doar la un telefon (cu pret exorbitant pe minut) sau raspunzind la o intrebare imbecila. Oamenii s-au conformat, au dat telefoane sau au completat milioane de carti postale. Au asteptat apoi in fata televizoarelor minunea divina, cistigul care avea sa le schimbe viata definitiv. Nu-i nimic, s-au consolat ei cind au iesit altii din urnele interminabile. Poate data viitoare. in schimb, ajutati si de politicienii fara orizont si etica, au incetat sa mai creada in posibilitatea de a reusi prin initiativa lor, prin munca si risc. Pregatiti de telenovele, au inceput sa fie tot mai sensibili la un joc care nu fusese pina atunci prea bagat in seama: BINGO. Nimeni n-ar fi putut anticipa frenezia cu care oamenii cumpara cartonasele cu numere si asteapta un show de prost gust care anunta marile premii. De sarbatori s-au golit strazile la orele de tragere la sorti a biletelor cistigatoare. Un premiu criminal a fost pus in joc: un milion de dolari. Cum sa reziste mintile ratacite de telenovele unei asemenea agresiuni. Saminta plantata de telenovela a inceput sa incolteasca: miracolul s-ar putea produce in orice clipa. Totul e sa speri, Caritas-ul ne-ar fi imbogatit pe toti daca n-ar fi fost sabotat de presa, de politicieni sau de Statul infricosat de o asemenea forta pe care ar fi cistigat-o un popor de boieri. Caritas-ul a functionat ca mit al salvarii colective, Bingo este ultima solutie - salvarea individuala. Oamenii au inceput sa se scoale de dimineata sperind la salvatorul Bingote, sa-si petreaca ziua cu gindul la Linie sau visind la marele premiu de 1 milion de dolari. Viata lor napastuita a inceput sa semene cu o asteptare a minunii care s-ar putea intimpla duminica sau simbata viitoare. La Iasi, bisericile au inceput sa fie invadate de jucatorii care isi sfintesc biletele pentru extrageri. Preotii binecuvinteaza aceasta iluzie si, probabil, joaca si ei masiv. Nu este exclus sa joace banii bisericilor, cum s-a intimplat cu Caritas-ul. Sibienii protesteaza in masa pentru prea putinele premii care ajung in zona lor folclorica, dar li se explica, tehnic, ca ei participa la marea iluzie doar cu 1,27% din bilete, deci sa nu se astepte la mai mult. in tot acest timp nimeni nu opreste marea escrocherie, cheta ordinara care-i imbogateste pe cei bogati si-i saraceste pe cei saraci. Statul isi incaseaza darile si nu apara pe oamenii disperati de saracie de propria lor naivitate. Ca si in cazul Caritas-ului, isteria nationala s-a pornit ca o furtuna si parca au inceput si institutiile sa viseze, nu doar oamenii. Cistigatorul premiului de 1 milion de dolari a fost un electrician din Tecuci. Baiat tinar, proaspat casatorit, parca nu era deloc speriat de premiul mare care s-a abatut asupra familiei lui. Nu i-am vazut vreo privire ratacita sau vreo respiratie grea. Pur si simplu, omul nostru astepta acest premiu. Ca un telenovelist serios, el astepta minunea care s-a produs. Sa nu credeti ca avea vreun proiect pentru folosirea banilor, vreo varianta de investire sau cheltuire. Nu este cazul. El a spus o fraza care m-a socat. N-o sa mai muncesc niciodata. La 24 de ani s-a saturat de munca. Se va tolani pe sofale, va fuma ciubuc, din cind in cind va aduce dansatoare din buric ori se va plimba doar in masini straine. Ce planuri si-au putut face rominii in noaptea trecerii in anul 2000. Probabil, cele mai multe din proiectele lor au forma scenariilor din telenovele. Se va intimpla o minune mare si el se va salva, se va ridica singur deasupra celorlalti. Ca ingerul prabusit al PRO TV-ului in noaptea de Revelion. Totul e sa faca mici economii, sa adune bani pentru cartoanele care-i asigura respiratia artificiala a sperantei, sa le completeze constiincios si sa astepte. Proiectul lui are sa ajunga ziua in care va putea spune mindru, ca electricianul din Tecuci: N-o sa mai muncesc niciodata. Nimic despre munca, nimic despre sacrificiu, despre inteligenta, investitii, cumparare, economie etc. Din nefericire, poporul romin a inceput sa astepte un Mos Craciun care n-o sa vina niciodata. Ne-am oprit din mersul istoric ca sa traim un destin de telenovela, destin de Rosalinda nefericita. imi vine sa merg pe strada cu un banner prin care sa-i raspund electricianului din Tecuci: N-o sa mai visez niciodata! P.S. Postul de televiziune PRO TV si-a inceput jurnalul din 3 ianuarie cu urmatoarele propozitii: Pentru romini, anul 2000 a inceput bine, masurile luate de guvernul Isarescu o sa le mareasca veniturile, in timp ce toate celelalte televiziuni aratau cum se scumpesc produsele de baza: carnea, laptele, piinea... Mai bine telenovele si bingo. Acolo exista o urma de reguli care sunt respectate. Acolo minciuna este ca o pastila care adoarme durerea. 7 ianuarie 2000 Fabrica de revolutionari intr-o dimineata de iarna geroasa, cu zapada alba pina si in orasele noastre afumate, cu gunoaie inghetate si ascunse sub democratia zapezii, ai senzatia fizica a normalitatii, nu poti sa te gindesti decit la normalitate. La faptul ca poate mai avem o sansa, poate istoria va avea rabdare cu noi si vom putea deveni o natiune normala, civilizata in forma si continut. in plus, treci pe linga doua catedrale in drumul tau, una ortodoxa si alta catolica, te uiti spre virful turlelor si poti vedea albastrul rece al cerului. Un albastru care-ti pare a fi imaginea cea mai buna a cosmosului, a spiritului care organizeaza, un albastru care te influenteaza spontan: acolo sus, sau jos, cineva trebuie sa fie atent la ceea ce se petrece, cineva trebuie sa supravegheze, sa faca dreptate, sa nu lase o lucrare minunata a se duce pe ripa. Dupa ce ti-ai cumparat ziarele insa, dispare orice reverie de iarna. Ca un balast, presa te trage inapoi intre gunoaiele cotidiene. Prin povestirile ei, prin stirile zilnice, chiar prin senzationalul pe care-l cauta, presa te obliga sa te raportezi la ceea ce este si nu la ceea ce ti-ar placea sa crezi c-ar trebui sa fie. Nu o paza a democratiei face presa, ci, in primul rind, o paza a realismului nostru in mediul democratic. Presa este importanta la noi mai intii pentru ca participa la lupta dintre democratie si coruptie. Intuitia lui Daniel Bell ca aceasta va fi principala contradictie a societatilor in tranzitie a fost deosebit de justa, desi poate era greu de crezut ca ar putea avea dreptate. Toata lumea a crezut ca se va lupta capitalismul cu comunismul sau democratia cu dictatura, libertatea cu autoritatea. in focul luptelor democratice, intelectualitatea noastra, mai mult sau mai putin compromisa sub vechiul regim, a inventat sintagme si expresii pentru realitati mai mult sau mai putin imaginare: criptocomunism, neocomunism, nostalgici comunisti. Dar comunismul murise la noi odata cu Ceausescu, singurul lui mare luptator. Odata cu 1990 incepea de fapt lupta interminabila dintre utopia democratica si coruptie, dintre spiritul democratic creat pe armatura legalitatii liber consimtite si asocierea banditeasca cu scopul incalcarii regulilor pentru a obtine profituri ilicite de pe urma unei pozitii privilegiate in sistemul politic. Coruptia corespunde unei duble structuri normative, este legata de o ordine simbolica (statuata prin norma) si de o ordine operationala, nascuta in confruntarea individului cu viata reala. in ordinea simbolica, oamenii cred ca legea se impune in fata tuturor, ca nimeni nu e mai presus de ea si, dincolo de abdicari intimplatoare, societatea se sprijina pe un fundament moral solid. in viata reala, indivizii sunt pusi de multe ori in fata unor situatii in care pot actiona chiar impotriva credintelor lor cele mai sincere. Ei numesc asta adaptare, actiune rationala, pragmatism sau altceva. in imaginarul cotidian se produce un continuu compromis, o continua negociere intre dorinte si principiul realitatii. Coruptia tine de sistemul ordinii operationale. De cele mai multe ori este cimentul grupurilor elitiste care se configureaza mai ales in perioade de tranzitie. Cum scrie un sociolog american, adeziunea la sistemul coruptiei poate fi semn de loialitate si solidaritate cu elita. Este vorba, insa, in aceste situatii, de practici ilegale care se afla la limita legalitatii: finantarea ilegala a partidelor de catre mari industriasi, anumite favoritisme si simpatii, a se da sanctiuni mai usoare in cazul unor abateri etc. Astfel definita, coruptia exista in toate sistemele politice si va exista intotdeauna, caci mereu se va putea face o disociere normativa in moduri operationale de actiune practica si coduri simbolice deconectate de la comportamente. Dar in momentul in care devianta devine sistematica, coruptia se institutionalizeaza, perverteste intreg sistemul social. Ajungem la ceea ce sociologii au numit anomie, absenta controlului social prin norme, absenta regulilor jocului, situatie in care fiecare profita cum poate de pe urma celorlalti. Dar anomia se refera doar la coruptia individuala, la situatia in care nu avem coruptie de sistem. Cind coruptia este colectiva, atunci nu mai avem anomie, ci un fel de simulare a normalitatii. Exista reguli de joc, de cele mai multe ori ele sunt subintelese, dar aproape intotdeauna sunt, de voie, de nevoie, acceptate de multa lume. Coruptia care alimenteaza sistemul politic rominesc este sistemica si foarte bine organizata. Ea rezista foarte bine pentru ca victima este difuza, abstract definita: societatea civila. Coruptia politica inseamna deturnarea discreta a unor resurse publice. in acest sistem ne-am obisnuit sa traim ca intr-un noroi care tine de cald, ne-am recladit chiar identitatile morale cu argumentari filosofice. Am invatat ca acolo unde e afisata o regula trebuie sa cautam o alta ascunsa, unde e desenat un drum sa intrebam discret despre carare. Atitea scandaluri de coruptie am vazut in cadrul spectacolului jurnalistic, incit aproape am devenit imuni. Biata noastra fiinta morala s-a chircit sub apasarea dublei interpretari normative. Fenomenul a fost numit de sociologi efect de desensibilizare si semnifica tocirea sensibilitatii noastre la actele de injustitie, coruptie sau la suferinta celuilalt. Credeam ca totul s-a facut in Rominia in materie de coruptie: s-au falimentat banci prin credite dirijate politic, se face privatizare frauduloasa, se falimenteaza intreprinderile pentru a fi luate pe citiva bani, se acumuleaza case, se platesc functiile dupa sistemul fanariot. Chiar Radu Vasile a tinut sa anunte in Parlamentul Rominiei ca nu mai este nimic de furat in tara noastra. M-am inselat. Dar folosirea oportunitatilor mentionate, oferite de functii publice, a fost intrecuta de stirea ca in 22 noiembrie 1999, in Monitorul Oficial 568 bis s-a publicat o lista cu peste 17.000 de noi revolutionari, clientelarii partidelor aflate la putere. Pina acum, cu toate excesele lui Bebe Ivanovici, beneficiau de drepturile Legii 42/1990 doar circa 8.000 de revolutionari. intre cei 17.000 de revolutionari proaspeti sunt multi copii care invatau alfabetul in 1989 si, probabil, in decembrie fiind doar in primul trimestru, nici nu ajunsesera la litera R (de la Revolutie). Printre revolutionarii-copii exista si un erou din Tirgoviste (Stirbescu) care s-a nascut doar in 1997, alaturi de inca trei frati. La o asemenea forma de coruptie nimeni nu se mai poate gindi, orice rationament se blocheaza, mintea se opreste. Pe malurile Dimbovitei, Dumnezeu a murit. Chiar nimic nu mai este sfint, nimic n-a mai ramas in ordinea simbolica a moralei prin care ne justificam in istorie. Totul este calcat in picioare de catre cei care se urca in copacul cu poame dulci ale puterii. O jungla fara urma de umanitate si respect se intinde peste tot unde statul romin si-a demarcat teritoriul birocratic. Pentru acesti cimpanzei care populeaza birourile deciziei, eu - contribuabilul din Cluj, eu - intreprinzatorul care isi plateste regulat zecile de taxe, eu - intelectualul care zilnic le da o speranta studentilor ce vor sa plece oriunde sunt un mare bou, sunt un fraier perfect. Nu merit nici macar respectul de a fi mintit inteligent, adica nici macar nu se oboseste cimpanzeul platit din banii mei sa se gindeasca pentru a face smecherii inteligente. Ma ignora pur si simplu, se raporteaza la mine ca si la o tufa. Cum sa ma consider eu cetatean al Rominiei daca functionarii de la Subsecretariatul de Stat pentru protectia revolutionarilor si o comisie parlamentara care are acelasi profil ma considera atit de timpit incit sa nu-mi dau seama ca un copil nascut la sapte ani dupa Revolutie n-avea cum sa lupte pentru libertatea noastra din starea de spermatozoid incalzit in testiculul tatalui ascuns sub pat? Sau daca nu ma crede atit de prost, atunci ma sfideaza. Ma ignora, ma elimina din peisaj, ma neaga. Dar mai grav este ca ignora, ii sfideaza pe aceia care au murit, pe aceia care i-au pierdut pe cei dragi ori sunt acum in carucioare si nimeni nu-i mai baga in seama. Timisoara a ramas singura timp de o saptamina. Oamenii de acolo au fost asediati de trupele venite de peste tot si au asteptat cu groaza sa fie ucisi cu totii. Iar la zece ani de la Revolutie niciun politician nu s-a dus sa le multumeasca sau sa taca un minut alaturi de suferinta lor. in schimb, cei veniti la putere pentru a spune adevarul si a instaura moralitatea s-au apucat sa fabrice eroi pe banda rulanta. Timisoara este un oras care nu mi-a placut niciodata pentru falosenia lui, citeodata fara substanta. Pe zi ce trece iubesc tot mai mult acest colt de tara pe care nu l-am inteles pina acum. Acolo au fost o suta de revolutionari care n-au niciun brevet si care nici nu-l vor cere niciodata. Acolo exista o suta de mii de oameni demni, liberi, sfidati astazi de toate scursorile Capitalei. La zece ani de la Revolutie, degeaba ne uitam in sus. Degeaba vedem cerul albastru, degeaba mai ninge frumos peste orasele noastre. 14 ianuarie 2000 Nasterea realitatii politice Articolul nostru va aborda, de o maniera interactionista, problema constructiei realitatii simbolice a politicului pornind de la ipoteza ca acest lucru se produce inca de la virste fragede, odata cu nasterea unor alte concepte de relatie si cu reprezentarea spatiului social si a alteritatii. intr-o oarecare masura, vom valorifica, in demersul nostru, viziunea piagetiana privind nasterea inteligentei si reprezentarilor la copil. Marele psiholog elvetian J. Piaget a aratat ca prima lectie pe care trebuie sa o dam copilului atunci cind el se insereaza cognitiv in lume este ca universul nu este organizat decit cu conditia de a reinventa aceasta organizare, structurind obiecte, spatii, timp si cauzalitate, totul constituind o logica.26 in mod normal, daca vorbim de sociologizare politica, va trebui sa tinem cont de asertiunea ca dezvoltarea inteligentei infantile este stadiala, ca dezvoltarea unei gindiri politice este dependenta de alte domenii ale dezvoltarii si ca, din punct de vedere metodologic, trebuie sa procedam la un studiu al opiniilor si al atitudinilor. in nasterea unei gindiri simbolice, traditia piagetiana considera ca sunt deosebit de relevante stadiul de dezvoltare de la 11 la 12 ani si cel de la 12 la 13 ani. in stadiile prelogice, copilul isi constituie viata afectiva si cognitiva in jurul autovalorizarii considerind, prin deformare, punctul sau de vedere asupra lumii ca absolut. in fazele ce preced virsta de 11 ani, politicul este un teritoriu mult prea indepartat, teritoriu social de care, de regula, copilul nu este constient. Copilul nu se intilneste cu politicul decit daca traieste intr-un mediu foarte puternic politizat, nu-si poate forma imagini prin informatie directa, iar modul in care se intersecteaza informatia cu opiniile valorizante pe care le primeste din mediu este, de regula, intimplator si nu duce la o intersectare sistematica, intersectare care ar putea produce o anumita reprezentare sociala. Din alt punct de vedere, inainte de 10 ani, copilul are tendinta de a accepta necritic ceea ce i se propune din mediu, fara a refundamenta cognitiv sau valoric tendinta sa de a fi de acord cu mediul facind ca unele opinii pe care le manifesta sa nu fie in mod obligatoriu sprijinite pe o atitudine latenta. La virsta de 11-12 ani, gindirea copilului se desubiectivizeaza, el poate deveni un veritabil interlocutor privind unele chestiuni sociale, ajunge la stadiul relativist "obiectiv in care gindirea degajeaza obiectele sale de relatiile multiple susceptibile de a permite generalizarea propozitiilor si punerea in reciprocitate a punctelor de vedere"27. Copilul incepe sa inteleaga si sa prelucreze relativitatea si pluralitatea punctelor de vedere, poate face anticipatii si proiecte, iar pe plan afectiv, se distanteaza de lumea obiectelor din jurul sau, se integreaza in relatiile sociale ale unor grupuri si incepe sa respecte regulile jocului impuse de anumite contexte ce reclama contactele interpersonale structurate. Cum spune Piaget, la aceasta virsta se atinge a treia mare etapa in dezvoltarea gindirii, stadiul operatiilor formale. in prima faza se dezvolta functiunile semiotice (1,5-2 ani) prin interiorizarea imitatiei si limbajului, iar in cea de-a doua, operatiile de gindire concreta. Prin a treia faza gindirea se desprinde de real28 prin constructia de ipoteze si prin operatiuni interpropozitionale. Odata cu stadiul de 12-13 ani, putem vorbi de o etapa in care socializarea politica poate fi evidentiata in cadrul comportamentului, atitudinilor si opiniilor. La aceasta virsta, copilul se apropie mult mai mult de devenirea ca fiinta sociala, se deschide spre altul, devine constient ca politica este o indeletnicire frecventa a adultilor si incepe sa-l intereseze ca mod de functionare. Dar cel mai important lucru este ca, odata ajuns la stadiul dezvoltarii unor operatii formale, poate sa relativizeze imaginile, reprezentarile, opiniile venite din exterior, le poate confrunta prin judecati de existenta, dar si prin alte tipuri de autoritati logice. Tot mai atent la comunitatea adultilor, copilul se intereseaza de realitatea politica si, mai ales, ajunge la intelegerea esentei ei conflictuale, precum si la imaginea imposibilitatii transarii cu argumente si dovezi a divergentelor aparute. El incepe sa interpreteze toate achizitiile venite din mediul social proiectind o viziune mai mult sau mai putin originala asupra problemelor respective. Marea ambiguitate a valorilor generale, cum este cazul si al aspectelor politice, face ca, inca de la virsta de 12-13 ani, sa putem dobindi anumite proximitati ideologice si atitudini de acceptare/ respingere a realitatilor politice. Am incercat in anii din urma sa initiem un proiect de cercetare privind universul politic al copiilor, intrigat de o serie de evolutii ale mentalitatii colective din Rominia si incurajati de o cercetare pe care o consideram ca fiind de pionierat si care a ramas oarecum singulara.29 in aceasta prima faza a proiectului nostru, suntem inca tributari gindirii sociologului francez A. Percheron, pentru ca intentia noastra a fost aceea de a verifica asertiunile lansate de autoarea franceza, mai ales ca nu am avut cunostinta de niciun studiu care sa valideze sau nu rezultatele sale.30 in al doilea rind, am vrut sa vedem in ce masura putem etalona cultural, pentru populatia romineasca, aceste instrumente, mai ales pentru ca realitatea cultural-politica si sociala, precum si devenirea romineasca pare analistilor politici ca fiind originala. Aceasta cercetare are si semnificatia ca este inceputul unui proces de cercetare a comportamentului politic al rominilor, proiect care se afla in curs si care era, in viziunea noastra, normal sa inceapa prin modul in care se naste o realitate cu caracter simbolic. Nu putem altfel avea informatii de control care sa neutralizeze mult trimbitata mostenire comunista in opinii, atitudini si comportament.31 Vom ramine la analiza acestui nivel chiar daca am desfasurat o serie de studii pe esantioane nationale si regionale32 privind cultura, iar participarea politica a adultilor si tentatia stabilirii unor conexiuni cu comportamentul adult este destul de mare. intr-o faza de testare a instrumentelor de cercetare si a rezultatelor folosite de A. Percheron33 in cercetari pe copiii francezi, am observat ca problema cea mai importanta este cea a limbajului politic al copiilor. Cind spunem limbaj politic ne gindim la analiza structurii lui, a tipurilor de respingeri si goluri cognitive, precum si la evaluarea unei atitudini generale fata de politica a copiilor de 12-13 ani. in cadrul anchetei noastre, am folosit doua instrumente simple34 pe un esantion de 1116 de copii din Cluj-Napoca si citeva orase mari din Transilvania. in primul rind, am utilizat o lista de vocabular insotita de cerinta de a marca daca ii place sau nu-i place ceea ce reprezinta acel cuvint. Al doilea instrument cuprinde o lista de cuvinte-stimul, copilul fiind rugat sa noteze primele doua asocieri care-i trec prin minte. Copiii au reactionat foarte bine la aceste probe fiind deosebit de participativi, dimensiunea ludica pe care am imprimat-o dinamizind in mod pozitiv prestatia, prima lor prestatie ca subiecti ai unei anchete de opinie. in privinta instrumentelor de cercetare, am adaptat aceste instrumente la situatia social-politica din tara noastra in ceea ce priveste continutul listelor de cuvinte. Am pornit de la premisa ca vocabularul politic se structureaza in patru tipuri de termeni: concepte comunitare, concepte desemnind mecanisme si institutii democratice, vocabular politic propriu-zis si vocabular social. Este important de studiat impactul tipurilor de limbaje amintite pentru a vedea masura in care participa, la virsta tinara, la formarea unor coduri politice complexe. Pentru fiecare dintre aceste tipuri de limbaje am calculat un indicator de necunoastere si un indicator de ostilitate. Indicatorul de necunoastere l-am realizat prin raportarea procentajului de cuvinte necunoscute la maximum de necunoastere posibila. El indica, intr-o maniera simpla, "competenta" politica (chiar daca doar cea anteperceputa) a copiilor.35 Prin acest indicator se pot vedea care sunt segmentele de vocabular sau tematicile cele mai prezente in universul copiilor. Indicatorul de ostilitate reprezinta procentajul de "nu-mi place" din ansamblul de optiuni exprimate pentru cuvintele din lista. Am avut in vedere faptul ca o serie de elemente ale cognitiei si socializarii la aceasta virsta pastreaza inca o puternica componenta subiectiva, raportare afectiva care poate fi chiar independenta de cunoasterea sau necunoasterea exacta a sensului cuvintului respectiv. Cele patru grupe de vocabular folosite au fost urmatoarele: Vocabular comunitar Vocabular pentru valori, mecanisme si institutii democratice 1. Republica 1. Candidat 2. Patrie 2. Lege 3. Drapel 3. Primar 4. Libertate 4. Consilier 5. Egalitate 5. Ministru 6. Independenta 6. Administratie 7. Natiune 7. Forte de ordine 8. Stat 8. Jandarm 9. Impozite 10. Cetatean 11. Democratie 12. Armata 13. Securitate Vocabular partizan Vocabular social (vocabular politic propriu-zis) 1. Partid politic 1. Clasa sociala 2. Om politic 2. Sindicat 3. Ion Iliescu 3. American 4. Moderat 4. Reforma 5. Extremist 5. Manifestatie 6. Emil Constantinescu 6. Revolutie 7. Corneliu Coposu 7. Salariu 8. Capitalism 8. Taran 9. Comunist 9. Maghiar 10. Nicolae Ceausescu 10. Occident 11. Dictatura 11. Bani 12. Parlament Folosirea celor patru grupe de vocabular a fost justificata deoarece subiectii au reactionat in general diferentiat la ele. in plus, au aparut diferente si pe subgrupe de vocabular in interiorul fiecarei grupe lingvistice. Vocabularul comunitar beneficiaza de cei mai buni indicatori de cunoastere. Pe ansamblul sau, obtine un indicator de necunoastere de 4% si un indicator de ostilitate de 15%. Cum se observa in tabelul alaturat, cuvinte ca drapel, patrie si libertate sunt percepute ca mai apropiate, deci cu un indice de ostilitate mult mai mic. Indicii de necunoastere si ostilitate ai vocabularului comunitar (%): Nu-l cunosc Nu-mi place Stat 1 21 Republica 15 57 Drapel 0 13 Natiune 10 15 Patrie 0 3 Egalitate 1 8 Independenta 4 4 Libertate 0 1 Pe ansamblul vocabularului 4 15 in grupul de cuvinte mai putin cunoscute sunt: republica, natiune, independenta, cuvinte care sunt mult mai conceptualizate. Structura celor doua grupe de vocabular este identica cu rezultatele obtinute la cercetarea pe esantionul francez. Singura exceptie este legata de stat, care este cu 18% cuvintul cel mai necunoscut la francezi si cu cel mai mare indicator de ostilitate (30%). Pe totalul categoriei lingvistice, elevii romini obtin rezultate mult mai bune la cunoastere (doar 4% necunoastere fata de 11%), insa o mai mare ostilitate (10% la francezi si 25% la subiectii romini). Vocabularul mecanismelor si institutiilor democratice obtine pe ansamblu un indice de necunoastere mult mai mare (10,2%) si unul de ostilitate deosebit de ridicat (46%). in interiorul categoriei, diferentele sunt deosebit de mari. in primul rind, se confirma ipotezele lui Roig, Billon-Grand36, Percheron37 si Greenstein pentru SUA in legatura cu rolul primarului ca pivot al socializarii copilului: 3% pentru copiii romini, 7% pentru cei francezi. Vocabularul mecanismelor si institutiilor democratice (%) Nu-l cunosc Indicele de ostilitate Candidat 12 53 Lege 1 15 Primar 3 31 Consilier 32 42 Ministru 5 45 Administratie 14 37 Forte de ordine 23 84 Impozite 18 80 Jandarmi 4 59 Cetatean 5 7 Democratie 8 20 Armata 1 60 Securitate 7 70 Pe ansamblul vocabularului 11 46 in cazul acesta se observa un alt mecanism, ostilitatea nu este generata doar de necunoastere. O serie de cuvinte, cum este ministru, au o cunoastere foarte buna, dar o mare ostilitate, ca jandarm, armata, securitate. in ceea ce priveste ostilitatea, se observa o mare respingere a cuvintelor care exprima autoritatea publica: ministru, jandarmi, armata, securitate. in esantionul francez, cuvintele cu cea mai mare ostilitate au fost impozite (97%), partid politic (66%) si parlamentar (62%). Pentru esantionul de copii romini, indicii de ostilitate sunt mult mai mici, chiar daca pe totalul categoriei, indicatorii de ostilitate sunt aproape identici. in schimb, la esantionul francez indicatorul de necunoastere este deosebit de ridicat: 27% fata de 10% pentru copiii romini. Respingerea timpurie a autoritatii este, poate, o dovada a reinvatarii lipsei de respect, cum o numeste R. G. Schwartzenberg38. in antichitate, puterea era considerata o datorie si un privilegiu, astazi se pare ca oamenii se supun mai mult dezideratului lui Alain, care era de parere ca nu trebuie sa ne supunem spiritul autoritatii, ci sa respectam autoritatea, dar sa-i rezistam ei, caci prin respectul autoritatii se asigura ordinea, prin rezistenta se asigura libertatea.39 Putem presupune deci ca rezistenta se invata alaturi de respect. Pentru cuvintul lege avem o cunoastere aproape unanima si o slaba ostilitate, rezistenta manifestindu-se fata de reprezentantii autoritatii. Vocabular partizan/ vocabular politic propriu-zis (%) Nu-l cunosc Indicele de ostilitate Partid politic 18 70 Om politic 6 68 Ion Iliescu 5 57 Moderat 40 20 Extremist 56 38 Emil Constantinescu 21 48 Corneliu Coposu 14 69 Capitalism 40 44 Comunist 3 93 Nicolae Ceausescu 5 84 Dictatura 5 94 Parlament 10 74 Pe ansamblul vocabularului 19 65 Pe masura ce ne apropiem de esenta functionarii sferei politice, se observa o puternica ostilitate si, evident, aproape o dublare a indicatorului de necunoastere. Daca cercetarea efectuata in Franta obtinea un indice de necunoastere a vocabularului de 45%, in esantionul nostru el se apropie de 20%, in schimb indicatorul de ostilitate este aproape identic (65% in esantionul nostru, 66% in cel francez). Comparatia cu cercetarea franceza poate merge si mai departe in cazul cuvintelor comune, dintre cele doua structuri de vocabular obtinindu-se aceleasi necunoasteri: cel mai mare indicator de necunoastere este pentru extremist si moderat. Ca si in cazul cercetarii desfasurate in Franta, personalitatile politice sunt destul de bine cunoscute, dar au un indice de ostilitate destul de mare. Acest lucru este valabil si pentru presedintele in exercitiu, ceea ce contrazice modelul american al socializarii politice lansat in anii '50, cu pretentii de generalitate. Ceea ce se evidentiaza pentru esantionul de copii romini este gradul mare de ostilitate fata de o serie de cuvinte care reprezinta sau fac trimitere la vechiul regim comunist. Avind in vedere marele bombardament mediatic relativ la aceasta tema si legitimarea politica anticomunista a majoritatii actorilor politici de dupa 1989, se pare ca acest cimp ideologic a ajuns si la cetatenii cei mai putin angajati politic. Clasamentul ostilitatii are in virf cuvintele dictatura, comunist, Nicolae Ceausescu, cuvinte care obtin insa cele mai bune scoruri de cunoastere. Se observa ca exercitiul puterii este un factor ce accentueaza cunoasterea.40 Vocabularul social a fost ales initial pentru a caracteriza dimensiunea agonistica, antagonista a politicului. Vocabularul social (%) Nu-l cunosc Indicele de ostilitate Clasa sociala 27 42 Sindicat 27 50 American 3 14 Reforma 25 30 Manifestatie 12 64 Revolutie 2 88 Salariu 1 7 Taran 3 37 Maghiar 3 64 Occident 9 14 Bani 0 15 Pe ansamblul vocabularului 10 9 Am introdus in aceasta categorie si o serie de termeni ce caracterizeaza competitia interetnica sau cea internationala. Cuvintele ce evoca miscari de masa (manifestatie, revolutie) sunt foarte bine cunoscute, dar au un indicator de ostilitate foarte mare, insa cele care sugereaza competitie internationala (occident, american) au foarte mici indicatori de ostilitate. Cum este si firesc, cuvintele legate de supravietuire pe care le-am introdus ca si control obtin scoruri mari de cunoastere si foarte mici la ostilitate. in ceea ce priveste vocabularul stratificarii sociale, copiii nu cunosc conceptul tehnic de clasa sociala insa, fiind un esantion de copii din mediul urban, manifesta o oarecare ostilitate pentru cuvintul taran, ostilitate rezultata din folosirea lui peiorativa in grupurile de copii cu referire la maniere, intr-o opozitie neconflictuala cu alteritatea, in nasterea componentei identitare: orasean. La final, este necesar sa remarcam faptul ca, in cazul esantionului de copii romini, pentru totalul vocabularului obtinem un indicator de 11% necunoastere, la jumatatea celui obtinut de esantionul francez, insa un indice de ostilitate identic, 41%. Acest lucru se datoreaza probabil situatiei de criza sociala si politica si efervescentei politice care caracterizeaza renasterea unui sistem politic democratic. Si alte studii de sociologie politica au demonstrat ca evenimentele politice de criza au un impact pozitiv asupra cunoasterii unor mecanisme si realitati politice. 21 ianuarie 2000 Lungul drum spre Celalalt Saptamina aceasta s-a intors in pamintul patriei un om politic exemplar, unul dintre putinii aristocrati ai bunului simt si verticalitatii morale: Ion Ratiu. in noptile pe care le-a petrecut la Bucuresti si Turda, trupul neinsufletit a fost parasit de toti. Nimeni n-a vegheat ca, in trecerea dincolo, sa nu fie singur. Traditia ortodoxa si respectul minimal pentru celalalt nu mai inseamna nimic pentru noi. in plus, pentru niste nefericite alegeri de partid, cu rezultat cunoscut dinainte, chiar inmormintarea omului politic a fost aminata. Sa fie un reflex al individualismului, al unui egoism care ne-a cuprins pe majoritatea dintre noi? Ne-am insingurat atit de mult incit nimic numai conteaza, nici macar respectul pentru trecerea dincolo a semenului nostru? Sa fie lupta noii elite intelectuale cu fantoma colectivismului, cu spiritul comuniunii si solidaritatea din perioada comunista, lupta declansata in graba de a se gasi un blazon de diferentiere? Nu este vorba de dilema individualism/ colectivism, intotdeauna se va putea vorbi in feluri diferite despre individualism si colectivism. Unii vor ridica in slavi individualismul, faptul ca ne-am eliberat de colectivism, altii o sa-l deteste pentru ca se simt exclusi. Nu exista prea multe criterii pentru a face o teorie sigura a uneia sau alteia dintre tendinte. intotdeauna colectivistii vor gasi argumente pentru a spune ca individul nu e nimic in afara grupului, ca esenta noastra consta in reflexe sociale si nimic nu e mai important decit lucrurile care ne leaga, fire invizibile de sensibilitate si relatie. Individualistii se vor prevala de nevoia noastra de libertate si intimitate. Omul este unic, este unul singur si nu poate fi tratat ca o molecula sau o caramida pentru zidul social. El are nevoie de libertate si de o tratare diferentiata, el este redus la nimic atunci cind se afunda in grupuri si comunitati. "Infernul sunt ceilalti" - clama un cunoscut filosof al secolului si toata lumea ii crede pe filosofi pe cuvint. Dar nici macar nu este interesanta discutia despre individualism sau colectivism. Nu s-ar mai putea adauga nimic privind tema aceasta. Doar fiecare dintre noi, cu existentele noastre, putem adauga un strop de singuratate in marea de singuratati a lumii, sau o lacrima de compasiune pentru suferinta celuilalt. Doar existenta noastra se poate insera intr-o retea de singuratati sau intr-o prietenie care ne incalzeste sufletul. Vorbele, cuvintele pot fi reci sau fierbinti dupa sufletul care le imprastie prin aer. Cine este Celalalt, cel pe care unii il asteapta sa le treaca pragul si altii il resping pentru ca le e frica de el ca si de un ciumat? Celalalt sunt eu pentru tine, Celalalt esti tu pentru mine. Celalalt nu este o schema, o tinta intr-un tir pe care zilnic il exersam pentru a ne demonstra noua insine ca traim, ca suntem vii. Dupa Revolutie, cind ne-am cistigat libertatea, cel putin formal, a scazut indicele increderii in celalalt, doar 12% din rominii considera ca se poate avea incredere in cei mai multi dintre oameni, 77% raspund negativ. Ne-am indepartat de rude (doar 55% se mai viziteaza, 37% mai petrec impreuna de sarbatori, 43% discuta despre problemele lor cele mai importante) si suntem inconjurati la serviciu de niste straini (doar 20% din colegii de serviciu se viziteaza, 15% fac chefuri impreuna, 28% discuta despre problemele care-i framinta). Etniile care traiesc alaturi de noi "beneficiaza" de o mica incredere: doar 5% au incredere in tigani, 22 % in evrei, 24% in unguri si 42% in germani. ii consideram pe acestia tapi ispasitori pentru multe dintre nefericirile pe care singuri ni le producem. Credem despre noi ca suntem ospitalieri, ne credem crestini, ne place sa ne consideram monumente ale milostiveniei, dar daca ne uitam mai bine, constatam stupefiati ca nu exista caritate. Caritatea nu este o aventura de sarbatori cind am dat o coaja de piine unui nenorocit. Nu suntem fiinte caritabile daca nu avem un program de viata in care ajutorul pentru cel aflat in nevoie sa fie constant. Ne aducem aminte de copiii din orfelinate mai ales de 1 iunie sau de Anul Nou. Ne amintim de mamele abandonate in aziluri de 8 martie si de batrinii tristi doar cind ne aduce aminte vreun articol din presa straina. Europa ne aminteste ca, pentru a fi acceptati, mai trebuie sa ne rezolvam problema handicapatilor institutionalizati si niciunui politician nu i-a crapat obrazul de rusine. Dar mai grav este ca nu ne-a crapat obrazul noua, oamenilor normali, cei care credem ca nu e treaba noastra, ci a institutiilor statului. E adevarat ca ar trebui ca biserica, primaria, prefectura sau guvernul sa rezolve problemele sociale. Dar pe noi cine ne impiedica sa mergem la usa orfelinatelor sau a spitalelor, la case de copii sau aziluri cu hainele care ne prisosesc sau ne-au ramas mici, cu mincare sau citiva banuti? Efortul e atit de mic si ar putea produce atita bucurie. Daca 20 de milioane de oameni am da lunar cite 2.000 de lei, pretul unui ziar, s-ar aduna cifra de 40 de miliarde pe luna. Atitea suferinte s-ar alina, n-ar mai muri batrinii de foame si nici copiii saracilor n-ar mai calca prin zapada cu tenisi de pinza. Avem 150.000 de handicapati pe care nu-i putem aduce la un standard de normalitate a vietii, noi, cei 23 de milioane de romini mindri si grozavi. in acest ocean al indiferentei generalizate, putini sunt cei care promoveaza valorile solidaritatii si ale prieteniei. Majoritatea se inchid in casele lor, se baricadeaza si viseaza la tot felul de lucruri. Viseaza o minune care le va schimba viata, cumpara taloane de bingo sau isi consuma impulsurile visind la un apartament de pe postul de televiziune Acasa. Cind se simt nefericiti, dau vina pe comunism sau pe soarta. Altii se aduna in mici retele narcisiste, se uita unii la altii, se lauda reciproc. Construiesc false criterii, false exceptionalitati. Povestesc despre calatoriile lor in strainatate si se entuziasmeaza teatral. Se privesc in oglinzi strimbe pentru a le indrepta mutrele sucite. Se simt fericiti si deosebiti, le ajunge narcoza de grup pentru a nu se mai intreba de ce nu-i iubeste nimeni, de ce nicio pasare nu-si face cuib in pomii din gradina lor. Exista si o alta metoda de supravietuire. Am cunoscut un grup de prieteni care si-au construit o insula a prieteniei si solidaritatii. S-a intimplat asta poate pentru ca, in anul 1990, s-au simtit agresati. Au simtit poate ca pamintul le fuge de sub picioare si viitorul a murit. Cu siguranta, citeva luni n-au putut intelege ce se intimpla. Au vazut cum repetentii se ridica la tribunele democratiei si construiesc o lume dupa intunericul din mintile lor. Au vazut ca lichelele fac apel la morala si hotii au devenit paznici de tezaur. Au fost poate cu brutalitate impinsi deoparte. Majoritatea au fost sefi de promotie si acest lucru i-a facut sa se intilneasca pe coordonatele organizatiei comuniste a studentilor. Nu era alta pentru ca ar fi ales-o. Era o organizatie care i-a ales fara posibilitatea de a o refuza. Vina lor era munca, notele de 10 pe care le-au obtinut din frica de a nu trebui sa se intoarca la tara cu capul plecat. Nu pot sti cit s-au simtit de singuri intr-o lume care era visata de ei, in noptile lor de nesomn din internate sau friguroasele camine studentesti, lume care-i refuza fara posibilitatea de recurs. Atunci salvarea a venit de la cel mai curajos, sau cel mai incapatinat, ori poate cel mai infricosat de marele desert care se deschidea in fata. I-a adunat pe toti laolalta si le-a spus sa se uite unul la altul si ei au vazut ca nu este construita lumea numai din gunoaie. I-a pus sa se prinda de miini si au vazut ca in lume poate sa fie cald. I-a luat cu sine intr-un drum lung, in care au trebuit sa se ajute unii pe altii, sa se cunoasca, sa se inteleaga. Dar mai ales sa comunice, sa se asculte unii pe altii. Sa nu se inchida simbata seara in casele lor cu lanturi la usi si gratii la ferestre. Sa stea impreuna si sa lase usa casei lor deschisa. Dupa zece ani de haos al tranzitiei, dupa incercari si nesfirsita munca, au reusit cu totii sa atinga virfuri de performanta, fiecare in domeniul lui. Au reusit din nou dupa ce au reluat totul aproape de la zero. Au reusit din nou, fara ura si fara razbunare. Iar mie, constatatorul, citeodata imi pare rau ca nu sunt cu sapte-opt ani mai mare pentru a fi trait alaturi de ei tot drumul acesta. Cel care s-a vazut obligat sa-i conduca nici azi nu-i lasa sa se risipeasca. Poate din cauza orgoliului de frate mai mare sau din frica de singuratate. Poate pentru ca drumul spre Celalalt e atit de lung incit nu ne mai ajunge viata sa ne intoarcem inapoi la animalitate si pestera singuratatii. Dar el ii pazeste inca pentru ca acum, cind fiecare a ajuns la capatul unui drum, pericolul insingurarii este mai mare. Pustiul se instaleaza pe nesimtite intre noi, ne invadeaza incet cu nisipul lui fin, iar cind ne dam seama deja nimic nu se mai vede in jur. Ne-a impietrit inima noastra tinjitoare dupa iubire si, cu timpul, nu ne vom mai recunoaste unii pe altii si nici fiinta pe ea insasi nu se va mai putea recunoaste. Ca niste copaci fara radacina, vom calatori singuri intr-o lume tot mai rece. Zilnic, vom construi ziduri inalte intre noi si ceilalti, tot mai inalte si tot mai groase. Fara sa observam ca, la urma urmei, Celalalt pentru tine sunt eu si tu esti Celalalt pentru mine. Adica am fi putut fi prieteni, camarazi sau chiar frati. Dar uitindu-ne doar dupa capcanele vietii, stresati sa supravietuim cu orice pret, am devenit pe nesimtite niste straini fara chip si infatisare. Niste umbre. 28 ianuarie 2000 Fericirea intr-o lume simpla in America anului 1983, intr-o zi de simbata, adolescentul Genaro Garcia s-a impuscat pentru ca tatal lui i-a interzis sa se uite la televizor. Nu a plecat pur si simplu, a lasat un biletel Iau televizorul cu mine, in inima mea. Va iubesc. Undeva in Europa de Est, la portile deschise ale Orientului, se afla tara telespectatorilor fericiti. Acolo traieste un popor care a facut prima revolutie televizata din istoria omenirii si care a invatat tot ce stie de la televizor. A privit cum se dezintegreaza firava infrastructura agonisita prin sacrificii imense de dictatura comunista, cum se legitimeaza noua elita prin discursuri cepeuniste. Oamenii s-au uitat hipnotizati la ecranul de sticla zi si noapte si azi sunt fericiti ca li s-a indeplinit una dintre cele mai mari dorinte: un televizor color. Li s-a spus la televizor ca au fost cu totii niste comunisti si ei si-au plecat capul vinovati, chiar daca aveau toate dovezile ca au fost victime. Li s-a spus ca n-au iubit niciodata, ca n-au fost fericiti si ca tineretea lor nici macar n-a existat. La inceput, unii poate au incercat sa nu creada, unii si-au intrebat amintirile care pastrau destule dire de lumina, iubirea daruita de vreo fata frumoasa sau prietenia unui camarad. Cu timpul insa, amintirile aveau vocea tot mai stinsa si televizorul le acoperea. Au inceput sa creada ce li se spunea, s-au bucurat ca cineva ii priveste mereu de pe ecranul de sticla si nu sunt chiar atit de singuri, cum tot televizorul le-a prorocit ca vor fi. Ce tinerete, ce fericire, totul a fost o porcarie, si-au zis ei, comunismul nu ne-a lasat sa traim, viata noastra n-a fost decit un vis urit. Prietenul acela mereu alaturi a fost probabil securist, colegul cu care am impartit pita cu unsoare in fiecare zi era comunist ascuns, iar fata aceea care se uita la tine cu sufletul era prea frumoasa ca sa nu fie kaghebista. Si avea acei ochii nefiresc de albastri, ticaloasa. Cel care te-a protejat cind ai injurat la betie viata, profesorul tau, batrinul acela de treaba, nu merita respectat pentru ca a predat lectii comuniste. Au venit apoi unii sa-si arate ranile lor imaginare si sa ceara deconturi pentru asta, si-au inventat functii si demnitati, au fost promotorii unor liturghii de purificare. Au luat creta si au trasat niste linii pe aerul rece. Vedeti, acesta este drumul de-acum inainte, le spuneau ei de pe ecranele de sticla. Vedem, vedem, spuneau multimile ce priveau la televizor, naucite si multumite ca nu trebuie sa deseneze si ei, ca nu-i scoate nimeni la tabla ca sa repete. S-au mutat in casele mari ale celor care au fost alungati de la putere, si-au tras masini negre cu geamuri fumurii si oamenii au inceput sa-i aduleze pentru ii stiau de la televizor. Cu timpul, n-au mai avut curajul sa creada decit ceea ce vedeau la televizoarele din mijlocul sufrageriei. Totul a inceput sa se construiasca in jurul cutiei cu ecran de sticla. in fiecare seara erau chemati in fata televizorului si li se spunea despre cine este bun sau rau, cine a mai ucis un parinte, cine si-a mai ucis un copil, care este poporul care merita sa traiasca in pace si care popor trebuie bombardat pina se va lepada de iubirea pentru pamint sau patrie. Acolo au aflat ca au nevoie de noi sarbatori si ca sunt niste primitivi pentru ca pastreaza un cult al eroilor inchinindu-se la moaste, au fost somati sa nu-si mai sarute icoanele pentru ca s-ar putea imbolnavi. Au descoperit ca ajunge sa te uiti ca sa cistigi, secretul fericirii fiind sa nu-ti dezlipesti ochii de ecranul televizorului. Au inceput sa participe la jocuri si concursuri interminabile, la care unii dintre ei cistigau si ceilalti asteptau sa le vina rindul. Nu mai era cazul sa-si bata capul cu explicatii, sa caute cauze sau legi, sa se intrebe de ce se intimpla ceea ce se intimpla. Veneau niste prezentatori care le spuneau totul. in fiecare seara, televizorul le programa filme in care li se dadea tonul la ris, nici nu mai era nevoie sa se gindeasca la asta. Le-au adus apoi filme la care sa plinga cit poftesc, in singuratatea apartamentelor lor, cu iubiri de carton si mucava. in aceste filme toate actiunile se desfasurau undeva departe, unde orice minune era posibila, orbii isi recapatau vederea, fetele sarace se indragosteau de printi bogati si milosi, printi care-si paraseau familiile intransigente pentru fata laptaresei, dar pina la urma totul revenea la normal, familiile bogate se razgindeau si fata laptaresei se umplea de bani si de iubire. Filmele acestea au inceput, cu timpul, sa devina tot mai lungi, au inceput sa inlocuiasca propria lor viata. Se uitau in fiecare seara si nu mai stiau care sunt ei din acele filme. in micutele lor apartamente reci se basculau zilnic tone de imagini prin ecranul de sticla, iar ei isi priveau miinile, dar nu mai stiau daca sunt ale lor sau ale altora, orbiti de luminile tubului cinescop. Au inceput sa-si doreasca iubite sau iubiti care seamana cu actorii din serialele nesfirsite de televiziune si copii bucalati ca si cei de pe reclamele la sampoane, au inceput sa-si doreasca sa nu mai simta diferenta dintre viata si moarte. Uitindu-se in jur, se mirau tot mai mult ce cauta ei acolo, in viata asta fara lumina si culoare, fara palmieri si piscine cu apa albastra ca si cerul. De fapt, au inceput sa nu se mai intrebe daca sunt sau nu sunt fericiti. Erau mereu intr-o stare de plutire, peste pamint, peste lucruri, peste viata. O fericire anestezianta care te ajuta sa nu mai simti nimic, nici iubirea, nici disperarea, nici tristetea, nici mingiierea. O fericire care nu te oboseste, o iubire care nu te emotioneaza, o satisfactie care nu produce riduri. De ce te poate face televiziunea fericit? Pentru ca ofera o fericire de imbecil care intelege totul fara indoiala si fara de minte. Pentru ca ea ne arata o lume simpla, scandalos de simpla. O lume simpla ca o imagine. Toate lucrurile care se intimpla fac parte dintr-un scenariu, neocomunistii sunt de vina pentru ca nu suntem primiti in Europa, lipsa padurilor si a caselor nationalizate ii face pe oameni sa nu mai munceasca, existenta IAS-urilor este cea mai mare nenorocire pentru societatea lor. Tara lor ar fi atit de frumoasa daca n-ar fi locuita. Poporul asta prost strica peisajul si ii incurca la intrarea in Europa sau in NATO. Au fost pusi sa astepte ajutoare din strainatate si imprumuturi mari de bani, singura solutie pentru iesirea din rahatul in care intrasera. Oamenilor din tara aceea de la portile Orientului li s-a spus ca viata este un mers triumfal spre o lume perfecta daca sunt cuminti si accepta sa aplaude la razboaiele in care le mureau vecinii de peste Dunare, ca la un film cu generic si muzica de western. in lumea simpla a televizorului, cind mor citeva milioane de rwandezi, nu se aud strigatele disperate ale mamelor si copiilor, caci se poate pune o muzica de fond adecvata. De pe ecran nu ne improasca singele in timpul bombardamentelor si nici pierderile colaterale ale suferintei nu se vad. Dinspre fereastra televizorului moartea vine ca o bunica de la tara, cu un cos plin de mere si nuci. De pe ecranul televizorului tragedia se transforma intr-o comedie cu actori lunateci. Miasmele realitatii nu pot trece dincolo de ecranul de sticla, dar nici adevaratele miresme nu se pot transmite. in lumea simpla a televizualitatii, gindurile sunt inlocuite cu formule standard, sentimentele cu imaginile extazului de fotomodel si ideile cu umbra unor ginduri in alb si negru. intr-o lume a imaginilor, oamenii devin, pe nesimtite, niste afise umblatoare pe zidurile de aer ale unei realitati tot mai goale. Lumea despre care nu exista imagine este o lume care nu exista pentru ca nu poate fi vazuta. De exemplu, sufletul; sufletul n-are cum sa existe, iubirea este vizibila doar ca trupuri incolacite, iar prietenia nu are intrupari palpabile. Lumea simpla este lumea fara indoieli, fara intrebari si fara ginduri. Lumea simpla se desfasoara in fata noastra ca un covor moale, ca o plapuma care ne tine de cald. Ceea ce se vede si poate fi pipait se implanteaza direct in creier. Gindirea simpla care locuieste o lume simpla este o gindire concreta. O gindire concreta opereaza cu lucruri si nu cu abstractiuni, o gindire concreta se hraneste doar cu imagini. Fericirea intr-o lume simpla (simpla ca o imagine!) este o fericire cu gust de lapte praf. in urma viselor consumate in fiecare zi in fata televizoarelor ramin doar cojile semintelor de floarea soarelui. Aceasta devine singura urma a trecerii prin lume a poporului de la portile Orientului. 5 februarie 2000 Minciuna tehnocrata Masele sunt conduse prin metode felurite, una dintre ele fiind minciuna. Degeaba a existat si exista la noi ideea ca democratia, odata instaurata, aduce adevarul, ea devine edenul din care a fugit minciuna si inselatoria. Naivii Rominiei s-au fript cu adevarul despre Revolutia din 1989 - Machiavelli a devenit atit de cunoscut prin faptul ca a fost singurul realist intr-o epoca a efuziunilor umaniste: a scris ca uneori poporului i-ar face rau anumite adevaruri, iar minciuna este deosebit de folositoare. Minciuna, spunea G. Simmel, este o tehnica menita sa limiteze difuzarea informatiilor in plan social si, drept urmare, este inradacinata in sistemul de conducere al societatii. Un inventar al minciunilor spuse in viata politica ar fi o imposibila misiune. A transmite reprezentari usor sau puternic distorsionate despre lume cu anumite scopuri este o practica la fel de curenta ca mersul pe jos. La noi, primul ministru Isarescu a inceput sa mimeze reforma profunda a economiei si societatii in scop electoral. Fiindca s-au uzat minciunile poetice despre moralitate, puritate sau luminite care pilpiie la capatul tunelului, tehnocratul nou venit a schimbat stilul, a venit cu o minciuna mai tehnica, mai tehnocrata. I-a zis strategie de dezvoltare pe termen mediu si a lansat-o cu tot felul de surle, trimbite si emisiuni de televiziune independenta. Prima minciuna: desi strategia nu exista, s-a creat impresia ca ea exista din moment ce a fost numita. De fapt, strategia era formata din cinci-sase propozitii legate de viitoare evolutii ale Rominiei. Mai tirziu, am aflat ca ea trebuie discutata, formulata, analizata, aprobata, sintetizata, botezata, udata si desenata de toate partidele (de la putere) sub obladuirea Presedintelui. Intentia unei strategii este salutara mai ales in aceasta lume a Balcanilor, unde este greu sa faci ceva prin anticiparea rezultatelor. Desi s-au cheltuit de citiva ani milioane de dolari pe strategii de dezvoltare pe diverse termene, strategii de eradicare a saraciei, strategii de integrare europeana, planuri de dezvoltare durabila a Rominiei (toate facute de aceleasi echipe de clienti din Bucuresti), o strategie in plus e mai mult decit nimic, mi-am spus cind am auzit despre comunicarea importanta pentru tara pe care trebuie s-o faca Presedintele si primul ministru. E adevarat ca toate au ramas intre coperti de dosare lucioase sau carti scoase intr-un tiraj de 100 de exemplare (probabil 10.000 de exemplare in facturi), dar daca se aduna multe strategii, exista mai multe sanse ca una macar sa fie pusa in practica. Dar de ce, in ciuda entuziasmului de inceput, am trecut acest eveniment la capitolul minciuni. Programul are ca principala prevedere tinta de a ajunge pina in anul 2010 la un PIB de 10.000 de dolari per capita, intr-un ritm de crestere de 6-7 % pe an. Cum se poate realiza: printr-un program de investitii pe baza fondurilor venite din strainatate si reducerea birocratiei. Totul pare perfect, chiar daca nu se detaliaza prea mult, dar este inceputul bun al unui program, se enunta scopul si mijloacele. in plus, scopul e formulat tehnocratic, adica in limbajul cifrelor si conceptelor economice. Dar dupa o minima analiza, iti dai seama ca este vorba de o minciuna, caci daca aplicam o rata de crestere de 6% unui PIB de 3.500 USD per capita, obtinem un PIB de 6.200 de dolari, iar daca aplicam un ritm de 7%, PIB-ul creste la 7.000 de dolari. Deci in zece ani putem avea o dublare a PIB ului, in niciun caz nu putem obtine o triplare. in plus, niciuna din tarile Europei Centrale si de Est n-a reusit o crestere de PIB mai mare de 5%. Pare evident ca nu doar tintele sunt stabilite gresit, ci si mijloacele de atingere. Si un elev de liceu stie ca investitiile au nevoie de trei-patru ani pina sa produca efecte economice, mai ales intr-o tara care n-a reusit mai intii macro-stabilizarea. Pare penibil si total mincinos sa spui ca vei reusi o crestere economica eliminind birocratia. Birocratia poate sa frineze o serie de procese economice, dar in tara noastra inca n-am ajuns la birocratizare, birocratizare care a constituit un element de rationalitate si a fundamentat societatea moderna. La noi nu este vorba de birocratie, ci de coruptie, de retele de vamuire a oricarei initiative de catre filtre succesive de retele de interese reprezentate de functionari fara de rusine, nu de birocratizare. Numai societatile moderne, supercivilizate ajung la birocratie, creeaza medii care prin rationalizare se birocratizeaza progresiv pina cind excesul de rationalizare devine birocratie si este nefunctional. Cum sa triplezi PIB-ul eliminind birocratia? Cine poate crede asa ceva? Cu atit mai mult cu cit, dupa 1996, Rominia a avut o scadere constanta a PIB-ului: in 1997 scaderea a fost de 6,6%, iar in 1999 scaderea fata anul anterior a fost de 4%. Sa fim totusi rationali, ar spune cineva care stie sociologie, o minciuna despre viitorul Rominiei ar putea produce ca efect nasterea acestei realitati create mincinos, daca oamenii adera la ea. Nu este asa, pe minciuna nu se poate crea mare lucru, uneori prin minciuna de necesitate se mai poate salva ceva, dar nicidecum nu putem pune la temelia viitorului unei tari minciuni gogonate, fie ele si minciuni tehnocratice. La temelia viitorului unei tari se pune munca si inteligenta. Este singura formula, simpla si cistigatore, atit de simpla incit are aparenta unei lozinci. Pornind de la cifre reale si o gindire prospectiva sanatoasa, se pot face doua scenarii prospective de evolutie pozitiva a Rominiei. Scenariul 1. Ca sa pastram termenii tehnici folositi de premier si sa luam PIB-ul ca expresie sintetica a evolutiei economice, se poate construi un scenariu pe perioada 2000-2020, deci pe termen lung, scenariu in care daca reusim constant o crestere anuala a PIB cu 7%, obtinem o dublare a PIB-ului la fiecare zece ani. Acest scenariu este marcat de urmatoarea dificultate: este foarte greu sa obtii un ritm de crestere atit de mare pe o perioada de 20 de ani. Dupa 1990, o serie de tari asiatice au obtinut aceste ritmuri de crestere: Malaezia (8,7%), Singapore (8,7%), Tailanda (8,4%), Indonezia (7,6%). Nu putem sti daca aceste tari vor reusi cresteri pe termen mai lung. Pentru Rominia, ar trebui sa ajungem la macar 40% din PIB-ul mediu al tarilor din Uniunea Europeana, pentru ca sa avem o economie tolerabila in UE si acest lucru s-ar putea obtine printr-o crestere constanta de 7-8% timp de 20 de ani. Experienta unei cresteri economice inalte a realizat guvernul Vacaroiu in 1995-1996, dar in conditiile unei tranzitii fara reforma, in 1995, Rominia a avut o crestere a PIB de aproape 7% si o crestere in industrie de 10% (si cu ajutorul unor sume intrate din strainatate), dar deficitul balantei comerciale a crescut de la 4,7% in 1995 la 9,5% in 1996. in economie au continuat sa existe o serie de dezechilibre: a crescut datoria externa, deficitul fiscal a ajuns la 12% din PIB si a crescut datoria externa. Inflatia a fost de 300% in 1996, deci costurile cresterii au fost suportate, pina la urma, de populatie. Concluzia cea mai fireasca: cresterea PIB trebuie sa aiba loc in conditii de echilibru macroeconomic, astfel incit cresterea sa nu fie suportata de populatie in totalitate. Scenariul II. intr-un scenariu credibil ar trebui sa se faca strategii de dezvoltare a Rominiei prin raportare la evolutia tarilor din Comunitatea Europeana (pe care le vom numi E15), pentru ca tinta este, toti politicienii fiind de acord, integrarea noastra in structurile europene. Vedem ca, in anul 2000, cei 15 vor avea un PIB mediu de 23.334 dolari per capita, in 2010 vor ajunge la un PIB mediu de 28.450 dolari per capita si in 2020 un PIB mediu de 32.370 dolari per capita. Toate acestea, pe baza unui scenariu deosebit de credibil de crestere a PIB pentru E15 cu un ritm de 1,3%, cea mai probabila crestere, stiut fiind ca economiile sanatoase nu pot inregistra ritmuri de crestere mari. Putem ajunge la acest nivel mediu al celor cincisprezece. Numai intr-un scenariu SF, in care am putea sa obtinem 70-80% din acest PIB mediu crescind anual intr-un ritm de 13-14%. Acest lucru il reuseste doar China in acesti ani, dar totul se intimpla in cadrul unei economii centralizate si nu putem sti foarte exact care sunt costurile, nici nu putem anticipa rezultatele pe termen mai lung. Ambele scenarii prospective sunt destul de improbabile din mai multe motive. Cea mai importanta cauza este impotenta clasei noastre politice si slabiciunea sistemelor care au fost create. Functionarii sunt pusi pe baza de algoritm, specialistii sunt prieteni, nasi, cuscri, verisori, amante, fosti colegi de banca. Acestia nu pot gindi, chiar daca ar vrea, o dezvoltare strategica. Majoritatea fondurilor care au fost alocate Rominiei pentru compatibilizare cu Europa sau lumea civilizata nu pot fi accesate din lipsa de competenta. Din 1990, tara noastra a primit 88 de imprumuturi pentru proiecte de interes national, din care s-au finalizat doar 23. Citeva (patru sau cinci) au scadenta anul acesta, dar se observa ca majoritatea au ramas neaccesate pentru ca algoritmul pune nepoti sau alte rude acolo unde ar trebui sa fie specialisti. Anul trecut am fi putut primi peste un miliard de dolari, dar nu s-a luat nici jumatate din aceasta suma. O alta cauza este politica agonistica, modelul care descrie cel mai bine viata politica centrala din Rominia. A face politica la noi inseamna lupta pe viata si pe moarte cu adversarul. El trebuie desfiintat, bagat in puscarie, eliminat cumva. Nu exista posibilitate de cooperare, de a pune umarul in comun la proiecte si strategii. Modelul de politica locala este mult mai realist, chiar daca indicatiile de la centru interzic colaborarea. Aici oamenii se cunosc, unii au fost prieteni inainte de a fi politicieni si s-ar mai putea lega ceva, dar acest lucru nu va putea salva Rominia pentru ca modelul de politica este cel impus de centru. Si mai avem o problema noi, rominii. Un economist care a observat ca si mine minciuna tehnocratica din maretul plan de dezvoltare a Rominiei pe termen mediu a raspuns intr-un interviu la ziarul Curentul, dar a ales sa nu i se publice numele. Deci ii este frica, i s-ar putea intimpla ceva pentru ca nu si-a tinut gura. Avem deci, dincolo de forme, si o problema cu democratia. Spunea filosoful Thomas Hobbes, acum citeva sute de ani, ca "vorbirea se aseamana cu pinza de paianjen... prin cuvinte sunt adormite si inselate chiar si cele mai ascutite simturi; insa mintile inteligente vad cu usurinta ce se afla dincolo de cuvinte". Avea dreptate batrinul filosof, dar pe vremea lui nu se dezvoltase minciuna cu ajutorul cifrelor, minciuna tehnocrata. Poate mai periculoasa decit minciuna prin cuvinte. Sa speram ca sunt destul de multi oameni inteligenti in Rominia, nu pentru a ne scapa de minciuna tehnocrata, ci pentru a pune altceva la baza unui viitor tot mai cetos. 12 februarie 2000 Cind moare fiinta sociala Vineri, 23 martie 2000, Constantin Tugui din Botosani, de 44 de ani, s-a sinucis discret legindu-si sub plapuma un cablu de git si intinzindu-l cu picioarele. A facut acest gest in garsoniera unde locuia cu sotia si cu baiatul de 21 de ani. Moartea lui n-a fost observata decit atunci cind cadavrul a inceput sa miroasa. Doua nopti baiatul a dormit in acelasi pat cu cadavrul si nu si-a dat seama ca tatal lui a murit. Societatea nu este usor de gasit, de privit, de aratat cu mina. Cind scriem carti de sociologie, cautam pentru coperta metafore care ingramadesc capete de oameni sau siluete. Adica ne oprim la o imagine de tip conserva. Multimi de oameni marsaluind pe strazi, figuri suprapuse, siluete inghesuite. Cotidian, facem confuzia intre o multime de oameni si societate. O multime poate fi formata din indivizi singulari, din elemente fara legatura intre ele, din oameni singuri. Este ca si cum am face confuzia intre iubire si trupuri incolacite in carnalitate. E drept, societatea este compusa din oameni, dar nu in faptul ca oamenii sunt ingramaditi ca merele intr-un cos defineste societatea. Ca profesor care preda sociologie generala, nu imi este usor sa le explic studentilor din anul I ce este societatea, caci trebuie sa le spui despre ceva care este raspindit peste tot, dar este niciunde. Le spui ca nu mediul geografic determina decisiv viata sociala si profilul unei comunitati, ca nici rasa nu este raspunzatore, nici factori psihologici nu traseaza anumite caracteristici definitorii ale unei comunitati. Ca exista societati totalmente diferite crescute in medii fizic asemanatoare. Pentru cei care se intilnesc pentru prima data cu sociologia nu este prea simplu sa te creada, ba chiar sa te urmareasca in rationamentele pe care le dezvolti privind viata sociala. Nu sunt obisnuiti cu lucruri care n-au consistenta materiala, cu forte care misca lumea, dar nu se vad. Cind vedem peste tot individul alergind dupa bani, putere sau prestigiu, cum sa intelegem usor fortele care ne tin impreuna, care ne aduna in colectivitati sau grupuri? Nu vedem decit individul traitor in societate si mai putin vedem societatea din individ. Vedem mai greu cum se naste necesara noastra legatura cu ceilalti. Dar legatura exista, ea este rasadita in copilaria cea mai frageda, se consolideaza in adolescenta si devine o a doua natura. Societatea se muta in noi fara sa ne dam seama. Cu ceilalti intram in universul fascinant al simbolurilor create de cultura; prin ceilalti, folosindu-i ca oglinda si martor, ne construim o identitate sau alta. Suntem in stare sa ucidem pentru ceilalti atunci cind una din normele noastre de grup este amenintata foarte grav. Pentru consolidarea legaturii cu celalalt apropiat ne construim dusmani generici, straini adversari si inamici pe care nici nu-i cunoastem, dar pe care ajungem sa-i urim cu forta iubirii pentru cei pe care i-am decretat ca asemanatori sau frati. Fiinta sociala ne cotropeste biata individualitate sensibila si ginditoare pina la punctul in care, citeodata, nu ne mai recunoastem pe noi insine. Devenim caramizi in zidul pe care noi insine il ridicam spre stelele reci. Nu pe cei apropiati ii zidim in aceasta constructie care este societatea, ci pe noi insine ne zidim in constructia invizibila care cotropeste totul, care ne intuneca un orizont, dar ne deschide altele. Societatea, configuratiile ei grupale reale sau imaginare, ne aduce o parte din bucuriile pe care sufletul nostru le asteapta. Am invatat, fara sa ne aducem aminte cind s-a intimplat asta, ca fericirea nu are sens daca nu este impartasita cu altul si, astfel, cele mai frumoase amintiri ale noastre sunt amintiri in care suntem actori coparticipanti: lumina iubirii dintii sau cometa orbitoare a unei iubiri furisate; amintirea dascalului care ti-a pus cartea in mina sau te-a invatat cum sa te suporti pe tine insuti prin implinirea in relatia cu ceilalti; piinea cu magiun impartita zilnic cu colegul acela de banca plecat in Germania; prima bataie in care ai fost pedepsit cu scaderea notei la purtare, dar ti-ai salvat prietenul si asta te-a ridicat in ochii tuturor, chiar si in ochii celui care a aplicat pedeapsa; arestul suportat in armata pentru camarazii nepedepsiti. Toate acestea sunt punctele minunate ale unei vieti petrecute mereu alaturi de ceilalti. Toate acestea nu pot decit sa-ti hraneasca inca setea de a iesi zilnic din casa pentru a te intilni cu ceilalti, de a participa cotidian la acel ritual al omizilor, cum spune un prieten al meu, la mersul pe sirma subtire a solidaritatii de grup. Miriapodul urias care este societatea ne duce zilnic pe carari pe care n-am avea cum sa mergem singuri. Mai intii, ne conduce conformismul, mai accentuat sau mai lejer, pe care-l deprindem in urma presiunii sociale din perioada educatiei. Un conformism mecanic, comparabil cu supunerea oarba la autoritatea tatalui sau a dascalului. Piriciosul clasei este conformistul prin excelenta, cel care exagereaza adaptarea la normele de grup sau inca nu este in stare sa vada dincolo de ele, respectindu-le in acelasi timp. Apoi invatam solidaritatea cu ceilalti - sentiment minunat al iluziei independentei fata de structurile opresive ale normelor, regulilor sau regulamentelor. Prin solidaritate umana, ne opunem nedreptatii pe care o poate suferi aproapele nostru, ne opunem citeodata celor multi care se transforma in dusmani ai libertatilor noastre. Solidaritatea umana se simte, nu se poate preda la scoala, se construieste odata cu cistigarea sentimentului de siguranta. Cind devenim destul de puternici incit sa ne putem domina macar micul nostru univers, atunci putem dezvolta si solidaritatea cu celalalt. Cind ni se face o nedreptate sociala, primul sentiment este demisia din legatura invizibila a solidaritatii. Ne facem planuri de razbunare, de radicalizare a tuturor legaturilor. Citeva zile ne inchidem in casa si in noi insine si clocim razbunarea impotriva tuturor. in societati ale controlului social artificial, unde individul se integreaza printr-o presiune institutionala mai mare, indivizii disperati si dezamagiti de ceilalti ajung sa ia o arma in mina si sa deschida focul in locuri aglomerate. America este anual scena citorva asemenea demisii disperate din socialitate. Copilul care isi impusca colegii de scoala este disperat ca nu se poate integra in paienjenisul de legaturi sociale. Cind ni se face o nedreptate si observam ca cineva este dispus sa ne sprijine, macar cu un umar pe care sa plingem, primim combustibilul necesar pentru inca o zi, restul venind apoi de la sine. Dar societatea trebuie sa apere plapinda fiinta sociala in oricare moment al vietii noastre. De aceea se inventeaza institutii care trebuie sa participe la pastrarea sentimentului de siguranta, la intarirea convingerii ca trebuie sa ne sacrificam o parte din libertate pentru ca libertatea tuturor sa fie posibila. Cind institutiile sociale nu functioneaza, atunci societatea este bolnava si legaturile sociale devin tot mai firave. Asemenea societati rezista din ce in ce mai greu agresiunilor dinafara si dinlauntru, sunt amenintate cu disolutia si anomia. in Rominia anului 2000, tara a civilizatiei secular europene, cum ne place sa spunem, institutiile si mecanismele de intarire a socialitatii nu functioneaza, inchipuiti-va ca sunteti intr-un local din centrul orasului (civilizat!) Cluj-Napoca, aveti 16 ani si ati mers pentru prima data la o discoteca. Acolo, in mijlocul unei multimi de oameni, unul dintre golanii orasului asistat de gorile face sex schimbind pozitiile ca-n filmele cu Emanuelle si nimeni nu-i apara pe sutele de adolescenti de aceasta agresiune. Ei nici macar nu se pot uita, le este frica sa nu fie vazuti de actorii acestei dezlantuiri a sfidarii regulilor. Nu vine politia, oamenii de ordine se fac ca nu observa, nimeni nu face nimic ca sa fie respectata una dintre cele mai importante reguli si tabuuri sociale. Adolescentul isi pierde sentimentul de siguranta si fiinta lui plapinda se incovoaie sub greutatea unei agresiuni care nu poate fi suportata decit prin efort colectiv. Daca de miine dimineata incepe sa urasca aceasta tara si sa viseze ca pleaca in Canada sau Australia, inseamna ca este un om rational, nu un ratacit. Si nici noi nu mai trebuie sa ne tot intrebam retoric de ce ne pleaca tinerii peste hotare. Daca oamenii s-au adunat impreuna, daca au devenit animale de turma este poate pentru ca numai impreuna puteau sa reziste la inceputurile vietuirii pe aceasta planeta. Desi avem senzatia ca au disparut o parte din amenintarile erelor de salbaticie primitiva, zilnic observam ca supravietuirea este imposibila fara o minima solidaritate cu ceilalti. Cind nu mai avem niciun stimul din partea celorlalti, incepem sa murim incet. Constantin Tugui din Botosani devenise probabil invizibil pentru propria sa familie. Murise pentru ceilalti si s-a sinucis sub plapuma pentru ca, oricum, nu era nevoie de spectacol, iar un spectacol fara spectatori este un nonsens. Familia si ceilalti i-au ucis chiar si nevoia de a scrie un bilet inainte de a muri. inainte de a-si pune un cablu de git, fiinta lui sociala era moarta deja. Cind moare fiinta sociala, societatea este profund bolnava, Rominia este muribunda. 8 aprilie 2000 invierea ca o papusa cu un singur ochi De sarbatoarea Pastelui se conjuga parca totul pentru imaginea fortei pe care o are credinta. Miliarde de oameni de pe toata planeta se coboara in adincurile sufletului lor si cauta grauntele de lumina, si anume credinta, pentru a-l scoate la suprafata. Sunt si alte sarbatori religioase, dar parca niciuna nu are forta emotionala pe care o are sarbatoarea invierii. Capul si-l pleaca si se supun sarbatorii chiar si cei care nu sunt religiosi sau nu stau sa se gindeasca prea mult la cele sfinte in timpul anului si nici nu merg sa se roage in biserici sau manastiri. Pacatosii si ateii sunt coplesiti de puterea pe care o are sarbatoarea asupra pamintului si cosmosului. Cind natura se redesteapta la viata si verdele crud explodeaza in muguri, atunci avem dovada ca suntem facuti din lut. Ce frumoasa metafora pentru constitutia noastra fundamentala este lutul! Lutul este o materie vie, cuprinde in sine toate dovezile vietii, tine in pintecul sau mii de specii de animale si germenii tuturor plantelor care revin primavara la lumina. invierea este, de aceea, cea mai puternica sarbatoare a crestinatatii, mai ales pentru ca uneste trupul de lut si sufletul de lumina intr-o singura inaltare. Dupa Revolutie a venit economia de piata cu propriile-i sarbatori si, sub tavalugul televiziunilor, oamenii le-au acceptat. Dar niciuna nu a patruns in sufletele oamenilor, toate se rezuma la cumpararea unor produse. Economia de piata este o optiune pe care rominii au acceptat-o cu rationalitate, dar sarbatorile adevarate ale fiintei noastre ne ramin incrustate in suflet. De Valentine's Day suntem, poate, obligati de marea presiune mediatica sa cumparam tot felul de prostioare femeilor iubite, dar nu este o zi pe care s-o simtim ca ne schimba viata. Cind oamenii se imbraca in straie de sarbatoare de Pasti, ei isi schimba, macar pentru citeva zile, chiar naravul urii sau metehnele. Apropierea de zilele acestea de sarbatoare a fost precedata de o mare nenorocire pentru o parte din semenii nostri. Citeva sate din Transilvania sau Banat au fost inundate si agoniseala a sute de familii s-a dus pe Apa Simbetei. Statul a trimis citeva companii de soldati flaminzi care i-au ajutat pe oameni sa iasa de sub ape sau sa-si transporte putinele lucruri care au mai ramas neluate de ape. Presedintele si primul ministru au facut survoluri electorale peste intinderea de ape revarsata prin curti. Citeva ziare au scris despre potopul care a lovit din nou Transilvania, reprezentantii Guvernului au promis ajutoare, dar nimeni nu mai crede ca statul romin ar avea capacitatea de aparare a cetatenilor sai aflati in nevoie sau dificultate. in rest, nimic. Dupa doua zile de la ultimele reportaje ale televiziunilor, majoritatea rominilor uitase de marea nenorocire care i-a lovit pe o parte din semenii nostri. Dupa citeva zile, probabil, directorul de marketing al PRO TV s-a gindit ca ar fi o nimerita ocazie pentru a face o campanie umanitara pentru stringerea de ajutoare, nu de alta, dar cu aceasta ocazie se mai aduna si mici sporuri de imagine. Postul de televiziune invocat stie foarte bine sa faca o campanie de acest gen. De la numele campaniei (Noua ne pasa. Si oamenii pot face minuni) pina la o muzica emotionanta care se derula nesfirsita ca suferinta acelor oamenii, totul era facut cu maxim de profesionalism: reportaje cu batrine cu fata adinc crestata de vreme, stiri cu case plutind pe ape, copii cu mutre speriate si mame cu fata umflata de plins si chiar fete de barbati cu suferinta impietrita in zimbete triste. Un spectacol al suferintei menit sa scoata din case pe toti crestinii si sa ne convinga de un lucru evident ca buna ziua: trebuie sa sarim in ajutorul semenilor nostri. Si campania de comunicare si-a atins tinta: cozi interminabile au umplut pietele si sediile televiziunii invocate. Oamenii veneau cu saci mari pe umeri si copiii cu plase si pungi pe care de-abia le puteau duce. Reportajele aratau munti de pachete si nesfirsite siruri de camioane gata sa plece la destinatie. S-a regizat indelung la Bucuresti si o plecare a convoaielor spre tara, aratind ca jurnalistii din echipa PRO TV sunt acolo, la bine si la rau, alaturi de natiune, aliniati ca niste scolari in corul scolii generale. S-au aratat siruri de soldati-jandarmi cu haine ponosite si fete arse de soare si cu Cristi Tabara grav, oficiind o noua legatura dintre Capitala si Provincie. Numai ca nu se spunea ca ardelenii n-ar trebui sa se mai plinga de faptul ca nu primesc destul de la bugetul statului, desi ei contribuie cu cea mai mare parte. Parca il si vedeai pe Sabin Gherman strivit de moralitatea gestului pe care l-au facut concetatenii nostri din Bucuresti. Interviurile cu soferi au devenit un foarte bun mijloc de expresie a solidaritatii si emotiei solidare de cea mai simpla expresie. Un sofer se imbracase la cravata pentru ca, spunea el, la sugestia reporterului, este unul dintre cele mai importante momente din viata sa. Un altul filosofa despre nevoia de unire a poporului nostru in fata furtunilor istorice. Procesiunea a disparut insa repede intr-un fum de nedescris pe care l-au produs TIR-urile noastre care nu indeplinesc normele Euro 2. Montajul de final cu tiruri filmate in alte locuri si alte tari cu care s-a incheiat acest show nu a putut sa-mi stearga senzatia de penibil pe care am avut-o in timpul ritualizarii plecarii ajutorului spre tara. Dincolo de spectacolul ieftin, m-am gindit atunci ca televiziunea si-a facut datoria civica si orice ajutor este bun pentru cel aflat la nevoie. Si ce daca au cistigat si ceva imagine ori daca s-au folosit de suferinta unora pentru a face o campanie de imagine? Important este ca au incercat sa-i ajute pe cei care isi pierdusera toata averea intr-o noapte. Important este ca au facut ceva, ca au aratat ca le pasa. Mi-am zis ca asta e logica economiei de piata: te obliga sa semnezi cu majuscule chiar si gesturile care ar fi trebuit sa ramina anonime. Prinzind de veste, marele imitator - televiziunea nationala - s-a apucat si ea sa organizeze un teledon de carton. Nu le-a prea reusit pentru ca se vedea de la o posta ca este o palida imitatie dupa spectacolele PRO TV. Au adunat putini bani si din cauza ca n-au explicat concret ce se va face cu ei, iar lumea s-a saturat de pacaleli si teledonuri cu bani disparuti fara urma la TVR. Odata ajunse la destinatie, in sate de ardeleni si banateni gospodari, TIR-urile au descarcat zeci de mii de tone de deseuri. Haine rupte, pantofi scilciati, chiloti murdari, ciorapi rupti sau paltoane pe care nu le-ar mai purta nici aurolacii din canalele Garii de Nord. Jucarii stricate, oale sparte, tricouri patate. Arareori se ivea din mormane cite ceva decent, posibil de purtat chiar si prin gradina sau la grajd. Multi dintre cei care au venit la punctele de colectare a ajutoarelor au facut cu aceasta ocazie o curatenie de Pasti si s-au debarasat de gunoaiele din pivnite, camari sau debarale. Cruciti, ardelenii si banatenii loviti de soarta s-au oprit o clipa din lupta cu dezastrul fara sa inteleaga gestul semenilor lor. Unora le-au dat lacrimile pentru prima data in viata, caci este mai putin trist sa incepi in fiecare zi lupta de la capat decit sa te gasesti in situatia umilitoare de a multumi pentru gestul solemn de a primi resturile gospodariilor unor semeni de-ai tai. in multe sate s-au aprins mari focuri in spatele primariei sau pe malurile riurilor care provocasera nefericirea. Majoritatea ajutoarelor erau un pericol pentru sanatatea pasnicilor locuitori sinistrati si le-au ars fara sa faca mare zarva. Oricum nu venea nimeni sa caute prin mormanele de gunoaie. Oamenii nu cerusera nimanui ajutor, doar Statul avea obligatia sa-i ajute, sa-i protejeze in caz de dezastru. Ar fi avut nevoie de scinduri, caramizi, tabla zincata sau de bani. Mai ales de bani pentru a reface ceva din gospodaria pierduta. Au primit in schimb mila unor semeni grabiti sa bifeze doua activitati deodata: un gest crestinesc in apropiere de saptamina mare si o curatenie de primavara. Indiferent de oameni, pamint sau cultura, credinta oamenilor in Dumnezeu este puternica si ramine una dintre putinele forte veritabile care ne dicteaza comportamentul din interior. Lumina credintei ne incalzeste sufletul pustiit si ne trezeste la viata odata cu invierea de Paste. Lutul din care suntem facuti freamata si hraneste dintr-o data radacinile sperantei sau tulpinile plapinde ale iluziei binelui. Dar acolo unde zilnic exista suferinta, acolo unde mizeria si disperarea sunt peste tot, odata cu saptamina mare invie si suferinta, invie si neputinta de a duce gestul darului pina la capat. A darui trebuie sa insemne sacrificiu pentru celalalt, nu o palida imitatie de gest crestinesc. Mai bine sa daruim copiilor o floare decit o jucarie de plus stricata. Altfel, sarbatoarea de inviere va deveni o sarbatoare tot mai trista, ca o papusa stricata, cu un singur ochi. 24 aprilie 2000 Lectia lui Tata Jean Fiindca am scris o carte despre manipularea prin publicitate, foarte adesea primesc invitatii sa tin conferinte despre acest subiect, dar mai ales sunt asaltat de studenti care vor sa invete sau sa faca lucrari de diploma pe aceasta tema. Ei vor totul dintr-o data, cred ca exista o formula magica, formula care sa poata fi aplicata in toate situatiile, cum altadata alchimistii visau la o formula a producerii aurului. Parca toata lumea a aderat la cunoscuta formula lansata pe coperta unei editii de masa a unui asa-zis "tratat de manipulare": cine nu manipuleaza este manipulat. Cind le vorbesc studentilor, incerc sa-i conving, cu sinceritate, ca manipularea nu este un fenomen exceptional, ci unul cotidian, care ne insoteste pe tot parcursul vietii. Educatia este cea mai grozava manipulare, socializarea si nasterea reflexelor de grup este o alta. Traind printre oameni, suntem expusi tot timpul unor influente, unor mesaje care ne fac sa avem anumite atitudini, sa ne schimbam valorile sau sa performam anumite comportamente. in cele mai multe cazuri, ne lovim de manipulari pozitive, de cele care tin de sincronizarea noastra cu ceilalti sau cu anumite principii morale ori reguli de convietuire. Cind televiziunile orchestreaza o campanie de ajutor pentru sinistrati, atunci se folosesc de cele mai subtile tertipuri pentru a ne convinge sa renuntam la o parte din proprietatea noastra in folosul celor loviti de soarta: se deruleaza imagini socante ale dezastrelor, fonduri muzicale cu mare potential emotional, portrete de copii sau batrini (simboluri ale neajutorarii), texte lacrimogene menite sa produca mila, semeni de-ai nostri ajutind victime etc. De cele mai multe ori, nu sunt imagini de la locul dezastrului, ci colectii de imagini de la evenimente similare, dar acest lucru are mai putina importanta, scopul campaniilor este, de cele mai multe ori, atins. incerc sa le mai explic studentilor mei (si nu stiu cit de multi ma cred) ca nu exista retete sau reguli infailibile pentru realizarea unor campanii de persuasiune colectiva, ca este nevoie de multa experienta pentru un manipulator, de o foarte buna cunoastere a vietii in general si a tintelor in particular, de multe cunostinte in domeniul sociologiei, psihologiei sociale, literaturii etc. Dar un tinar discipol poate invata cel mai bine din marile campanii de manipulare prin presa, carora le suntem martori si subiecti de cind a inceput campania electorala. Nu am crezut ca echipa Presedintelui va mai recurge la atitea mijloace de dezinformare a opiniei publice pentru anularea adversarilor politici. Dupa ce a scazut atit de mult in sondaje si, practic, nu mai are nicio sansa de a fi din nou Presedinte, ma gindeam ca va incerca o retragere onorabila, gindindu-se la viitorul sau politic si asteptind alte vremuri. M-am mai gindit ca va incerca sa se apere facind, cu ajutorul unor specialisti din domenii diverse, planurile pe care a promis ca le va face in campania electorala trecuta. Dar, in realitate, nu s-a intimplat asa ceva, ci a declansat actiuni de dezinformare indreptate impotriva principalilor contracandidati: PDSR si ApR. Au fost diversiunile BANCOREX, Zavtra - firul rosu, scandalul Portelanul, iar acum, cel mai nou, Filiera franceza. Daca si PDSR sau ApR vor dezlantui asemenea campanii de raspuns, atunci se poate presupune ca ne vom afla in mijlocul unei realitati halucinante. Se va invirti in jurul nostru o realitate fabricata, lucruri a caror ordine a fost trucata, teorii despre experienta care ne rastoarna sistemul de certitudini. Vom descoperi ca realitatea pe care o traim este doar aparenta unor stari de lucruri pe care nu le putem nici macar intui la nivelul evenimentului. Ideea care va ramine in capul omului simplu este aceea ca realitatea este prea complexa pentru a fi inteleasa, intotdeauna lucrurile sunt controlate din alta parte, mereu altcineva este vinovat pentru ceea ce i se intimpla. Gindul care ramine in capul intelectualului este ca nimic nu se mai poate face pentru a salva aceasta tara, totul este in zadar, singura salvare este sa plece sau sa-si trimita odraslele in strainatate pentru ca la noi traim o realitate latenta, trucata, fara reguli evidente. Atit intelectualul, cit si omul simplu nu vor mai trebui sa caute explicatii interne pentru propriile lor insuccese: deja vor fi convinsi ca altii se ocupa cu echilibrele si marile balante. Vor scapa de responsabilitatea si de obligativitatea de a se lupta zi de zi pentru salvarea individuala. Vor crede tot mai mult in solutia BINGO. Dar senzatia de alienare, de alunecare pe linga realitatea care se desfasoara ca un film am avut-o urmarind desfasurarea campionatul national de fotbal. Fotbalul este un spectacol cu un mare potential afectiv, o ritualizare a fostelor batalii medievale, o modalitate de eliberare a tensiunilor si agresivitatii cu care se incarca societatea la un moment dat. Galeriile se aduna in hoarde pustiitoare, noi, cei din fata televizorului, suntem solidari cu simbolismele barbariei afisate de ei, agresivitatea noastra este dirijata spre adversari sau spre arbitru pentru ca luni dimineata sa ne indreptam spre locurile de munca senini, descatusati. in Rominia, insa, majoritatea meciurilor se desfasoara in culise, dupa scenarii si aranjamente care nu fac decit sa confirme scenariile electorale pe care le aminteam anterior. Multa vreme am crezut ca doar cei care pierd se pling de aranjamente pentru ca sa-si explice mai simplu insuccesul, am crezut ca este doar fantasma pronosportistilor pierzatori. Dar m-am convins de asta, in ultimul timp, cunoscind mai multi oameni de fotbal si gratie ultimului campionat. La inceput m-a socat faptul ca toata lumea vorbea de meciuri aranjate, dar nimeni nu dadea exemple concrete, toata lumea se limita la comentarii abstracte ale unor principii deontologice. Antrenori si fotbalisti, gazetari sau oameni politici se adunau in fata televizoarelor si tineau discursuri despre necinste, dar nimeni nu pronunta nume sau nu invoca tirguri concrete. Au fost niste incercari, dar au fost repede oprite prin sanctiuni date de tribunalele federatiei de fotbal. Prima data cind am avut sentimentul fizic al alienarii a fost in fata acestui dans colectiv al tacerii, acestei metaforizari a realitatii simple si evidente. in fata acestei simulari generalizate, ai sentimentul ca te afli in plin cosmar, situatie in care esti lipsit de orice putere si control si totul se deruleaza fara logica in jurul tau. Vedeam cum un antrenor ca Dinu sau Lucescu arunca o mica aluzie si toata lumea sare sa musamalizeze, dar prefacindu-se ca, de fapt, cauta adevarul. in nebunia generalizata a aranjamentelor spre sfirsitul campionatului, trebuie sa se desfasoare si citeva meciuri adevarate, meciuri directe intre echipe aflate in zona retrogradarii. Sunt situatii statistice pe care cooperativele nu le puteau prevedea si, datorita tragerii initiale la sorti, nici n-aveau cum sa le evite. Un asemenea meci am vazut intre Craiova si Brasov si amaraciunea mea, paradoxal, a atins culmile disperarii pentru ca a fost un meci adevarat. Unul dintre putinele meciuri frumoase pe care le-am vazut in acest campionat, acest meci a socat prin frumusetea luptei. Noi aproape ca uitasem ce frumos poate fi un meci de fotbal in care angajamentul jucatorilor este total, fiecare minge este disputata cu ambitie maxima si fiecare pasa este tratata ca fiind decisiva. Meciul n-a semanat cu niciunul dintre meciurile campionatului pentru ca era un meci adevarat, in care, culmea, cei mai buni au pierdut din cauza lipsei de sansa. Nici nu mi-am permis dupa acest meci sa visez cum ar fi daca toate meciurile din campionat ar fi la fel de adevarate ca si acest derby al codaselor, pentru ca, si mie, experienta imi spune ca la noi orice minune tine doar trei zile, fara sanse de schimbare sau modalitati de a strica ordinea lucrurilor. Sentimentul implacabilului l-am avut tot la un meci de fotbal, meci fara miza dupa criteriile campionatului nostru, dintre Steaua Bucuresti si Gloria Bistrita. Cele doua echipe se aflau pe locurile 5 si 6, deci, scapate de grija cupelor europene sau a retrogradarii, ar fi putut juca pentru orgoliu, mai ales ca seara jocului coincidea cu marea victorie a Stelei din finala Cupei Campionilor Europeni din 7 mai 1986 de la Sevilla. in plus, Gloria invinsese la Bistrita in tur cu un usturator 4-0. Meciul a inceput prin doua greseli de aparare ale Bistritei si, dupa doar 13 minute, scorul ajunsese la 2-0 pentru Steaua. Bistrita echilibreaza jocul si acest lucru ii enerveaza pe stelisti. Dar mai apare un element ciudat pentru fotbalul rominesc: un arbitru cvasidebutant, care arbitreaza asa cum a vazut poate in campionatul italian. Fara nicio inhibitie, aplica regulamentul chiar si impotriva echipei Steaua, pe terenul acesteia. Pentru ca Bistrita inscrie un gol amenintind sarbatoarea de pe Ghencea, jucatorii stelisti se enerveaza tot mai tare si trec la duritati inutile, gesturi cretine de copii carora li s-a luat jucaria. Dar ceea ce-i innebuneste este acest arbitru, care nu e deloc impresionat de marea firma a Stelei si isi permite sa aplice regulamentul. Astfel, sunt eliminati 3 (trei) jucatori cind erau mai bine de 20 de minute de joc. in acele momente toti telespectatorii se asteptau la macel, ca la o corida asteptam cu totii sa vedem o Gloria care da gol dupa gol. in mod normal, o echipa cu trei oameni mai putin nu are cum sa reziste, chiar daca ar fi un mare dezechilibru de valoare. Dar nu s-a intimplat asa ceva, spre frustrarea noastra, a telespectatorilor insetati de razbunare. in acel moment, Gloria a oprit motoarele si a asteptat sa treaca timpul. S-a mimat fotbalul timp de 20 de minute si Steaua a ramas cu victoria. Poate ca 90% din antrenorii Rominiei si-ar fi pierdut capul, ar fi dat Stelei citeva lovituri mortale. in mod normal si o echipa de divizia B ar fi avut timp sa dea macar doua-trei goluri. Dar nu si singura echipa din provincie care navigheaza fara probleme in divizia A. La sfirsitul reportajului de la meci, a aparut legendarul Jean Padureanu. Alb si inalt ca un mesteacan de pe Dealul Tirgului, se uita parca peste lucrurile acestea si senin raspundea unor intrebari stupide ale unei reporterite cu sini mari. Nu era trist din cauza infringerii, dar nici nu se hlizea in fata camerelor. Nici macar nu mima tristetea sau disperarea, nu cauta cuvinte tehnic mestesugite. Era ca un simbol al supravietuirii in Rominia, al unei supravietuiri cu respectul Ordinii stabilite la Bucuresti. Am inteles deodata gestul profesionistului Jean Padureanu si mi-a trecut amaraciunea si frustrarea. Tata Jean, cum ii spune toata lumea, ne daduse tuturor o lectie de supravietuire intr-o minunata seara de mai. Unei Ordini a lucrurilor pe care nu o poti controla, careia n-are rost sa i te opui. 9 mai 2000 Cele 16 trepte ale manipularii Campania electorala in Rominia este, tot mai mult, un spectacol al persuasiunii nelimitate, fara a se tine cont ca si pentru manipulare se vorbeste, printre profesionisti, de o necesara deontologie. Deontologia comunicarii persuasive furnizeaza definitii privind atitudinea celui care exercita persuasiunea pentru o influenta nenociva si un exercitiu lucid al unui liber arbitru fata de subiectul de convins. Dar deontologiile ramin in carti, oamenii sunt singuri in fata tunurilor de cuvinte si imagini. Nimeni nu-i ofera subiectului o cit de mica sansa de a se apara. Poate, insa, daca oamenii ar cunoaste mai bine efectele specifice ale unor manipulari si semnele dupa care sa le identifice, ar fi mult mai usoara rezistenta, macar selectiva, la mesajele murdare ale acestei campanii electorale. Lucrarile specialistilor in persuasiune vorbesc de saisprezece efecte persuasive de baza. 1. Efectul de competenta se obtine prin enuntul ferm, sobru si inteligibil al faptelor, exemplelor, cifrelor, marturiilor, experientelor si preferintelor. Acest efect se fondeaza pe credibilitate. Nu poate suferi eroare sau exces. Are radacini in viata concreta, practica. Pentru a practica acest efect, cel care doreste asta trebuie sa-si stapineasca perfect domeniul de activitate. Presa abuzeaza de acest efect desi, de cele mai multe ori, scrie despre lucruri pe care le cunoaste doar superficial. 2. Efectul de metoda sau intentia de a clarifica, de a pune ordine, de a enunta tipologii da credit, credibilitate in labirintul confortului care se impune interlocutorului din promptitudinea de reorganizare si denaturare sau descalificare a adversarului. Un exemplu pentru a ilustra acest efect ar putea fi cel al folosirii calculatorului, care face separatii, distinctii. 3. Efectul demonstrativ se bazeaza pe logica, avind o buna reputatie in sistemul nostru de gindire. Trece prin folosirea unor silogisme (iata, deci, ori etc.) si a unor lanturi deductive si cauzale (pentru ca, in consecinta, la urma urmei etc.). Efectul demonstrativ cere timp, ascultarea partenerului, ceea ce este un lucru dificil intr-o dezbatere aprinsa. Folosirea acestui efect trebuie realizat intr-un mod inteligent, spus incet si cu aplomb, punind in evidenta cuvintele de legatura. 4. Efectul de sugestie este dat de puterea sugestiei a celui care ofera, pe neasteptate, o solutie. Solutia are valoare prin precizia, imaginea sa gindita si elaborata. Trebuie sa se impuna, sa deruteze spiritele aprioric critice, sceptice sau perfectioniste. Este prezentata ca raspuns, adevarata solutie la o problema anume. Nu are nevoie sa fie justificata in exces, dar, in schimb, cel care vinde solutia este nevoit sa enunte in acelasi timp modalitatile ei de punere in practica. Efectul de solutie tine de sugestie, eficienta si spirit de decizie. 5. Efectul de repetitie si de insistenta este un efect de multe ori lasat la o parte (cu exceptia creatorului de publicitate), desi el are foarte multe virtuti. Impune in memorie, intareste caracterul de certitudine al discursului enuntat. Multiplica sansele obtinerii unui acord, reveleaza angajamentul si vointa de afirmare. Efectul de repetitie polarizeaza atentia, evita dispersiunea, poate face foarte mult pentru credibilitatea si eficienta demersului persuasiv. 6. in efectul de implicare este vorba de a pune in actiune partenerul, de a ajunge la propriul sau sistem de gindire, la logica acestuia prin formule de genul: "dumneavoastra insiva ati constatat acest lucru...". Acest efect se aplica cu tact, in caz contrar poate sa declanseze efecte inverse celor scontate. Are o puternica valoare sugestiva si constituie, astfel, un atu al simtului comercial. 7. Efectul de complicitate se obtine reluind ceea ce poate fi acceptat si ceea ce nu este stinjenitor in raport cu convingerile partenerului de discutie. Cauta aspecte comune din discutia partenerilor pentru a le pune in contradictie mai tirziu. intilnim formule de genul: "suntem cu toti de acord in ceea ce priveste dificultatile...". Se realizeaza astfel un climat de compromis care poate avea insa si efecte mai putin dorite, creind si declansind teama partenerului. Acest procedeu cere o buna stapinire de sine, iar in cazul folosirii in exces apare ca manifestare de paternalism. 8. Efectul de exemplaritate consta in a pune in valoare propriile idei sau propriul comportament si mod de a actiona ca garantie pentru ceea ce urmeaza sa fie facut. De exemplu, a sosi la timp va ajuta la convingerea celorlalti de a face acelasi lucru. Un uzaj abuziv poate face din acest efect o modalitate coercitiva si perversa, caz in care poate sa-l alieneze pe celalalt sa impuna un singur model de actiune. 9. Efectul de indoiala se obtine prin jocul unor intrebari ce vizeaza sa destabilizeze argumentele sau proiectele partenerului. intrebarile de controversa, cele de capcana, de constiinta sunt intrebarile care indeplinesc aceasta functie. Este o buna modalitate de schimbare a raportului de forte, de fisurare a unei autoritati excesive. Un astfel de efect se intilneste in formula: "cum pe de o parte dumneavoastra..., iar pe de alta parte...?". Acest efect trebuie pregatit din timp si poate fi aplicat in momente critice (inceput, sfirsit, conflict). 10. Efectul de principiu doreste sa impuna un mod de rationament, de discutie, impune anumite reguli si conveniente de folosit. Acest tip de efect rigidizeaza si formalizeaza schimbul de idei si mesaje subliminale. Este o emanatie a valorilor si a evidentei. Efectul de evidenta pune in valoare certitudinea si convingerea, de exemplu: "este necesar..., niciodata nu a fost mai...". Dictia, limbajul elevat, gesturile, privirea insotesc si accentueaza efectul de evidenta. 11. Efectul de intimidare: intimidarea a fost vreme indelungata prezentata ca sursa a convingerii. Ea ramine perceputa in viata curenta ca modalitate de santaj. Exemplu: "daca nu accepti sa..., noi vom fi nevoiti sa...". Efectul de intimidare functioneaza ca un dezechilibru de forte. Nu poate fi folosit decit cu toata responsabilitatea, deoarece reputatia celor care o practica este influentata in mod direct. 12. in efectul dialectic, termenul de dialectica este folosit in sensul de aptitudine, de manevrare a contradictiei. Acest efect actioneaza la nivelurile capacitatii de a se opune unei demonstratii contradictorii si a capacitatii de a descalifica rationamentul partenerului gasind incoerente sau incompatibilitati. Cauta sa puna in evidenta slabiciunile si limitele rationamentului. Acest efect cere temperament, vivacitate de spirit, intelegere activa si inteligenta. Vizeaza sa il faca pe partener sa cedeze prin contradictie, sa-l aduca in situatia de a pierde. in mod contrar, pentru cel care-l practica, acest efect este ca si un "castel" posibil de recistigat. Avem de a face aici cu o dialectica a negatiei. 13. Efectul de purtator de cuvint isi atribuie rolul de a vorbi in numele oamenilor, al lucrurilor, vietii si logicii, al adevarului. Acest efect ia forma enunturilor globalizatoare si a judecatilor de valoare. 14. Efectul de buna credinta este, pe alocuri, resursa martirului, a celui care poate face astfel, a celui care a facut tot ce i-a stat in putinta, a celui care spune adevarul sau vorbeste in cunostinta de cauza. Invocarea lui Corneliu Coposu sau a unor eroi ai neamului reprezinta o mare resursa de manipulare pentru discursul politic rominesc contemporan. 15. Efectul emotional releva ceea ce am putea numi tirania afectivitatii sau a asentimentului. Cel care vrea sa convinga vizeaza sensibilitatea interlocutorului sau a interlocutorilor. in acest caz, persuasiunea este un proces de contagiune. Ambalajul pateticului, generozitatea vocii si a gestului fac parte, in mod traditional, din registrul efectului emotional. Tot ceea ce amplifica cuvintul este in serviciul discursului de acest tip. A emotiona este o componenta a persuasiunii si inseamna a crea un deranjament, o tulburare temporara in echilibrul eului auditorului. 16. Efectul de bunavointa consista in a avansa concesii imediat prezentate ca normale, dar suficiente. Acest efect semnifica anticipare, joc al raportului de forte. Cere si pretinde o justificare, o mare fermitate pentru a o impune cu o mai mare eficienta mai tirziu. Efectul de bunavointa este un efect important si depinde, ca de altfel si celelalte efecte, de abilitatile specifice persoanei care le pune in practica. Acestea sunt doar saisprezece din cele 1001 trepte ale manipularii. Le-am prezentat sec, fara exemple, pentru ca folosirea unor exemple ar fi fost deja o forma de manipulare, de directionare a interpretarii. Oricum, in viata celor multi nu se schimba mare lucru. Cel mai adesea, alegerile ii schimba doar pe cei care se afla la manetele uriasei masini de manipulare. Oricit am crede in utopia democratica bazata pe apararea civica prin intermediul presei, acest lucru nu este decit un fapt singular, o actiune de multe ori eroica. Regula este participarea presei ca si ciine de paza al puterii, oricare ar fi ea. in campania electorala, cred ca peste Rominia pluteste miasma putreziciunii. Este mirosul de hoit al ciinelui de paza al democratiei. 20 mai 2000 Cultura de dupa blocuri Cultura de cartier a aparut mai intii ca o imitatie. Cartierele noastre nu existau ca unitati producatoare de culturi specifice. Mahalaua interbelica fusese distrusa de constructiile comunismului care au extins orasele, pulverizind istoria comuna a locuitorilor unei zone. Majoritatea cartierelor vechi au fost darimate, iar in blocurile construite au fost adusi, in valuri masive, taranii deveniti peste noapte oraseni. Oameni care nu se cunosteau intre ei si care nu aveau sarbatori comune si o istorie comuna au fost pusi sa traiasca alaturi. Pentru ca o comunitate sa inceapa sa produca norme, cintece sau povesti, este nevoie de o memorie colectiva. Orasele noastre nu au identitate, ele au fost construite artificial si nu au acumulat experienta unor generatii care au trait impreuna. S-au construit prea repede si singurele solidaritati colective erau cele generate de echipe de fotbal sau de sarbatori inventate de masina propagandei. De 1 mai sau 23 august lumea iesea la mici si bere alaturi de colegii de munca, asculta fanfara, cintece populare sau muzica usoara interpretata de amatori. Creatia culturala era organizata, deci controlata, la toate nivelurile. Cenzura opera la nivelul circulatiei publice a operelor de arta, dar nici creatia populara nu scapa de ingerinte. Fara a exagera puterea de constringere pe care o poate exercita cenzura organizata, trebuie totusi sa recunoastem ca nu se pot crea contraculturi sau subculturi daca nu exista posibilitatea de difuziune publica a operei. E adevarat, in ultimii ani ai comunismului, se infiltrase deja o muzica pe care unii au numit-o "banateana", de fapt o mixtura intre muzica lautareasca, tiganeasca si inflexiuni banatene. O muzica ce razbatea de la toate geamurile caminelor de nefamilisti sau din unele apartamente ale cartierelor muncitoresti. O muzica ce vorbea simplu, kitschos despre bautura, iubire, gelozie, armata sau biologia imperecherii. Poate va mai amintiti de Cenusareasa, Isaura, Am imbatrinit si nu mai pot. Aceste cintece erau frecvente la nunti sau botezuri, chefuri sau zile de nastere, dar nu puteau circula liber pe piata pentru ca nu puteau fi comercializate prin inregistrari. Cind Irina Loghin, o celebritate a acelor vremuri, a fost interzisa la radio si la televiziune pentru inregistrarea unor cintece licentioase pe la nunti, atunci s-a dat o lovitura destul de eficienta culturii clandestine care ameninta sa se generalizeze. Dupa 1990, au aparut si la noi fragmente ale unei muzici aparute in ghetourile americane (se spune ca in Bronx), rap-ul. Cuvintul inseamna in slang "a vorbi prostii" si muzica este folosita ca principal vehicul al protestului impotriva unei societati care ii discrimineaza pe tinerii de culoare. Limbajul strazii este folosit ca forma de protest, este folosit tocmai pentru a soca o societate care a devenit tot mai insensibila la suferintele celor defavorizati. in Rominia, primii care au produs scandal au fost cei de la BUG Mafia. Este normala reactia de respingere pe care au adoptat-o educatorii, parintii sau responsabilii cu o moralitate mai mult sau mai putin formala. Dar productiile trupei au devenit tot mai cumparate de tinara generatie, iar mass-media, dupa ceva ani de tacere, n-a mai avut ce sa faca pentru ca Dumnezeul cistigului vegheaza fara incetare la deciziile pe care le luam si in acest domeniu. Dincolo de limbajul violent - un fel de marca a muzicii hip-hop - baietii au inceput sa transmita mesaje despre viata si visurile tinerilor care copilaresc printre blocurile marilor orase. Muzica lor nu se rezuma doar la injuraturi sau vulgaritate. Muzica lor transmite ceva despre lumea in care traiesc. Au inceput sa spuna povesti despre modalitatea lor specifica de trai si asumarea existentei lor specifice. Povestile lor sunt pentru cei care nu cunosc fragmentul de lume care este cartierul ramas neterminat de pe urma comunismului (N-ai fost acolo s-auzi tot ce-am auzit/ N-ai fost acolo sa vezi tot ce-am vazut/ N-ai fost acolo sa vezi tot ce-am facut/ N-ai fost acolo sa vezi prin tot ce am trecut). Daca citesti textele cintecelor acestei formatii, nu gasesti decit un cintec trist al disperarii, violenta clamata adolescentin devenind doar un efect stilistic (Vino, ia-ma sus, ingeras/ S-a adunat prea multa suferinta si umilinta/ Ridica-ma la cer...). Ele sunt descrieri ale unor situatii care ne socheaza daca sunt cintate, dar pe care le acceptam frecvent in articolele din presa sau in viata cotidiana (Ma uit in fiecare zi la mama si la tata/ Parca sunt tot mai obositi, mi se pune pata/ Vad cum cad baietii de linga mine-i tot mai greu/ Si incet, incet, la fel se duce si sufletul meu). Povestile despre orasele zilelor noastre nu sunt interesante, de aceea femeile din cartiere stau hipnotizate in fata telenovelelor care le propun solutiile mistice ale fericirii. Doar aceasta muzica obraznica se incapatineaza sa spuna: Orasul acesta cu o mie de porti/ Cu mii de povesti spuse-n sute de nopti/ E o lume in care e loc pentru toti/ Cu zeci de destine trase la sorti/ Cu vise in care inca mai crezi/ Lumea e a mea. Este evident ca muzica hip-hop a inceput ca o imitatie, ca o moda. Multi au contestat faptul ca ar exista la noi o veritabila viata de cartier, asemanatoare cu cea descrisa in cintecele indecente ale tinerei generatii si poate ca, initial, au avut dreptate. Cu timpul, protestul tinerilor care sunt prizonierii cartierelor primeste tot mai mult contur si elementele unei contraculturi care se opune culturii dominante sunt tot mai evidente. Cartierul este investit cu simboluri, este legitimat ca areal al vietii cotidiene, individuale sau sociale. Se creeaza chiar si o componenta de exceptionalitate, un discurs legitimator: Tu nu stii ce este viata de cartier/ Fraiere... Cartierul devine un teritoriu luat in posesie de o tinara generatie care nu mai crede in miturile egalitatii sanselor sau in protectia pe care Statul o acorda cetatenilor, nici in exceptionalismele promovate de nationalisti. Cind trupa spune Lumea e a mea, se refera la cartier, cartierul ca lume a lui, ca singura lume pe care o poate controla. Realitatea culturii romine din acest moment releva un spectacol pe care trebuie sa ne obisnuim sa-l acceptam si sa-l locuim spiritual. Trebuie sa ne obisnuim cu diversitatea, pentru ca am fost obisnuiti cu o cultura dominanta si dominatoare, controlata si septicizata, cultura care nu accepta subculturile sau contraculturile. Sociologii si antropologii au ajuns la concluzia ca nu exista culturi minore sau majore, exista doar culturi care corespund unor nevoi sau pulsiuni ale unor comunitati umane la un moment dat. Fara a credita in mod exagerat relativismul cultural, trebuie totusi sa ne obisnuim cu ideea ca minoritatile etnice au dreptul la cultura si limba lor, ca tinerii au dreptul la exprimarea care le este specifica, ca gospodinele amarite au dreptul la fericirea de conserva telenovelizata. Este regretabil ca volumele lui Nichita Stanescu nu se mai vind in zeci de mii de exemplare si ca lumea nu se mai calca in picioare pentru piesele de teatru, dar trebuie sa avem macar atita spirit de observatie pentru a vedea ca lumea s-a schimbat. Cultura nu poate merge inertial, alunecind pe deasupra spiritualitatii pentru care este produsa. Trebuie sa veghem sa existe mereu o cultura culta, o cultura a intelectualitatii care produce si consuma valori estetice veritabile, cultura care sa constituie nucleul educatiei estetice pe care o facem in scoala si prin alte institutii cu vocatie educationala. Dar nu trebuie sa negam existenta subculturilor pentru ca o cultura vie, o cultura cu adevarat traita este cea care poate tolera disidente si segmente care se opun nucleului central, ca alternative sau ca negari. Cultura de dupa blocuri isi face loc chiar daca inchidem ochii sau strimbam din nas cu superioritate. Nu este normal s-o introducem in manualele de citire, dar nici nu-i cazul s-o ignoram sau s-o respingem. Ea are dreptul la cetatenie romina pentru ca participa la viata tinerei generatii si pentru ca a inceput sa participe la simbolizarea unei contraculturi a tineretului, singura garantie a unei dinamicii viitoare a culturii. Cind o cultura produce contracultura inseamna ca este inca foarte puternica, dar este statica, nu gaseste resorturi interne de primenire. Managementul realizat de vechii culturnici se afla intr-un impas de adaptare a culturii romine la viata sociala in care ar trebui sa se insereze. Faptul ca mediul social propune alternative este un semn bun, este un semn de vitalitate creatoare si nevoie de cultura. Cu siguranta, generatiile viitoare de manageri culturali vor reorienta cultura pe fagasul acceptarii diferentei. De regula, bataliile pe care cultura dominanta le-a dat impotriva culturii tineretului (mereu adversativa) au fost pierdute. Dar intotdeauna au fost infringeri din care a cistigat cultura majora. 27 mai 2000 in loc de incheiere Contraideologii ca forma de rezistenta Am inceput sa citesc rindurile pe care le-am scris saptamina de saptamina, timp de mai bine de un an, in revista Avertisment din Nord-Vest pentru ca multa lume m-a indemnat sa le adun intr-o carte. Citindu-le, mi-a venit ideea sa le numesc contraideologii. Contraideologii, pentru ca majoritatea oamenilor se multumesc cu idei pe care le primesc de-a gata. Din mass-media, de la colegi, de la starurile cu care ar vrea sa semene, de peste tot. O constiinta cautatoare de sfaturi cutreiera lumea cautind exemple. "Exemplele-s facute pentru prosti", spunea demult Mihai Beniuc, dar cine sa mai asculte azi un poet care a clacat pina la urma tot intr-o ideologie de imprumut. Unii oameni, insa, se simt izolati cind majoritatea presei interpreteaza intr-un fel un eveniment, dar ei cred cu totul altceva. Se simt izolati, simt ca se alieneaza, ca traiesc pe nisipuri miscatoare, nu se pot opune opiniei care pare a fi dominanta. Mecanismul spiralei tacerii pe care l-am descris undeva in primele pagini ale acestei carti incepe sa functioneze. Minoritatea galagioasa devine majoritate de neoprit, iar democratia nu mai functioneaza decit formal. Un jurnalism de reverenta, cum scrie un coleg francez, a cotropit lumea si, mai cu seama, lumea noastra, Rominia. Jurnalistii fac afaceri cu oameni bogati, se bucura de fotoliile de piele ale patronilor, jurnalistele se casatoresc sau se culca cu oamenii puternici. Iluzia libertatii pe care o traiesc jurnalistii se completeaza cu iluzia puterii. Traind printre oamenii puternici ai zilei, luind masa cu patroni, prefecti si presedinti, jurnalistii au fost cotropiti de iluzia puterii pe care o au si, in tot ceea ce construiesc, slujesc si difuzeaza ideologii care sunt instrumentele dominarii prezente sau viitoare. Majoritatea si-au pierdut morala sau idealurile de la inceputul carierei. Multi jurnalisti sunt fosti studenti repetenti, refuzati de profesia la care au visat la inceput. De ce este nevoie de contraideologii? Pentru ca traim o perioada fara precedent in istoria Rominiei, de inflorire a programelor ideologice cu care este bombardata populatia. Dar asta n-ar avea nimic negativ in sine, ideologia este un mediu aproape natural in care ne miscam ca traitori in grupuri sau cadre sociale. Este grav ca suntem victimele unor ideologii de competitie, ale unor ideologii care ne falsifica identitatea si ne maresc, paranoic, inadecvarea la realitate. Nu sunt impotriva ideologiilor ca programe de comunicare si practica sociala, pentru ca ele sunt componente ale culturii cu importante functii sociale. in primul rind, fundamental, ideologia este un discurs legat de necesitati identitare pentru grupurile sociale, de nevoia unei imagini pozitive, de cautarea unor explicatii pentru succese si esecuri, de reprezentare a unor raporturi si, evident, de reprezentare a elementelor esentiale ale identitatii de grup. in al doilea rind, putem remarca aspectul dinamic, ideologia este un sistem de argumentari ce impulsioneaza practica sociala, actiunile individuale si cele de grup, este, cum remarca P. Riciur, justificare si proiect in acelasi timp. in al treilea rind, orice ideologie este o grila care simplifica, un cod schematic care se aplica lumii in general: trecutului, prezentului si viitorului. Pentru ca un sistem de gindire sa devina sistem de credinte, acesta trebuie mult redus la un set de imagini si argumentari foarte simple. Un intreg sistem de gindire trebuie uneori sa poata fi redus la un singur slogan sau la o schema iconica. Prima schematizare si transformare este legata de principiul unei imagini de sine pozitive pentru identitatea grupului respectiv. Nu este, credem, gresit sa abordam ideologia din prisma comunicationalului, ca discurs social sau, mai degraba, ca fundament pentru argumentele initiativelor de persuasiune colectiva: de la publicitate la propaganda politica. P. Riciur remarca, vorbind despre trasaturile ideologiei, ca ideologia opereaza mai degraba inapoia noastra, noi gindim plecind de la ea intr-o mai mare masura decit gindim asupra ei. Noi intelegem acest lucru ca un fel de discurs universalizant, discurs standard care functioneaza ca un fundament axiologic si grila de clasificare pentru multe tipuri de fapte. De aici vine ingustarea perspectivei de interpretare continuta initial de orice fenomen social, de aici apare disimularea despre care se vorbeste in cazul ideologiei si, in acelasi timp, asa apare poate orbirea ideologica. Fiind o schema discursiva, nu poate accepta toate aspectele schimbarii si nu poate gindi noul doar pornind de la tipic. in fond, toate continuturile comunicarii sociale vor putea fi analizate din perspectiva continuitatii lor ideologice. P. Veyne raspunde afirmativ la intrebarea pe care tot el si-o pune cu privire la credinta grecilor in miturile lor. El, insa, afirma ca grecii erau primii care rideau de ele atunci cind le etalau sub forma de ceremonii. Miturile devenisera in Grecia antica un fel de ideologii politice in care fiecare polis isi afirma fata de celelalte tot felul de merite, construind o istorie glorioasa prin panegirice ale cetatilor rostite de profesionisti in fata multimilor. Indivizii simteau o demnitate personala in plus, cea de cetatean. in dialogul lui Platon, Menexenos, exista un pasaj antologic, un splendid argument pentru forta ideologiei: "Ce-i drept, Menexenos", spune Socrate, "din multe puncte de vedere e bine sa mori in razboi. Caci ai parte de o inmormintare frumoasa si mareata, chiar daca mori sarac, si ai parte si de discurs, chiar daca esti un om de nimic, si esti laudat de barbati intelepti care n-o fac oricum, ci-si pregatesc din vreme cuvintarile; vorbesc atit de bine spre lauda ta, incit spun si ce trebuie, si ce nu trebuie despre fiecare si isi intorc vorba cum nu se poate mai potrivit cu numele pe care le rostesc, de ne vrajesc sufletele. Ei lauda in toate felurile si cetatea, si pe cei care au murit in razboi, si pe inaintasi, pe toti cei care au trait inaintea noastra, si pe noi insine, pe cei ce suntem inca in viata, incit pina si eu, Menexenos, ma-nvrednicesc sa fiu laudat din rasputeri de ei. De cite ori i-am ascultat, m-au fermecat si m-au convins ca am ajuns, dintr-o data, mai maret, mai viteaz si mai bun. Si asemenea lucruri, foarte adesea, le urmaresc si le asculta impreuna cu mine si unii straini, in ochii carora eu devin pe loc mai simandicos. Ba mi se pare ca ei patesc la fel nu numai cu mine, ci si cu restul cetatii pe care, convinsi de orator, ajung sa o socoteasca mai vrednica de admiratie decit inainte. Pe mine maretia asta ma tine mai mult de trei zile! Atit de bine imi patrunde in urechi gindul si cuvintul vorbitorului, incit abia intr-a patra sau a cincea zi imi vin in fire si-mi dau seama pe ce lume traiesc; atita doar ca ma gindesc ca nu locuiesc in Insulele Fericitilor. Iata, deci, cit de iscusiti mi se par mie retorii!". Grecii reuseau sa se distanteze de o serie de mituri si sa le trateze cu ironie atunci cind nu aveau nevoie de ele. Dar in epoca bombardamentului mediatic omniprezent, acest lucru este imposibil. in general, se considera ca ideologia este o forma de cunoastere limitata de interes, ajungind ca unele interese sa poata fi periclitate tocmai de ideologiile care le-au generat. Nu este asa in niciun caz. Cum remarca Veyne, cel interesat nu este neaparat si irational, doar ca viata noastra de zi cu zi este alcatuita dintr-un mare numar de programe diferite, iar impresia de mediocritate cotidiana ia nastere tocmai din aceasta pluralitate care, in unele cazuri de scrupul nevrotic, este resimtita ca o ipocrizie; noi trecem neincetat de la un program la altul, la fel cum schimbam lungimea de unda la un aparat de radio, numai ca facem acest lucru fara sa ne dam seama. Imaginarul este, de fapt, un nume pe care-l dam anumitor adevaruri, pluralitatea aceasta exista in mintea noastra. Cum putem explica altfel, atunci, febra sutelor de mii de oameni rationali, a celor cu studii superioare care au fost implicati in afacerea Caritas-ului din Cluj-Napoca, a FNI-ului sau in afacerile cu vile din Spania? Fiindca intotdeauna va exista, pe un program al mintii noastre, solutia miraculoasa si, atunci cind se naste ocazia, schimbam programul, indiferent de gradul de luciditate care ne caracterizeaza in general. Mass-media este institutia democratica cea mai producatoare si purtatoare de continuturi ideologice. Ea creeaza idei, dar mai ales preia ideile pe care politicienii la folosesc pentru lupta politica si le dau consistenta faptelor. Le traduce, le exemplifica, le cauta referenti reali. Presa reprezinta mizeria, dar si splendoarea democratiei. Dincolo de faptul ca democratia este inimaginabila fara presa independenta, presa poate fi si periculoasa pentru libertate fiindca azi jurnalistii comit o crima, iar miine valul de evenimente sterge singele si jurnalistul ramine curat. Faptele cu grad mare de perisabilitate au o mare putere de influentare. Si nu incumba nicio responsabilitate pentru cei care le comit. Ziarele mor odata cu ziua care s-a dus, televiziunea odata cu secunda care ne aduce urmatoarea succesiune de cadre, radioul odata cu urmatoarea soapta sau sunet. Jurnalistii vin miine cu altceva si noi uitam de ceea ce au facut inainte. Pe baza unor articole comandate politic sau economic, se distrug cariere, familii, reputatii. Jurnalistul isi cere scuze a doua zi pe motiv ca a fost obligat de un sef sau de-un patron si el n-avea cum sa refuze. E tinar si motiveaza ca trebuie sa manince si el o piine: eventual e gata sa faca orice mirsavie si pentru tine ca sa obtina iertarea sau chiar sare in barca ta care a devenit, intre timp, barca invingatorilor. Tie iti trece supararea, dar ramine ceva in urma tuturor calomniilor. Multe ziare sau televiziuni santajeaza oamenii de afaceri, primind grase sume pentru o publicitate de care n-au nevoie. Dupa o notita de avertisment pentru marile regii autonome sau marile firme private, apar pagini nesfirsite de publicitate, iar ziaristii care au lucrat zile si nopti la documentare, isi vad irosita munca de saptamini sau luni. Asta in cazul in care nu se duc chiar ei sa primeasca bani pentru casetele, articolele sau documentele care nu vor mai aparea niciodata. Sunt ziare care primesc de la Guvern sau de la alte institutii ale Statului publicitate de peste 2 miliarde pe luna chiar daca tirajul lor este de 1000-2000 de exemplare la nivel national, jumatate retur ascuns prin magazii. Exista jurnalisti dispusi sa faca orice pentru puterea politica sau pentru micile cadouri ale unor patroni. Politia sau procuratura se folosesc de presa pentru a face presiuni asupra unor oameni de afaceri sau asupra judecatorilor. Presa a devenit o puternica arma si este folosita frecvent ca resursa de putere. Cind sondajele arata ca imaginea Guvernului sau a Presedintelui a avut de suferit, politia trage timp de o saptamina razii prin cartierele tiganesti, iar presa prezinta pe larg doar varianta politiei. Nimeni nu vede femeile batute sau batrinii loviti de trupele de comando ale politiei, nimeni nu aude vocea mamelor care pling alaturi de copiii sculati din somn la ora patru dimineata. Chiar si noi, cei din fata televizoarelor, ne lasam pacaliti, credem in acest embrion de ordine si autoritate si ne bucuram de nefericirea acelor amariti. Chiar si cei mai democrati dintre noi spunem: bine le fac tiganilor! Este nevoie de contraideologii si pentru ca memoria sociala e foarte scurta. Avem tendinta fireasca de a uita ceea ce a fost urit, ceea ce a fost traumatizant. Dar este o uitare superficiala, sunt traume care au lasat urme, sunt pacaleli care, poate, ne-au afectat pofta de viata. Presa ne prezinta zilnic alte si alte fapte cu caracter de senzational, ajutindu-ne sa uitam ce a fost in ajun. Am uitat poate de teroristi si de apa otravita, de ideile privind mosierii care-si vor lua fabricile si castelele. Frica de straini a fost inlocuita cu frica de trecutul comunist. Am uitat de mineriade sau de frica de securitate de dinainte de 1989, de salamul cu soia, de Caritas, SAFI. Ni s-au sters din memorie naivitatile spontane sau sistematice din primii ani ai democratiei, iar societatile nu invata din greseli. Presa a reusit, in 1996, sa realizeze un lucru deosebit de important pentru Rominia, alternanta democratica. Schimbarea si nevoia psihologica de alternativa, precum si erodarea continua a puterii politice rezultata din Revolutie a fost aproape exclusiv creatia presei. Modelul de presa pe care l-a adus concernul Media Pro, imitat chiar de institutiile media publice, reprezinta un cistig si o importanta consolidare a democratiei. Antena 1, celelalte posturi private, multiplele ziare create de Ion Cristoiu sau retele de radio private de pe FM sunt garantii ale posibilitatii principiale de libertate si expresie a opiniei si una dintre putinele evolutii postrevolutionare cu care tara noastra se poate mindri. Dar se pare ca presa romineasca a intrat in criza in ultimii ani. Odata constituit, sistemul media trebuie consolidat si este nevoie de o alta constiinta a profesiei, de un nou model. Contraideologiile trebuie sa construiasca alternative, sa produca diferente, sa arate ca gindirea unica nu mai este tolerabila in lumea noastra. in fata jurnalismului slugarnic, este absolut necesar ca intelectualii sa lanseze programe alternative de adevar. in fata jurnalismului de piata, oamenii au nevoie de contraideologii pentru ca ne cotropeste gindirea unica. O gindire a singurei alternative posibile, o gindire fata de care luciditatea este un act de rezistenta. Este nevoie de contraideologii intr-o tara in care oamenii sunt fericiti doar cind viseaza in fata televizorului. O fericire cu gust de lapte praf. Cuprins Argument pentru o Strada a sociologilor 5 Violenta mediatica si violenta sociala 9 Pastila L-452 si eclipsa 16 Cel de stinga, cel de dreapta si cel singur 19 Frica si spirala tacerii 23 Numararea dezastrelor si casa calaului 28 Tableta linistita despre basm (Elegie sabina) 32 Viata noastra ca un meci de fotbal 36 Primavara accizata 43 Jocul cu absurdul la romini 48 Calauzitorii ochi de sticla ai televiziunilor din Rominia 54 Dreptul la sarbatoarea pacalelilor 59 Cuvintele care ucid si vorbitorii lor inocenti 63 Sursa raului cel mare 69 Cezariana pisicii si cinematograful crimei 76 Libertatea ghemuita in saci 82 Supradoza de realitate si America visurilor noastre 88 Ce nu este profesia de jurnalist Scrisoare deschisa catre absolventii sectiei de Jurnalistica 95 Singuratatea noastra istorica 101 Transilvania, patria mea de hirtie si celuloid 108 La ugerul eclipsei 114 Sondajele de opinie, neincrederea generalizata si credibilitatea 121 Transplantul visului american 128 Cazarma noastra cea de toate zilele 135 25.000 DM 141 Tineretea fata in fata cu moartea 148 Simbolurile noastre si retorica golului 154 Trista sarbatoare a milogului 163 Gindirea simpla a fraternitatii 169 Aurolacii imaginii (Televiziunea nu este o media!) 178 Rege intr-un tinut de hirtie Sondajul, ziaristii si... ardelenii (I) 185 Salutari din Galinaruva 192 Avatarurile identitatii (Sondajul, ziaristii si... ardelenii) (II) 199 Vedere din tara simulantilor 206 Trista veselie a cimitirului din Sapinta 212 Armata si continua noastra adaptare la realitate 218 Imaginea reformei si reforma imaginii Piesa neterminata pe o tema data 225 Despre iubiri si patrii alternative 232 Nationalismul secolului al XXI-lea 239 Prostul si saltimbancii din circul democratiei 246 Nostalgia comunismului si gestiunea sociala a trecutului 252 Tristetea de o zi a Presedintelui si milioanele de tristeti de o viata 260 Neasteptata actualitate a mitului politic Despre cioburile unui mit al salvarii Rominiei 267 Nimeni nu fura revolutii 276 Asteptindu-l pe Mos Craciun 283 Fabrica de revolutionari 289 Nasterea realitatii politice 295 Lungul drum spre Celalalt 310 Fericirea intr-o lume simpla 317 Minciuna tehnocrata 323 Cind moare fiinta sociala 331 invierea ca o papusa cu un singur ochi 338 Lectia lui Tata Jean 344 Cele 16 trepte ale manipularii 352 Cultura de dupa blocuri 359 in loc de incheiere Contraideologii ca forma de rezistenta 365 1 Champagne, P., Lenoir, R., Merllii, D., Pinto, L., Initiation i la pratique sociologique, Bordas, Paris, 1989. 2 Pinto, L., Expirience vicue et exigence scientifique d'objectiviti, in Initiation i la pratique sociologique, ed. cit., 1989. 3 Multi sociologi europeni prefera traducerea "institutie totalitara", dar din cauza conotatiilor politice ale termenului preferam prezenta traducere. 4 Goffman, E., Asiles. Etudes sur la condition sociale des malades mentaux (1961), trad. fr., Editions de Minuit, Paris, 1968, p. 41. 5 Braud, P., Gradina deliciilor democratiei, Ed. Globus, Bucuresti, 1991 (1993 - trad. rom., 1996), p. 55. 6 Canetti, E., Masse et puissance, Gallimard, Paris, 1986, p. 225. 7 Braud, P, op. cit., p. 74. 8 Ibidem, p. 76. 9 Ibidem, p. 79-84. 10 Bourdieu, P., Le sens pratique, Minuit, Paris, 1980. 11 Guihenno, J. M., Sfirsitul democratiei, Ed. Cristal, Bucuresti, 1995, p. 19. 12 Acest titlu mi-a fost sugerat de un club al tinerilor liberali care mi-au cerut o scurta conferinta la Cluj. Mie imi plac jocurile de cuvinte cu substanta poetica, dar, cind este vorba de aceasta rana a noastra, nu-mi vine sa fac jocuri de limbaj. Dar, una peste alta, titlul mi-a placut si am intrat in joc. 13 Reszler, A., Mythes politiques modernes, PUF, Paris, 1981. 14 Ibidem, p. 210. 15 Cassirer, E., The Myth of the State, Yale University Press, New Hoven, 1974, p. 282. 16 Sorel, G., Riflexions sur la violence, Marcel Riviire, Paris, 1972, p. 27-28. 17 Eliade, M., Aspects du mythe, Gallimard, Paris, p. 82. 18 Reszler A., op. cit., p. 216. 19 Girardet, R., op. cit., p. 142. 20 Bastide, R., "Mythes et utopies", in Cahiers internationaux de sociologie, nr. 28, 1960. 21 Girardet, R., op. cit., p. 142. 22 Ibidem, p. 143. 23 Ibidem, p. 147. 24 Ibidem, p. 148. 25 Ibidem, p. 150. 26 Piaget J., Epistimologie des sciences de l'homme, Gallimard, Paris, 1970, p. 202. 27 Piaget, J., Le jugement et le raisonnement chez l'homme, Delachauxet Niestle, Neuchatel, 1967, p. 110. 28 Piaget, J., Epistemologia genetica, Editura Dacia, Cluj-Napoca, 1974. 29 Percheron, A., L'univers politique des enfants, Presses de la fondation nationale des sciences politiques, Paris, 1974. Autoarea a disparut dintre noi, prematur, in 1992. 30 in plus, cercetarile au fost facute pe patru esantioane (343 copii) de la periferia Parisului in doua valuri de cercetare. 31 in urmatorii ani speram ca rezultatele acestei prime etape sa se integreze in niste scheme explicative cu caracter mai general pentru sentimentul rominesc al participarii politice. 32 Prin intermediul institutului de cercetare Metro Media Transilvania, am desfasurat o serie de anchete avind ca beneficiari actori politici, organizatii media, institutii statale sau comunitare, dar mai ales in cadrul programelor Barometrul de opinie si Barometrul resurselor pentru reforma, finantate de Fundatia Soros. 33 Percheron, A., La socialisation politique. Textes riunis par N. Meyeret, A. Muxel, Armand Colin, Paris, 1993. 34 Prezentate sub forma de jocuri. 35 Un procentaj scazut arata o competenta lingvistica ridicata, iar un procentaj ridicat o competenta lingvistica slaba. 36 Roig, Ch., Billon-Grand, F., La socialisation politique des enfants, Presses de la fondation nationale des sciences politiques, Paris, 1968. 37 Percheron, A., 1995, op. cit. 38 Schwartzenberg, R. G., Statul spectacol, Editura Scripta, Bucuresti, 1995. 39 Alain, E. Ch., Eliments d'une doctrine radicale, Gallimard, Paris, 1925. 40 Cercetarea a fost efectuata in primavara lui 1996, inainte de alegerile care au adus opozitia la putere in Rominia. --------------- ------------------------------------------------------------ --------------- ------------------------------------------------------------ 2 Tara telespectatorilor fericiti - Contraideologii 1 Vasile Sebastian Dincu 